
Fiecare  început  de  an  reprezintă  un  moment  de  răs¬ 
cruce  pentru  sufletele  treze  cari  se  învrednicesc  să-i  treacă 
pragul  Frânezi  o  clipă  alergătura  vieţii  tale  de  toată  ziua, 
rupându-ţi  răgazul  trebuincios  pentru  o  convorbire  în  au¬ 
diţie  internă.  Iţi  spovedeşti  ţie  însuţi,  ca  celui  mai  iscusit 
duhovnic,  faptele  de  merit  pe  cari  le-ai  putut  săvârşi  până 
atunci.  însoţeşti  cu  un  oftat  prelung  ca  o  părere  de  rău, 
trist  ca  o  iluzie  spulberată,  încercările  bine  intenţionate  în 
cari  —  din  vina  ta  sau,  prea  arareori,  a  unor  împrejurări 
neprielnice  —  ai  dat  greş.  Şi  mai  ales  simţi  cum  se  aliniază 
în  suflet,  această  geană  deschisă  spre  viitor,  alaiul  doruri* 
lor  tale. 

E  anul  nou!  Şi  tu  eşti  preot.  Preot  al  lui  Hristos  şi 
părinte  al  poporului  ce  ţi-a  fost  rânduit  spre  a-1  povăţtii 
pe  cărările  de  lumină  ale  Cerului  prin  smârcurile  acestei 
vieţi  împovărate  de  griji  şi  de  nevoi.  Tu  vrei  cu  tot  dina¬ 
dinsul  să  uşurezi  jugul  deaproapelui,  să-i  stâmperi  durerile, 
s&-i  reconfortezi"  nădejdile,  să-i  îmbunezi  sufletul  şi  sâ-i  lu¬ 
minezi  cugetul.  Tocmai  de  aceea,  tu  nu  intri  in  noul  an 
Ca  din  întâmplare,  ci  cu  braţele  sumese  pentru  lucru  ne- 

curmat,  săvârşit  cu  înţelepciune,  cu  pricepere  şi  cu  avântul 
creştinesc  pe  care-1  simţi  duduind  ca  un  cutremur  în  toată 
fiinţa  ta.  Această  măsurătoare  a  vremii  nu-ţi  mai  poate  fi, 
de  aceea,  un  an  ca  oricare  altul.  Pentru  tine,  preote,  este 
anul  tău  preoţesc,  postatea  pe  care  trebue  s'o  dai  gata 
până  când  vei  rupe  ultima  filă  din  calendarul  nou-nouţ  pe 
care-1  aşezi  acum  cu  emoţie  pe  masa  ta  de  trudă. 

Cu  ajutorul  lui  Dumnezeu,  vei  isbuti  să  mântueşti 
porţia  de  muncă  duhovnicească  ce  ţi-ai  atribuit.  Tu  îţi  vei 
face  slujba  deplin,  cum  te-a  învăţat  Apostolul  (cf.  II  Tîm.  4,5). 
Iţi  cunoşti  ţinta  spre  care  alergi  şi  ştii  ce  trebue  să  faci 
ca  să  răsbeşti  la  bucuriile  fără  seamăn  ale  lucrului  dus  la 
bun  sfârşit,  căci  tu  ai  un  program  la  alcătuirea  căruia  ai 
pus  multă  luare  aminte,  ţinând  seamă  deopotrivă  de  pro- 
priile-ţi  experienţe  pastorale  şi  de  ale  altor  fraţi  de-ai  tăi 
întru  apostolie  şi  controlând  detaliile  lui  în  lumina  încer¬ 
catelor  poveţe  pe  cari  ţi  le  împărtăşeşte  necurmat  condu¬ 
cerea  bisericească. 

Gândurile  aşternute  în  paginile  ce  urmează  nu  râvnesc 
altceva  decât  să-ţi  stea  într’ajutor  la  săvârşirea  migăloasei 
operaţiuni  de  revizuire  şi  primenire  a  uneltelor  cu  cari 
vei  aplica  pe  teren  bogatul  program  pastoral  ce  ţi-ai  fă¬ 
urit  din  prilejul  acestui  început  de  muncă  înoită.  Ai  dreptul 
la  ele  nu  numai  pentru  că  nu  le-ai  minimalizat  nici  când 
valoarea,  ci  şi  fiindcă  raţiunea  de-a  fi  a  acestei  reviste 
zace  în  faptul  că  ea  se  scrie  pentru  tine.  Făuritorul  ei  a 
vrut-o  rug  încins  ce  arde  vâlvătae.  Şi  smeriţii  săi  ostenitori 
de -acum  socotesc  că  n'au  altceva  mai  bun  de  făcut  decât 
să-i  înteţească  dogorile. 

Vorbim  dela  inimă  la  inimă.  Să  luăm  aminte,  deci!,.. 


Sfântul  Grigorie  Teologul,  fără  ’ndoială  cea  'mai  pură 
frunte  de  gânditor  creştin  a  „epocii  de  aur“  a  Bisericii 
dreptmăritoare,  rânduia  preoţia  mai  presus  decât  cele  mai 
eminente  slujiri  ale  binelui  obştesc.  „Să  ştie  preotul  cum 
i  se  cade  a  păstori  şi  a  îndruma  spre  tot  lucrul  bun  turma 
încredinţată  lui,  este  învăţătura  tuturor  învăţăturilor  şi  mă- 
estria  cea  mai  înaltă.  Căci  preotul,  spune  sfântul  Părinte 


REVISTA  TEOLOGICĂ 


3 


episcop  de  Nazianz,  „slujind  stă  cu  îngerii,  aduce  doxolo- 
gie  cu  arhanghelii,  săvârşeşte  jertfa  la  sfântul  altar,  lu¬ 
crează  cu  Hristos  sfinţirea,  înnoieşte  lutul,  ridică  prin  bo¬ 
tez  chipul  cel  căzut  şi-l  face  om  nou  prin  a  doua  naştere, 
aceasta  în  duh". 

Tocmai  de  aceea,  preoţia  crează  înfricoşătoare  răspun¬ 
deri,  cărora  nu  oricine  le  poate  face  faţă  cu  succes.  Şi 
vai  celor  ce  nu  poartă  cu  inimă  curată  şi  cu  zel  neîmpu¬ 
ţinat  de  nici  o  împotrivire  vicleană  jugul  cel  greu  pe  care 
l-au  luat  asupra  lor  prin  punerea  mâinilor  arhiereului. 
Pentru  unii  ca  aceştia,  văd  porţile  iadului  destul  de  larg 
deschise  ca  să  încapă  cu  toţii  în  besna  de  nepătruns  ce  se 
cască  dincolo  de  pragul  lor  dezolant.  Unii  ca  aceştia,  ase¬ 
menea  ipocriţilor  mustraţi  cu  neîndurătoare  severitate  de 
Mântuitorul  (Mat.  23,  14),  închid  împărăţia  cerurilor  înain¬ 
tea  oamenilor  şi  nici  ei  nu  intră  în  ea,  nici  pe  cei  ce  vor 
să  intre  nu-i  lasă.  Antrenanta  elocvenţă  a  sf,  Ioan  Hrisostom, 
ori  cât  s'ar  părea  că  forţează  nota,  a  brodit  şi  'n  această 
privinţă  implacabilul  adevăr  mărturisit  cu  o  îndrăsneală 
demnă  de  neînfricatul  său  curaj  creştinesc,  în  aceste  cu¬ 
tremurătoare  cuvinte :  „Nu  mi  se  pare  că  mulţi  preoţi  se 
vor  mântui,  ci  cei  mai  mulţi  vor  pieri". 

A  fost  o  vreme  —  şi  nu-i  prea  mult  de-atunci  —  când 
asemenea  severe  avertismente  deţineau  locul  de  onoare  în 
pregătirea  clerului  Bisericii  noastre.  Mitropolitul  Andreiu 
Şaguna  le-a  transcris  cu  litere  bătătore  la  ochi  în  valoro¬ 
sul  său  „Manual  de  Studiu  pastoral"  şi  îe-a  comentat  co¬ 
pios. 

Nemuritorul  Ierarh  avea  perfectă  dreptate.  Convins 
până  în  adâncurile  fiinţei  sale  că  „noi  Românii  de  religia 
răsăriteană,  în  părţile  acestea,  unde  din  vechime  trăim 
mestecaţi  cu  alte  naţiuni  favorite  pân’acum  bisericeşte  şi 
politiceşte  în  paguba  bisericii  şi  naţiunii  noastre,  avem  să 
mulţumim  numai  şi  numai  aşezămintelor  bisericii  noastre 
răsăritene  că  ne-am  putut  susţine  limba  noastră  maternă 
?i»  prin  ea,  naţionalitatea  noastră",  s'a  trudit  o  viaţă  întreagă 
Ca  să  hărăzească  poporului  nostru  blând  şi  bun  un  cin 
preoţesc  capabil  să  valorifice  cu  înţelepciune  şi  avânt  aple¬ 
carea  firească  a  sufletului  obştesc  spre  cuvântul  lui  Dum- 

r. 


4 


REVISTA  TEOLOGICA 


nezeu  şi  spre  darurile  binecuvântate  ale  Bisericii.  Calea 
cea  mai  scurtă  şi  mai  sigură  pentru  atingerea  acestui  ţel 
salvator  era  întoarcerea  la  trecutul  de  mărire  al  creştină¬ 
tăţii  ecumenice,  adoptarea  integrală  a  severei  concepţii 
despre  preoţie  pe  care  o  mărturiseau  întru  cuvânt  şi  îaptă 
luceferii  vremurilor  patristice. 

Dar  această  categorică  orientare  spre  idealul  preoţesc 
contemplat  de  sfinţii  Părinţi,  copiat  cu  fidelitate  şi  urmat  cu 
un  devotament  împins  până  la  sacrificiu  de  generaţiile  cre¬ 
scute  în  spiritul  învăţăturii  lor  luminate,  nu  nesocotea  câtuşi 
de  puţin  realităţile  locale.  Dimpotrivă.  Uriaşul  care  doarme 
cu  trupul  în  mausoleul  dela  Răşinari  a  dat  dovadă  de- o 
uimitoare  prevedere  în  devotatele  sale  străduinţi  de  cre¬ 
ştere  a  clerului.  Preotul  şagunian  —  cum  i-am  putea  spune 
—  este  rezultatul  adaptării  idealului  preoţesc  patristic  la 
necesităţile  duhovniceşti  ale  sufletului  românesc  de  pretu- 
tindenea  —  şi  mai  cu  osebire  de  dincoace  de  munţi. 

In  îndeplinirea  binecuvântatei  sale  vreri  de-a  pune  la'n- 
demâna  studenţilor  teologi  şi  a  preoţimii  noastre  un  mă- 
nunchiu  de  îndrumări  pastorale,  Mitropolitul  Şaguna  nu  s'a 
mulţumit  să  scrie  oricum  un  tratat  de  specialitate,  care 
putea  să  fie  simplă  carte  de  umplutură,  ci  a  creat  pentru 
întâia  oară  la  noi  un  studiu  pastoral  cu  aderenţă  la  reali¬ 
tăţile  locale,  corespunzător  necesităţilor  de  viaţă  duhovni¬ 
cească  ale  clerului  şi  poporului  nostru.  Manualul  său  de 
studiu  pastoral  este  o  lucrare  care  se  poate  citi  şi  astăzi 
cu  foarte  bune  rezultate.  Exceptând  limbajul  în  care  este 
redactat,  el  nu  prezintă  nici  un  element  anacronic,  Inspi- 
rându-se  din  înţelepciunea  inegalată  şi  inegalabilă  a  tradiţiei 
bisericeşti  răsăritene,  Mitropolitul  Şaguna  a  evitat  cu  bună 
ştiinţă  să  ciugulească  firimiturile  căzute  dela  mesele  „avan¬ 
satei"  ştiinţe  pastorale  apusene,  fie  aceasta  romano- catolică 
sau  protestantă.  Firile  zorite  ale  celor  cari  au  pus  la  în¬ 
doială  ortodoxia  unuia  sau  altuia  din  aspectele  operei  şa- 
guniene,  uita  cu  o  vinovată  uşurătate  atitudinea  categorică 
pe  care  marele  preot  al  deşteptării  noastre  a  luat-o  bună¬ 
oară  faţă  de  diletantismul  biblicist  al  lui  I,  Heliade  Rădulescu 
sau  faţă  de  Teologia  pastorală  a  Episcopului  Melchisedec 
al  Huşilor.  „Noi  am  examinat  cartea  aceasta  —  scrie  Şaguna 

—  şi  n’am  aflat  în  ea  ceea  ce  aşteptam,  adică  n'am  aflat 
povăţuiri  manducătoare  în  serviciurile  preotului  de  religia 
noastră  ortodoxă  răsăriteană,  ci  am  aflat  povăţuiri  generale 
pentru  un  preot  de  orice  religie  cristiană.  Mai  departe 
n'am  aflat  povăţuiri  manducătoare  pentru  un  preot  răsări¬ 
tean  în  privinţa  referinţelor  sale  casnice,  familiare  şi  sociale. 
După  convingerea  noastră,  nu  poate  corespunde  scopului 
nici  o  scriere  pastorală  faţă  cu  clerul  nostru,  dacă  povă- 
ţuirile  acelea  nu  sunt  eflusuri  naturale  ale  instituţiunilor 
bisericii  noastre,  precum  sunt  canoanele,  tipicul  şi  dogmele 
ortodoxe.  Nu  cunoaştem  nici  scrierile  unui  Antonie,  Amfi- 
teatrov,  Chirii  şi  Reichenberg,  că  acelea  ar  fi  recunoscute 
in  literatura  bisericească  răsăriteană  de  opuri  clasice  şi 
vrednice  de  imitaţiune,  şi  de  model  pentru  elevii  semina- 
Tiilor  de  religia  noastră,  deşi  Ia  aceşti  bărbaţi  ca  la  nişte 
autorităţi  în  biserica  noastră  se  provoacă  părintele  arhi¬ 
mandrit  Melchisedec." 

Caracterul  specific  al  Pastoralei  şaguniene  este  elasti¬ 
citatea,  adaptarea  —  nu  acomodarea !  —  tezaurului  de  expe¬ 
rienţe  duhovniceşti  al  Bisericii  ecumenice  la  necesităţile 
clerului  şi  poporului  nostru  dreptcredincios.  Preotul  con¬ 
templat  de  neuitatul  nostru  dătător  de  legi  şi  datini  este 
mai  presus  de  toate  „mire  al  poporului".  Rugător  "$ătre 
Hristos  pentru  obştea  încredinţată  păstoririi  lui,  preotul 
şagunian  nizueşte  să  reaşeze  în  Hristos  toate  detaliile  vieţii 
publice  şi  individuale.  El  e  una  cu  poporul,  ca  sufletul  în 
trup.  Va  trebui  să  se  stărue  cândva  —  şi  lucrul  acesta 
aşteptăm  să-l  facă  un  teolog  de  specialitate  —  asupra  ide¬ 
alului  preoţesc  spre  atingerea  căruia  au  nizuit  ostenelile 
de-o  viaţă  întreagă  ale  restauratorului  Mitropoliei  noastre. 
Concluzia  la  care  o  să  ajungă,  este  vizibilă:  preotul  şagu¬ 
nian  reprezintă  un  virtuos  al  învăţăturii  tuturor  învăţăturilor. 

Masivă  şi  trainică,  această  coloană  de  susţinere  a 
legăturii  strânse  dintre  cler  şi  popor  a  rămas  până’n  zilele 
noastre  factorul  determinant  al  pastoraţiei  ortodoxe  de  din¬ 
coace  de  munţi,  I,  P.  Sf.  Mitropolit  Nicolae  al  Ardealului, 
când  era  profesor  de  Teologie,  a  pledat  cu  o  captivantă 
insistenţă  pentru  respectarea  şi  adâncirea  ei,  iar  după  ce 
a  fost  rânduit  pe  jeţul  vlădicesc  al  lui  Şaguna,  a  umplut-o 

de  strălucire  nouă.  Preotiraea  crescută  sub  directa  Sa  pur¬ 
tare  de  grije,  a  înţeles  câ  îndatorirea  ei  de  căpetenie  zace 
în  a-1  duce  pe  Hristos  în  vâltoarea  vieţii,  ca  s'o  prime¬ 
nească  şi  s’o  sfinţească  prin  darurile  Sale  cele  bogate,  Intr’o 
vreme  când  glasuri  potrivnice  Bisericii  noastre  cereau  sgo- 
motos  eliminarea  preoţimii  din  viaţa  publică,  I,  P.  Sf.  Sa 
a  opus  un  categoric;  „Nu  nu  ştiţi  ce  cereţi”!  Dimpo¬ 
trivă  \  Preotul  nu  trebue  să  se  limiteze  numai  la  îndeplinirea 
îndatoririlor  sale  liturgice.  El  este  îndatorat  să  cerceteze  pe 
enoriaşi  şi  la  ei  acasă,  chiar  şi  atunci  când  frecventează 
regulat  biserica  —  şi  mai  ales  când  n’o  cercetează,  EI  tre¬ 
bue  să  fie  prezent  pretutîndenea.  Prin  graiul  său,  însuşi 
Hristos  ne  aduce  aminte  tuturor  că  fără  Dumnezeu  nu 
putem  face  nimic  de  ispravă  (Nihil  sine  Deo).  Pastoraţia 
individuală  a  căpătat  astfel  un  impuls  hotărâtor,  iar  preotul 
chemat  s’o  săvârşească  fără  preget,  cu  tact,  cu  înţelepciune 
şi  avânt,  a  fost  obligat  să  înţeleagă  că  succesul  prezenţei 
sale  active  în  mijlocul  poporului  este  direct  proporţional 
cu  măsura  în  care  poate  spune  despre  sine,  cu  conştiinţa 
împăcată,  ca  oarecând  sf.  Apostol  Pavel;  „Mie  a  vieţui 
este  Hristos “  (Fii.  1,  21). 

Anii  de  cumplite  nelinişti,  de  umilitoare  îngenuncheri 
naţionale  şi  de  nedrepte  vătămări  a  integrităţii  patrimoniului 
nostru  străbun,  din  a  căror  zodie  neprielnică  n’am  ieşit 
încă,  departe  de-a  slăbi  râvna  pastorală  a  clerului  Bisericii 
noastre,  au  înteţit-o  şi  mai  mult.  Iar  dacă  azi,  după  abia 
doi  ani  dela  evenimentele  ştiute,  sufletul  poporului  nostru 
urcă  de  zor  culmea  încrederii  nezdruncinate  în  viitor  —  să 
nu  uităm !  —  aceasta  se  datoreşte  în  cea  mai  covârşitoare 
măsură  bunelor  îndrumări  de  cari  l-au  făcut  părtaş  Bise¬ 
rica  şi  preoţimea  noastră. 

Acestei  preoţimi,  I.  P,  Sf.  Mitropolit  Nicolae  i-a  cerut 
cu  timp  şi  fără  timp  să  nu  se  clintească  dela  postul  ei  de 
veghe  duhovnicească,  mustrând,  certând,  îndemnând  pe  toţi 
şi  toate  cu  îndelungă  răbdare  şi  mai  ales  nevoindu-se  să 
aline  cu  sporită  iubire  valul  crescând  al  atâtor  suferinţi  so¬ 
ciale.  Ceea  ce  am  numit  mai  înainte  „elasticitatea"  pastoraţiei 
ortodoxe,  a  primit  o  confirmare  strălucită  în  recomandă¬ 
rile  pe  cari  înaltul  Chiriarh  le  face  mereu  preoţimii  noastre. 

Cea  mai  proaspătă  solie  a  Arhipăstorului  către  clerul 
în  subordine,  a  răsunat  într’una  din  Duminecile  sfântului 
post  al  Naşterii  Domnului  din  pragul  altarelor  tuturor  bi¬ 
sericilor  noastre,  la  scurtă  vreme  după  ce  preoţimea  întru¬ 
nită  în  congres  a  avut  prilejul  s'o  asculte  aici  Ia  Sibiu.  A 
fost  o  pledoarie  caldă,  luminoasă,  complectă,  a  îndatoririlor 
preoţimii  noastre  în  mijlocul  frământărilor  de-acum.  Noi 
vedem  în  ea  constituţia  mântuitoarei  învăţături  a  tuturor  învă¬ 
ţăturilor,  pe  care  clerul  ortodox  trebue  s'o  deprindă  şi  s’o  a- 
plice  pe  teren  fără  să  ocolească  nici  o  iotă  şi  nici  o  cirtă. 

Nu  stăruim  asupra  detaliilor  ei,  Preoţimea  noastră  le 
cunoaşte  din  textul  oficial  care  a  fost  trimis  tuturor  mem¬ 
brilor  ei.  Reţinem  însă,  în  conformitate  cu  scopul  ce  ne-am 
propus  în  acest  articol  de  îndrumare,  mijloacele  pe  cari 
înaltul  Ierarh  le  recomandă  slujitorilor  sfintelor  altare  în 
vederea  reuşitei  integrale  a  ostenelilor  lor  pastorale.  Iată 
pomelnicul  lor; 

1.  împărtăşirea  cu  sfintele  şi  de  viaţă  dătătoarele  Taine. 

2.  Predică  deasă  şi  densă  de  învăţătură  dumnezeea- 
scă,  predică  despre  şi  cu  Hristos,  căci  „numai  atunci  nu 
vom  greşi,  dacă  în  centrul  propovăduirii  noastre  vom  aşeza 
pe  Hristos  Domnul  şi  Evanghelia  Lui  şi  dacă  în  lumina  ce 
cade  de  aici  vom  judeca  întâmplările  vremii  de  azi". 

3.  Exercitarea  pastoraţiei  individuale,’ 

4.  Practicarea  iubirii  şi  milostivirii  creştine,  cari  „n'au 
fost  nici  când  mai  mult  reclamate  ca  astăzi". 

5.  Fortificarea  încrederii  poporului  nostru  în  Dumne¬ 
zeu,  în  puterile  Neamului  şi  ’n  dreptatea  cauzei  noastre. 
Să  nu  se  uite,  la  acest  capitol,  că  „Ortodoxia,  mai  mult 
decât  ori  care  din  celelalte  comunităţi  creştine,  se  înteme¬ 
iază  pe  minunea  învierii  din  morţi  a  Domnului  şi  Mântu¬ 
itorului  nostru  Iisus  Hristos.  Noi  credem  nezdruncinat  în 
această  minune.  Iar  cel  ce  crede  în  înviere,  acela  trebue 
să  creadă  că  după  Vinerea  Patimilor  trebue  să  sosească 
Dumineca  învierii  şi  pentru  Neamul  Său.  De  aceea  vă  cer 
şi  vă  îndemn  din  tot  sufletul  meu  de  Părinte  iubitor,  să 
vă  faceţi  purtătorii  acestui  duh  de  înviere  în  mijlocul  po¬ 
porului  nostru". 


s 

Toate  acestea  ne  vor  uşura  menţinerea  şi  adâncirea 
legăturii  noastre  cu  poporul,  al  cărui  suflet  trebue  să-l  fe¬ 
rim  de  orice  întinăciune  şi  amăgire  vicleană. 

Instrumentul  de  căpetenie  în  îndeplinirea  acestui  pro¬ 
gram  de  obştească  mântuire,  rămâi  tu,  preote !  Nu  te  trufi  1 
Căci  „tu,  preot  al  lui  Hristos,  nu  dai  nimic  dela  tine;  dai 
numai  ceea  ce  ai  primit.  Şi  cât  de  smerit  trebue  să  fii 
dacă  ceea  ce  dai  poporului  la  toate  ocaziile  nu-i  rezulta¬ 
tul  elaborării  minţii  tale,  ci  înţelepciunea  dumnezească,  lu¬ 
mina  cerească  cea  descoperită  nouă  în  Domnul  Iisus  Hris¬ 
tos.  Tu  n'ai  decât  s’o  pui  în  sfeşnicul  fiinţii  tale,  ca  să  lu¬ 
mineze  tuturor  celor  ce  se  apropie  de  tine". 

„Prin  urmare,  tu  preote,  nu  eşti  decât  o  unealtă,  un 
vas.  Dar  un  vas  ales.  Dela  tine  nu  cere  Dumnezeu  altceva 
decât  să  aduci  pe  altarul  slujbei  tale  preoţeşti  toate  puterile 
modeste  pe  cari  le  ai,  toată  râvna,  toată  dragostea  ta  lu¬ 
minată  de  darul  de  sus,  toată  voinţa  ta  de  îndeplinire  a 
poruncilor  Domnului,  toată  credinţa  ta  nezdruncinată  în 
prezenţa  şi  ajutorul  lui  Iisus  Hristos,  Domnul  nostru". 

Toţi  ochii  sunt  aţintiţi  asupra  noastră.  Să  luăm  aminte, 
deci!  „Mai  ales  azi,  slujba  preoţească,  cea  mai  esenţială 
şi  mai  necesară  dintre  toate,  reclamă  toată  agerimea  minţii 
şi  toată  căldura  inimii  noastre.  Ea  ne  reclamă  pe  fiecare 
în  întregime,  cu  tot  ce  e  mai  bun  în  fiinţa  noastră". 

Cine  nu  ţine  seamă  de  acest  adevăr,  acela  nu  posedă 
învăţătura  tuturor  învăţăturilor. 

Aud,  iubite  frate  preote,  cum  te  încredinţezi  pe  tine 
însuţi,  în  graiu  de  taină,  că  te  vei  nevoi  să  îndeplineşti 
fără  greş  tot  ce  aşteaptă  dela  tine  Hristos  şi  sufletul  plâns 
al  Neamului  tău. 

Dumnezeu  să-ţi  ajute! 


MITROPOLITUL 
TEODOSIE  VEŞTEMEANUL 

<1668-1672  şl  1679—1708)  ‘ 
de 

Prof  Dr.  IOAN  LUPAŞ  >  x" 

Prorectorul  Universităţii  Daciei  Superioare 

I 

In  ciclul  conferinţelor  religioase,  organizate  de  Uni¬ 
versitatea  Daciei  Superioare,  mi-a  revenit  sarcina  de  a  în¬ 
cerca  să  înfăţişez  cu  acest  prilej,  în  limitele  reglementarelor  3 
sferturi  de  oră  academică,  personalitatea  unuia  dintre  marii 
ierarhi  luptători  pentru  biruinţa  românismului  în  veacul 
al  XVII-lea.  O  chestiune  istorică  de  asemenea  natură 
poate  fi,  sper,  încadrată  deplin  în  acest  ciclu  de  confe¬ 
rinţe  care,  pe  lângă  nelipsitele  preocupări  cu  privire  la 
exigenţe  de  ordin  ştiinţific,  urmăreşte  şi  anume  scopuri 
<3e  ordin  educativ. 

Dacă  după  definiţia  unui  autor  englez  istoria  n'ar  fi 
decât  „filosofia  care  instruează  prin  exemple",  tot  atât  de 
îndreptăţită  apare  şi  definiţia,  care  ar  înfăţişa  istoria  bise¬ 
ricească  drept  o  religie  menită  să  instrueze  prin  exemple. 
Nu  era  lipsită  de  temeiu  preţuirea  marelui  preot-profesor 
Herder  dela  sfârşitul  veacului  XVIII  aşezând,  sub  raportul 
valorii  educative,  istoria  alături  de  religie,  nici  aceea  a 
vestitului  scriitor  Novalis  care  spunea  că  „biserica  este 
lăcaşul  istoriei"  (Die  Kirche  ist  das  Wohnhaus  der  Ge- 
schichte).  In  deosebi  istoria  bisericească  năzueşte  să  înfă¬ 
ţişeze  felul  cum  a  lucrat  şi  roadele  ce  a  produs,  dealun- 
gul  veacurilor,  Evanghelia  lui  Hristos  în  viaţa  neamurilor 
creştine,  mai  ales  prin  exemplarele  de  elită  răsărite  din 
sânul  lor. 


1  Conferinţă  rostită  la  Universitatea  din  Cluj— Sibiu,  In  ciclul  „Conferinţelor 
religioase”,  Duminecă  29  Noemvrie  1942.  Clişeul  Mitropolitul  Teodosie  este  repro¬ 
dus  din  Buletinul  Comhiunii  Monumentelor  Istorice  1949,  fascicole  106,  p.  25. 

Daca  istoria  ştie  povesti  adeseori  despre  cârmuitori  şi 
slujitori  ai  bisericii  —  cari,  copleşiţi  de  povara  imperfec¬ 
ţiunilor  umane  şi.  a  neajunsurilor  vieţii  pământeşti,  nu  au 
fost  în  stare  să  sporească  sfinţenia  instituţiunii,  în  servi¬ 
ciul  căreia  se  aflau,  —  are  în  schimb  cu  prisosinţă  prilej 
să  prezinte  numeroase  exemplare  demne  a  fi  preţuite,  din 
generaţiune  în  generaţiune,  ca  necontestate  energii  de  va¬ 
loare  educativă,  ca  luminoase  culmi  în  desvoltarea  istorică 
a  unui  popor.  Istoria  nu  este  tocmai  aşa  de  întunecată, 
cum  vor  s’o  zugrăvească  cei  obişnuiţi  să-i  scotocească  mai 
cu  predilecţiune  laturile  tenebroase.  Nici  timpurile  cele 
mai  bântuite  de  viforul  patimilor  şi  răutăţilor  omeneşti  nu  sunt 
lipsite  de  eroi  ai  credinţei,  de  sfinţi  ai  muncii  şi  ai  virtuţii, 
de  personalităţi  active  cari,  prin  lupta  credinţei  neşovăitoare 
şi  prin  roadele  muncii  lor  nepregetate,  au  putut  contribui 
ia  îmbogăţirea  şi  înfrumseţarea  vieţii  istorice  a  poporului, 
din  coapsele  căruia  s’au  înălţat. 

O  astfel  de  personalitate  a  fost  Mitropolitul  Teodosie 
Veştemeanul,  a  cărui  sbuciumată  dar  rodnică  păstorire  va  fi 
schiţată,  în  limitele  acestei  conferinţe,  prin  câteva  din  mo¬ 
mentele  ei  principale. 

II 

Veacul  al  XVII-lea  s'a  întâmplat  să  fie  deosebit  de 
bogat  în  feţe  bisericeşti  active,  cari  şi-au  asigurat  prin 
munca,  credinţa  şi  suferinţa  lor  mucenicească  locuri  de 
cinste  în  istoria  spiritualităţii  româneşti.  Va  fi  de  ajuns  să 
amintim,  în  sprijinul  acestei  afirmaţiuni,  câteva  nume  de 
mari  ierarhi  moldoveni  ca  Anastasie  Crimca,  Varlaam  şi 
Dosoftei,  sau  transilvani  ca  Zărăndeanul  Ghenadie  II  (din 
Brad),  Ilie  Iorest,  Simion  Ştefan  şi  Sava  Brancovici-Brân- 
coveanu.  In  ce  priveşte  pe  marii  ierarhi  munteni  din  acest 
veac,  mai  ales  trei  dintre  ei  se  impun  atenţiunii  obşteşti: 
Teofil,  Ştefan  şi  Teodosie. 

Dacă  judeţul  Vâlcea  a  putut  da  scaunului  mitropolitan 
din  Târgovişte  şi  din  Bucureşti  în  cursul  veacului  XVII,  în 
persoana  lui  Teofil  dela  Bistriţa  şi  a  lui  Ştefan  din  Costeşti 
doi  vrednici  ierarhi  luptători  pentru  întărirea  credinţei 
ortodoxe  şi  pentru  progresul  limbii  româneşti,  judeţul  li- 

mitrof  din  nordul  Carpaţîlor,  judeţul  Sibiului,  a  fost  sortit 
să  vadă  pe  unul  dintre  cei  răsăriţi  din  sânul  populaţiei  sale 
rurale,  pe  Teodosie  din  Veştem,  purtând  aproape  40  de 
ani  cârja  de  arhipăstor  cu  aceeaşi  vrednicie,  cu  care  o  pur¬ 
tase  mitropolitul  Ştefan,  antecesorul  său,  timp  de  două 
decenii, 

Teodosie,  născut  din  părinţi  ţărani 1  în  satul  Veştem  la 
1621,  îşi  făcuse  ucenicia  călugărească  în  multiseculara  şi  ve¬ 
stita  mănăstire  dela  Cozia,  în  atmosfera  de  evlavie  şi  tra¬ 
diţie  monahală  a  ctitoriei  lui  Mircea  cel  Bătrân-  Aci  tre- 
bue  să  se  fi  distins  prin  viaţă  fără  prihană  şi  prin  iubire 
de  învăţătură,  ridicându-se  deasupra  nivelului  obişnuit  al 
celorlalţi  fraţi  adăpostiţi  în  mănăstirea  de  pe  malul  drept 
al  Oltului  şi  deschizându-şi  calea  spre  treapta  de  egumen 
la  mănăstirea  Argeşului-  De  mănăstirea  Cozia  îşi  va  aduce 
mai  târziu  Mitropolitul  Teodosie  cu  drag  aminte  ca  de 
pepiniera  în  care-şi  începuse  pregătirea  pentru  demnitatea 
arhierească,  stăruind  pe  lângă  Şerban  Cantacuzino  şi  pe 
lângă  Constantin  Brâncoveanu,  să  restaureze  vechea  zugră¬ 
veală  care  „pentru  îndelungata  vreme  a  trecuţilor  ani  şi-a 
fost  pierdut  podoabele",  după  cum  spune  inscripţia  săpată 
deasupra  uşii  cu  amintirea  preasfinţitului  Mitropolit  chir 
Teodosie  „fiind  păstor  Ţării 2 

III 

Egumenul  Teodosie  avea  vârsta  de  47  de  ani,  când 
Mitropolitul  Ştefan  trecuse  pragul  veşniciei.  A  fost  chemat 
atunci  să  urce  scaunul  rămas  vacant.  Despre  această  ieşire  a  lui 


1  Afirmaţtunea  că  Teodosie  Veştemeanul  „se  trăgea  din  familia  Ca  ntacuzenilor", 
cf.  Paraschiv  Popescu,  Teodosie  Mitropolitul  Ungrovlahiet  1668 — 1708,  Bucureşti  1898 
p.  7,  —  este  lipsită  de  lemeiu,  Greşaia  a  «zvorit  probabil  din  împrejurarea  că 
Teodosie  a  fost  un  protejat,  iar  nu  un  membru,  al  vestitei  familii  Cantacuzino. 

1  O  dovadă  a  spiritului  de  sacrificiu,  de  care  era  animat  Mitropolitul  Teo¬ 
dosie,  dă  şi  inscripţia  dela  măn.  Cetăţuia  din  Râmnicul-Vâlcii :  „Cu  vrearea  Tatălui 
şi  cu  ajutoriul  Fiului  şi  cu  săvârşirea  Sf.  Duh  ridicatu-s'au  această  sfânlă  şi  dum- 
nezeească  biserică  şi  cu  chilii  intru  cinstea  şi  lauda  marilor  voevozi  Mihail  şi  Ga- 
vriil  şi  a  tuturor  fără  de  trupuri  puteri,  cu  toată  cheltuiala  şi  osârdia  preasfinţitului 
părinte  chir  Theodosie,  Arhiepiscop  şi  Mitropolii  a  toată  Ţara  Românească,  in  zilele 
prealuminatului  Domn  pravoslavnic  creştin  Şerban  Voevod  Cantacuzino  Basarab  în 
luna  Auguts.  7188  (=1680)“.  Cf.  Buletinul  Comisiunii  Monumentelor  Istorice  1931,  p.  116. 

din  anonimatul  cinului  monahal  Condica  Sfântă  dela  Mitropo¬ 
lia  Ungrovlahiei  a  păstrat  o  amintire  sigură,  cuprinsă  in  urmă¬ 
toarele  cuvinte  :  „De  vreme  ce  prea  sfânta  Mitropolie  a  toată 
Ţara  Românească  a  rămas  fără  al  ei  adevărat  Mitropolit  plă- 
tindu-şi  dar  obşteasca  datorie  fericitul  Kir  Ştefan,  noi  cari 
ne-am  aflat  aice,  arhierei  şi  egumeni,  cu  porunca  fericitului 
Părinte  Metodie  Patriarhul  Constantinopoleos  şi  a  prealumi¬ 
natului  Domn  Radu  Leon-Voevod,  împreună  cu  toată  adu¬ 
narea  soborului  Ţării  Româneşti,  întrat-am  în  sfânta  Mi¬ 
tropolie  a  Ţării  Româneşti,  unde  este  hramul  sfântului  şi 
marelui  Constantin,  pentru  ca  să  alegem  obraz  vrednic, 
care  să  fie  chivernisitor  acestei  sfinte  Mitropolii ;  deci  întâi 
pus- am  pe  egumenul  dela  Tismana  Kir  Petronie,  al  doilea 
pe  egumenul  dela  Sadova  Kir  Ştefan  şi  al  treilea  pus-am 
pe  egumenul  dela  Argeş,  Kir  Teodosie  care  s'a  arătat  mai 
vrednic  şi  de  folos  şi  obraz  mai  luminat  a  fire  destoinic 
acestei  sfinte  Mitropolii,  a  fi  Mitropolit,  drept  aceasta  s'a 
scris  la  Condică  la  Mai  20  zile  în  leat  7176“  (1668). 1 

Se  repetă  deci  cazul  dela  1632,  când  la  cârma  Mi¬ 
tropoliei  moldovene  fusese  chemat  tânărul  arhimandrit  Var- 
laam  din  mănăstirea  Secul,  trecându-se  cu  vederea  aspiraţiu- 
nile  de  înaintare  ale  episcopilor  de  scaun. 

Tot  astfel  şi  la  Mitropolia  Ungrovlahiei  s’a  înlăturat, 
de  astădată,  uzul  tradiţional  de  a  fi  aşezat  în  locul  răpo¬ 
satului  Ştefan  fie  pe  Serafim,  episcopul  Râmnicului,  fie  pe 
Grigorie  al  Buzăului. 

Aceştia  fuseseră  amândoi  de  faţă  la  alegerea  egume¬ 
nului  Teodosie,  dându-şi  consimţământul  prin  iscălirea  ac¬ 
tului  electoral  din  Condica  Sfântă.  Obrazul  „mai  luminat", 
vrednicia  şi  destoinicia  lui  Teodosie  se  vede  că  era  aşa 
de  mult  preţuită  de  către  toţi  cei  în  drept  să  aibă  un  cu¬ 
vânt  de  spus  la  alegerea  Mitropolitului,  încât  cei  doi  epis- 
copi  de  scaun  nu  au  mai  încercat  să  se  împotrivească.  Hi¬ 
rotonia  lui  s’a  săvârşit  a  doua  zi,  la  sărbătoarea  sf.  Con¬ 
stantin  şi  Elena,  hramul  catedralei  mitropolitane  din  Bu¬ 
cureşti. 


1  Cf.  Gheiudie  Eniceanu,  Mttropolttul  Teodosie  pe\tronul  Ungrovlahiei,  In  revista 
„Biserica  Ortodoxă  RomănM“  rol.  V.  p.  31 — 32. 

IV 

Ce  zestre  sufletească  aducea  Teodosie  în  locul  acesta 
de  supremă  conducere  ierarhică  a  românismului  mun¬ 
tean  şi  transilvan?  Ce  fel  de  moştenire  luase  el  în  primire 
de  odată  cu  scaunul  mitropolitan  din  Bucureşti? 

Aducea  zestrea  luată  cu  sine  din  casa  părintească  a 
Veştemului,  sporită  apoi  prin  învăţăturile  ce  a  putut  cu¬ 
lege  din  cetaniile  şi  practicele  religioase  în  cursul  anilor 
de  ucenicie  călugărească  la  mănăstirea  Cozia  şi  de  egu¬ 
menie  la  Argeş.  Moştenirea  ce-i  rămăsese  dela  vrednicul 
său  înaintaş,  Mitropolitul  Ştefan,  nu  era  nici  decum  uşoară. 
Căci  acest  Mitropolit  se  întâmplase  a  fi  om  de  rară  vred¬ 
nicie,  păstor  conştient  de  grava  răspundere  ce-I  apăsa 
pentru  povăţuirea  duhovnicească  a  numeroşilor  săi  cre¬ 
dincioşi,  ierarh  luptător  împotriva  străinismului  hrăpăreţ 
şi  pentru  biruinţa  elementului  etnic  românesc  în  toate  dome¬ 
niile  vieţii,  mai  cu  deosebire  în  domeniul  bisericesc  şi  cultural, 

încă  din  timpul  păstoririi  Mitropolitului  Ştefan  se  por¬ 
nise  un  puternic  curent  de  nemulţămire  împotriva  Gre¬ 
cilor,  curent  asemănător  aceluia,  care  înlăturase  la  1632  din 
scaun  pe  Leon  Tomşa,  tatăl  lui  Radu,  deschizând  lui  Matei 
Basarab  calea  spre  domnia  Ţării  Româneşti.  Acest  curent 
era  pe  pragul  de  a  izbucni  în  revoltă  făţişă,  aşteptând 
doar  clipa  ca  noul  Mitropolit  să  păşească  în  fruntea  boe- 
rimii  şi  a  gloatelor  de  nemulţumiţi  cerând  să  fie  înde¬ 
părtat  din  scaun  Radu  Leon  Vodă,  ocrotitorul  Grecilor. 
Acesta  însă,  spre  a  evita  deocamdată  primejdia,  s'a  grăbit 
să  urmeze  în  tocmai  exemplul  tatălui  său  Leon  Vodă,  pro¬ 
miţând  să  isgonească  el  însuşi  pe  Greci  şi  întărind  această 
promisiune  cu  jurământ  înaintea  Mitropolitului  Teodosie, 
după  cum  arată  hrisovul  dela  9  Decemvrie  1668,  din  care 
merită  reproduse  următoarele  rânduri :  „socotit-am  Domnia 
mea  dimpreună  cu  tot  Sfatul  Ţării  de  am  făcut  Domnia  mea 
legătură  şî  mare  jurământ,  de  am  jurat  Domnia  mea  Ţării  pre 
sfânta  Evanghelie  cu  mare  afurisanie  înaintea  cinstitului  şi 
preasfinţitului  nostru  al  Ţării  Kir  Teodosie  Mitropolitul 
şi  de  naintea  părintelui  Serafim  Episcopul  dela  Râmnic  şi  a 
părintelui  Grigorie  Episcopul  dela  Buzău,  în  sfânta  Mitro¬ 
polie  cea  mare  din  scaunul  Domniei  mele  din  Bucureşti,  unde 

este  hramul  marele  împărat  sfântul  Constandin  şi  Elena,  şî 
după  jurământ  cu  tot  Sfatul  Ţării  călcat-am  Domnia  mea 
acele  obiceiuri  rele  (ale  Grecilor)  şi  le-am  pus  Domnia  mea 
toate  jos  şi  am  scos  pe  acei  Greci  streini  din  Ţară  afară, 
ca  pe  nişte  oameni  răi  şi  neprietinî  ai  Ţârii...  şi  încă  iar 
ara  mai  socotit  Domnia  mea  împreună  cu  tot  Sfatul  Ţării, 
mănăstirile  cele  mari  şi  cele  mici,  care  nu  sânt  închinate 
prinţ' alte  părţi  streine  pe  la  alte  mănăstiri,  acelea  încă  să 
aibă  a-şi  pune  egumeni  rumâni  după  obiceiul  şi  tocmeala 
lor,  jar  om  strein  Grec  să  nu  fie  volnic  nimenilea  a  pune, 
nici  a  le  închina  să  fie  metoaşe  altor  mănăstiri;  aşişderea 
şi  la  biserica  Domniei  mele  din  curtea  domnească  încă  am 
tocmit  Domnia  mea  să  nu  mai  fie  oameni  streini,  călugări 
greci,  ci  să  fie  popi  mireni  rumâni,  precum  au  fost  şi  mai 
de  nainte  vreme,  pentrucă  aceşti  oameni  streini  Greci  n'au 
fost  niciodată  Ţării  şi  Domniei  de  folos,  ci  tot  de  pagubă 
şi  stricăciune  ca  nişte  oameni  răi  şi  fără  de  frica  lui  Dum¬ 
nezeu,  că  şi  în  zilele  răposatului  părintelui  Domniei  mele 
Ioan  Leon  Ştefan  Voevod,  şi  atuncea  Grecii  iar  au  fost 
împresurat  Ţara  cu  vânzările  şi  cu  carnetele  ca  şi  acum, 
până  ce  i-au  fost  scos  Ţara  şi  părintele  Domniei  mele  cu 
mare  ocară...  precum  am  văzut  Domnia  mea  şi  cartea  ră¬ 
posatului  părintelui  Domniei  mele  întărită  cu  mare  blestem 
jşi  afurisanie“.1 

Acest  hrisov  însă  nu  l-a  mai  putut  salva  pe  Radu 
Leon  Vodă,  care  a  fost  mazilit  şi  înlocuit  cu  un  Domn  de 
ţară,  cu  Antonie  Vodă  din  Popeşti  (1669 — 1672).  Noul 
I)omn  era  un  sprijinitor  al  Mitropolitului  Teodosie  ca  şi 
fiii  răposatului  Velpostelnic  Constantin  Cantacuzino,  cărora 
le  venea  în  ajutor  în  pricina  judecăţii  pentru  asasinarea 
părintelui  lor,  adresând  boierilor  la  21  Aprilie  1669  această 
carte  de  îndemn  şi  îmbărbătare,  sfătuindu-i  să  facă  mărturie 
despre  tot  ce  ştiu  cu  privire  la  asasinarea  postelnicului 
Const.  Cantacuzino  în  timpul  domniei  lui  Grigore  Ghica, 
deoarece  „sângele  nevinovatului  strigă  înaintea  lui  Dumnezeu 
neîncetat  cerşind :  judecată,  judecată  , . .  Deci  care  va  măr¬ 
turisi  derept,  să  fie  blagoslovit  de  Vlădica  Chs.  şi  de  smere¬ 
nia  noastră;  iar  care  va  tăgădui  a  se  astupa  sângele 


1  Magazin  istoric  pentru  Dacia  I,  p.  132—133. 

dereptului  şi  va  strica  dereptul  judeţ  a  sfintei  pravile,  să 
fie  afurisit  şi  blestemat  de  Vlădica  Chs.  şi  de  smerenia  noa¬ 
stră,  aceasta  întărim  pecetluit —  Aprilie  21  leat,  7177'  (1669), 
Judecata  se  făcu,  ucigaşul  postelnicului  fiind  osândit  la 
moarte  de  către  divanul  domnesc.  Dar  prin  intervenţia 
văduvei  postelnicese  Elena,  care  nu  voia  să  răsplătească 
„sânge  cu  sânge",  scăpă  ucigaşul  Stroe  Leurdeanu,  fiind 
dus  la  mănăstirea  Snagov  şi  silit  a  se  călugări  cu  numele 
de  Silvestru, 

Prin  această  duhovnicească  stăruinţă  şi  îndemnare 
Teodosie  se  afirma  ca  un  potrivnic  al  Domnilor  străini, 
pricinuitori  de  multe  strâmbătăţi,  ca  un  neînfricat  luptător 
pentru  românism  şi  ca  partizan  al  Cantacuzinilor,  Din 
aceste  motive  Ghica  Vodă,  îndată  ce  a  reuşit  să  surpe 
domnia  lui  Antonie  din  Popeşti,  s'a  răsbunat  asupra  lui 
Teodosie,  înlocuindu-1  în  scaunul  Mitropoliei  cu  Dionisie 
de  Athos, 

Dar  înainte  de  a  se  întâmpla  aceasta,  s’a  produs  din 
partea  lui  Antonie-Vodă  un  act  de  mare  importanţă  cul¬ 
turală  şi  care  îmbie  cu  o  dovadă  mai  mult  despre  încre¬ 
derea  deosebită  a  bunului  Domn  de  ţară  în  destoinicia  şi 
iubirea  de  lumină  a  vrednicului  Mitropolit  Teodosie,  înfi¬ 
inţând  Antonie-Vodă  o  şcoală  in  oraşul  Câmpulung,  prin 
hrisovul  său  din  28  Martie  1670  dispune  ca  „jumătate 
din  toată  vama  Rucărului  şi  Dragoslavele  să  aibă  a  luare 
pe  an,  să  hie  de  plata  dascălilor  şi  de  hrana  copiilor'',  iar 
„cinstitul  părintele  nostru  Kir  Teodosie  Arhiepiscop  şi  Mi¬ 
tropolit  Ţării  şi  sfinţia  lui  să  se  afle  ispravnic  şi  purtător  de 
grife  şcolii  acesteia ,  cât  îl  va  ţinea  Dumnezeu  întru  viaţa 
Sf,  Sale,  iar  după  petrecania  Sf,  Sale,  pe  care  părinte  ar 
dărui  Dumnezeu  să  fie  Vlădică  şi  Mitropolit  Ţărei,  din  pă¬ 
rinte  în  părinte,  toţi  să  hie  purtători  de  grifă  acestei  şcoli, 
dupăcum  scrie  mai  sus.  Iară  care  Mitropolit  va  lăsă  întru 
uitare  şi  fără  de  nici  o  grijă  şi  va  rămânea  această  şcoală 
părăsită  de  dascăli  şî  de  învăţătură,  să  aibă  a  dare  seama 
înaintea  lui  Dumnezeu  şi  în  urma  Domniei  mele  pe  care 
va  miluî  Dumnezeu  a  fi  Domn  şi  biruitor  Ţârii  Româneşti, 
încă-1  rog  cu  numele  lui  Dumnezeu,  ce  e  în  Troiţă  slăvit, 


1  Ibidem  p,  404 — 405. 

să'noiască  şi  să  întărească  acest  cinstit  hrisov  al  Domniei 
mele  pentru  această  casă  adecă  şcoală.,,  iară  care  Domn 
va  călca  şi  va  strica  şi  va  sparge  acest  hrisov  al  Domniei 
mele ,  acela  Domn  dempreună  cu  îndemnătorii  lui  să  hie  supt 
blestem,  anatema,  proclet  şi  afurisit  ot  318  oteţi  ij  vă  Necheii, 
cinste  să  aibă  cu  Iuda  şi  cu  Arie  ta  un  loc.  Amin V 

Dar  Mitropolitului  Teodosie  nu  i-a  fost  dat  să  împli¬ 
nească  această  nobilă  însărcinare  a  lui  Antonie- Vodă  mai  mult 
de  doi  ani.  Căci  mazilitul  Grigorie  Ghica-Vodă,  întors  din 
pribegia  sa  prin  ţările  Apusului,  a  ştiut  unelti  la  Constan- 
tinopol  să-şi  redobândească  tronul  pierdut,  spre  a  domni 
din  nou  dela  1672 — 1674,  când  fu  înlocuit  cu  Gheorghe 
Duca-Vodă  (1674- — -1678). 

V 

Mazilirea  lui  Antonie- Vodă  şi  revenirea  lui  Ghica  nu 
a  întârziat  să  aibă  urmări  neplăcute  atât  pentru  Cantacu- 
zini,  cari  au  trebuit  să  se  refugieze,  cât  şi  pentru  Mitro¬ 
politul  Teodosie,  destituit  în  primăvara  anului  1672  din 
partea  noului  Domn,  care  oferi  scaunul  mitropolitan  epis¬ 
copului  din  Râmnic :  Varlaam.  Acesta  a  ezitat  însă  la  început  a 
primi  scaunul,  din  care  ştia  că  vrednicul  Teodosie  fusese  „scos 
în  silă",  Astfel  ajunse  mitropolit  al  Ungrovlahiei  Dionisie 
de  Athos ,  care  a  păstorit  însă  scurtă  vreme ;  din  primăvara 
anului  1672  până  în  Decemvrie  acelaş  an,  când  a  decedat. 
Veni  iar ăş  rândul  lui  Varlaam,  episcopul  Râmnicului,  care 
„având  silă  despre  Domn",  nu  a  mai  refuzat  cârja  mitro¬ 
politană  smulsă  din  mâna  lui  Teodosie,  ci  primind-o  din 
mâna  lui  Ghica-Vodă  o  purtă  cum  îl  iertau  împrejurările, 
dela  sfârşitul  anului  1672  până  în  Aprilie  1679. 

Destituitul  Teodosie  s'a  retras  în  liniştea  codrului  la 
mănăstirea  Tismana,  aşteptând  clipa  răsplătirii,  care  a  şi 
sosit  îndată  ce  Şerban  Vodă-Cantacuzino,  izbutind  să  surpe 
domnia  lui  Duca-Vodă,  a  luat  cârma  Ţării  Româneşti  la 
sfârşitul  anului  1678.  In  primăvara  anului  următor  a  con¬ 
vocat  la  Bucureşti  un  sinod,  să  examineze  pricina  desti- 


1  D,  I.  Băjan  :  Documente  cămpulungene,  p.  4  —  5.  Cî.  şi  Anuarul  Institutului  de 
Istorie  Naţională,  Cluj,  voi.  III,  rezumatul  dlui  Ioachim  Crăciun. 

tuirii  lui  Teodosie,  S’a  putut  lămuri  repede,  că  această 
pricină  fusese  de  ordin  pur  politic.  Insuş  Mitropolitul  Var- 
laam  a  recunoscut  înaintea  sinodului,  că  Teodosie  fusese 
alungat  din  scaun  fără  nici  o  vină,  apoi  „au  pus  cârja  pe 
masă  înaintea  Domnului  şi  a  tot  soborul...  şi  luând  cârja 
Domnul,  au  dat-o,  cum  spune  Condica,  Vlădicăi  Teodosie 
şi  l-au  trimis  la  Mitropolie  cu  mare  cinste  Marţi,  în  săp¬ 
tămâna  cea  mare  înaintea  Paştilor- Aprilie  26“ ,  dupăce  sen¬ 
tinţa  de  reabilitare  o  pronunţaseră  membrii  sinodului  cu 
o  zi  înainte  astfel:  „Noi  am  rupt  judecata  cu  voia  şi  po¬ 
runca  preasfântului  Patriarh  (Dionisie)  şi  cu  puterea  so¬ 
borniceştii  cărţi,  cum  că  Kir  Teodosie,  precum  s’au  arătat 
nevinovat,  nici  pârâşi  fiind,  nici  mărturii  ca  aceştia,  să 
aibă  iar  scaunul  Mitropoliei,  la  care  s’au  hirotonisit  pre 
lege  şi  să  i  se  dea  scaunul  păstoririi,  adecă  cârja  şi  să  se 
cunoască  de  acum  iar  ales  Mitropolit  şi  Vlădică  Mitropo¬ 
liei  Ungro-Vlahiei.  Iar  Varlaam  fiind  mutat  la  scaunul 
acesta,  una  pentru  prostimea  lui,  alta  făcându-i-se  silă  după 
moartea  Iui  Dionisie  şi  mărturisind  adevărul  şi  nevino- 
varea  lui  Kir  Teodosie  şi  plecându-se  cu  ascultare  bună 
la  judecata  aceasta  şi  cerşând  iertăciune  dela  sfântul  sobor, 
el  să  hie  însă  depărtat  de  scaunul  Mitropoliei  Ungro-Vla¬ 
hiei  şi  de  toate  veniturile  ei  şi  să  se  afle  întru  pace  şi 
odihnă  şi  aşa  chivernisind  treaba  şi  judecata  aceasta,  s’au 
scris  aceasta  la  sfânta  Condică  a  Mitropoliei  Ungro-Vla¬ 
hiei  întru  arătare.  Aprilie  25  an  7187  (1679).  1 

Varlaam  ne  mai  putându-se  întoarce  la  scaunul  epis- 
copesc  din  Râmnic,  unde  păstorea  atunci  Ştefan  (Sava)  de 
Sadova  (1672 — 1693),  a  pribegit  câtva  timp  prin  Transil¬ 
vania,  2  apoi  întors  în  Ţară  şi-a  ales  drept  adăpost  schitul 
Trivale,  lângă  Piteşti. 


V 

Mitropolitul  Teodosie  Veştemeanul  sub  oblăduirea  Iul 
Şerban  Cantacuzino  şi  Constantin  Brâncoveanu  a  păstorit 


1  Biserica  Ortodoxă  Română  voi.  V  p,  41, 

z  Cf.  I.  Lupaş.  Pribegia  prin  Transilvania  a  Mitropolitului  Varlaam  al  Ungro- 
Vlahiei  (1679 — 1680)  în  Studii,  conferinţe  şl  comunicări  istorice  I.  p,  199, 

apoî  fără  întrerupere  timp  de  29  de  ani  alirmându-se  ca 
sfetnic  credincios  la  cârma  Ţării  şi  ca  bun  păstor  al  turmei 
încredinţate  lui  spre  povăţuire  duhovnicească. 

Dacă  în  tot  timpul  păstoririi  s'a  străduit  Mitropolitul 
Teodosie,  ca  şi  înaintaşii  săi,  pentru  o  bună  îndrumare  a 
preoţilor  şi  pentru  pazirea  tradiţiilor  ortodoxe,  grijile  lui  în 
această  privinţă  au  sporit  cătră  sfârşitul  veacului  ai 
XVII-lea,  pricinuindu-i  grele  sbuciumări  sufleteşti,  când  a 
prins  de  veste  că  Habsburgii,  reuşind  să-şi  întindă  stăpâ¬ 
nirea  asupra  Transilvaniei,  nau  întârziat  a-şi  arunca 
mrejile  de  proselitism  religios  în  marea  vieţii  sbuciumate 
a  Românilor  din  această  ţară,  Teodosie  nu  a  lipsit  dela  da¬ 
toria  sa  de  a  încerca  să  apere  unitatea  de  credinţă  dintre 
eparhioţii  săi  şi  dintre  cei  din  Transilvania,  pe  cari  în  mod 
firesc  îi  socotea  ca  făcând  parte  din  aceeaşi  turmă  cuvân¬ 
tătoare,  pentru  îndrumarea  căreia  simţea  întreagă  povara 
răspunderii.  O  luptă  grea  a  fost  sortit  să  poarte  octogenarul 
ierarh  Teodosie  în  anii  de  criză  a  unităţii  sufleteşti,  ame¬ 
ninţate  prin  tendinţele  de  expansiune  habsburgică  transil¬ 
vană  nu  numai  de  ordin  politic,  ci  şi  religios. 

In  lupta  aceasta  aprigă  i-a  stat  în  ajutor  patriarhul 
Ierusalimului  Dosoftei,  care  aflându-se  în  capitala  Ţării  cu 
prilejul  hirotonirii  lui  Atanasie  Anghel  ca  „episcop  al  Ţârii 
Ardealului"  nu  a  lipsit  a  da  acestuia  o  amănunţită  instruc¬ 
ţiune  în  22  puncte,  spre  a-1  întări  în  credinţa  ortodoxă  şi 
a-1  învăţa  cum  s'o  apere  de  duşmanii  porniţi  a  o  surpa. 

Simţind  că  Atanasie  se  clătina  în  ortodoxie,  patriarhul 
Dosoftei  îl  sfătuieşte  că  orice  îndoială  ar  avea,  să  caute  a 
cere  lămuriri  dela  „Mitropolitul  Ungrovlahiei,  iar  de  nu 
se  va  face  deslegare  aci,  să  aibă  a  se  deslega  îndoielile  mai 
pe  urmă  la  patriarhul  Ţarigradului".  De  încheiere,  în  ulti¬ 
mele  două  puncte,  îi  dă  aceste  îndrumări  (porunci):  „Ca 
să  nu  lungim  vorba,  poruncim  arhierieî  tale,  să  păzeşti 
dogmele ,  tainele  şi  năravurile  bisericii  Răsăritului  neclintite" . 
După  cum  „curat  propovedueşte  sf.  Scriptură  şi  aevea  în¬ 
vaţă  purtătorii  de  Dumnezeu  părinţi,  încă  şi  cam  pe  scurt 
le  dovedeşte  cartea  ce  se  chiamă  Pravoslavnica  Mărturisire , 
care  de  curând  s’au  scos  pe  limba  românească  şi  s’au  ti¬ 
părit  româneşte  şi  de  vreme  ce  limba  românească  este  pu- 

ţină  şi  îngustă,  de  va  fi  vre-un  cuvânt  sau  noimă  cu  nevoie 
spre  înţelegere  la  izvodul  cel  românesc,  arhieria  ta  cere 
deslegare  şi  tâlcuire  dela  temeiu,  adecăte  dela  cea  elinească", 

„Insă  mai  pe  urmă  de  toate  zicem  că  se  cade  arhieria 
ta. ..turma  ce  ţi  s'au  dat  de  Duhul  Sfânt  să  o  cârmueşti,  a- ţi 
pune  sufletul  pentru  ol  Pre  cei  ce  merg  la  întunerecul  pă¬ 
catului,  să-i  îndreptezi  la  liman,  să-ţi  păzeşti  mâinile  curate 
de  nedreptăţi,  de  lăcomii  cu  răpire  şi  de  cea  mare  răutate 
simonie...  Pentru  cei  năpăstuiţi  să  stai  într'ajutoriu,  pe  cei 
necăjiţi  să-i  îndreptezi,  celor  lipsiţi  să  aduci  mângâierea 
cea  după  putinţă,  să  te  bucuri  cu  ceice  se  bucură  şi  să 
plângi  cu  ceice  plâng.  In  posturi  şi  în  rugi  cătră  Dumne¬ 
zeu  să  te  zăboveşti,  mâini  curate  spre  Domnul  să  ridici 
ziua  şi  noaptea.  Să  priveghezi  pentru  sufletele  ce  ţi  s'au 
încredinţat  şi  spăşenia  lor  de  sus  să  o  ceri,  precum  eşti 
dator  a  da  seamă  pentru  dânsele". 1 

Dar  sfaturile  acestea  au  răsunat,  pentru  Atanasie,  ca 
glasul  celui  ce  strigă  în  pustie,  întors  în  Transilvania  Ia 
scaunul  vlădicesc,  fu  împresurat  de  iezuiţii  unguri  Paul 
Baranyi  şi  Gavriil  Heveneşi,  cari  au  reuşit  să-l  amăgească 
făcându-i  felurite  promisiuni  de  înlesniri  şi  privilegii  egale  cu 
ale  clericilor  bisericii  catolice,  dominante  în  imperiul  Hab- 
sburgilor.  In  toamna  anului  1698,  la  7  Octomvrie,  38  de  pro¬ 
topopi  au  semnat,  împreună  cu  Atanasie,  cunoscutul  manifest, 
vestind  că  ei  se  unesc  cu  biserica  Romei,  dar  cu  condiţia  să 
nu  se  schimbe  nimic  din  legea  lor  ortodoxă,  nici  din  sluj¬ 
bele  bisericii,  nici  din  liturghie  şi  din  posturi,  ci  toată  ve¬ 
chea  lor  rânduială  bisericească  „să  stea  pe  locu. 

Acest  pas  al  conducătorilor  clerului  transilvan  a  um¬ 
plut  de  mâhnire  inima  Mitropolitului  Teodosie.  Starea  lui 
sufletească  se  poate  cunoaşte  dintr'o  scrisoare,  pe  care  la 
8  Martie  1700  o  trimise  din  Bucureşti  patriarhului  Adrian 
ai  Moscovei,  Intre  altele  făcea  bătrânul  Teodosie  următoa¬ 
rele  mărturisiri :  „Din  nemărginita  bunătate  şi  milă  a  lui 
Dumnezeu  ţinem  până  acum,  cum  putem,  cârma  sfintei,  so¬ 
borniceştii  şi  apostoleştii  biserici  a  Răsăritului  şi  o  câr- 
muim  după  dogmele  ei  nestricate,  deşi  cu  mare  trudă  şi 


i  Biserica  Ortodoxă  Română  voi.  V,  p,  101-102. 

silinţă;  şi  nu  atât  din  partea  păgânilor  necuraţi  întâmpină 
sfintele  lucruri  bisericeşti  greutate  ţcăci  ei  chinuiesc  şi  nă¬ 
căjesc  foarte  mult  neamul  creştinesc  în  privinţa  politică  şî 
naţională)  cât  din  partea  papistaşilor  se  fac  din  toate  ţi¬ 
nuturile  lor  mari  siluiri,  mari  ispite  şi  mari  prigoniri,  ca 
să-i  convertească  la  sine,  la  duşmanii  dumnezeeştii  biserici 
răsăritene,  că  cu  multă  durere  în  inimă  şi  amărăciune  a  su¬ 
fletelor  noastre  şi  a  tot  poporul  ortodox  pravoslavnic  auzim 
şi  înţelegem  că.  sfintelor  biserici  din  Transilvania  şi  altor  orto¬ 
docşi  cari  trăesc  în  Ungaria  de  sus  li  se  fac  multe,  nespuse  cru¬ 
zimi  şi  cu  toată  înşelăciunea  şi  viclenia  Iezuiţii  şi  alţii  cari 
se  numesc  „băraţi“  (călugări)  ca  lupi  răpitori  ascunşi  în 
piele  de  oaie,  se  întrec  fără  de  încetare  şi  fără  de  odihnă ; 
şi  duc  în  rătăcire  şi  amăgesc  pe  mulţi  neputincioşi  şi  ne¬ 
ştiutori  cu  născocirea  unui  cuvânt  înşelător  şi  nefolositor, 
care  după  nume  îl  numesc  urne,  ducând  orb  pe  orb  de  mână, 
ca  amândoi  să  cadă  întro  groapă,  potrivit  cuvintelor  ne- 
mincinoase  ale  Domnului  Hristos1'.1 

Bietul  Atanasie  pornit  odată  pe  povârnişul,  spre  care 
îl  împinseseră  Iezuiţii,  nu  s'a  mai  putut  opri,  oricâte  încer¬ 
cări  a  făcut  Constantin  Brâncoveanu  şi  Mitropolitul  Teo- 
dosie  să-l  salveze  pentru  vechea  legătură  sufletească  cu  res¬ 
tul  neamului.  La  20  Martie  1701  a  făcut  jurământ  la  Vi- 
ena  că  se  supune  întru  toate  Arhiepiscopului  catolic  din 
Estergom  (Ungaria)  şi  că  se  leapădă  de  Craiul  sau  Vodă 
Ţării  Româneşti  şi  „nici  pe  Bucureşteanul  (Mitr.  Teodosie) 
mai  mult  al  meu  Arhiepiscop  şi  Mitropolit  a  fi  nu-l  voiu 
cunoaşte “  pe  amândoi  numindu-i  „ şismaticV *  şi  „eretici". 
Jurământul  acesta  dela  Viena  îl  socotea  prof.  N.  Iorga 
drept  „cel  mai  înjositor  act  public,  săvârşit  până  atunci  de 
vre-un  vlădică  românesc".2 

Prin  actul  dela  1701  s’a  produs  dureroasa  sfâşiere  a 
unităţii  religioase,  care  formase  de-alungul  veacurilor  de 
urgie  cea  mai  puternică  şi  mai  sfântă  legătură  sufletească 
între  toţi  fiii  neamului  românesc. 


1  S.  Dragomir,  Relaţiile  bisericii  româneşti  cu  Rusia  in  veacul  XVII.  An.  Acad. 
Rom.  M.  S.  I.  1912  p.  1226-1237, 

2  N,  Iorga,  Ist.  bis.  rom.  voi.  II.  p.  28-29. 


REVISTA  TEOLOGICA 


21 


După  defecţiunea  şi  caterisirea  lui  Atanasie  (5  Aug. 
1701)  Teodosie  luându-şi  titlul  de  Mitropolit  al  Transilvaniei 1 
îngrijea  el  dtihovniceşte  de  Românii  din  Transilvania,  după- 
cum  făcuse  aceasta  şi  până  aci  cu  cei  din  Ţara  Bârsei. 
Astfel  încă  din  21  Iulie  1701  avizase  pe  protopopul  Bra¬ 
şovului  Vasilie  că  a  hirotonit  pentru  biserica  din  Satulung 
pe  preotul  Petru  terminându-şi  scrisoarea  cu  această  îmbăr¬ 
bătare  :  „Voi  încă  vă  întăriţi  întru  credinţă  tot  aşa,  precum 
aţi  început,  nimic  să  nu  vă  temeţi  de  faptele  şi  de  lucrurile 
acelui  diavol 1 . 1 


VI 

Nu  numai  ca  stâlp  şi  scut  apărător  al  credinţei  poate 
sta  Mitropolitul  Teodosie  cu  cinste  alături  de  antecesorii  săi  Te- 
ofil  şi  Ştefan,  ci  şi  ca  neobosit  ostenitor  şi  îndrumător  în 
opera  de  tipărire  a  cărţilor  de  slujbă  şi  de  zidire  sufle¬ 
tească,  Râvna  lui  pentru  stimularea  preoţilor  şi  luminarea 
credincioşilor  se  vede  lămurit  din  prefaţa  Liturghiei  tipă¬ 
rite  în  vara  anului  1680  cu  „osârdia  şi  cheltuiala"  sa  în 
calitate  de  „Mitropolit  al  Târgoviştii  şi  Bucureştilor,  Arhie¬ 
piscopul  a  toată  Ungrovlahia  şi  Exarh  laturilor  iproci". 2 

In  această  prefaţă  exprimă  un  sentiment  de  mâhnire 
pentru  faptul  că  nu  numai  norodul  n’are  putinţa  să  înţe¬ 
leagă  slujba  bisericească,  dar  se  găsesc  şi  mulţi  preoţi,  cari 
nu  cunosc  orânduiala  şi  ceremoniile  ei  cum  a  se  sluji  tre- 
bue,  ceeace  mai  vârtos  „din  neînvăţătură  şi  din  neînţe¬ 
legerea  limbii  pogoară,  care  nouă  jalnic  şi  plânguros 
lucru  este  într’atâta  micşorare  şi  călcare  rodului  nostru 
cestui  românesc,  carele  odată  şi  el  numărat  între  puter¬ 
nicele  neamuri  şi  între  tarii  oameni  se  număra,  iară  acum 
atâta  de  supus  şi  de  ocărât  este,  cât  nice  învăţătură,  nice 
ştiinţă,  nice  armă,  nice  legi,  nici  nice  un  obiceiu  întru  tot 
rodul,  ce  se  pomeneşte  astăzi  rumân  3  —  (între  Rumâni  ce 


1  Bis.  Ort.  Română  V,  p.  108:  Theodosius,  Dei  gratia  Arhieplscopus  B«- 
curestiensis  et  Metropolita  Transihaniae.  Aşa  semna  la  1702  Mitr.  Teodosie  o  scri¬ 
soare  latină,  trimisă  lui  Atanasie  împreună  cu  actul  patriarhului  Calinic  relativ  Ia 
excomunicarea  lui  din  sânul  bisericii  ortodoxe, 

2  Sterie  Stinghe,  Documente  1.  p.  14. 

3  Bibliografia  românească  veche  voi,  I,  Buc,  1903  p.  231, 

zicem ,  cuprindem  şi  pe  Moldoveni,  că  tot  dintro  fântână 
cură)  —  nu  este,  ci  ca  neşte  nemernici  şi  orbi  într'un  obor 
învârtindu-se  şi  înfăşurându-se,  dela  streini  şi  dela  varvari, 
doară  şi  dela  vrăjmaşii  rodului  nostru,  cer  şi  se  împrumu- 
tează  şi  de  carte  şi  de  limbă  şi  de  învăţătură.  O  grea  şi 
dureroasă  întâmplare  !“  1 

Astfel  de  împrejurări  l-au  îndemnat  pe  Teodosie  la 
muncă  fără  preget  mărturisind  convingerea  că  „măcar  o 
scânteie  către  atâtea  mii  ale  altora  la  focuri  mari  ce  se 
văd  zgândărând  de  a  lumina  dintr'un  tăciunaş  cât  de  mic, 
încă  neştine  a  o  lăsa  şi  a  se  lenevi  de  a  nu  o  mişca,  nu 
trebue.  Precum  şi  noi  acuma  pentru  folosul  cunoscând  al 
neamului  nostru,  mai  vârtos  al  cetii  bisericeşti,  nevoit-am 
de  ceasta  dată  de  am  dat  în  lumină  Liturghiia  şi  nu  mai 
mult  alta  am  făcut  (să  vai  că  gândim  că  altădată  ca  aceasta 
nu  s’au  făcut)  fără  cât  tipicul  ei  tot  de  pe  izvod  grecesc  pre 
orânduiala  lui,  pre  limba  noastră  am  întors,  pentru  ca  pre¬ 
oţii  şi  diaconii,  măcar  cât  de  puţin  ar  şti,  lesne  să  se  po- 
văţuiască,  de  a  putea  cunoaşte,  ce  este  a  face  şi  a  sluji,2" 

„Iară  Liturghiia  toată  a  o  prepune  pre  limba  noastră 
şi  a  o  muta,  nice  am  vrut,  nice  am  cutezat;  drept  mărtu¬ 
risesc  pentru  multe  alte  pricini  ce  m’au  împins,  săvai  că 
şi  pentru  scurtă  limba  noastră  ce  este,  o  am  făcut  şi  pen  • 
tru  lipsa  dascălilor  (cum  am  zis)  ce  nu  sunt  întru  ticălos 
rodul  nostru,  şi  pentru  neînţelegerea  năroadelor,  tainele  ce 
sânt  şi  ce  însemnează,  şi  şi  pentru  neobiciaiul  bisericii 
noastre,  ce  pană  astăzi  n’au  ţinut.  Ci  dar  aceasta  de  cieastă 
dată  şi  mai  întâiu  tiparului  a  se  da  am  socotit.  Şi  după 
aceasta  iarăş  nădăjduind  întru  Tatăl,  Părintele  veşnic  şi 
întru  unul  născut  Fiul  său . . .  gândesc  şi  alte  cărţi  a  mai 
da  la  lumină,  cât  voi  putea,  iar  zic  pentru  folosul  şi  ada¬ 
usul  lipsitului  neamului  nostru  . . .  carele  mai  călcat  şi  mai 
zmult  decât  toate  pământurile  că  este  vedem;  şi  simţim 
tiranica  putere  păgânească  într'însul  tolănindu-se  şi  răsfi- 
rându-se, . ." 3 


1  Ibidem  p.  234. 

2  Ibidem  p.  235. 

3  Bibliografia  românească  veche  I.  pag.  234. 

N.  Iorga  presupunea  că  această  prefaţă,  cu  toate  că  e 
iscălită  de  Teodosie,  ar  fi  fost  scrisă  In  parte  de  Dosoftei 
patriarhul  Ierusalimului,  iar  în  partea  privitoare  Ia  lipsa 
de  învăţătură  a  neamului  românesc,  de  Constantin  Stolnicul 
Cantacuzino,  care  şi  în  scrierea  sa  istorică  întrebuinţa  ex- 
presiuni  asemănătoare  şi  accentua  stăruitor  că  „Români  se 
înţeleg  nu  numai  ceştia  de  aici,  ci  şi  cei  din  Ardeal,  cari 
încă  şi  mai  neaoşi  sânt,  şi  Moldovenii  şi  toţi  câţi  şi  într’altă 
parte  se  află  şi  au  această  limbă". 1  Autorul  nu  aduce  însă 
nici  o  dovadă  în  sprijinul  acestei  presupuneri.  Din  cuprinsul 
citatei  prefeţe  nu  se  poate  invoca  vre-o  expresiUne  sau 
întorsătură  de  frază  în  sprijinul  hipotezei  lui  Iorga.  Dimpo¬ 
trivă,  s'ar  putea  găsi  mai  curând  rostiri  asemănătoare  sau 
chiar  identice  cu  cele  obişnuite  în  graiul  transilvan,  cum 
sunt  d.  e.  aceste  cuvinte  ale  lui  Teodosie;  „iară  rog  ca 
Lumina  lumii,  păzitoriul  nostru  Chs  pre  Măria  Ta  (Şerban 
Cantacuzino)  să  te  lumineze  spre  căile  şi  dreptăţile  sale  şi 
să  te  adaogă  în  lungi  ani,  întărindu-te,  fericindu-te  şi  pă~ 
zindu-te  nouă  şi  Patriei  noastre  .  .  ,  “ 

Cu  doi  ani  mai  târziu  apăru  „Sfânta  şi  Dumnezeiasca 
Evanghelie "  tipărită  în  scaunul  Mitropolii  Bucureştilor  (1682) 
cu  cheltuiala  iui  Şerban  Cantacuzino  „ întru  folosul  şi  înţe¬ 
legerea  Pravoslavnicii  Româneşti  Biserici,  ispravnic  fiind 
Prea  sfinţitul  Kir  Teodosie  Mitropolitul  Ţării  şi  Exarh  Latu¬ 
rilor  în  scaunul  Mitropoliei  Bucureştilor".  *  In  prefaţă  spune 
însuş  Şerban  Vodă  că  această  sf.  carte  era  menită  a  se 
distribui  în  „dar  pre  la  toate  bisericile  Ţârei  noastre,  întru 
iolosul  creştinescului  norod  şi  întru  pomenirea  noastră  şi 
a  părinţilor".  —  Ea  a  fost  în  adevăr  dăruită  nu  numai 
bisericilor  din  cuprinsul  Ţării  Româneşti,  ci  şi  unor  biserici 
din  Transilvania.  S'a  păstrat  dovada  în  exemplarul  dăruit 
de  Gheorghe  „Brancovanuî"  bisericii  din  Veştem  la  1683 
în  amintirea  fratelui  său,  răposatul  mitropolit  Sava  Bran- 
covici.  Iar  despre  alt  exemplar  se  ştie  că  a  fost  dat  de  însuşi 
Şerban  Cantacuzino  la  1684  Mitropolitului  transilvan  Sava 
Veştemeanul,  consăteanul  lui  Teodosie,  cu  prilejul  hirotonirii 


1  Cf.  N.  Iorga.  Istoria  literaturii  româneşti  ed.  II,  Bucureşti  1925  p.  394 — 396. 

2  Ibidem  p,  246 

sale  In  Bucureşti,  „când  a  fost  în  Ţara  Muntenească  pen¬ 
tru  vlădicie",  Faptul  că  Gheorghe  Brancovici  trimite  Evan¬ 
ghelia  tocmai  la  biserica  din  Veştem,  precum  şi  hirotoni¬ 
rea  unui  nou  ierarh  răsărit  din  populaţia  ţărănească  a 
acestui  sat,  îndreptăţeşte  afîrmaţiunea,  că  Mitropolitul  Te- 
odosie  ajuns  în  cea  mai  înaltă  treaptă  ierarhică  nu  a  dat 
uitării  umila  lui  origine  ţărănească,  ci  îşi  aducea  aminte  de 
locul  de  unde  plecase  şi  de  trebuinţele  lui  sufleteşti.  La 
sfârşitul  anului  1683  (Noemvrie)  a  apărut  în  condiţiuni  si¬ 
milare,  tot  în  tipografia  dela  „scaunul  Mitropoliei  Bucu¬ 
reştilor"  şi  Apostolul,  în  prefaţa  căruia  Şerban  Cantacuzino 
arată  deasemenea  că  l-a  închinat  „dar  bisericilor  Ţării 
noastre,  Ungro-Vlahiei,  întru  folosul  preoţilor  şi  tuturor 
credincioşilor,  carii  se  roagă  pentru  a  noastră  ispăşenie  şt 
a  tot  creştinescului  norod  şi  întru  pomenirea  vecinică  a 
noastră  şi  a  părinţilor", 1 

Bucuria  lui  Teodosie  va  fi  atins  culmea,  când  a  vă¬ 
zut  ieşind  de  sub  teascurile  tipografiei  la  1688  (Noemvrie) 
întreagă  Biblia  adecă  Dumnzeeasca  Scriptură...  tălmăcită 
după  limba  elinească  spre  înţelegerea  limbii  româneşti  cu 
porunca  preabunului  creştin  şi  luminatului  Domn  Ioan  Şăr- 
han  Cantacuzino  Basarab  Voevod  şi  cu  îndemnarea  Dum¬ 
nealui  Constandin  Brăncoveanu  Marele  Logofăt,  nepot  de 
soră  al  Măriei  Sale,,,  şi  pentru  cea  de  obşte  priinţă  s’au 
dăruit  neamului  românesc,  în  vremea  păstoriei  Prea  sfin¬ 
ţitului  părinte  Kir  Teodosie  Mitropolitul  Ţării  şi  Exarh  La¬ 
turilor.  2 

Fără  să  fi  fost  el  însuşi  înzestrat  cu  vre-un  dar  deo¬ 
sebit  al  scrisului,  Teodosie  era  la  loc  de  frunte  între  Mecenaţii 
literaturii  religioase  a  timpului  său,  îndemnând  şi  încurajând 
pe  traducători,  cheltuind  cu  dărnicie  din  agonisita  sa,  pentru 
sporirea  cărţilor  bisericeşti,  după  cum  dovedeşte  şi  episcopuL 
Mitrofan  al  Buzăului,  care  la  începutul  cărţii  învăţătură 
de  şapte  taine  (Buzău  1702 )  tipărită  „cu  porunca  şi  cu  toată 
cheltuiala “  Mitropolitului  Teodosie,  îi  adresează  următoa¬ 
rele  stihuri  de  laudă  şi  urare: 


1  Ibidem  p,  261. 
*  Ibidem  p.  281, 

Doamne  Isuse,  păzeşte  în  Sfânta  Mitropolie 
Pre  al  nostru  Părinte  şi  în  veacul  ce  va  să  fie, 

Pre  Teodosie  Vlădica  al  Ţârii  Româneşti 
Care  Ia  un  gând  s’a  unit  cu  marii  Basarabeşti, 

De  au  scos  la  lumină  aceste  şapte  taine  sfinte, 

Şi  le-a  ’mpărţit  la  preo{i  să  le  ia  foarte  aminte, 

Ca  printr’nsele  să  sfinţească  norodul  creştinesc 
Şi  să-l  ducă  la  ’nfrumuseţatul  Raiul  cel  ceresc. 

Plecatul  posluşnic 
Mi  troian  Episcop1 

In  prefaţa  cărţii  justifică  Mitropolitul  Teodosie  nece¬ 
sitatea  de  a  o  tipări  şi  răspândi  prin  cuvinte,  cari  reamin¬ 
tesc  pe  ale  antecesorului  său  Ştefan  din  prefaţa  cărţii  ti¬ 
părite  la  Târgovişte  în  1651  sub  titlul  Mistirio  sau  Sacra¬ 
ment.  Arată  în  rostiri  lămurite  însemnătatea  sf,  taine,  cari 
„ca  nişte  coloane  vârtoase,  neclătite  şi  ca  nişte  stâlpi  ne— 
surpaţi  ţin  toată  zidirea  credinţei  noastre  şi  a  adunării 
creştineşti  în  casa  înţelepciunii  lui  Dumnezeu,  în  sf,  bese- 
recă;  şi  păzitorii  şi  apărătorii  de  cele  ce  s'ar  vedea  că 
sunt  împotriva  acestor  sfinte  taine,  suntem  noi  arhiereii; 
judecat-am  pentru  aceea  cu  amănuntul  şi  cu  tot  dea- 
dinsul  cercând  sf.  Scripturi  şi  citind  Pravila  sf.  Părinţi  şi 
socotind  cele  ce  vedem  sau  şi  auzim  că  se  fac  între  voi 
preoţii,  am  aflat  unele  carele  se  împotrivesc  învăţăturilor 
apostoleşti  şi  tainelor  sf.  Besereci:  şi  mai  ales  de  sfântul 
Botez,  de  sf.  Cuminecătură  şi  de  Mirul  cel  mare.  Care  îm¬ 
potriviri  în  tot  chipul  a  le  smulge  şi  a  le  desrădăcina- 
voim  şi  ne  silim.  De  care  lucru  şi  porunca  aceasta  dăm : 
ca  cele  ce  se  vor  vedea  într’nsele  a  fi  drepte  şi  adevă¬ 
rate,  să  se  ţîe  cu  toată  paza,  iară  cele  potrivnice  şi  carele 
se  fac  făr-de-cale,  să  se  lase  şi  să  se  lepede". 

Chiar  şi  aproape  de  asfinţitul  vieţii  şi  al  păstoririi, 
sale  nu  uită  Mitropolitul  Teodosie  a  repeta  stăruitor  în¬ 
demnul  pentru  păzirea  nestrămutată  a  ortodoxiei ,  Avizând 
pe  protopopul  Vasile  din  Braşov  despre  hirotonirea  fra¬ 
telui  său  Oprea,  îi  scria  că  l-a  pus  „supt  groaznică  afuri- 
sanie  şi  supt  mare  blestem,  ca  să-şi  păzească  credinţa  pra- 


1  Bibliografia  Rom.  Veche  I,  p,  433-434 

voslavnică  neclătită  şi  să  întărească  şi  pe  alţi  creştini  cu 
învăţătura,  să  nu  se  dăhame  şi  să  alunece  din  credinţă,  că 
aşa  se  cade  preotului  să  se  mântuească  şi  pe  sine  şi  pre 
alţii,  că  pentru  aceea  se  face  păstor  turmei  lui  Christos", 1 

La  câteva  luni  după  trimiterea  acestei  scrisori  de  în¬ 
demn  şi  îmbărbătare  pentru  statornicia  în  credinţa  orto¬ 
doxă,  Mitropolitul  Teodosie  adormi  întru  Domnul,  la  înce¬ 
putul  anului  1708.* 

La  mormântul  lui  a  fost  aşezată  o  piatră  de  formă  ci- 
„lindrică,  având  săpată  într'însa  următoarea  inscripţie  *.  „Ră- 
posat-au  în  Domnul  Prea  Sfinţitul  Mitropolit  Kir  Teodosie  la 
anul  1708  Ghenarie  27  de  zile  la  a  87  pol  (jumătate)  de  ani 
ai  vieţii  sale,  în  zilele  prealuminatului  Domn  Io  Constan¬ 
tin  B.  Voevod  păstorind  turma  lui  Christos  ani  39  şi  9  luni 
şi  s'au  îngropat  aicea". 3 

VII 

Astfel  s'a  încheiat  viaţa  şi  cariera  ierarhică  a  Mitro¬ 
politului  Teodosie  Veştemeanul.  Amintirea  lui  se  cere  per¬ 
petuată  în  paginile  istoriei  româneşti  nu  numai  pentru 
lupta  nepregetată  cea  purtat  cu  izbândă  împotriva  străinismu¬ 
lui  şi  pentru  afirmarea  elementului  autohton  la  cârma  vi¬ 
eţii  de  Stat,  ci  mai  ales  pentru  punctul  culminant  ce  l-a 
putut  atinge,  în  zilele  păstoririi  sale,  limba  şi  cultura  ro¬ 
mână  prin  tipărirea  Bibliei  dela  1688. 

Aşezând  această  carte  de  temelie  a  culturii  româneşti 
alături  de  Noul  Testament  tipărit  la  1648  în  zilele  Mitro¬ 
politului  transilvan  Simion  Ştefan,  editorul  de  mai  târziu 
al  Bibliei,  Andrei  Şaguna,  aprecia  tălmăcirile  din  veacul 
XVII  drept  „uşile  pe  cari  s'a  învrednicit  neamul  românesc 
a  intra  în  câmpul  ceresc  al  dumnezeeştilor  învăţături".  Iar 
un  traducător  mai  recent  compară  punctul  culminant  dela 
1688  cu  vârful  muntelui  Ararat,  devenit  în  sfârşit  „vizibil 
după  retragerea  potopului  slavon". 

Această  izbândă  a  spiritualităţii  româneşti  din  zilele 
Iui  Teodosie  Veştemeanul  se  cuvine  să  fie  preţuită  ca  încu- 


*  Sterie  Stinghe,  o.  c.  p.  38. 

2  .Biserica  Ortodoxă  Română  voi.  VI.  p.  42. 

*  Ibidera  nota  1. 

minarea  unor  strădanii  desfăşurate  timp  deunveacşi  jumătate 
dela  apariţia  celei  dintâi  tipărituri  româneşti  aici  în  Sibiu 
{1544)  şi  până  la  Biblia  dela  Bucureşti,  de  soarta  căreia 
nu  a  lipsit  a  se  îngriji  marele  ierarh  originar  din  preajma 
Sibiului. 

Merită  subliniat  faptul  că  şi  la  ediţiile  de  mai  târziu 
ale  Bibliilor  româneşti,  aproape  în  toate  cazurile,  se  poate 
constata  prezenţa  iniţiativei  şi  a  tenacităţii  transilvane.  Aşa 
la  Biblia  tipărită  în  Blaj  (1795)  nu  a  lipsit  osteneala  lui 
Samuil  Micu-Klein  din  Sadu,  care  alergase  cu  manuscrisul 
traducerii  sale  la  episcopul  din  Sibiu  Gherasim  Adamovici. 
Acesta  căuta  tocmai  oameni  generoşi,  cu  a  căror  contri- 
buţiune  bănească  să  poată  purcede  la  tipărire,  când  a  primit 
ordinul  guvernatorului  transilvan  Gheorghe  Banffi  să  trimită 
manuscrisul  colegului  său  Ioan  Bob.  Nici  dela  următoarea  edi¬ 
ţie  a  Bibliei  româneşti  (1819  —  Petersburg)  nu  a  lipsit  iniţi¬ 
ativa  şi  stăruinţa  Mitropolitului  Gavriil  Bănulescu,  originar 
dinyBistriţa  Transilvaniei,  după  cum  nu  a  lipsit  nici  dela 
ediţia  sibiană  (1856-58)  grija  lui  Andrei  Şaguna,  nici  dela 
ediţia  Sf-lui  Sinod  din  1936  grija  răposatului  Patriarh 
Miron  Cristea,  pe  care  în  duhul  vechilor  tradiţii  ar  trebui 
să-l  numim,  după  locul  său  natal:  Topliţa  Română,  Miron 
Topliţanul,  —  nici  dela  cea  mai  proaspătă  ediţie  a  Noului 
Testament  (1942  —  Cluj)  grija  episcopului  Nicolae  Colan. 

Ce  rezultă  de  aici?  Evident  că  neîntrerupta  prezenţă 
a  iniţiativei  şi  stăruinţei  transilvane  timp  de  250-300  ani 
la  toate  ediţiile  Noului  Testament,  dela  Simion  Ştefan  până 
la  Nicolae  Colan,  şi  ale  Bibliei  întregi,  dela  Teodosie  Veş- 
temeanul  până  la  Miron  Topliţanul,  asigură  în  istoria  spi¬ 
ritualităţii  româneşti  o  necontestată  întâietate  cuvântului 
arhieresc  din  Transilvania  sau  de  obârşie  transilvană.  Acest 
cuvânt  răsună  peste  veacuri  ca  o  înălţătoare  predică  de 
pe  munte ,  îndeplinind  în  viaţa  neamului  nostru  şi  pen¬ 
tru  unitatea  lui  sufletească  rolul  sacru,  pe  care  l-a 
îndeplinit  şi  continuă  să-l  îndeplinească  în  viaţa  creştinătăţii 
predica  de  pe  munte  a  Mântuitorului. 


DIN  TRECUTUL  BISERICII  ROMÂNEŞTI 
DIN  FĂGĂRAŞ  IN  VEACUL  AL  XVII-iea 

de 

Prof.  VALER  LITERAT 

E  cunoscut  din  istoria  bisericească  a  Românilor  din 
Transilvania  că  în  decursul  veacului  XVII  Ţara  Făgăraşului 
a  fost  de  multe  ori  şi  pentru  multă  vreme  smulsă  din 
legătura  canonică  cu  Mitropolia  de  Alba-Iulia  şi  pusă  în 
atârnare  de  biserica  reformată  calvină,  fie  direct  de  consisto- 
riul  calvinesc  din  Făgăraş,  fie  prin  intermediul  unui  episcop 
propriu.  Prin  această  despărţire  se  spera  de  sigur  ca  Ro¬ 
mânii  din  Ţara  Oltului  vor  fi  câştigaţi  mai  uşor  pentru 
calvinism.  In  special  sub  domnia  celor  doi  Gheorghe  Ră- 
koczi  proselitismul  calvinesc  a  fost  foarte  accentuat.  Două 
aşezăminte  urmau  să  câştige  legii  reformate  cât  mai  multe 
suflete  româneşti:  instituţia  inspectorilor  calvini  pe  seama 
bisericilor  şi  preoţilor  români 1  şi  şcoala  românească  din 
Făgăraş, 2  amândouă  înfiinţate  de  principesa  Susana  Lo- 
rantfi,  văduva  lui  Gheorghe  Râkoczi  I. 

Mi  se  pare  însă  că  nu  s'a  accentuat  de  ajuns  şi  un 
alt  motiv,  pentru  care  biserica  românească  din  Ţara  Oltului 
a  fost  pusă  în  dependenţă  de  calvini:  Domnii  feudali  se 
credeau  îndreptăţiţi  să  impună  religiunea  lor  personală  şi 
supuşilor  de  pe  domeniile  lor,  după  principiul,  zis  de  drept, 


1  Pokoly  Jozsef,,  Magyar  protestant  egyhăztorlinetl  adattăr,  VIII,  Budapest 
1910,  p.  110-112  ţi  utilizate  de  mai  mulţi  autori  români.  —  Vezi  şi  V.  Literat  şi  M., 
Jârai,  „ Vizitele “  calvineşli  la  preoţii  români  din  Ţara  Făgăraşului,  ta  Anuarul  Inst. 
de  Ist.  Naţională,  Cluj,  v,  Vil,  1939,  p,  582  şi  urm. 

2  Pokoly  Jozsef,  o.  c„  Dr.  f.  Raţiu,  in  Foaia  şcolară  Blaj  reprodus  la  N.  Aron, 
Monogr,  bisericilor,  şcolilor  rom.  din  Fâg.,  Făgăraş,  191  3,  p.  207-216,  Dr.  1,  Lupaş. 
Ist.  bisericească  a  Rom.  ardeleni.  Sibiu,  1918,  p.  71-72;  Şt.  Mefeş,  Ist.  bis.  rom.  din 
Transilvania,  v,  I.  ed.  II,  Sibiu,  1935.  p.  211-217  şi  Via(a  bis.  a  Rom.  din  fara  Ol¬ 
tului,  Sibiu,  1930,  p,  9-13. 

cuius  regio,  eius  religio.  Ori,  se  ştie  că  domeniul  Făgă¬ 
raşului  a  fost  pentru  mult  timp  dat  ca  zestre  principeselor. 
Pe  lângă  Caterina  de  Brandenburg  (1626-1631),  care  va  fi 
rămas  catolică,  domni  feudali  au  fost  aici  Susana  Lo- 
rantfi  (1631-1658)  şi  Ana  Bornemissa  (1663-1688),  soţia  lui 
Mihail  Apafi,  amândouă  calvine.  Că  acest  punct  de  vedere 
e  îndreptăţit,  se  poate  deduce  şi  din  împrejurarea  că  şi 
biserica  luterană  din  cele  două  parohii  săseşti  din  Ţara 
Oltului,  Beclean  şi  Şercaia,  au  fost  supuse  jurisdicţiei  preo¬ 
tului  calvinesc  din  Făgăraş.  Iată  în  ce  termeni  hotărâţi  o 
spune  aceasta  Ana  Bornemissa,  la  10  Aprilie  1665:  „De¬ 
oarece  episcopul  săsesc  nu  are  nicio  jurisdicţiune  în  baro- 
natul  nostru  făgărăşan, ...  nu  putem  suferi  ca  predicatorii 
numitelor  comunităţi  săseşti,  (fiind  pe  propietatea  noastră) 
sa  facă  numai  aceea  ce  vreau  în  afaceri  bisericeşti,  ci 
vrem  ca  ei  să  atârne  de  consistoriul  format  din  predicatorii 
şi  inspectorii  eclesiei  reformate  din  Făgăraş, ....  dându-i 
putere  deplină  numitului  consistorîu  şi  asupra  bisericilor  din 
Şercaia  şi  Beclean,  în  orice  administraţie  bisericească  după 
cuvântul  lui  Dumnezeu,  precum,  (să  hotărască  asupra)  ale¬ 
gerii  viitorilor  predicatori,  să  examineze  pe  cei  actuali,  să-i 
aprobe  pe  cei  vrednici,  iar  pe  cei  nevrednici. . .  să-i  schimbe", 
etc.1  Iar  în  6  Febr.  1670,  Apafi  însuş  interzice  pasto¬ 
rului  săsesc  din  Beclean  să  facă  servicii  credincioşilor  lu¬ 
terani  din  Făgăraş : . , .  „ci  cine  vrea  să  boteze,  să  căsăto¬ 
rească,  să  ia  cina  Domnului,  să  înmormânteze  morţii  cu 
ceremonie,  să-şi  caute  altă  cale,  să-i  ducă  în  Beclean  sau 
unde  vrea“.2  Şi  să  nu  se  uite  că  aceste  măsuri  luate  faţă 


1  Pokoly  Jozsef,  o.  c.  p,  126-7,  „Mi vei  fogarasi  baronalnssâgunk  alatt  a 

szâsz  piispoknek  semnai  mrisdictioja  nincsen,  .  ,  ,  nem  szenvedhetjuk  hogy  az  meg- 
nevezett  szâsz  ecclesiâk,  azoknak  praedicatori  (az  mi  birtokunk  alatt  levenj  csak  azt 
cselekedjek,  a  mit  akarnak  az  egyhâzi  dolgokban,  hanem  a  fogarasi  reformata  ec- 
clesia, . .  praedicatoribol  es  inspectorib6l  â!lo  consistoriumt61  f uggeni  akarjuk,  telyes 
hatalmat  advdn  a  megnevezett  consistoriumnak  a  sarkanyi  es  bethleni  ecclesiakban 
*s,  az  Isten  igeje  szerint  val6  egyhâzi  miaden  îgazgatâsra,  ugy  mint  az  hivando  prae- 
dicatorok  vâlasztâsâra,  a  jelen  valok  vizsgdlâsâra,  az  illendoknek  helyben  hagyâsâra 
es  ha  kik  illetlenul, . .  megvâltoztatâsâra _ 

2  Ibidetn,  p,  133:...  hanem  a  ki  heresztelni,  coptilalni,  urvacsorâjăva!  elni, 
haloUjât  czeremoniâval  akarja  temetni,  mas  utat  keressen  neki,  vigye  be  Bethlenben, 
va£y  az  hovâ  akarja. 

de  biserica  luterană,  care  era  receptă,  sunt  exact  măsurile 
luate  faţă  de  cea  ortodoxă,  care,  după  legile  Ardealului, 
era  numai  tolerată. 

In  ce  priveşte  însuş  oraşul  Făgăraş,  care  în  vremea 
domnilor  munteni  era  socotit  ca  „marele  oraş  românesc** 
(1393),  recăzând  sub  stăpânirea  regilor  ungari,  e  foarte  pro¬ 
babil  că  voevozii  Tansilvaniei  au  alungat  pe  locuitorii 
români,  cum  s'a  mai  întâmplat  şi  în  alte  oraşe.  Şi  pentru 
Ţara  Oltului  avem  ştire  scrisă  despre  o  încercare  analoagă  r 
Principele  Ştefan  Bâthori,  viitorul  rege  polon,  a  hotărât 
sâ  alunge  pe  Românii  din  Beclean,  ca  acest  sat  să  fie  numai 
săsesc,  —  de  data  asta  fără  să-şi  poată  aplica  hotărârea. 1 2 
Cu  atât  mai  vârtos  vor  fi  fost  alungaţi  Românii  din  Făgăraş. 
Sigur  e  că  la  1595,  într'o  conscripţie  funciară  nu  se  gă¬ 
seşte  nici  un  nume  de  proprietar  român  în  Făgăraş,  Dar 
afluenţa  Românilor  către  oraşul  lor  Făgăraş  nu  poate  fi 
multă  vreme  zăgăzuită,  aşa  că  nu  mai  departe  decât  la 
1617  numărul  familiilor  sigur  româneşti  se  ridică  la  cel 
puţin  16, a  Iar  la  1643,  se  ştie  că  tăbăcarii  români  din  Fă¬ 
găraş  se  prezintă  organizaţi  tn  breaslă  sau  ţehiu,  cu  statute 
aprobate  de  Gh.  Râkoczi  1. 3  ; 

E  natural  că  în  astfel  de  împrejurări  organizaţiunea  j 
bisericească  a  Românilor  din  Făgăraş  trebuia  să  o  ia  dela  j 
început.  Până  acuma  se  ştia  din  o  reclamaţie  a  lor,  dela 
1665,  că  magistratul  nu-i  lasă  să-şi  refacă  biserica  arsă, 
deşi  au  drept  dela  Gavriil  Bethlen  să-şi  facă  biserică  şi 
să-şi  ţină  preot.4  Printre  hârtiile  ţehiului  tăbăcarilor  din 
Făgăraş,  am  putut  da  peste  un  act,  in  original,  prin  care 
G,  Bethlen  dă  voe  Românilor  din  Făgăraş,  la  1625,  să-şi 
ţină  preot  românesc.5  E  scris  dealungul,  pe  prima  pagină 
a  unei  coaie  de  hârtie.  Hârtia  are  ca  marcă  un  fel  de  cruce 
cu  două  braţe  transversale,  pe  un  creştet  de  coroană,  toate 


1  0  dovedeşte  o  diplomă  dela  1579,  dată  de  prefectul  Făgăraşului.  Cosnaa 
Horvâth  PetriSievith,  pe  care  o  avem  inoită  de  Gavriil  Bâthori,  la  1610.  —  Diploma 
se  găseşte  în  arhiva  primăriei  din  Beclean. 

2  Conscripţia  pomenită  se  găseşte  in  arhiva  bisericii  reformate  din  Făgăraş. 

3  La  N.  Aron,  o.  c.,  p.  223  şi  urm, 

9-Şt.  Meteş,  Ist.  bis.  rom.  din  Trans,,  ▼,  I.,  ed.  II.,  Sibiu,  1935,  p,  222, 

5  Actul  il  dau  in  anexa  I, 

cuprinse  într'un  cadru  oval.  Foaia  a  doua  a  coalei  e  prinsă^ 
de  cea  dintâi  printro  fâşie  de  hârtie,  capetele  fâşiei  sunt 
prinse  cu  ceară  roşie,  pe  ea  stă  fixat  un  sigil  sec,  imprimat 
pe  o  foaie  de  hârtie  pătrată.  Pe  sigil  se  citesc  titlurile  prin¬ 
cipelui,  cuprinzând  cam  acelaş  text  ca  şi  introducerea  docu¬ 
mentului.  Pe  dosul  actului,  cu  o  scrisoare  măruntă,  o  adresă : 
Woîph(g)angus  Csizmadia  Cehae  Cothumificor,  (um)  Fogara- 
sien.  Magister,  consensu  reliquor,  eiusde.  religio  (n)  is  existe,  r 
hoc  opus  per  itercessionem  perfe. . 

In  acest  act,  Gavriil  Bethlen  spune  că  iobagii  din  Fă¬ 
găraş  de  credinţă  romană,  unii  dintre  ei  vechi,  alţii  veniţi  de 
curând  din  ţările  vecine,  se  plâng  pentru  durerea  ce  o  au 
în  sufletele  lor,  fiindcă  nu  au  preot  de  limba  lor,  care  să 
facă  slujbă  în  public,  dela  care  să  audă  şi  să  înţeleagă  cu¬ 
vântul  lui  Dumnezeu ;  când  sunt  bolnavi  şi  în  alte  ocaziuni 
n'au  la  cine  să  se  cuminece  după  rânduiala  lor,  tot  aşa 
că  înmormântările  nu  li  se  par  făcute  cinstit,  dacă  nu  sunt 
făcute  cu  preotul  şi  după  ceremoniile  lor.  Principele  le  per¬ 
mite  deci  să-şi  ţină  preot  român,  pe  cheltuiala  lor,  aşa 
cum  se  obişnueşte  şi  în  Alba-Iulia  şi  în  Hunedoara.  Funcţio¬ 
narii  să  nu-i  împiedece  dela  aceasta  şi  nimenea  neturburându-i 
în  cultul  lor,  pentru  ca  iobagii  noştri  „să  nu  se  înstrăineze 
şi  pustiească,  ci  să  sporească  în  oraşul  nostru1*. 

O  greutate  de  înţelegere  se  iveşte  dela  expresia;  „io¬ 
bagii  valahi  de  credinţă  romană*  ‘  (romai  hiten  levo  olâh 
jobbâgyink).  Dacă  nu  e  numai  o  inadvertenţă  a  copistului,, 
după  text  e  greu  de  admis  că  ar  fi  vorba  de  Români  pa- 
pistaşi,  căci  în  acest  caz  ei  n'ar  fi  cerut  cu  atâta  durere  în 
suflet  slujbă  şi  preoţi  româneşti.  Nici  Români  uniţi  n'au 
putut  fi,  cu  75  de  ani  ante  quam.  Şi  mai  puţin  de  crezut 
e  că  ar  fi  vorba  de  Români  calvînişti,  cu  toate  că  accen- 
tuiază  trebuinţa  ce  o  simţesc  de  a  asculta  cuvântul  lui 
Dumnezeu  în  limba  lor.  Lasă  că  în  acest  caz  ordinul  prin¬ 
cipelui  cătră  funcţionari  şi  cătră  alţii  să  nu-i  împiedece  pe 


1  Actul  a  fost  de  sigur  eliberat  acestui  Wolphgangus,  un  Lupu  curat  româ¬ 
nesc,  cu  toată  înfăţişarea  atât  de  străină  a  numelui  său.  Să  $e  reţină  că  nu  era 
numai  un  cismar  oarecare,  ci  chiar  mai  marele  ţehiului. 

Români,  ar  fi  cu  totul  de  prisos,  dar  petiţionarii  mai  stă- 
ruesc  şi  asupra  cuminecăturii  la  moarte  şi  la  alte  ocaziuni, 
apoi  asupra  ceremoniilor  dela  înmormântare,  cari  nu  pu¬ 
teau  fi  calvineşti. 

Deşi  nu  se  pomeneşte  în  act  anume  despre  biserică, 
dar  fiindcă  admiterea  preotului  implică  necesar  şi  existenţa 
bisericii,  e  de  crezut  că  aceasta  e  diploma,  la  care  se  provoacă 
Românii,  în  reclamaţia  lor  dela  1665,  cătră  Ana  Borne- 
mîssa.  Chestiunea  poate  fi  lămurită  definitiv  când  se  va 
afla  cum  era  organizată  biserica  românească  din  oraşele 
Alba-Iulia  şi  Hunedoara,  de  cari  se  face  amintire  în 
actul  nostru. 

Avizaţi  însă  numai  la  puterile  lor,  se  vede  că  Românii 
din  Făgăraş  au  reuşit  să-şi  ridice  biserică  numai  la  1648, 
Urma  să  şi-o  sfinţească,  cu  câteva  zile  înainte  de  10  Oc- 
tomvrie  1648,  după  ce  preotul  şi  protopopul  din  Făgăraş, 
Stan  din  Copăcel,  căpătase  la  9  Septemvrie,  dela  Gh,  Râ- 
koczi  I,  autorizaţia  de  târnosire.  Poate  că  ştirea  nu  s'ar  fi 
putut  păstra  în  scris,  dacă  sfinţirea  bisericii  n'ar  fi  dat 
prilej  la  incidente  ce  urmau  să  fie  sancţionate  de  Scaunul 
Superior  de  judecată  din  Făgăraş, 

In  procesele  verbale  luate  in  acest  for,  la  31  Octom- 
vrie  1648  şi  13  Februarie  1649, 1  se  găsesc  lucruri  in¬ 
teresante:  Biserica  sa  ridicat  aproape  de  Olt,  la  locul 
numit  atunci  Gaîaţul  mic, 2  Autorizaţia  de  sfinţire  se 
dăduse  de  Gh,  Râkoczi  I  înainte  de  moartea  lui  (întâm¬ 
plata  la  11  Octomvrie  1648, 3  în  anexa  III:  iciveziilt 
urunk  6  nagysâga  parancsolatjâbol).  Sfinţirea  bisericii  tre¬ 
buia  să  fie  o  zi  de  sărbătoare  pentru  credinicioşi.  In  loc 
de  asta,  s’a  iscat  ceartă  urâtă,  ba  chiar  şi  bătae,  cari  au 
împiedicat  sfinţirea.  Provocatorii  au  fost  boierii  („ egregii “) 
Dobrin  Grecul,  Mihul  Grecul,  Ghioca  Grecul,  ,Marcul 
Grecul  cel  bătrân,  Simion  Grecul,  o  femee :  văduva 


1  Aci,  anexele  II  şi  III. 

2  Numirea  de  Galaţul  mic  s’a  pierdut.  Nu  poate  fi  vorba  nicidecum  de  Ga- 
laful  de  azi,  din  dreapta  Oltului,  satul  acesta  neţinându-se  niciodată  de  domeniul 
.Făgăraşului. 

a  Szilâgyi  S.,  Erdelyorszăg  tiirteneie,  y,  II.  Pest,  1866,  p,  204. 

Dumitra  Napa  şi  Precup  Vameşul  alias  Cizmaşul.  Aceştia 
sunt  învinuiţi  că  s’au  opus  poruncii  înalte,  care  da 
voe  să  se  sfinţească  biserica,  că  au  vrut  să  aducă  preot 
şi  episcop  străini  pentru  sfinţire.  Opoziţia  lor  a  fost  soco¬ 
tită  ca  o  ofensă  la  adresa  căpitanului  suprem  al  cetăţii  şi 
ţinutului,  Ioan  Kemeny  de  Gero  Monostor,  prin  care  ve¬ 
nise  porunca  principelui;  deci  vinovaţii  au  fost  osândiţi  la 
„vivum  homagium"  (răscumpărarea  capului),  cu  amendă  de 
câte  23  florini. 

Pe  protopopul  Stan  îl  mai  găsim  şi  la  1645,  atunci 
cu  locuinţa  încă  în  Copăcel,  dar  şi  acolo  având  atribuţia 
de  unul  dintre  protopopii  Ţării  Făgăraşului,  după  cum 
însuş  declară  înaintea  Scaunului  Superior  de  judecată.  La 
1645,  la  două  săptămâni  după  Rusalii,  cununase,  dimpreună 
cu  popa  Hangul  din  Săvăstreni,  o  păreche  de  neromâni, 
ceea  ce  le  era  interzis  prin  deciziile  dietelor  ardelene  din 
1641  şi  1646.  Improcesuaţi  de  magistrat  la  Scaunul  Boie¬ 
rilor  de  judecată  din  Făgăraş,  acesta  îi  osândeşte  la  o 
amendă  uşoară.  Nemulţumit  de  sentinţă,  magistratul  face 
apel  la  Scaunul  Superior,  cerând  sentinţă  mai  aspră,  Pre¬ 
oţii  se  apăra,  în  şedinţa  dela  12  Ianuarie  1647,  cu  moti¬ 
varea  că  n'au  cunoscut  articolele  de  legi,  la  cari  se  referă 
advocatul  magistratului,  cari  de  altfel,  susţin  ei,  nici  nu  se 
pot  aplica  în  Ţara  Făgăraşului,  „de  oarece  Ţinutul  Fă¬ 
găraşului  are  legea  lui,  obicinuită  de  demult  în  cauze  de 
amendă"  (mivel  Fogarasfoldenek  regi  szokott  torvenye  va- 
gyon  az  birsâg  dolgâbol  is)  şi  ca  dacă  ei  totuş  ar  fi  găsiţi 
vinovaţi,  pot  fi  amendaţi  cu  câte  12  florini,  aşa  cum  ho- 
tărîse  şi  Scaunul  Boierilor.  Scaunul  Superior  dă  o  sentinţă 
mijlocie  între  pretensiunile  magistratului  şi  sentinţa  Scau¬ 
nului  Boierilor,  pe  care  însă  magistratul  o  apelează 
(foaia  262). 

La  26  Ianuarie  1647,  „petru  pop"-ul  Stan,  cu  locu¬ 
inţa  tot  în  Copăcel,  şi  popa  Hangul  din  Săvăstreni  cer 
Scaunului  Superior  despăgubiri  împotriva  unui  Gyulai  Ta- 
mâs,  fiindcă  acesta  fusese  cel  ce  le  ceruse  cununia  adu¬ 
cătoare  de  atâtea  mizerii  şi  care  se  obligase  atunci  să  su¬ 
porte  eventualele  amende  pentru  această  cununie  făcută 
incompetent.  Amenzile  căzute  pe  capul  preoţilor  se  urcă 

la  câte  240  fl. 1  Scaunul  Superior  le  admite  în  parte  ce¬ 
rerile  (foaia  263). 

La  9  Septemvrie  1648,  cum  s'a  văzut  mai  sus,  Stan. 
de  Copăcel  e  preot  şi  protopop  în  Făgăraş  şi  capătă  dela 
magistrat  autorizaţia  ştiută  pentru  sfinţirea  bisericii.  Este  însă 
aspru  criticat  de  Nicolae  Grecu  alias  Albonaş,  în  piaţă  şi 
în  alte  locuri.  Tras  la  răspundere  de  magistrat  prin  Sca¬ 
unul  Superior  de  judecată  (foaia  331),  Nicolae  Grecu  neagă 
că  ar  fi  agitat  împotriva  ordinului  de  sfinţire,  dat  de  ma¬ 
gistrat,  dar  susţine  că  protopopul  Stan  s’a  făcut  vinovat  de 
fapte  nedemne.  Am  văzut  mai  sus  că  şi  alţi  credincioşi  au 
fost  sancţionaţi  de  Scaunul  Superior  de  judecată  pentru 
opoziţie  la  sfinţirea  bisericii.  Se  poate  că  un  motiv  de  re¬ 
voltă  al  credincioşilor  să  fi  fost  purtarea  nedemnă  a  pro¬ 
topopului.  Cred  însă  că  hotărâtoare  a  fost  o  altă  pricină. 
Repetăm  că  cei  doi  Râkoczi  au  dus  o  politică  mai  agre¬ 
sivă  de  calvinizare  faţă  de  Români, 2  faţă  de  care  credin¬ 
cioşii  au  reacţionat,  cerând  ca  biserica  lor  să  fie  sfinţită 
nu  numai  de  alţi  preoţi,  ci  şi  de  alt  episcop,  deci  cari  să  nu 
fie  legaţi  de  calvinism.  Deşi  dintre  credincioşii  opozanţi, 
amintiţi  mai  sus,  cei  mai  mulţi  au  numele  de  familie  Gd- 
rog  (Grecu),  ei  nu  pot  fi  nicidecum  Greci  de  neam,  dacă 
luăm  în  considerare  numele  lor  de  botez,  cu  rezonantă 
aşa  de  romândască :  Dobrin,  Mihul,  Marcul,  Dumitra,  Pre- 
cup.  Numele  de  Grecu  trebue  să  fie  un  nume  comun,  de¬ 
signând  ocupaţia  lor,  sinonim  cu  negustor,  precum  Precup 
avea  numele  de  vameş  (vâmos)  şi  cizmar  (csizmadia),  după 
ocupaţia  lui.  E  cu  dreptul  să-i  socotim  pe  aceşti  osândiţi 
ca  reprezentanţi  ai  tradiţiei  româneşti  ortodoxe,  la  Făgăraş, 
faţă  de  preoţii  şi  episcopii  calvinizanţi  susţinuţi  de  oficia- 

1  Pedeapsa  e  în  adevăr  considerabilă,  dacă  se  are  in  vedere  că  d,  e.  la  1758, 
deci  la  110  ani  mai  târziu,  când  banul  e  mai  devalorizat,  pre(ul  mijlociu  al  unui 
bou  era  de  13  11,  renensi,  prin  urmare  amenda  reprezenta  valoarea  a  18-20  de  boi. 
După  St,  Meteş,  Situaţia  economică  a  Românilor  din  Ţara  Făgăraşului,  v,  I,  Cluj 
1935,  p.  LXXX1X-XC. 

7  Istoricul  ungur  Al.  Szilâgyi,  o,  c.,  p,  205,  caracterizează  astfel  pe  Gh,  Râ¬ 
koczi  I :  A  fost  credincios  zelos  până  la  intoleranţă, , , ,  faţă  de  religiile  nerecepte, 
faţă  de  cari  avea  dreptul  bazat  pe  lege,  nu  a  arătat  nicio  cruţare.  De  aceea...  a 
părtinit  pe  acei  Români,  cari  s'au  acomodat  culturilor  reformaţilor  ţi  a  îngăduit 
episcopului  său  Geleji  influinţă  în  administraţia  bisericească  a  lor. 

litate.  Deci  alături  de  arhiereii  Ilie  Iorest  şi  Sava  Bran- 
covici,  cari  au  pătimit  pentru  credinţa  lor  strămoşească  în 
secolul  XVII,  putem  aşeza  şi  pe  aceşti  simpli  credincioşi, 
cari  prin  reacţiunea  lor  împotriva  protestantismului  au 
ţinut  sa  arate  că  noua  lege  nu  corespunde  cu  aspiraţiile 
sufletului  lor. 

Popa  Stan  de  Copăcel  mai  e  pomenit  şi  la  1652,  în 
două  rânduri:  odată  la  15  Iunie,  a  doua  oară  într’o  cauză 
interesând  pe  o  fiică  a  sa,  la  20  Septemvrie,  când  i  se 
spune  numele  aşa :  Popa  Stan  de  Copăcel,  pastorul  ordinar 
al  bisericii  româneşti  făgărăşene  şi  superintendent  al  celor¬ 
lalte  biserici  româneşti  făgărăşene  (foaia  450 :  Ecclesiae  Fo- 
garasiens.  Valachicae  ordinarius  pastor  ac  super  intendens 
caeter.  Valach.  ecclesiar,  Fogaras,).  Funcţionând  încă  la 
1648,  la  Făgăraş,  Stan  de  Copăcel  este  deci  cu  21  de  ani 
înaintaş  preotului  şi  protopopului  Radu,  considerat  până 
acum  ca  cel  mai  vechiu  din  cei  cunoscuţi  în  acest  oraş. 1 

Românii  din  Făgăraş  nu  sau  putut  bucura  vreme  în¬ 
delungată  de  biserica  lor,  ridicată  la  1648:  abia  nouă  ani. 
Am  precizat  în  altă  parte2  că  ea  a  fost  arsă  la  1658  de 
Turcii  şi  Tătarii  cari  în  expediţia  lor  împotriva  lui  Gh. 
Râkoczi  II  au  trecut  şi  peste  Făgăraş,  pustiind  tot  ţinutul. 
Alte  rugăminţi  ale  Românilor  de  a  li  se  da  voe  să-şi  re¬ 
zidească  biserica  şi  tot  aşa  alte  amânări  şi  piedici  puse  în  cale. 
Nici  de  biserica  zidită  de  Constantin  Brâncoveanu,  la  1698, 
n'au  avut  ortodocşii  prea  mult  parte,  abia  25  de  ani,  fiindcă 
la  1723  le-a  fost  luată  de  episcopul  unit  Ioan  Giurgiu  Pa- 
taki.  Au  trebuit  noi  osteneli  şi  opintiri,  ca  ei  să  ajungă  la 
biserica  actuală,  sfârşită  la  1783,  iar  azi  prea  puţin  încă¬ 
pătoare. 

Ca  o  urmare  logică  a  evenimentelor,  ne  punem  între¬ 
barea:  Când  se  va  înălţa  catedrala  pe  care  Făgăraşul  se 
frământă  să  o  aibă?... 


* 


* 


1  Şt,  Meteş,  Istoria  bisericii  român  tţii  din  Transilvania , 
1935,  p.  223. 

2  V.  Literat  şi  M,  Jâray,  o.  c.,  p.  585. 


y,  I,  ed,  II,  Sibiv. 

ANEXE 

I 

Principele  Ardealului,  Gavriil  Bethlen,  dă  voie  Românilor  din 
Făgăraş  să-şi  ţină  preot,  pe  cheltuiala  lor,  la  13  Aprilie  1625. 

Gabriel,  Dei  gratia  Sacri  Romani  Imperii  et  Transylvaniae  Prin- 
ceps,  partiu.  Regr.i  Hungar.  Dominus,  Siculor.  Comes,  ac  Oppuliae  et 
Ratiboriaeque  Dux,  (etc.?).  Fidelibus  nostris  univers.  Gener.,  Egregiis 
et  Nobilibus,  Capitaneo,  Provisor.  et  Castellanis  arcis  et  praesdii  nri 
Fogaras.,  Pruden.  item  ac  circumspectis  Judici  Primar,  caeterisque 
ţuratis  civibus  oppidi  nri  Fogaras  moder.  scit  et  futuris  quoque  pro 
tempor.  constituen.  cunctis  etiam  aliis  quor....  interest  seu  intererit 
praesentiu.  notida.  habitur  nobis  dilectis,  salutem  et  gratiam  nostram. 
Fogaras!  vârosunkban  regtol  fogvân  valo  megtelepedett  es  szomszed 
orszâggokbol  is  joveveny  lakos  râmai  hiten  levo  clâh  jobbâgyink  je- 
lentek  alâzatos  konyorgesek  âltal,  minemu  nagy  fogyatkozâsuk  es 
szivii  făjdalma  volna  azon,  hogy  nyelviiken  valo  papjok  nelkul  vol- 
nânak  es  kozSnseges  helyt  nem  hallhatnâk  es  erthetnek  az  Istennek 
igejet,  hivataljok  szerint  Isteniiket  nem  solgâlhatnak,  nehez  betegsegben 
es  egyebb  idfibenlevo  embereknek  is  nem  volna  kihez  comuinicaîniok 
modjok  szerint  azonkepen  temetesekkor  is  nem  volna  tisztesseges  te- 
metesek  pap  nelkul,  ceremoniajok  szerint.  Hogy  azert  ok  is  hivataljok 
szerint  kdzdnseges  helyt  Isteniiket  solgâlhassâk,  konyorgesuket  kegel- 
messen  meghaligatvân,  megengedtuk  nekik  hogy  maguk  iizetesiiken, 
tulaidon  nyelviiken  valo  olâh  papot  tarthassanak  ez  exponensek,  oly 
rendtartâssal  mint  egyebb  vârasainkban :  Fejervârt,  Vajda  Hunyadon 
vagy  mâsutt,  Hagyuk  azert  es  serio  parancsolyuk  minden  rendbeli 
tisztviselo  hiveinknek  hogy  megnevezett  rendbeli Fogarasi  jobbâgyinknak 
paptartâsukat  ne  ellenze,  hanem  tarthassanak  olâh  papot  magoknak 
senki  meg  nem  hâborgatvân  oket  rendtartâsukban,  hogy  jobbâgink 
ne  idegenedjenek  es  pusztuljanak,  hanem  szaporodjanak  vârosunkban, 
Secus  non  factur.  Praesen.  perlectis  exhiben.  restitutîs.  Datum  in  Arce 
nra  Fogaras,  die  decima  tertia  mensis  Aprilis,  anno  Domini  millesimo 
sexcentesimo  vigesimo  quinto.  Gabriel  (mânu  propria),  Gregorius  Oz- 
mânkozy,  m(anu  propr)ia. 

Traducerea  textului  maghiar : 

- Iobagii  români  de  credinţa  română,  locuitori  aşezaţi  din  ve¬ 
chime  în  oraşul  nostru  Făgăraş  şi  şi  străini  (venetici)  din  ţările  ve¬ 
cine,  au  arătat  printr’o  umilită  plânsoare  că  ce  lipsă  mare  şi  durere 

în  sufletele  lor  ar  fi  având  dintr'aceea  că  sunt  fără  preot  de  limba 
lor,  şi  în  public  nu  pot  auzi  şi  înţelege  cuvântul  lui  Dumnezeu,  că  nu 
pot  sluji  Dumnezeului  lor  după  dorinţa  lor;  oamenii,  când  sunt  în 
boală  grea,  precum  şi  în  alte  timpuri,  n'au  la  cine  să  se  cuminece 
după  rânduiala  lor,  —  tot  aşa  şi  la  înmormântări,  că  nu  ar  fi  înmor¬ 
mântări  cinstite,  fără  de  preot,  după  ceremoniile  lor.  Deci  ca  şi  ei  să 
poată  sluji  pe  Dumnezeul  lor,  după  dorinţa  lor,  în  loc  public,  cere¬ 
rea  lor  ascultând-o  cu  milă,  le-am  dat  voie  ca  petiţionarii  să-şi  poată 
ţinea  preot  românesc  de  limba  lor  proprie,  pe  cheltuiala  lor,  după 
rânduiala  din  alte  oraşe  ale  noastre,  Alba-Iulia,  Huniedoara  sau  alt¬ 
undeva:  Lăsăm  de  aceea  şi  poruncim  [serios  tuturor  credincioşilor 
noştri  funcţionari  să  nu  se  împotrivească  la  susţinerea  preotului  de 
cătră  numita  clasă  a  iobagilor  noştri  din  Făgăraş,  ci  ei  să-şi  poată 
ţinea  preot  românesc,  nimenea  netulburându-î  în  cultul  lor,  pentru  ca 
iobagii  noştri  să  nu  se  înstrăineze  şl  pustiască,  ci  să  se  sporească  in 
oraşul  nostru.  Altfel  nu  se  va  face.  Acestea  fiind  cetite,  s’au  predat 
petiţionarilor.  Dat  în  cetatea  noastră  Făgăraş,  în  ziua  a  treisprezecea 
a  lunei  Aprilie,  anul  Domnului  o  mie  şase  sute  douăzecişiclnci.  Ga- 
briel,  mana  propria,  Gregorius  Ozmankozi,  mânu  propria. 

II 

La  31.  VIII.  1648  Magjptratul  Superior  al  Cetăţii  şi  Districtului 
Ţării  Făgăraşului  chiamă  la  judecata  Scaunului  Superior  de  jude¬ 
cată  din  Făgăraş  pe  boierii  Dobrin  Grecul,  Mihul  Grecul,  Ghioctt 
Grecul,  toţi  din  Făgăraş,  pentrucă  s’au  opus  poruncii  Căpitanului  su¬ 
prem  al  Făgăraşului,  prin  care  se  permitea  sfinţirea  bisericii  din  acel 
oraş,  în  toamna  anului  1648. 

Anno  1648,  die  31  Octobr,  Levata  causa  Magi  (stratus)  Superiori» 
Arcis  et  District.  Terrae  Fogarasien.  ,ut  A(ctor)  contra  et  adversus 
Eg(regi}um  Dobrin  Gorog,  Mihul  Gorog,  Gioka  Gbrttg  omnino  de  Fo- 
garas  ut  Inctos.  Actor  per  constitutum  suum  procuratorem  Ioannem 
Kovâsznay  de  Fogaras,  cum  prostaone  dicit :  Ezert  citaltattam  ez  inc- 
tusokat,  1648  die  10  Octobris  ide  az  6  Nga  felso  torvenyes  szekere 
szolgabiro  Csiiresz  Mihâly  uram  âltal,  hogy  az  inctusok  ugyan  In 
anno  1648,  tudni  illik  ez  elmult  napokban,  mikoron  az  olăhok  szent- 
egyhâzât  îelakartak  volna  szentelni  FSkapitâny  uram  6  kgme  paran- 
csolatjâbol,  ez  inctusok  abban  6  kgmek  nagy  gyalâzatjâra  ellenttar- 
tottak,  visszavonok  voltak,  sot  fâ  Magiusok  akaratja  s  parancsolatja 
eilen  insurgaltak,  idegen  papokat  ptispokoket  akartak  ide  hozni  e* 

gy  akadâlyoskodtak  Fdkapitan  uram  o  kgme  parancsolatja  eiien,  sot, 
Dobrin  Gorog  ugyan  ott  az  szentegyhâzban,  raelyet  fel  kelelt  volna 
szentelni,  rut  veszekedest,  vereseget  inditott:  mely  ilyen  nyilvân  valo 
fotisztek  eiien  insurgalo  szemelyeket  scorsim  et  singillatim  in  emenda 
capi  kivânom  convincaltatni,  mely  cselekedeteket  magok  sem  tagad- 
hatjâk.  Sot  ha  szinten  tagadnâk  is,  exmissiom  leven,  actiom  szerint 
fogok  docealoi.  Protestat  ad  ulteriora. 

I  (nctij  simpHter  negant  es  juramentumot  kivânnak  maguknak: 
rtatlansâgukrol,  hogy  mindazokban  az  melyekkel  az  Dnus  actor  con-  ; 
vincal  (?)  ârtatlanok,  melyrol  exmissiojok  leven  docealnak  is.  Prote- ; 
stant  ad  ulteriora. 

Anno  1649,  die  23  Ianuarii.  Deliberatio  Sedis  Sup(erioris)  j  Mivel 
vilâgosan  constall  az  Dnus  A-nak  relatoriajâbol  hogy  az  inctusok 
ellenkeztek  a  ternplomuk  felszenteleseben,  ergo  tetszik  az  6  Nagys.  ( 
Szekk  hogy  in  vivo  homagio  singillatim  et  seorsim  elmaradk  in  fio, 
3.  Az  iSbbit  penig  az  kik  complicesek  voltak  az  Dn  A.  keresheti. 

Traducerea  textului  maghiar : 

Pentru  aceea  am  chemat  pe  aceşti  acuzaţi,  în  ziua  de  10 
Octomvrie  1648,  la  Onor.  Scaunul  Superior  de  judecată,  prin  ; 
sub  judele  Mihai  Csiiresz,  pentrucă  aceşti  acuzaţi,  în  anul  1648,  j 
a  nume  în  zilele  trecute,  când  Românii  ar  fi  vrut  să-şi  sfinţească 
biserica,  după  porunca  măriei  sale  domnului  Căpitan  suprem,  aceşti 
acuzaţi  au  stat  împotriva  aceleia,  spre  marea  ruşinare  a  măriei 
sale,  au  produs  ceartă.  Ba  încă  sau  revoltat  împotriva  voinţei  şi 
poruncii  magistratului  superior,  au  vrut  să  aducă  preoţi  şi  episcopi 
străini  şi  astfel  au  încercat  să  împiedece  porunca  măriei  sale  Căpi- 
t anului  suprem,  ba  încă  Dobrin  Grecul  tot  acolo  în  biserică,  care  ar  | 
fi  trebuit  să  se  sfinţească,  a  pornit  ceartă  urâtă,  bătae ;  cari  persoane 
râsvrătite  aşa  pe  faţă  împotriva  funcţionarilor  supremi  cer  să  fie 
osândite  în  parte  şî  fiecare  Ia  (pedeapsa  de)  răscumpărarea  capului, 
pe  cari  fapte  nici  ei  nu  le  pot  nega.  Ba  chiar  dacă  le-ar  nega,  având 
ancheta  făcută,  voiu  dovedi  (că  este)  după  acţiunea  mea.  Protestat  ad 
ulteriora. 

Acuzaţii  neagă  simplu  şi  cer  jurământ  pentru  nevinovăţia  lor, 
că  în  toate  cele  cu  cari  îi  acuză  (!)  domnul  acuzator  sunt  nevinovaţi, 
pentru  ceea  ce  fiind  ancheta  lor  făcută,  o  şi  dovedesc.  Protestant 
ad  ulteriora. 

Anul  1649,  ziua  23  Ianuarie.  Hotărârea  Scaunului  Superior. 
Deoarece  e  dovedit  limpede  din  raportul  (relatoria)  domnului  acuzator 

-că  acuzaţii  s'au  opus  la  sfinţirea  bisericii,  prin  urmare  măritul  Scaun 
hotărăşte  ca  să-i  osândească  în  parte  şi  pe  fiecare  Ia  vi  vum  homagium, 
-cu  23  florini.  Insă  domnul  acuzator  poate  urmări  şi  pe  ceilalţi  cari 
au  fost  complici. 

IU 

Scaunal  Superior  de  judecată  judecă,  la  13  Februarie  1649 
pentru  aceeaş  vină  ca  şi  a  celor  din  procesul  anterior,  pe  Marcul  Grecul 
cel  bătrân,  Simion  Grecul,  apoi  pe  femeea  Dumitra  şi  Precap  Vameşul 
alias  Cizmaşul. 

Anno  1649  die  13  Februarii.  Levata  causa  Magistratus  Superior. 
Arcis  et  Districtus  Terrae  Fogaras  ut  A„  contra  et  adversus  Egre- 
giu.  Marcul  Gorog  majore.,  Szimio.  Gorog,  contra  et  adversus  Du¬ 
mitra  honestam  foemina.  relictam  vidua.  de  Fogaras,  in  platea  Olthid, 
contra  et  adversus  Praecup  Vâmos  als  Csizmadia  de  Fogaras,  in  pla¬ 
tea  Ujhid  ut  Ic,  A.  per  constitutu,  procurator,  suu,  Joanne.  Kovâsz- 
nai  cum  protestatione  clicii :  Ezert  citâltattam  ez  felyebb  specificalt 
szemelyeket  szolgabiro  Szabo  Mihâly  uram  âltal  Ao  1649  die  28  Januarii 
ide  az  oNaga  Felsoszekere,  hogy  a  felyebb  specificalt  szemelyek 
minden  nemii  dologban  interesatusok  voltak  az  elobbeni  târvenynapo- 
-kon  az  mely  gorogekre  tQrvenyt  lâtadâm,  tudni  illik  az  itt  valo 
Fogarasban,  Kis  Galacon  levo  olăhok  templomânak  felszentelesenek 
eilenmondâsâban,  ellentartâsâban  az  melyet  kapitâny  ur  6  kgme, 
az  melyet  az  mi  kegls  idveztilt  urunk  6  Naga  parancsolatjâbol,  kapi- 
tăny  uram  6  kegme  is  meg  parncsolt  volt  az,  6  kgme  meltdsâgos 
parancsolatja  ellen  insurgaltak,  6  kegmenek  nagy  gyalâzatjâra,  mely  cse- 
lekcdetekert  kivântam  volt  e!6bbi  actiomban  is  az  melyekk  torvenyuk 
volt  seorsîm  et  singillatim  in  emenda  capitis  convincalltassanak ;  mivel 
pedig  ez  felyebb  specificalt  szemelyek  ugyan  azon  dologban  voltak  inte- 
ressatusok,  azert  kivânom  ezeket  is  seorsim  et  singiillatim  hogy  ha  arra 
az  6  Naga  szekenek  tekintete  nem  lenne,  hasonlo  poena  convincaltassanak 
az  elobeliekkel  egyiitt,  tudni  illik  Gorog  Nicola,  Gioka  Gorog,  Mihul 
Gorog,  Dobra  GorQg  az  mely  poena.  convincaltatanak,  mivel  ez 
causa  coniuncta,  elbbbeni  actiomb.  cselekedetekk  mind  Annusat  dieset 
specificaltam,  mely  mostani  actio.  szerint  is  instanţe  kesz  leszek 
docealni.  Protestat  ad  ulteriora. 

Anno  1649,  die  27  Febr.  Deliberaczio  Sedis  Juditiar.  Super. 
Pro  in  causam  attracti  nemo,  ideo  in  acquisitione  convincunt. 

Die  1  Marţii  az  I.  Gorog  Markul  es  az  Napa  Dumitra  asszony 
renov(  ?)  mivel  akarnak  elni,  tiltottdk  az  sententiat. 

Traducerea  textului  maghiar  : 

. . .  Pentru  aceea  am  chemat  persoanele  mai  sus  specificate  prini 
domnul  subjude  Mihai  Szabo,  la  anul  1649,  ziua  28  Ianuarie,  îna¬ 
intea  măritului  Scaun  Superior,  fiindcă  persoanele  mai  sus  spe¬ 
cificate  au  iost  interesate  în  toate  ielurile  de  lucruri  din  zilele 
trecute  de  judecată,  în  cari  m'am  ocupat  de  judecata  Grecilor, 
anume  în  contrazicerea  şi  opunerea  la  sfinţirea  bisericii  Românilor 
din  Galaţul  mic,  aici  în  Făgăraş,  pe  care  din  porunca  măriei 
sale  răposatului  Domnului  nostru  a  poruncit-o  şi  măria  sa  domnul 
Căpitan,  sau  revoltat  împotriva  poruncii  măriei  sale,  spre  marea 
ruşinare  a  măriei  sale,  pentru  cari  fapte  cerusem  în  acţiunea  mea 
anterioară  ca  cei  împrocesuaţi  să  fie  osândiţi  la  răscumpărarea 
capului  în  parte  şi  fiecare.  De  oarece  însă  persoanele  specificate  mai 
sus  au  fost  interesate  în  aceleaşi  lucruri,  de  aceea  cer,  dacă  şi  pă¬ 
rerea  măritului  Scaun  e  aceeaş,  ca  şi  acestea  să  fie  osândite  în  parte 
şi  fiecare  la  pedeapsă  asemănătoare  cu  a  celor  anteriori,  anume;. 
Nicula  Grecul,  Ghioca  Grecul,  Mibul  Grecul,  Dobra  Grecul,  la  care 
pedeapsă  au  fost  osândiţi,  —  de  oarece  această  cauză  este  legată  cu 
cele  făptuite  în  acţiunea  mea  anterioară,  Ia  care  am  specificat  anul 
şi  ziua,  ceeace  sunt  gata  să  dovedesc  în  şedinţă  şi  pentru  acţiunea, 
de  acum.  Protestat  ad  ulteriora. 

Anul  1649,  Febr.  ziua  27.  Hotărârea  Scaunului  Superior  de  ju¬ 
decată.  Din  partea  celor  chemaţi  în  judecată,  nimenea,  de  aceea, 
sunt  osândiţi  după  acuzaţiune. 

Ziua  1  Martie.  Acuzaţii  Grecul  Marcu  şi  femeea  Napa  Dumitra,, 
de  oarece  vreau  să  se  folosească  de  înofrea  (procesului),  au  oprit 
sentinţa. 


OASTEA  DOMNULUI 

—  20  DE  ANI  DE  STRĂDANIE  IN  CÂMPUL  MISIONAR  — 

de 

Preot  GHEORGHE  SECAŞ 

Consilier  arhiepiscopesc 

O  CTITORIE  ARHIEREASCĂ 

Intre  marile  realizări  ale  I.  P.  S.  Sale  Mitropolitului 
Nicolae  al  Ardealului,  pe  cari  la  vremea  sa  le  va  însemna 
istoria  pe  răbojul  ei,  va  figura  la  loc  de  cinste  Oastea 
Domnului,  Judecând  sine  ira  et  studio  faptele  si  frămân¬ 
tările  petrecute  la  noi  în  intervalul  dintre  cele  două  răs- 
boaie  mondiale,  în  ordinea  spirituală  Oastea  Domnului,, 
apare  ca  cea  mai  considerabilă  realizare,  cu  larg  răsunet 
în  conştiinţa  poporului  nostru. 

Luând  fiinţă  la  Sibiu  acum  20  de  ani,  Oastea  Dom¬ 
nului  nu  rămâne  o  simplă  acţiune  locală  în  cuprinsul 
Arhiepiscopiei  de  Sibiu  ,*  pornind  din  Ardeal,  această  miş¬ 
care  duhovnicească  trece  chiar  deîa  început  graniţele  ar~ 
delene  şi  prinde  rădăcini  temeinice  în  toate  părţile  ţării: 
la  Bucureşti,  în  Moldova,  în  Banat,  în  Basarabia,  etc. 

Oastea  Domnului  a  întâmpinat  dela  începuturile  ei 
mari  vrăjmăşii,  dar  a  trecut  peste  toate  împotrivirile  din 
afară  graţie  suportului  moral  şi  sprijinului  înţelept,  dar 
dârz,  al  I,  P.  S,  Sale  Mitropolitului  Nicolae  al  Ardealului. 

CUM  S’A  NĂSCUT  IDEEA  DE  OASTE? 

Dela  urcarea  Sa  în  scaunul  şagunian,  I.  P.  S.  Sa  Mi¬ 
tropolitul  Nicolae  a  purtat  în  suflet  dorul  de  ridicare  a 
poporului  prin  lumina  Mântuitorului  nostru  Iisus  Hristos. 
In  planul  Său  de  păstorire,  a  aşezat  înainte  de  toate  misi¬ 
unea  internă,  evanghelizarea  satelor ,  luminarea  poporului 
dreptcredincios  şi  adăparea  lui  din  isvoarele  curate  ale  cre¬ 
dinţei  ortodoxe, 

„Voi  propovedui,  drept  aceea,  cu  vreme  şi  fără  de 
vreme  evanghelia  mântuirii;  în  spiritul  ei  voi  conduce 

turma  ce-mi  este  încredinţată,  cercetând-o  cu  poveţele  mele 
şi  împlinind  lipsurile  ei ;  voi  căuta  apropiere  între  împre¬ 
ună  slujitorii  altarului,  ca  să  ne  înălţăm  conştiinţa  misiunii 
noastre  sfinte  şi  să  ne  perfecţionăm  metodele  de  păstorire  a 
sufletelor. 

Am  înaintea  ochilor  figura  ierarhului  care  priveşte  în 
faţă  realitatea  vieţii  cu  toate  frământările  ei  şi  îşi  pune  su¬ 
fletul  pentru  deslegarea  lor  în  spiritul  credinţei  mântuitoare. 
Vreau  o  biserică  vie  şi  o  religiositate  militantă  pentru 
înfăptuirea  idealului  dela  care  se  inspiră."  1 

Noul  Mitropolit  îşi  avea  încă  dinaintea  răsboiului  mon¬ 
dial  legăturile  Sale  cu  poporul :  scosese  ani  de  zile  la 
Sibiu  o  foaie  pentru  el,  „Gazeta  Poporului îndrumările 
din  acea  gazetă  erau  însă,  potrivit  timpurilor  de  atunci, 
mai  mult  de  ordin  naţional,  pregătind  lumea  satelor  pentru 
ziua  cea  mare  a  unirii  tuturor  românilor. 

După  răsboi  şi  după  pustiirea  pe  care  el  o  pricinuise  în 
sufletele  creştinilor,  trebuia  turnat  un  alt  balsam  peste  ini¬ 
mile  dornice  de  tihnă;  înaltul  Ierarh  s’a  cugetat  atunci  la 
o  gazetă  prin  care  săptămână  de  săptămână  să  se  trimită 
în  casele  plugarilor  noştri  lumina  lui  Hristos,  pâinea  cu¬ 
vântului  vieţii  şi  apa  cea  vie  a  Evangheliei. 

In  felul  acesta  s’a  născut  „Lumina  Satelor",  care  la  1 
Ianuarie  1922  a  pornit  la  drum,  cu  solia  din  partea  I.  P. 
S.  Sale  de  a  fi  lumina  satelor,  dar  mai  ales  lumina  sufle¬ 
telor .  Apariţia  acestei  gazete  pe  seama  poporului,  gazetă 
ce  avea  ca  misiune  principală  hrănirea  şi  adăparea  popo¬ 
rului  din  izvoarele  Evangheliei  lui  Hristos ,  este  a  se  con¬ 
sidera  cea  dintâi  scânteie  a  Oastei  Domnului. 

La  redactarea  „Luminii  Satelor"  au  lucrat  la  început 
mai  mulţi  preoţi,  dar  deosebită  vocaţie  pentru  scrisul  pe 
înţelesul  poporului  a  dovedit  I,  Trifa,  detaşat  în  acest  ser¬ 
viciu  dela  Vidra  la  Sibiu,  îndrumată  în  sensul  ideilor 
expuse  mai  sus,  ale  I.  P.  S.  Sale,  „Lumina  Satelor"  a  fă¬ 
cut  şcoală  în  popor,  impunându-se  dela  început  prin  du¬ 
hul  ei  misionar.  Noul  Mitropolit  vedea  cu  bucurie  cum 


1  Din  cuvântarea  ţinută  cu  prilejul  sfinţirii  şi  instalării  I,  P.  S,  Sale  Mitro¬ 
politului  Nicolae  al  Ardealului,  Sibiu,  Rusaliile  anului  1920, 

planurile  Sale  duhovniceşti  în  legătură  cu  evanghelizarea 
satelor  încep  a  se  realiza  sub  cele  mai  bune  auspicii. 

CHEMAREA  LA  LUPTĂ 

In  Decemvrie  1922,  redactorul  „Luminii  Satelor"  s'a 
prezentat  în  audienţă  la  I.  P.  S.  Sa  Mitropolitul  Nicoîae 
şi  i-a  cerut  arhiereasca  binecuvântare  pentru  ca  în  Nr.  1 
al  gazetei  din  anul  1923 ,  să  publice  o  chemare  către  po¬ 
por,  pentru  înfrăţirea  celor  cari  ar  voi  să  pornească  la 
luptă  împotriva  celor  două  păcate  mari  cari  stăpânesc  în 
sânul  neamului  nostru:  sudalma  şi  beţia. 

înaltul  Ierarh  a  dat  cuvenita  aprobare  şi  binecuvân¬ 
tare,  Chemarea  la  luptă  împotriva  înjurăturilor  şi  a  beţiei 
a  apărut  de  Anul  Nou  1923  şi  de  aici,  putem  zice,  a  în¬ 
ceput  a  se  trage  cea  dintâi  brazdă  pentru  realizarea  unei 
societăţi  misionare,  numită  Oastea  Domnului. 

Atunci  Ia  început  era  greu  de  prevăzut  ce  va  ieşi  din 
Oastea  Domnului,  Fapt  este  că  prin  1924  şi  1925,  când  ve- 
niau  mereu  adeziuni  şi  erau  publicate  în  gazetă  sub  titlul : 
,, Oastea  noastră  creşte ",  mulţi  zâmbiau  şi  priviau  mişcarea 
cu  neîncredere,  alţii  o  duşmăneau,  dar  toate  criticile  şi 
pornirile  vrăjmaşe  erau  înlăturate  de  autoritatea  I.  P.  S. 
Sale,  care  susţinea  din  răsputeri  Oastea  Domnului,  fiindcă 
vedea  în  ea  realizarea  planurilor  I.  P.  S,  Sale  în  legătură 
cu  înduhovnicirea  maselor  largi  ale  poporului, 

* 

In  anul  1930  problema  Oaste!  s'a  pus  în  adunarea 
Eparhială  din  Sibiu,  Cu  acel  prilej,  I.  P.  S,  Sa  a  lămurit 
rosturile  acestei  mişcări  misionare.  Arătând  setea  reli¬ 
gioasă  a  poporului  în  epoca  de  după  răsboi,  I.  P.  S.  Sa  a 
precizat : 

„In  faţa  vremurilor  schimbate  ne  trebuia  o  preoţime 
mai  activă ,  ne  trebuia  un  curent  de  regenerare  religioasă. 
De  aceea  am  purces  la  trezirea  acestui  curent  religios.  Dela 
mine  s’a  pornit  acest  curent”. ' 


1  Din  cuvântare*  I,  P.  S,  Sale  rostită  la  Adunarea  Eparhială  în  Sibiu  1930. 

Binecuvântat  curent,  care  ani  de  zile  a  înviorat  pe 
cei  mai  râvnitori  din  credincioşii  satelor  noastre.  Dacă  ar 
fi  numărat  cineva  toate  adunările  cari  s'au  ţinut  în  cadrele 
Oastei  Domnului  şi  cuvântările  cari  s'au  rostit,  cum  se  ţine 
seamă  de  acest  lucru  la  alte  instituţiuni,  ar  vedea  o  lucrare 
de  proporţii  neobişnuite,  executată  pe  toată  întinderea  ţării 
noastre.  La  loc  de  frunte  se  cuvine  să  amintim  Bucureş- 
tiui  cu  gruparea  model  pe  care  o  are.  Biserica  Zlătari, 
biserica  sf.  Ioan  Botezătorul,  Sf,  Treime  din  Ghencea  şi  bi¬ 
serica  sf.  Ecaterina,  alcătuiesc  tot  atâtea  mărturii  sfinte  de 
lucrare  duhovnicească  binecuvântată,  ce  s'a  făcut  în  Ca¬ 
pitală  prin  Oastea  Domnului, 

In  orice  parte  a  ţării  ne-am  îndruma  cugetul,  aflăm 
urme  de  aleasă  lucrare  legate  de  mişcarea  dela  Sibiu.  Fie 
că  ar  fi  vorba  de  capitale  de  ţinuturi  ca :  Iaşii,  Cernăuţii, 
Chişinăul,  Timişoara,  Oradea,  sau  de  capitale  de  judeţe  ca 
Braşovul,  Aradul,  Sighişoara,  Deva,  Făgăraşul,  Bacăul,  Bu- 
zăul,  Piteşti,  Ploeştî,  Galaţi  sau  de  sate  nenumărate :  Scor- 
ţeni,  Curtici,  Batiz,  Viştea,  Răşinari,  Săsciori,  Vinerea,  etc. 
etc„  toate  ne  stau  mărturie  nedesminţită  despre  minunata 
lucrare  şi  despre  ecoul  sfânt  pe  care  l’a  trezit  în  suflete 
Oastea  Domnului. 

In  mişcarea  noastră  misionară  s'au  angajat  în  mod 
cu  totul  voluntar,  pe  lângă  zecile  de  mii  de  plugari,  mun¬ 
citori  şi  meseriaşi  şi  un  însemnat  număr  de  preoţi  şi  in¬ 
telectuali  de  marcă.  Capitala  ne-a  dat  pe  dnii/.  Gr.  Opri- 
şan,  Lascarov-Moldovanu,  C,  Gorati,  scriitori  cunoscuţi  şi 
poeţi.  Din  restul  ţării  amintim  pe  medicii  Dr.  Suciu  Sibi- 
anu,  Dr,  Mircu- Lugoj;  advocat  Dr,  Maliţa* Oradea;  Colonel 
Coman  Ionescu-Tecuci,  etc.  Nu  mai  pomenim  cu  numele  fa¬ 
langa  de  preoţi  plini  de  râvnă,  cari  prin  instrumentul 
Oastei  Domnului  au  repurtat  remarcabile  succese  misio¬ 
nare  în  toate  părţile  ţării. 

Când  s’au  împlinit  10  ani  de  Oaste,  I.  P.  S.  Sa  Mitro¬ 
politul  Nicolae  a  dat  o  pastorală  specială  precizând  în  ea 
rosturile  acestei  mişcări  duhovniceşti.  Dăm  un  pasaj  din 
acea  pastorală,  Nr.  9932/1932. 

„ Societatea  „Oastea  Domnului ”  este  astăzi  o  undă 
proaspătă  şi  înviorătoare  a  vieţii  creştineşti  în  alvia  largă 

a  sfintei  noastre  biserici.  Din  chiar  începuturile  ei  ea  s’a 
decis  să  asculte  glasul  Domnului  care  răsună  limpede  din 
învăţătura  sfintei  noastre  biserici  dreptmăritoare,  aşa  cum 
se  desprinde  din  sfânta  Scriptură  şi  din  predania  veacu¬ 
rilor  creştine;  să  caute  sfinţirea  sufletelor  prin  darul  lui 
Dumnezeu  în  sfintele  taine;  să  cerceteze  cât  mai  regulat 
sfânta  Liturghie  în  Duminicele  şi  sărbătorile  de  peste  an; 
să  cinstească  rânduelile  şi  aşezămintele  bisericeşti,  să  dee 
respectul  cuvenit  preoţilor,  să  strălucească  prin  podoaba 
virtuţilor  creştineşti  ale  membrilor  ei.  Departe  de  a  fi  o 
societate  desfăcută  de  biserică  ea  este  mai  vârtos  legată 
prin  tot  duhul  ei  şi  prin  toată  lucrarea  ei  de  biserica 
Domnului.  Acesta  este  rostul  ei,  dela  care  nu  vrea  să  se 
abată" .  ( Pastorala  I.  P.  S.  S.  Mitropolitului  Nicolae  la  10  ani  de  Oaste). 

Acum  când  se  împlinesc  20  de  ani  dela  darea  semna¬ 
lului  pentru  mânecare  la  luptă  duhovnicească  mai  vie 
prin  Oastea  Domnului,  am  ţinut  să  precizăm  fapte  şi  idei 
cari  au  prezidat  la  începuturile  acestei  mişcări  misionare 
din  sânul  Bisericii  noastre. 

Nu  stăruim  asupra  realizărilor  din  acest  răstimp.  Lă¬ 
săm  acest  lucru  pentru  alte  aniversări,  când  meritele  „cu¬ 
rentului"  dela  Sibiu  se  vor  fi  cristalizat  şi  mai  mult. 

* 

Drumul  Oastei  Domnului  s'a  precizat  foarte  mult  în 
anii  din  urmă.  După  furtuna  care  a  bântuit  în  1936  prin 
defecţiunea  preotului  caterisit  I.  Trifa,  s'a  ajuns  în  1937  la 
„Pravila  Oastei"  iar  adevăraţii  ostaşi  au  înţeles  că  rostu¬ 
rile  mişcării  lor  sunt  bine  întemeiate  numai  în  cadrele  Bi¬ 
sericii  şi’n  ascultarea  faţă  de  ierarhia  bisericească,  S'a  re¬ 
nunţat  la  manifestări  sgomotoase  în  afară  şi  s'a  căutat  în 
tăcere  şi'n  duh  de  smerenie  zidirea  dinlăuntru.  Pelerina- 
giile  la  sfintele  mănăstiri  au  întărit  pe  ostaşi,  adeverindu-le 
sănătoasă  calea  pe  care  au  apucat.  De  altfel  în  vremea 
anilor  de  răsboi  nici  nu  se  putea  afla  o  mai  bună  metodă 
de  lucrare  decât  şcoala  smereniei  şi  a  rugăciunii  stărui¬ 
toare.  Când  cerul  ne  va  învrednici  din  nou  cu  vremi  de 
pace  şi  de  tihnă.  Oastea  Domnului  va  porni  din  nou,  cu 
puteri  sporite,  la  ofensiva  duhovnicească  în  slujba  Bisericii 
şi  a  neamului. 


O  SCURTA  PRIVIRE  ASUPRA  RAPORTU¬ 
RILOR  DINTRE  BISERICA  ORTODOXĂ 
RUSĂ  Şl  „BISERICA  VIE"  SUB  JUGUL 
BOLŞEVICILOR ' 

de 

t  IOSIF 

Episcopul  Taganrogulai 

îndată  ce  bolşevismul  a  pus  mâinile  pe  frânele  guver¬ 
nării  în  fosta  Rusie,  sau  —  mai  bine  zis  —  pe  Nordul  ei, 
atitudinea  lui  faţă  de  Biserică  a  devenit  clară. 

Mai  întâi  de  toate  au  apărut  o  mulţime  de  afişe-cari- 
caturi,  fără  să  se  ştie  de  unde  provin,  cu  chipul  Ţarului, 
Episcopului  şi  al  bogătaşului.  Afişele  acestea  aveau  inscrip¬ 
ţia:  ţar,  popă  şi  culac.  Apoi  au  fost  afişate  alte  caricaturi 
blasfematorii,  îndreptate  împotriva  Maicii  Domnului,  cu 
inscripţiile  hulitoare  ale  poetului  Demian  Bednâi.  Toto¬ 
dată  a  început  să  circule  cu  perseverenţă  svonul  că  obi¬ 
ectele  sfinte  făcute  din  metal  nobil,  precum  şi  icoanele 
înfrumuseţate  cu  pietre  preţioase,  vor  fi  luate  din  biserici. 
Atunci  clerul  a  început  să  ascundă  lucrurile  de  preţ. 


1  Prea  Sfinţitul  Episcop  Iosif  al  Taganrogului  a  aşternut  in  acest  articol,  pe*- 
tru  cititorii  ortodocşi  români,  câteva  consideraţiuni  asupra  fazelor  prin  cari  a  trecut 
Ortodoxia  rusească  sub  regimul  bolşevic.  Manuscrisul  P,  Sf ,  Sale,  redactat  în  limba 
rusă,  a  fost  înmânat  C.  Ieromonah  Ştefan  Lucaciu,  actualmente  preot  militar  pe 
front,  care  l-a  trimis  Episcopiei  Aradului,  P,  Sf.  Episcop  Dr.  Andreiu  Magieru,  pria 
adresa  nr.  5466/1942.  a  binevoit  a  ni-1  oferi  spre  publicare.  Facem  bucuros  acest 
lucru  şi  exprimăm  P.  Sf.  Sale  mulţumirile  noastre  respectuoase. 

Odată  cu  manuscrisul  acestui  articol,  P.  Sf.  Episcop  Iosif  al  Taganrogului  a 
trimis  şi  următoarele  două  autografe,  ale  căror  originale  se  păstrează  în  arhiva  Epis¬ 
copiei  Aradului! 

I.  Mărire  lui  Dumnezeu  pentru  toate  cete  ce  indurăm  in  viaţa  noastră  pă¬ 
mântească. 

II.  Mare  este  recunoştinţa  poporului  rus  fa(ă  de  vulturii  germani  şi  români 
car  l-au  eliberat  de  sub  jugul  înfricoşetor  al  bolşevismului. 

Autografele  poartă  data  de  27  Octomvrie  1942.  (N,  R.). 

Au  urmat  persecuţiile  provocate  de  denunţări  şi  la 
ordinele  organelor  superioare.  Odată  cu  jaful  tezaurului 
bisericilor,  s'a  început  şi  întemniţarea  întregului  cler.  La 
instigaţia  bolşevicilor,  pretutindeni  la  oraşe,  la  sate  şi  în 
trenuri,  au  pornit  persecuţiile  şi  uciderea  clerului. 

In  anul  1920  a  avut  loc  jaful  sistematic  al  obiectelor 
bisericeşti.  Atitudinea  vrăjmaşe  a  bolşevicilor  faţă  de  Bi¬ 
serică 'era  mai  mult  decât  evidentă.  Aceeaşi  situaţie  era 
şi  la  Petrograd  ca  şi  iîn  restul  ţării.  Trei  preoţi — Cras- 
nîţchi,  Calinovschi  şi  Voscresenschi  —  s’au  prezentat  atunci 
Patriarhului  Tihon  al  Moscovei  şi  în  termeni  ultimativi 
i-au  pretins  retragerea  din  scaunul  patriarhal,  iar  condu¬ 
cerea  Bisericii  să  fie  încredinţată  colectivităţii  bisericeşti. 
E  necesar  să  ne  amintim  împrejurările  în  cari  Mitropolitul. 
Tihon  a  devenit  Patriarhul  Bisericii  ruse. 

Tocmai  în  zilele  când  bolşevicii  atacau  Moscova,, 
acolo  aveau  loc  şedinţele  Sfântului  Sinod,  în  care  se  dis¬ 
cutau  chestiunile  reorganizării  Bisericii  ortodoxe.  Sub  vu- 
etul  tunurilor  şi  ţăcănitul  mitralierelor,  au  avut  loc  şedin¬ 
ţele  acestui  Sinod. 

Când  situaţia  oraşului  a  devenit  critică,  membrii  Si¬ 
nodului  şi-au  dat  seama  că  lucrările  lor  pot  fi  întrerupte 
din  clipă  în  clipă  şi  că  Biserica  e  ameninţată  de  anarhie. 
Pentru  a  preveni  desordinile,  au  socotit  nimerit  să  con¬ 
centreze  conducerea  Bisericii  în  mâinile  unei  singure  per¬ 
soane.  Astfel  s'a  hotărît  reînfiinţarea  Patriarhatului,  desfiin¬ 
ţat  de  Petru  cel  Mare.  în  ziua  de  21  Noemvrie  1917,  Mi¬ 
tropolitul  Tihon  al  Moscovei  a  fost  ales  Patriarh. 

Pentru  Patriarhul  Tihon  era  evident  că  preoţii  Cras- 
niţchi,  Calinovschi  şi  Voscresenschi  acţionează  cu  învoirea 
şi  la  îndrumarea  bolşevicilor.  De  aceea  Patriarhul  nici  n'a 
crezut  necesar  ca  să  i  se  arate  că  cererea  şi  atitudinea 
lor  de  preoţi  faţă  de  dânsul  n'are  baze  legale  şi  canonice. 

De  atunci  a  luat  fiinţă  o  altă  organizaţie  bisericească, 
numită  „Biserica  Vie",  având  de  scop  reînoirea  nu  numai 
a  vieţii  bisericeşti,  ci  şi  a  dogmelor, 

„Biserica  Vie"  a  câştigat  dela  ’nceput  atenţiunea  şi 
sprijinul  bolşevicilor.  Poporul  văzând  aceasta,  a  numit-o 
„Biserica  Roşie". 

Poporul  rus  nu  înţelegea  îdeea  şi  scopul  pe  care-1  ur¬ 
mărea  „Biserica  Vie".  In  publicaţiile  sale  oficiale,  cu  ton 
dulceag,  „Biserica  Vie“  a  căutat  să  se  înfăţişeze  ca  luptă¬ 
toare  pentru  Ortodoxia  pură,  cum  a  existat  ea  în  veacu¬ 
rile  primare. 

In  realitate,  conducătorii  „Bisericii  Vii"  au  urmărit 
un  plan  diabolic.  Cum  ştim,  formularea  dogmelor  Bisericii 
ortodoxe  s’a  făcut  după  o  frământare  îndelungată.  De  pildă 
dogma  dumnezeirii  Domnului  nostru  Iisus  Hristos,  fusese  re¬ 
zultatul  luptei  aprige  cu  arienii,  cari  au  ştiut  să  câştige 
de  partea  lor  puterea  Statului  bizantin,  încât  ortodocşii  au 
suferit  persecuţii,  exiluri  şi  chiar  moarte.  Finalul  luptei  a 
fost  că  adevărul  a  triumfat  şi  dogma  referitoare  la  dum¬ 
nezeirea  Mântuitorului  a  fost  formulată  de  întâiul  Sinod 
Ecumenic  din  Nicea, 

Conducătorii  „Bisericii  Vii“  au  cerut  revizuirea  dog¬ 
melor  şi  restabilirea  Liturgiei  cum  a  fost  ea  în  zilele  sf. 
loan  Gură  de  Aur.  Dar  ei  n'au  ţinut  seamă  că  oamenilor 
li  s’a  descoperit  mai  târziu  că  Maica  Domnului  este  „Mai 
cinstită  decât  Heruvimii  şi  mai  mărită..."  Deci,  în  zilele  sf. 
Ioan  Gură  de  Aur,  rugăciunea  „Cuvine-se..,“  n'a  figurat 
în  textele  Liturgiei.  Despre  toate  acestea,  în  „Biserica  Vie" 
nu  s’a  vorbit  direct  şi  deschis,  ci  conducătorii  ei,  cu  vi¬ 
clenie,  au  căutat  mai  întâi  baza  istorică  pentru  reformele 
lor,  prin  care  atrăgeau  atenţiunea  credincioşilor  asupra 
pretinsei  îndepărtări  a  credinţei  ortodoxe  a  zilelor  noastre, 
precum  şi  a  cultului,  de  adevărul  istoric. 

Poporul  şi  o  parte  din  clerul  ortodox,  care  a  ţinut  la  ade¬ 
vărul  Ortodoxiei,  acel  adevăr  mărturisit  de  sf.  Părinţi  şi 
de  martirii  Bisericii  ortodoxe,  s'a  ţinut  în  rezervă  faţă  de 
„Biserica  Vie". 

Aderenţii  „Bisericii  Vii"  nu  s'au  liniştit,  ci  fiind  spri¬ 
jiniţi  de  bolşevici  pe  faţă,  au  pornit  în  propagandă  pentru 
ideile  lor.  Ei  au  încercat  să  isgonească  cu  forţa  clerul  or¬ 
todox  şi  să-î  înlocuiască  cu  aderenţii  lor.  Pe  contrarii  lor, 
mai  ales  pe  cei  mai  convinşi  şi  mai  activi,  chiar  şi  pe  laici, 
i-au  acuzat  de  comploturi  contra  bolşevicilor,  făcând  să  fie 
exilaţi.  Atunci  s'au  format  două  tabere  bine  distincte:  or¬ 
todocşii,  cu  Patriarhul  Tihon  în  frunte,  care  s'au  opus  re- 

formelor  proiectate ;  iar  alt  grup,  care  n'a  fost  mulţumit  cu 
Patriarhul,  în  frunte  cu  un  soviet,  lucra  pentru  reforme. 

Cu  scopul  de  a  discredita  şi  a  furniza  materialul  de 
acuze  că  Patriarhul  conspiră,  ei  au  stăruit  pentru  convo¬ 
carea  unui  sinod,  la  care  urmau  să  fie  desbătute  toate 
chestiunile  de  controversă  dintre  ei  şi  ortodocşi.  Conducă¬ 
torii  „Bisericii  Vii"  au  fost  de  convingerea  că  adevărul 
este  de  partea  lor,  iar  în  ceeace  priveş  e  pe  Patriarh, 
acela  se  încăpăţinează  în  devotamentul  său  orb  faţă  de  re¬ 
gimul  politic  răsturnat,  ca  şi  faţă  de  cel  bisericesc  actual, 
deci  trebue  să  fie  convins.  Astfel  vedeau  ei  împăcarea 
lor  cu  aderenţii  Patriarhului.  De  fapt,  sinodul  proiectat  ar 
fi  fost  un  for  judiciar  în  care  Biserica  diriguită  de  Patri¬ 
arh  ar  fi  figurat  ca  acuzată  pentru  activitatea  sa  contrare¬ 
voluţionară,  unde  ea  ar  fi  fost  silită  să  dea  socoteală  des¬ 
pre  spiritul  său  conservativ  şi  astfel  demascată,  ar  fi  fost 
trecută  pe  mâinile  Cekei  sau  GPU -ului. 

Patriarhul  Tihon,  înţelegând  perfect  de  bine  viclenia 
agenţilor  bolşevici  din  „Biserica  Vie'1,  nu  numai  că  n'a. 
luat  parte  la  acest  sinod,  ci  a  oprit  şi  pe  clericii  săi  să 
participe. 

După  ce  s'a  văzut  că  planul  bolşevic  de  a-1  amăgi  pe 
Patriarh  a  dat  greş,  ei  au  pornit  pe  faţă  lupta  împotriva 
Patriarhului. 

In  mănăstirea  Donscoi,  unde  era  stabilită  reşedinţa  Pa¬ 
triarhului,  preotul  Crasniţchi  a  acuzat  în  public  pe  Patri¬ 
arh  de  activitate  contrarevoluţionară,  sucind  şi  pervertind 
toate  atitudinile  şi  dispoziţiile  Patriarhului. 

Rezultatul  a  fost  că  GPU-ul  l-a  tras  la  răspundere  pe 
Patriarh  şi  l-a  judecat  pentrucă  ar  fi  oprit  clerul  să  dea 
de  bunăvoie  tezaurul  bisericilor  pentru  ajutorarea  regiu¬ 
nilor  înfometate  şi  pentru  alte  motive  de  activitate  contra¬ 
revoluţionară,  toate  înscenate  de  bolşevici  şi  de  conducă¬ 
torii  „Bisericii  Vii". 

De  sigur  s'ar  fi  născut  un  proces  cu  răsunet  mondial. 
Sentinţa  era  gata,  dar  intervenţia  energică  a  Lordului  Cher- 
son,  care  a  înmânat  guvernului  sovietic  o  notă  ultimativă 
cu  12  puncte,  dintre  cari  unul  pretindea  încetarea  imediată 
a  persecuţiilor  contra  Patriarhului,  n'a  rămas  fără  efect. 

In  schimb,  bolşevicii  au  pretins  ca,  la  rândul  său,  Pa¬ 
triarhul  să  dea  o  declaraţie,  în  care  să  exprime  regretul 
pentru  mentalitatea  sa  contrarevoluţionară.  Declaraţia  a 
fost  dată  publicităţii,  ca  să-l  compromită  pe  Patriarh. 

In  anul  1925,  Aprilie  7,  Patriarhul  a  decedat.  Ca  loc¬ 
ţiitor  al  lui,  a  rămas  Mitropolitul  Petru  Crutiţchi,  Bolşe¬ 
vicii  au  exploatat  şi  această  împrejurare,  aplicând  sistemul 
machiavelic  „desbină  şi  guvernează" :  au  creiat  încă  o 
grupare  clericală,  care  n'a  recunoscut  pe  Mitropolitul 
Petru  Crutiţchi  ca  locţiitor  patriarhal  şi  au  ajutat  pe  cei  ne¬ 
mulţumiţi  să  improvizeze  un  nou  organ  de  conducere  numit 
„Conducerea  Superioară  Nouă  a  Bisericii",  sub  preşedin¬ 
ţia  Episcopului  Grigorie  din  Orenburg.  Această  grupare,., 
deşi  mai  puţin  numeroasă  decât  „Biserica  Vie“,  a  contri¬ 
buit  totuşi  şi  ea  nespus  de  mult  la  desbinarea  credincio¬ 
şilor  Bisericii  ortodoxe. 

Totodată  bolşevicii  organizau  conferinţe  şi  discuţii  re¬ 
ligioase,  cu  scopul  să  slăbească  şi  să  clatine  convingerile 
religioase  ale  poporului.  Piaţa  a  fost  invadată  din  nou 
de  cărţi  şi  broşuri  în  cari,  în  mod  profanator,  expuneau 
dogmele  Bisericii  ortodoxe,  sau  le  negau  in  articole  apa¬ 
rent  ştiinţifice. 

După  aceea,  au  început  persecuţiile  directe  pentru 
convingerile  religioase  şi  pentru  manifestările  acestor  con¬ 
vingeri,  deşi  pretutindeni  s’a  trâmbiţat  atunci  —  verbal  şi 
In  scris  —  despre  libertatea  şi  toleranţa  religioasă. 

In  acest  timp,  Mitropolitul  Petru  Crutiţchi  a  fost  are¬ 
stat  şi  exilat  şi  orice  legătură  cu  lumea  dinafară  i-a  fost  in¬ 
terzisă. 

Cu  astfel  de  măsuri,  bolşevicii  au  vrut  să  îngreuneze 
şi  conducerea  şi  viaţa  Bisericii  ortodoxe. 

După  înlăturarea  din  scaun  a  Mitropolitului  Petru  Cru¬ 
tiţchi,  a  preluat  conducerea  Bisericii  Mitropolitul  Serghie  din 
Nijni-Novgorod.  Planurile  şi  aşteptările  bolşevicilor  şi  aici 
au  dat  roade,  pentrucă  şi  pe  Mitropolitul  Serghie  nu  toţi 
l-au  recunoscut  ca  locţiitor  al  Patriarhului.  Astfel  desor- 
dinea  în  Biserica  ortodoxă  a  crescut  şi  situaţia  ei  internă 
s’a  înrăutăţit  şi  mai  mult. 

Paralel  cu  aceasta,  bolşevicii  au  continuat  dărâmarea 
bisericilor  şi  persecutarea  clerului  şi  a  tuturor  acelora  cari 
au  avut  vreo  legătură  cu  viaţa  bisericească, 

încetul  cu  încetul,  au  dispărut  biserici  şi  cler.  Chiar 
şi  faptul  de  a  adera  la  vreun  cult,  era  considerat  ca  o 
crimă  contra  Statului,  atrăgând  după  sine  nenumărate 
represalii. 

In  acelaşi  timp,  bolşevicii  şi-au  îndreptat  atenţiunea 
asupra  tineretului,  urmărind  destrămarea  lui  sufletească  şi 
nizuind  să  şteargă  din  inima  lui  orice  urmă  de  religiositate, 
prin  literatură,  prin  conferinţe  şi  discuţii  antireligioase. 

S'a  înfiinţat  „Uniunea  militantă  a  celor  fără  Dumne¬ 
zeu",  Activitatea  acestei  organizaţii,  totdeauna  a  fost  mai 
intensă  şi  mai  întinsă  în  preajma  marilor  sărbători,  cum 
sunt  Naşterea  şi  învierea  Domnului,  In  ajunul  acestor  săr¬ 
bători,  apăreau  afişe-caricaturi,  iar  presa  era  plină  de  ar¬ 
ticole  referitoare  la  aceste  sărbători,  cu  intenţia  să  pro¬ 
ducă  confuzii  şi  îndoieli  cu  privire  ta  ideia  şi  adevărul 
istoric  care  stă  la  baza  lor. 

Când  dovezile  logice  n'au  fost  suficiente,  atunci  au  re¬ 
curs  la  minciuni,  defăimări  şi  batjocură. 

Toate  încercările  credincioşilor  de  a  protesta  contra 
tratamentului  barbar  aplicat  Bisericii  şi  clerului,  erau  consi¬ 
derate  ca  o  împotrivire  faţă  de  „Marea  Constituţie  stali- 
nistă",  prin  care  s'a  admis  propaganda  celor  „fără  Dum¬ 


nezeu". 

Sub  puterea  acestor  presiuni,  pe  tot  întinsul  Rusiei 
au  amuţit  clopotele,  au  dispărut  bisericile  şi  au  încetat  cu 
desăvârşire  procesiunile  religioase.  Clerul  întreg,  începând 
cu  Episcopii  şi  până  la  ultimul  crâsnic,  a  fost  dus  în  exil 
şi  în  temniţe. 

După  aceea,  bolşevicii  au  trâmbiţat  la  toate  colţurile 
drumurilor  şî  la  toate  ocaziile  că  poporul  rus,  în  sfârşit, 
conştient,  s'a  eliberat  şi  a  lepădat  de  bunăvoie  pre¬ 
judecăţile  sale  religioase. 

Iată,  pe  scurt,  faţa  adevărată  a  ţării,  fostă  cândva  or¬ 
todoxă,  până  la  venirea  armatelor  eliberatoare. 

In  româneşte  de  Preot  ANDREI  CUZNEŢOV 

te  v  4  rv 


4*. 


DESPRE  EROISM,  EROI  Şl  CULTUL 

EROILOR 

de 

Prot.  Dr.  SPIRIDON  CÂNDEA 

Consilier  arhiepiscopie 

Mai  mare  dragoste  decât  aceasta,  ca  cineva 
să-şi  pună  sufletul  pentru  prietenii  săi,  nimeni  nu 
are.  loan  15,  13 

Cugetând  la  vremile  pe  care  le  trăim  şi  la  faptele  le¬ 
gendare  pe  care  le  săvârşesc  vitejii  noştri  pe  îndepărta¬ 
tele  câmpuri  de  luptă,  precum  şi  la  numărul  mare  de  eroi 
pe  care  neamul  românesc  îi  oferă  ca  o  jertfă  sfântă  şi  în 
acest  răsboi,  socotim  că  nu  este  lucru  fără  de  rost  a  ză¬ 
bovi  stăruitor  cu  sufletul  asupra  a  ceeace  este  eroism,  eroi 
şi  cult  al  eroilor. 

Eroismul  este  în  primul  rând  şi  mai  presus  de  orice 
dragoste  curată,  dragoste  neţărmurită  faţă  de  prieteni,  faţă 
de  semeni,  faţa  de  neam ;  este  iubirea  cea  mai  desăvârşită, 
manifestată  în  cea  mai  sublimă  şi  în  cea  mai  uriaşă  faptă 
pe  care  omul  o  poate  săvârşi  în  lumea  aceasta,  în  fapta 
de  a  se  dărui  pe  sine  integral  pentru  binele  şi  fericirea 
altora.  Mai  mare  dragoste  decât  aceasta ,  ca  cineva  să  se 
jertfească  pe  sine  pentru  prietenii  săi,  pentru  neamul  său, 
nimeni  nu  are. 

Pe  această  cale  a  jertfei  totale,  pe  calea  celui  mai  su¬ 
blim  eroism  a  premers  omului,  cu  exemplul  Său  măreţ,  în¬ 
suşi  Dumnezeu.  Căci  „aşa  a  iubit  Dumnezeu  lumea,  încât 
şi  pe  Unul  născut  Fiul  Său  l-a  dat,  pentru  ca  tot  cel  ce 
va  crede  î ntr’ânsul  să  nu  piară,  ci  să  aibă  viaţă  veşnică “ 
(loan  3,  16).  In  această  iubire  a  lui  Dumnezeu  faţă  de 
făptura  Sa  şi  în  această  supremă  şi  cea  mai  mare  jertfă 
de  pe  lume,  noi  vedem  măsura  celui  mai  înalt  eroism. 
Căci  orice  s'ar  spune,  creştinismul  a  fost  şi  rămâne  cea 
mai  uriaşă  faptă  eroică  din  întreagă  istoria  omenirii  şi  în 

acelaş  timp  fapta  îndrăsnelii  fără  margini  a  câtorva  pes¬ 
cari  şi  vameşi  din  Gaiileia,  care  au  dărâmat  imperiul  ro¬ 
man,  au  dovedit  a  fi  nebunie  filosofia  păgână  şi  au  învins 
iudaiceasca  credinţă.  In  creştinism  „mii  şi  mii  de  martiri 
şi-au  răsucit  trupurile  în  flăcări.  Şi  tot  atâţia  sfinţi  şi  eroi 
au  spart  vremurile,  au  zdrobit  fatalităţi  şi  au  schimbat 
faţa  pământului".1  De  aceea  creştinismul  a  fost  şi  va  fi  până 
la  sfârşitul  veacurilor  —  atât  prin  iubirea  pe  care  Crea¬ 
torul  a  arătat-o  şi  prin  jertfa  pe  care  a  adus-o  pentru 
creatură,  cât  şi  prin  ofranda  vieţii  atâtor  sfinţi,  martiri  şi 
mucenici  —  isvorul  cel  mai  bogat  de  inspiraţie  al  celui 
mai  nobil  eroism  din  lume. 

După  exemplul  creştin,  eroismul  este  evadare  totală  a 
individului  şi  uneori  chiar  a  colectivităţilor  din  îngustimea 
egoismului  personal  şi  înrolarea  voluntară  în  serviciul  binelui 
obştesc.  „Eroismul  nu  este  deci  o  forţă  oarbă  ca  uraganul, 
ci  descărcarea  unei  energii  supraomeneşti,  rânduită  în 
slujba  unui  ideal  superior".2 

Eroismul  este  dăruire  personală  nelimitată  în  slujba 
demnităţii,  a  libertăţii  şi  a  dreptăţii  naţionale  sau  sociale. 

Eroismul  împrumută  eroilor  puteri  cu  adevărat  mira¬ 
culoase,  care  doboară  mai  curând  sau  mai  târziu  vrăj¬ 
măşii  colosale  şi  fac  să  biruiască  dreptatea,  onoarea  şî 
binele  comun.  Puterea  aceasta  miraculoasă  rezultă  din  fap¬ 
tul  că  „eroii  sunt  exponenţii  colectivităţilor  naţionale  sau 
sociale,  ei  sunt  învestiţi  cu  întreg  asentimentul  mulţimilor, 
ei  sunt  gândul  milioanelor  de  gânduri  şi  braţul  milioanelor 
de  braţe...  “ 

„Eroii  sunt  vulcanii  în  erupţie  ai  sufletului  colectiv,"3 
ci  sunt  paratrăznetul  care  acumulează  întreaga  tensiune 
spirituală  a  unei  generaţii  întregi,  sau  a  unui  neam  întreg. 

In  fiecare  erou  geme,  scrâşneşte,  se  frământă,  se  sbate, 
se  ridică  tumultuos  şi  se  descarcă  neamul  întreg,  obştea 
în  totalitatea  ei. 


1  Nichifor  Crainic:  Ortodoxie  şi  etnocraţie,  p.  34. 

2  Acelaş,  p.  29 — 30. 

3  Acelaş,  p.  30 — 31, 

Prin  eroi  se  exprimă  năprasnic  asuprirea,  prin  ei  vor¬ 
beşte  răsbunător  umilirea,  prin  ei  se  repară  nedreptatea, 
prin  ei  primeşte  satisfacţie  integrală  demnitatea  naţională, 
care  a  fost  pălmuită,  prin  ei  vorbeşte  răspicat  în  istorie 
neamul  întreg. 

„Dar  eroii  sunt  în  acelaş  timp  şi  plăsmuitoriî,  modelul 
şi  într’un  înţeles  larg  creatorii  a  tot  ceeace  mulţimile  do¬ 
resc  şi  visează  să  realizeze.... 

Eroii  sunt  lumina  care  luminează  tot  întunerecul  lumii. 
Ei  ard  întocmai  ca  o  făclie  naturală,  strălucind  pretutin¬ 
deni  ca  un  dar  al  cerului".1 

Eroii  se  smulg  din  sfera  efemerului  şi  se  transpun  prin 
zările  idealismului  în  planul  veşniciei. 

Şi  ca  să  înţelegem  şi  mai  bine  ce  este  eroismul  şi  cum 
sunt  eroii,  voiu  istorisi  următoarea  întâmplare; 

Generalul  Montluc  apărând  în  veacul  al  XVI-lea  ce¬ 
tatea  Siena,  a  luptat  împotriva  regelui  Henric  al  H-lea  cu 
o  putere  supraomenească. 

In  faţa  unui  duşman  cu  mult  mai  puternic,  cu  mult 
mai  bine  înarmat  şi  cu  mult  mai  numeros,  a  rezistat  vreme 
îndelungată  cu  multă  înverşunare.  Dupăce  a  terminat  toată 
hrana  şi  toate  muniţiile,  a  ieşit  sfidător  din  cetate  în  sunet 
de  trâmbiţi  şi  sub  fâlfâiri  de  steaguri. 

Regele,  văzând  o  oaste  atât  de  mică  şi  o  manifestare 
atât  de  îndrăsneaţă,  a  întrebat  în  ce  a  constat  taina  unei 
rezistenţe  atât  de  mari  şi  ce  anume  îl  face  atât  de  neîn¬ 
fricat.  Iar  generalul  Montluc  a  răspuns; 

„înainte  de  a  mă  hotărî  să  port  răsboi,  am  mers  în 
târg  şi  am  cumpărat  o  pungă  mare  şi  frumoasă.  Am  aprins 
apoi  un  cuptor,  am  aruncat  punga  în  flăcări  şi  am  privit 
cu  bucurie  cum  a  ars  şi  s'a  prefăcut  în  scrum  şi  cenuşă. 
Şi  când  am  plecat  de  acolo  eram  un  om  nou,  eram  un  om 
cu  suflet  de  erou". 

Regele  n'a  înţeles  nimic. 

„Am  uitat  să  spun  Măriei  Tale  —  a  continuat  mai 
departe  generalul  Montluc  —  că  în  punga  aceea  am  pus 


;  Thomas  Carlyle  ;  Eroii,  p,  2, 

toată  lenea,  toată  grija  de  mine,  toată  frica  de  moarte, 
toate  îndoielile  faţă  de  biruinţă  şi  toată  dragostea  faţă  de 
familia  mea.  N'am  reţinut  nimic  în  sufletul  meu  decât  cre¬ 
dinţa  în  Dumnezeu  şi  dragostea  de  neam". 

Aşa  sunt  eroii,  aceştia  sunt  eroii! 

Ei  nu  mai  au  nimic  în  sufletul  lor  decât  credinţa  în 
Dumnezeu  şi  idealul  neamului,  pentru  împlinirea  căruia 
nu  socotesc  a  fi  lucru  prea  mare  nici  un  fel  de  jertfă,  nici 
chiar  jertfa  propriei  lor  vieţi. 


Neamul  nostru,  aşezat,  după  vorba  cronicarului,  „în 
calea  tuturor  răutăţilor  lumii”,  la  răspântia  unde  se  întâl¬ 
nesc  şi  se  încrucişează  atâtea  interese  ale  marilor  puteri, 
a  fost  necontenit  şi  cu  neîndurare  lovit  şi  asuprit.  In  lupta 
uriaşă  de  a  ne  apăra  „sărăcia  şi  nevoile  şi  neamul am 
vărsat  cu  nemiluita  sânge  românesc  în  toate  cele  patru 
părţi  ale  lumii  şi  la  toate  hotarele  ţării.  „Eroi  au  fost,  eroi 
sunt  încă  şi-or  fi  în  neamul  românesc ",  pentrucă  lăcomia, 
necinstea,  lipsa  de  dreptate  şi  de  omenie  a  duşmanilor  se¬ 
culari  ai  neamului  nostru  sunt  fără  margini. 

Chiar  încordarea  uriaşă  de  astăzi,  pentru  a  duce  răs- 
iboi  cumplit  cu  toate  puterile  spirituale  şi  materiale  ale 
neamului  contra  acelora  care  în  vara  anului  1940  ne-au 
lovit  mişeleşte,  fără  motiv  şi  fără  dreptate,  şi  ameninţau 
serios  însăşi  existenţa  noastră  ca  neam,  nu  este  nimic  alt¬ 
ceva  decât  continuarea  operei  lui  Mircea  cel  Bătrân,  a  lui 
Ştefan  cel  Mare,  a  lui  Mihai  Viteazul,  a  lui  Tudor  Vladi- 
mirescu,  a  lui  Avram  Iancu  şi  a  tuturor  eroilor  românis¬ 
mului  de  totdeauna  şi  de  pretutindeni. 

Eroii  de  astăzi  mor  ca  să  spele  ruşinea  anului  1940, 
ca  să  răsbune  umilirea  unui  neam  care  n‘a  râvnit  nici¬ 
odată  la  nimic  din  ceeace  este  al  altuia,  dar  s'a  bătut  şi  se 
foate  cumplit  totdeauna  pentru  ceeace  este  al  său  şi  numai 
al  său. 

Eroii  de  astăzi,  prin  eforturi  neînchipuite,  prin  oste¬ 
neli  fără  margini  şi  prin  dăruirea  propriei  lor  vieţi,  asi¬ 
gură  prezentul  şi  viitorul  neamului  nostru.  Ei  sunt  temelia 
istoriei,  temelia  veşniciei  neamului  românesc.  Ei  sunt  jertfa 

Iui  Avei,  pe  care  Dumnezeu  o  primeşte  din  mânile  neamului 
pentru  iertarea  păcatelor,  pentru  ştergerea  fărădelegilor, 
pentru  împăcarea  vieţii,  pentru  fericirea  noastră  şi  a  co¬ 
piilor  noştri. 

Eroii  aceştia  ne  depăşesc  prin  capacitatea  lor  de  iu¬ 
bire,  prin  capacitatea  lor  de  muncă  şi  prin  capacitatea  lor 
de  jertfă.  Ei  stau  deasupra  noastră  şi  de  aceea  o  datorie 
elementară  ne  impune  să-i  iubim,  să  le  acordăm  un  res¬ 
pect  religios,  să-i  cinstim  ca  pe  cei  mai  vrednici  dintre 
noi.  In  faţa  amintirii  lor  trebue  să  ne  plecăm  întocmai  ca 
în  faţa  unor  moaşte  de  sfinţi,  trebue  să  ne  închinăm  ca  în 
faţa  unor  icoane  luminoase. 

Prin  acest  cult  al  eroilor,  prin  respectul  nelimitat 
acordat  amintirii  lor,  noi  ne  înălţăm  pe  noi  înşine  şi  facem, 
ca  ei  să  trăiască  mereu.  De  altfel  —  după  cum  s'a  mai 
spus  —  eroii  nu  mor  în  clipa  când  coboară  în  mormânt, 
ci  numai  atunci  când  s’ar  întâmpla  să  coboare  în  uitare, 
în  lipsă  de  respect,  când  ar  lipsi  cultul  eroilor. 

Acest  lucru  însă  nu  se  poate  întâmpla  niciodată,  pen- 
trucă  eroii  însoţesc  mereu  cu  faptele  şi  cu  prezenţa  lor 
fiinţa  noastră,  ei  ne  întovărăşesc  întocmai  ca  aroma  de 
tămâie  a  unei  cădelniţări  sfinte. 

Iată  pentru  ce  cultul  eroilor,  evlavioasa  lor  pomenire, 
este  o  faptă  de  înaltă  vrednicie  morală  şi  naţională,  ce 
face  cinste  Bisericii  şi  neamului  care  cultivă  un  asemenea 
cult.  Dar  ea  este  în  acelaş  timp  şi  o  faptă  bineplăcută  lui 
Dumnezeu,  pe  care  îl  rugăm  cu  toată  căldura  sufletelor 
noastre  să  primească  jertfa  uriaşă  a  eroilor  noştri  şi  s’o 
facă  să  rodească  deplină  fericire,  în  deplină  libertate,  pentra 
intreg  neamul  românesc. 


<s>e> 


O  PREDICĂ  DIN  ANUL  1846 

de 

Prot.  Stavr.  EMÎLJAN  CiORAN 

Consilier  mitropolitan 


Predica  pe  care  o  publicăm  aici  a  fost  rostită  la  26 
Maiu  1846,  în  biserica  cea  mare  din  Răşinari,  de  preotul 
Savva  P,  Barcianu  (1814-1879),  tatăl  lui  Dr,  Danîîl  P,  Bar¬ 
cianu,  fost  profesor  la  Seminarul  „Andreian". 

Păr,  Savva  preot,  director  şcolar,  profesor  şi  asesor 
consistorial,  a  fost  unul  din  preoţii  de  elită  aî  Bisericii 
noastre.  Dornic  de  ştiinţă  şi  cultură,  pe  lângă  teologie  a 
urmat  cursuri  la  Universităţile  din  Cluj  şi  Viena. 

Despre  păr.  Savva,  s'a  maiscris  în  această  revistă. 1  El 
nu  a  fost  numai  un  sârguincios  autor  didactic  şi  un  mare 
român,  ci  şi  un  iscusit  predicator,  ceeace  se  poate  constata 
din  predica  despre  „luminarea  minţii",  ţinută  la  Rusalii  în 
anul  1846.  In  această  predică  păr.  Savva,  pe  lângă  partea 
introductivă  despre  lumina  cea  pururea  vecuitoare,  ne  arată 
că  Biserica  n'are  lipsă  numai  de  făclii,  are  lipsuri  şi  mai 
mari :  are  lipsă  de  cărţi  bisericeşti,  precum  de  Biblie,  Pravilă, 
de  cărţile  sau  cuvintele  cele  scrise  de  sf.  Părinţi,  de  tâlcul 
Evangheliei,  al  Apostolului,  de  o  istorie  bisericească,  Minee,. 
şi  alte,  din  cari  ca  dintr'o  fântână  să  se  adape  şi  lumineze 
mintea  şi  sufletul  credincioşilor ;  are  mai  pe  urmă  lipsă  —  şi 
încă  ce  lipsă  neapărat  trebuincioasă  —  lipsă  mare  de  lumină¬ 
tori,  cari  să  desluşiască  şi  tâlcuiască  poporului  în  biserică 
însăşi  legea  pe  care  el  o  are  şi  o  ţine,  dar  nu  o  cunoaşte; 
Face  apel  la  spiritul  de  jertfă  al  celor  ce  pot  dărui  pentru 
cuvântul  lui  Dumnezeu,  pentru  hrana  şi  mântuirea  sufletelor. 


1  Cf.  Reu,  Teol.  1912  p.  124  (0  familie  de  preot!  din  Răşinari] ;  1923  p,  220- 
( Mitropolitul  Şaguna  şi  comuna  Răşinari];  1939  p.  3  (Corespondenţa  unui  preot  dia 
anii  1848  şi  1856). 

Păr.  Savva  avea  bunul  obiceiu  sa  scrie  predicile,  pane¬ 
giric  ile,  vorbirile  ocazionale  ce  le-a  ţinut  în  cursul  celor 
36  de  ani  de  preoţie.  Predica  ţinută  în  urmă  cu  aproape 
100  de  ani,  când  nu  aveam  cărţi  de  predici  tipărite  ci 
doar  numai  cazanii,  este  o  dovadă  despre  vrednicia  şi  darul 
de  propovăduîre  al  păr.  Savva,  Şi  în  vechime  aveam  preoţi 
luminaţi  şi  e  păcat  că  ne-au  rămas  prea  puţine  predici  scrise 
din  timpul  lor.  Cine  zăboveşte  a  o  ceti  în  întregime,  cred 
că  ajunge  la  constatarea  că  această  predică  s'ar  putea  rosti  şi 
astăzi  în  felul  cum  e  alcătuită  ca  stil,  formă  şi  fond.  Predicile 
din  vechime  au  ceva  propriu,  o  notă  specifică  de  evlavie, 
de  smerenie,  de  sfinţenie ;  fără  a  se  exagera  nimic,  ele  vă¬ 
desc  în  chip  firesc  duhul  religios  al  preotului  predicator. 

Ce  efect  a  avut  această  predică  rostită  de  păr.  Savva 
despre  luminarea  minţii,  se  poate  constata  din  însemnarea 
dela  sfârşitul  predicii,  în  care  ceilalţi  2  preoţi  şi  juraţii  sa¬ 
tului  confirmă  prin  proprie  semnătură  că  „această  predică 
după  cum  se  vede  scrisă  aici,  o  au  spus  păr.  Savva  în  bi¬ 
serica  cea  nouă  în  ziua  de  Rusalii  şi  s'au  primit  de  către 
tot  nerodul  cu  mare  plăcere". 

Predica  o  reproducem  păstrând  întru  totul  forma  în 
care  s'a  scris  cu  cirile. 


Eu  sunt  lumina  lumei,  cel  ce 
umblă  după  mine  nu  va  umbla  intru 
intunerec  ci  va  avea  lumina  vieţii . 

Ioan  8,  12 

Aşa  grăieşte  Mântuitorul  de  sine  însuşi  cu  tot  dreptul,  Pentrucă 
deşi  după  cum  scrie  Ap.  Pavel,  Dumnezeu  nu  s'a  lăsat  niciodată 
nedescoperit,  deşi  atotputernicul  prin  un  David  şi  Solomon  şi  prin  mai 
mulţi  proroci  au  arătat  omului  din  când  în  când  unele  raze  ale  iu- 
minei  sale,  totuşi  întreaga  lumină  veni  pre  pământ  la  noi,  singur  prin 
Dumnezeescul  Fiu,  pre  care  Tatăl  ni  i-au  trimis.  Acest  mijlocitoriu 
îndurat,  Iisus  Hristos,  ne  arătă  pre  adevăratul  Dumnezeu,  părintele 
său,  nu  numai  ca  cârmuitoriul  lumei  ci  ca  pe  bunul  părinte  al  tu¬ 
turor  popoarelor,  al  tuturor  seminţiilor,  al  tuturor  oamenilor. 

Dacă  învăţătura  lui  Iisus  cu  dreptul  amirue  (merită)  de  a  se  numi 
lumină,  tocma  aşa  de  adevărat  se  poate  şi  trebue  să  se  numiască  şi 
-viaţa  lui  lumină,  şi  încă  lumina  cea  mal  curată.  Aşa  de  nevinovat, 

aşa  de  binefăcătorul,  aşa  de  drept  era,  încât  putea  întreba  pre  cel 
mal  cumpliţi  vrăşmaşi  ai  săi:  „Cine  din  voi  mă  poate  învinovăţi 
vr'unui  păcat*'?  Insă  această  lumină  a  lumei  Iisus  Hristos,  nu  voi  ca 
numai  singură  să  lumlneză,  şi  tot  ce  e  prinprejur  să  rămâe  întunecat 
Iisus  voi  şi  pofti,  ca  ucenicii  şi  următorii  lui  să  cuprinza  învăţătura 
lui  şi  să  urmeze  pildei  lui,  şi  ca  cum  am  zice  atâtea  lumini  nouă 
aprinse  din  el  se  lumineze  lumei :  „voi  sânteţi  lumina  lumei",  deci 
„aşa  să  lumineze  lumina  voastră  înaintea  oamenilor  ca  văzând  ei 
faptele  voastre  cele  bune  să  mărească  pre  tatăl  vostru  cel  din  ceriuri". 

Ingăduiţi-mi  dară  I.  Ascultători,  ca  cu  prilejul  praznicului  de 
astăzi,  în  care  şi  această  biserică  serbează  hramul  S.  Treimi,  să  cu¬ 
vântăm  ceva  despre  lumina  cea  pururea  vecuitoare,  carea  astăzi  mai 
apriat  o  cunoaştem  in  cinstirea  celor  trei  feţe  dumnezeeşti,  când 
zicem,  lumină  Tatăl,  lumină  Fiul,  lumină  Duhul  Sfânt. 

^Rugăciune) 

Duhule  Sfinte !  care  în  chipul  limbilor  de  foc  te-ai  pogorît  din 
ceriu  peste  S.  Apostoli  şl  le-ai  luminat  mintea,  ca  prin  învăţătura 
lor  să  aducă  lumea  din  întunerec  şi  din  rătăcire  la  lumină,  şi  a 
cunoaşte  pre  un  Dumnezeu  adevărat  în  trei  feţe,  pogoarăte  şi  acum 
la  rugăciunile  creştinilor  de  pe  strălucitul  tron  a  lui  Hristos ;  Duhule 
al  înţelepciunii  şi  al  puterii,  Duhule,  care  curăţeşti  inimile,  renaştele 
îi  le  înfrăţeşte  prin  aceiaşi  credinţă,  unire  şi  dragoste.  O  Duhule 
Sfinte :  Duh  al  dragostei  şi  al  vieţii,  tu  care  cunoşti  slăbiciunile  noa¬ 
stre,  care  toate  le  luminezi,  fă  să  ne  rugăm,  fă  ca  lumina  ta  să  lumineze 
tn  mijlocul  nopţii  sau  a  minţii  noastre  cei  întunecate,  din  ce  în  ce 
mai  strălucit!  Duhule  sfinte,  dămi  şi  mie  putere  de  a  întinde  cuvântul 
Domnului,  a  goni  împărecherea  dintră  fraţii  noştri  şi  a  semăna  în 
inimile  lor  boldul  cătrâ  luminare  şi  iubire  frăţească. 

Puţine  zile  se  serbează  în  biserica  creştină  cu  mai  mare  bucurie 
Şi  evlavie  ca  ziua  Rusaliilor.  Ucenicii  lui  Iisus  cuprinşi  şi  luminaţi 
de  Duhul  iui  Dumnezeu  în  această  zi,  luară  pentru  întâia  dată  în- 
drăsneală  a  propovedui  la  arătare  învăţătura  lui  Iisus,  şi  adevărul 
legii  creştineşti.  Ei  se  răspândiră  prin  toate  locurile,  după  cum  leau 
fost  poruncit  marele  lor  Invăţătoriu  Hristos,  şi  binevestiră  tuturor 
noroadelor  împărăţia  lui  Dumnezeu  întemeiată  prin  Iisus:  „Mergeţi, 
învăţaţi  toate  neamurile,  botezândui  pre  ei  în  numele  Tatălui  şi  al 
Fiului  şi  al  Sf.  Duh;  învâţândul  pre  dânşii  să  păzească  toate  câte  ana 
poruncit  lor"  (Mat.  28,  19-20). 

Ei  merseră  dară  în  toată  lumea,  şi  nimic  nu  ia  oprit  în  solia 
lor,  nici  ostăneală,  nici  lipsă,  nici  primejdie.  Merseră  bineincredînţaţi 
despre  suferirile  cei  aştepta,  fără  frică  înaintea  goanelor  şi  a  morţii,, 
propoveduiră  noroadelor  celor  întunecate  învăţătura  lui  Iisus  şi  cre¬ 
dinţa  în  dumnezeul  cel  viu  şi  adevărat,  scoaseră  pe  oameni  din  în- 
tunerec  la  lumină,  încât  puţine  ţări  mai  sânt  astăzi,  în  care  să  'nu  fi. 
străbătut  razele  luminii  legii  creştineşti. 

Creştinii  cei  dintâi  n'avea  biserici  împodobite  ca  ale  noastre,, 
ci  biserica  lor  era  o  casă  proastă  unde  se  aduna,  sau  după  cum 
zice  Apos,  Pavel  ei  însuşi  era  biserica  lui  Dumnezeu  fiindcă  era  Ia 
un  cuget,  şi  ei  n'avea  altare  aurite,  însă  inimile  lor  erau  mai  cu¬ 
rate  decât  aurul.  In  vremile  goanelor,  ce  păgânii  ridicară  asupra 
creştinilor,  biserica  lor  era  o  peşteră  întunecată  în  crepăturile  pă¬ 
mântului,  prin  cei  munţi  şl  văi  ascunse,  unde  lumina  soarelui  nu  putea 
străbate,  ca  să  poată  săvârşi  dară  slujba  lui  Dumnezeu,  era  siliţi  a 
aprinde  lumini  în  întunecoasele  peşteri,  spre  a  nu  se  face  vreo  ne- 
rânduială  sau  smintire  în  slujba  lui  Dumnezeu,  de  unde  apoi  după 
ce  au  trecut  şi  vremea  goanelor  şi  creştinii  sau  mai  înmulţit  şl  în¬ 
tărit  având  şi  împăraţi  creştineşti  obiceiul  de  a  se  aprinde  lumini  la 
slujba  lui  Dumnezeu  sau  băgat  şi  în  biserici,  care  la  începutul  legii 
creştineşti,  precum  am  zis  mai  înainte  era  simple  şl  fără  nici  o  po¬ 
doabă. 

Noi  încât  se  ţine  de  buna  rânduială  nu  sântem  împotriva  acestui 
obiceiu  vechiu,  şi  aceia  carii  near  învinovăţi  near  învinovăţi  cu 
nedreptul ;  cugetul  nostru,  precum  şi  al  tuturor  cari  nu  sunt  orbiţi  de 
patimi,  e,  ca  să  arză  lumini  câte  sunt  de  lipsă  numai,  şi  cu  cumpăt 
precum  aceasta  se  obicinueşte  şi  la  alte  biserici  bine  orânduite. 

Noi  să  urmăm  deapururea  numai  ce  e  bun  şi  de  folos  şi  cele 
ce  se  ţin  de  buna  rânduială ;  Dumnezeu  n'au  făcut  nimic  ce  n'ar  fi 
spre  oarece  folos :  ce  aţi  zice  Iub.  de  omul  carele  ar  umbla  ziua  cu 
felinarul  aprins  ca  să  nu  se  împedece,  sau  să  nu  greşească  calea? 
Sau  ce  aţi  socoti  de  omul,  carele  ziua  ar  aprinde  lumina,  ca  saşi 
poată  isprăvi  lucrul  din  casă  cu  atâta  mal  uşor  şi  mai  bine?  Ce  va 
zice  şi  Dumnezeu  despre  noi,  căci  cu  un  muc  de  făclie  ne  închipuim 
că  cine  ştie  ce  milostenie  facem,  cine  ştie  cede  păcate  curăţim,  carii 
vrem  să  adaogăm  lumină  nouă  Ia  lumina  strălucitului  soare,  care  cu 
razele  sale  toată  lumea  o  luminează  şi  o  încălzeşte  !  Au  nu  însem¬ 
nează  aceasta  atât,  ca  când  ar  arunca  cineva  o  picătură  de  apă  în 
râu  ca  să  crească  râul  şi  să  vie  apă  mai  multă?  Socotiţi  doară  că 

Dumnezeu  află  plăcere  în  arderile  de  tot?  Aceasta  nu  i-au  plăcut 
nici  în  legea  veche,  carea  era  numai  umbră  acestii  nouă  precum  ştim 
-din  Milueştemă  Dumnezeule,  unde  ne  arată  prorocul  David,  că  arderile 
de  tot  Dumnezeu  nu  Ie  binevoieşte,  cu  atât  mai  puţin  dară  le  va 
primi  acum. 

Domnul  Hristos  când  au  aşezat  legea  nouă,  n'au  zis  aprindeţi 
lumina  şi  o  puneţi  în  sfeşnic  ca  să  arză,  ci  iuănd  pâne  şi  vin  le  au 
blagoslovit  şi  frângând  au  dat  Apostolilor  cu  aceste  cuvinte ;  Luaţi, 
mâncaţi  acesta  este  trupul  meu ;  Beţi  dintru  acesta  toţi  acesta  este 
sângele  meu,  aceasta  să  o  faceţi  întru  pomenirea  mea.  Au  zis  către 
ucenici,  ca  lumina  lor  să  lumineze  înaintea  oamenilor. 

Dar,  vor  cârti  unii  şi  vor  zice,  acesta  cu  învăţăturile  lui  s’au 
apucat  să  strice  legea.  Fereşte  Doamne,  noi  ştim  că  datorinţa  unui 
preot  adevărat  e  a  deştepta  şi  a  lumina  pe  poporenii  săi,  nu  cu 
lumină  ori  făclie  făcută  de  mână  de  om  ci  cu  lumina  minţii  şi  a  în- 
văţăturei  spre  a  împlini  cuvântul  Evangheliei,  a  arăta  oamenilor  ade¬ 
vărul  la  lumină,  şi  a  îndemna  cătră  mijlocirile  care  duc  la  adevărata 
fericire  atât  trupească  cât  şi  sufletească.  Luminile  ca  să-şi  ajungă 
«copul  pentru  care  sânt  făcute,  e  de  lipsă  să  arză  in  vremea  vdenii, 
când  se  face  slujba  noaptea,  iară  în  ceialaltă  vreme  pot  arde  şi  mal 
puţine  şi  nu  ca  o  lege  ci  numai  ca  o  aducere  aminte  de  timpurile 
cele  dintâi  ale  legii  creştineşti,  când  creştinii  din  pricina  goanelor  era 
siliţi  a  face  slujba  dumnezeiască  prin  peşteri  întunecoase,  precum  am 
«rătat  mai  sus. 

Să  întrebuinţăm  Iub.  lucrurile  care  ni  le-au  dat  Dumnezeu  singur 
spre  binele  nostru  şi  spre  folos  sufletelor  şi  trupurilor  noastre, 
pentru  care  şf  noi  ne  rugăm  când  zicem ;  Dă-ne  Doamne.  Să  ne 
socotim  bine  ce  zice  prorocul  David,  că  Dumnezeu  a  făcut  soarele 
spre  stăpânirea  zilei,  ear  luna  şi  stelele  spre  stăpânirea  nopţii. 

Aici  ne  poate  întâmpina  cineva  cu  întrebarea ;  dară  cu  banii 
•ce  se  adună  în  tipsie  ce  să  se  facă  dacă  nu  se  vor  cumpăra  făclâi 
să  se  arză  în  biserică  ?  Iubiţilor !  Biserica  n'are  lipsă  numai  de  (lumini) 
făclâi,  are  alte  lipse  şi  mai  mari,  are  lipsă  de  cărţi  bisericeşti  precum 
Biblie,  Pravilă,  de  cărţile  sau  cuvintele  cele  scrise  de  Sf,  Părinţi, 
•de  tâlcul  Evangheliei  şi  al  Apostolului,  de  o  istorie  bisericească, 
Minee  şi  alte  din  care  ca  dintr'o  fântână  să  se  adepe  şi  lumineze  su¬ 
fletele  credincioşilor.  Are  lipsă  de  cantori  harnici,  cari  să  aducă  po¬ 
porului  prin  cântări  mângâere  sufletească.  Are  mai  pe  urmă  lipsă,  şi 

încă  ce  feluri  de  lipsă,  neapărat  trebuincioasă,  lipsă  mare  de  nişte  lu¬ 
minători  carii  să  desluşească  şi  tâlcuiască  poporului  în  biserică  însaşt 
legea  care  el  o  are,  o  ţine,  dară  nu  o  cunoaşte. 

Un  popor  mare  ca  acesta,  atâtea  mii  de  suflete  oarbecâ  în  în- 
tunerecul  neştiinţei  şi  n’are  om  ca  slăbănogul  dela  fântâna  oii,  care 
prin  o  învăţătură  sănătoasă  să  deştepte  în  el  boldul  cătră  luminarea 
minţii,  cătră  cunoaşterea  legii,  a  credinţei,  şi  a  datorinţelor  sale  cătră 
Dumnezeu,  cătră  patrie,  cătră  toţi  oamenii,  cătră  vecinii  săi.  Lumea,- 
Iubiţilor,  nu  s'au  luminat  niciodată  prin  lumini,  nici  prin  pompe  de 
astfeliu,  ci  s'au  luminat  prin  lumina  minţii  şi  a  învăţăturii  lui  Hrîstos : 
„Eu  sânt  lumina  lumii,  zice  acest  legiuitoriu  dumnezeesc,  şi  cel  ce 
umblă  după  mine,  nu  va  umbla  întru  întunerec,  ci  va  avea  lumina 
vieţii’1.  Şi  cu  adevărat,  că  de  ne  vom  întoarce  cu  mintea  îndărăpi  la 
toţi  aceia  cari  au  urmat  lui  Hristos,  aflăm  întâi  pre  Apostoli  ca  pe 
neşte  luminători  ai  bunei  credinţe,  pre  cari  maica  noastră  biserică  la 
zioa  lor,  cu  cântări  aşa  îi  măreşte :  Pre  luminătorii  cei  mari  ai  bi¬ 
sericii,  pre  Petru  şi  pre  Pavel  săi  lăudăm,  că  mai  mult  decât  soarele 
au  strălucit  întru  tăria  credinţei  şi  pe  păgâni  cu  razele  propoveduirei 
din  necunoştinţă  iau  adus".  Aflăm  pre  SS.  Părinţi  tot  ca  pe  neşte 
luminători  de  oameni  cu  învăţăturile  lor,  noi  aici  de  pildă  vom  aduce 
numai  pe  cei  trei  SS.  Arhierei  despre  cari  la  ziua  sărbării  lor,  aşa 
cântă  maica  biserică  la  slava  dela  Litie: 

„Troiţă  sfântă  şi  căreia  ne  închinăm,  mărire  înţeleptei  rânduelij 
tale  că  trei  mari  luminători  oamenilor  din  oameni  le-ai  dăruit,  cari 
îi  luminează  cu  lumina  cunoştinţei  tale",  şi  la  tropariul  lor  auzim 
aceste :  „Luminători  prealuminaţi  ai  bisericii  lui  Hristos,  lumea  aţi 
luminat  cu  învăţăturile  voastre  părinţi  de  Dumnezeu  înţelepţi  ţi 

Iată  ce  feliu  de  lumină  ne  e  de  lipsă  Iubiţilor,  ca  creştini,  aceasta 
să  o  căutăm,  după  aceasta  să  înseteze  sufletul  nostru,  după  aceasta 
să  umblăm,  ca  după  cuvântul  lui  Hristos  să  nu  petrecem  întru  întu¬ 
nerec,  ci  să  avem  lumina  vieţii.  Acesta  era  cugetul,  aceasta  era  nă¬ 
zuinţa,  precum  bine  ştiţi,  şi  a  adormitului  în  Domnul  Episcopului 
nostru,  ea  lumini  în  biserică  să  arză  precât  să  pot  mai  puţine,  însă 
cu  atâta  mai  vârtos  să  lumineză  lumina  minţii. 

Eu  nădâţduesc  Iubiţilor,  că  toţi  aceia  carii  sânt  convinşi  despre 
adevărul  celor  ce  am  cuvântat  astăzi  despre  luminarea  minţii,  crei- 
ţarii  carii  ar  fi  să-i  dea  pe  o  făclîuţă  pre  carea  o  mistue  focul  în 
puţintică  vreme  şi  fără  nici  un  folos,  îi  vor  arunca  mai  bine  şi  cu 

mai  mare  folos  în  discul  bisericii,  ca  cu  vreme  să  se  facă  un  capital 
din  care  apoi  să  se  poată  ţine  învăţătorul  harnic  sau  şi  mai  mulţi 
pentru  aceste  biserici  atât  de  vestite  mai  în  tot  cuprinsul,  carii  precum, 
am  mai  zis,  să  tâlcuiască  norodului  în  biserică  cele  zece  porunci, 
Credeul,  Tatăl  nostru,  cele  şapte  taine  şi  altele  care  mai  sânt  de  lipsă. 
Şi  această  milostenie  aţintită  cu  adevărat  spre  un  sfârşit  bun,  adecă 
spre  luminarea  minţii  poporului,  e  cu  atâta  de  mai  mare  trebuinţă,, 
cu  cât  acum  deocamdată  acest  adevăr  n’au  pătruns  încă  inimile  tu* 
turor  acelora,  carii  au  oarece  amestec  şi  putere  în  trebile  săteşti, 
spre  a  se  face  un  ajutoriu  din  alte  venituri  mai  bune  ale  satului 
tot  pentru  folosul  şi  binele  cel  sufletesc  al  sătenilor  din  neam  în. 
neam,  că  scris  este,  că  „nu  numai  cu  pâne  va  trăi  omul,  ci  cu  tot  cu¬ 
vântul  ce  iasă  din  gura  lui  Dumnezeu". 

Până  atunci  însă,  până  când  se  va  face  această  rânduială,  pentru 
luminarea  poporului  în  cele  ce  se  ţin  de  credinţă,  nu  ne  îndoim  că: 
se  vor  afla  oameni  blagosloviţi  cu  averile  lor  dela  Dumnezeu,  patroni 
râvnitori  spre  fericirea  cea  sufletească  a  deaproapelui,  cari  o  parte 
din  câştigurile  sale  să  o  jertfească  pentru  cuvântul  lui  Dumnezeu, 
pentru  hrana  şi  mântuirea  sufletelor,  aceasta  o  adăogăm  aici  cu  acea 
încredinţare,  fiindcă  şi-au  şi  descoperit  oarecine  dorirea  de  a  face  un 
început  bun  pentru  o  învăţătură  creştinească  întră  consătenii  săi-  Noi 
răzimaţi  pe  dreptul  adevăr  ca  neşte  iubitori  de  luminarea  şi  fericirea 
poporului,  am  făcut  această  propunere,  cu  aceia  nădejde  şi  mângăere 
sufletească,  că  afară  de  cei  orbiţi  sau  stăpâniţi  de  vreo  patimă,  alţii 
nu  vor  zice  împotrivă,  ci  se  vor  bucura  după  putinţă,  vor  ajuta  la 
înfiinţarea  acestii  atât  de  folositoare  învăţătură  creştină. 

Drept  aceia  ca  să  vorbesc  şi  eu  cu  Apostolul  Pavel  cătrâ  Efes.  5, 
17  :  „Nu  fiţi  nepricepuţi,  ci  cunoscând  ce  este  voia  Domnului".  Şi  care 
®  voia  Domnului?  Voia  Domnului  e  fericirea  tuturor  oamenilor,  carea 
după  cuvântul  Evangheliei  stă  în  cunoaşterea  unui  Dumnezeu  adevărat 
şi  pre  care  l-au  trimis  pre  Iisus  Hristos, 

Umbra  legii  au  trecut  şi  au  venit  darul,  aşa  cântă  maica  biserică, 
deci  luminează-te,  luminează- te  şi  tu  creştine,,  ca  să  străluciască  şi 
preşte  tine  slava  Domnului,  umblă  ca  un  fiu  al  luminii  după  cum  îţi. 
strigă  înţeleptul  Apost.  Pavel,  că  roada  Duhului  este  întru  toate  bună¬ 
tatea,  dreptatea  şi  adevărul,  sileştete  dar  spre  dobândirea  luminării 
minţii  tale  şi  a  adevărului. 

Dumnezeule  al  adevărului,  Tată  al  luminii,  luminează -ne  cu  duhul 
tău  ce!  sfânt,  ca  să  ne  facem  mai  înţelepţi,  mai  sfinţi,  mai  vrednici 

de  orânduita  noastră,  carea  este,  a  creşte  în  desăvârşire,  sau  a  cu¬ 
noaşte  adevărul,  a  face  numai  binele,  şi  a  gusta  fericirea  de  care  se 
bucură  cei  buni,  drepţi  şi  luminaţi  prin  dumnezeeştile  tale  învăţături 
.aici  şi  in  ceriu,  Amin. 

P.  SAVVA 


Această  predică  după  cum  să  vede  scrisă  aici,  o  au  spus  Pă¬ 
rintele  Savva  în  biserica  cea  nouă  în  ziua  de  Rusalii  şi  sau  primit  de 
cătră  tot  norodul  cu  mare  plăcere. 

Răşinariu,  1846,  în  27  Maiu. 

Petru  Brotea,  paroh  Nicolae  Adam, 

Ioan  Bratu,  paroh  Coman  Cioranu, 

lacob  Ciucianu,  jude  Aleman  Mâţ, 

Aleman  Giurcoiu,  juraţi 

Analizând  slujbele  bisericeşti  din  punct  de  vedere 
arhitectural,  ajungem  la  înviorătoarea  constatare  că  for¬ 
mele  cultice  creştine  publice  departe  de  a  fi  amorfe,  sunt 
nişte  edificii  literare  dramatice  minunat  construite.  Nu  au 
o  construcţie  artificială,  ci  aceste  forme  cultice  ni  se  în¬ 
făţişează  canişte  cristalizări  naturale  —  şi  totuşi  logice  —  ale 
unei  autentice  vieţi  religioase  omeneşti.  Arhitectura  lor 
urmează  cu  fidelitate  toate  trăsăturile  generale  ale  unei 
adevărate  şi  naturale  trăiri  sufleteşti  omeneşti,  încât  nu 
numai  prin  conţinutul  lor,  ci  chiar  prin  arhitectura  lor, 
slujbele  bisericeşti  constituesc  o  mărturie  mai  mult  despre 
spiritualitatea  vie  şi  duhovnicitatea  adâncă  ale  epocei  şi 
lumii  în  care  au  luat  fiinţă. 

Să  desprindem  deci  câteva  din  aceste  trăsături  gene¬ 
rale  ale.  vieţii  sufleteşti  omeneşti  şi  să  încercăm  a  le  iden¬ 
tifica  în  structura  formelor  cultice  publice  creştine, 

O  caracteristică  de  seamă  a  vieţii  psihice  omeneşti  o 
constitue  prezenţa  unor  fenomene  cu  rol  conducător,  com¬ 
parabile  cu  punctele  de  sprijin  sau  cu  scheletul  de  fier  şi 
beton  al  unei  clădiri.  Drept  asemenea  fenomene  sufleteşti 
centrale  pot  fi  numite  :  concepţiile,  credinţele,  convingerile, 
idealurile ;  iar  sentimentul  de  simpatie  îl  putem  asemăna 
cu  mortarul  sau  cimentul  care  leagă  întreg  edificiul.  De 
altfel  această  îmbinare  între  principal  şi  secundar,  între 
forţă  şi  sensibilitate,  este  o  lege  atât  de  naturală,  încât  nici 
o  creaţie  omenească  durabilă  nu  o  poate  nesocoti.  Un  sis- 
ictn,  o  operă  de  artă  şi  chiar  o  creaţie  de  utilitate  prac- 

tică,  toate  au  un  schelet  care  susţine  părţile  mai  puţin, 
consistente  ale  edificiului.  Spiritul  omenesc  nu  poate  crea 
decât  după  înşişi  legile  cari  îi  guvernează  viaţa. 

Punctele  de  sprijin  ale  rânduielilor  bisericeşti  sunt 
textele  biblice.  La  început  aceste  texte  au  alcătuit,  singure, 
aproape  întreaga  substanţă  a  formelor  cultice  publice  creş¬ 
tine,  După  ce  aceste  forme  au  evoluat  până  îa  structura 
lor  desăvârşită  de  astăzi,  textele  biblice,  toate  cele  dela 
început  sau  numai  o  parte  din  ele,  au  rămas  să  alcătuiască 
scheletul  solid  al  tuturor  acestor  forme  cultice  publice 
creştine.  In  special  psalmii  nu  lipsesc  din  mai  nici  o  rân- 
duială  bisericească. 

In  rânduiala  Vecerniei  găsim,  chiar  la  începutul  acesteia, 
textul  întreg  al  psalmului  103,  care  rezumă  întreaga  crea- 
ţiune  a  lumii.  (Cât  de  potrivită  este  aşezarea  acestui  psalm 
în  fruntea  Vecerniei  sau  a  slujbei  de  seara!  Citirea  Iui 
vine  tocmai  după  ce  ochii  noştri  au  văzut  în  timpul  zilei 
întregul  film  al  facerii  lumii.  Intr'adevăr,  mai  ales  zilele 
de  vară  sunt  nişte  adevărate  icoane  ale  creaţiunii,  Iniu- 
nerecul  nopţii  trecute  ne-a  amintit  de  textui  biblic  :  „şi  pă¬ 
mântul  era  nevăzut.,,  şi  întunerec  era  deasupra  pămâniu- 
ui“.,,  (Fac,  1,  2),  Zorii  zilei  ne-au  evocat  cuvintele:  ,,Şi  a 
zis  Dumnezeu:  să  se  facă  lumină  şi  s'a  făcut  lumina'* 
Fac.  i.  3).  Am  putut  vedea  apoi,  parţial,  cerul  şi  pă¬ 
mântul,  uscatul  şi  apele,  cei  doi  mari  luminători,  soarele 
şi  luna,  fauna  şi  flora  uscatului  şi  ale  apei  şi,  desigur,  pe 
om,  coroana  creaţiunii  lumii.  Ne-am  putut  convinge  cum 
toate  atârnă  de  voia  lui  Dumnezeu,  sunt  ţinute  de  Dum¬ 
nezeu,  pe  care-1  şi  preamăresc  toate,  în  felul  lor.  Ce  bine 
este  deci  ca  la  începutul  serii  sâ  medităm  asupra  celor 
văzute  peste  zi,  citind  psalmul  creaţiunii  (Ps-  103)  şi  îm¬ 
preună  cu  autorul  lui  să  exclamăm :  „Cât  de  minunate  sunt 
lucrurile  tale,  Doamne,  toate  întru  înţelepciune  le-ai  făcut; 
umplutu-s’a  pământul  de  zidirea  ta"  (Ps,  103,  25),  Textul 
acestui  verset  parcă  are  ceva  din  rezonanţa  cuvintelor Şi 
a  văzut  Dumnezeu  toate  câte  a  făcut  şi  iată  erau  bune 
foarte"  (Fac,  1,  31).  Sfârşitul  psalmului  cuprinde  deci  con¬ 
cludentul  îndemn :  „Binecuvintează  suflete  al  meu  pe  Dom¬ 
nul". 

Temelia  biblică  a  Vecerniei  nu  se  mărgineşte  numai  la 
acest  psalm.  După  ectenia  cea  mare  urmează  cetirea  ca- 
tismei  de  rând,  apoi  după  ectenia  mică  psalmii  140,  141, 
129  şi  o  parte  din  psalmul  116,  cântaţi  sau  citiţi. 

Stihuri  din  aceşti  psalmi  alternează  cu  stihiri  de  ori¬ 
gină  creştină,  construind  astfel  partea  întâi  a  Vecerniei.  Şi 
această  îmbinare  a  textelor  divine  revelate  cu  creaţii  po¬ 
etice  omeneşti,  numai  indirect  inspirate,  continuă  până  la 
sfârşitul  slujbei. 

După  „Lumină  lină",  imnul  sfântului  Aftinoghen  mar¬ 
tirul,  urmează  prochimenul  zilei  —  un  stih  din  psaltire  — 
încadrat  de  alte  versete  psalmice.  în  preziua  unei  sărbători 
mineale  se  citesc  paremiile,  cari  sunt  alcătuite  din  capitole 
întregi  din  cărţile  prorocilor  sau  din  alte  cărţi  ale  Ve¬ 
chiului  Testament. 

Stihirile  stihoavnei  se  întregesc  şi  ele  cu  stihuri  din 
psaltire  şi  sunt  urmate  de  rugăciunea:  „Acum  slobozeşte, 
Stăpâne,  pe  robul  tău,  în  pace",..  (Luca  2,  29).  Aceasta, 
împreună  cu  rugăciunea  „Tatăl  nostru".,.  (Mateiu  6,  9-13), 
alcătuesc  ultimele  părţi  din  scheletul  biblic  al  edificiului 
Vecerniei.  Când  Vecernia  se  combină  cu  Litia,  atunci  alte 
texte  biblice  vin  să  îmbogăţească  şi  să  întărească  slujba 
laudei  de  seara. 

Şi  aşa  toate  celelalte  slujbe  bisericeşti  îşi  au  osatura 
lor  biblică. 

O  altă  trăsătură  generală  a  vieţii  noastre  sufleteşti  este 
linia  ascedent- descendentă  pe  care  o  urmează,  ca  intensi¬ 
tate,  majoritatea  fenomenelor  şi  manifestărilor  noastre  su¬ 
fleteşti. 

In  afară  de  acele  necontrolate  manifestări  de  groază 
sau  de  paroxism,  determinate  de  puternice  cauze  nepre¬ 
văzute,  manifestările  expansive  şi  edificatoare  ale  sufletului 
omenesc  prezintă  mai  întâi  o  fază  iniţială  calmă,  urmată 
de  o  ascensiune  gradată  până  la  o  fază  culminantă,  după 
oare  intensitatea  coboară  spre  un  sfârşit  firesc,  care  deşi 
în  inferioritate  fată  de  punctul  culminant,  ne  transpune 
totuşi  pentru  o  bună  bucată  de  vreme  într'o  stare  sufle¬ 
tească  superioară  celei  iniţiale. 

Chiar  şi  acele  manifestări  cari  aparent  sfârşesc  deo¬ 
dată  cu  atingerea  punctului  culminant,  în  realitate  continuă 
până  spre  un  sfârşit  mult  mai  îndepărtat  şi  mai  liniştit-  Un 
orator  care-şi  termină  discursul  tocmai  în  momentul  când 
a  trezit  în  auditori  cel  mai  cald  entuziasm  şi  totala  ade¬ 
ziune  Ia  concluziile  desbaterii  subiectului  său,  din  punct 
de  vedere  acustic  îşi  încheie  discursul  într'adevâr  atunci 
când  constatăm  cu  toţii ;  psihologic  însă  discursul  continuă, 
până  se  disolvă  în  curgerea  vieţii  sufleteşti  obişnuite.  Au¬ 
ditorii  vor  continua  să  se  simtă  încălziţi  de  puterea  cu¬ 
vintelor  auzite,  vor  face  reflexiuni,  comentarii  şi  comple¬ 
tări,  ba  chiar  oratorul  va  mai  reveni  în  gând  asupra  celor 
ce  a  spus  sau  mai  puteau  fi  spuse. 

Procesul  psihologic,  aparent  curmat  brusc,  se  continuă 
în  lăuntrul  sufletelor  angajate,  diminuând  până  spre  un 
sfârşit  natural,  dar  influinţând  totuşi  într'o  măsură  oarecare, 
mult  timp,  cursul  general  al  vieţii  sufleteşti. 

De  altfel  toate  acţiunile  noastre,  toate  fenomenele  din 
lume  se  desfăşoară  sub  semnul  unei  traiectorii  ascendent- 
descendente.  Viaţa  noastră  duhovnicească  însăşi,  constă 
dintr’o  serie  de  urcuşuri,  desfăşurări  drepte  şi  chiar  de 
coborîşuri,  constituind  laolaltă  marele  urcuş  spre  culmea 
cea  mai  presus  de  experienţa  acestei  vieţi,  culme  pe  care 
n'o  putem  atinge  decât  după  moarte  şi  de  pe  care  cei  ajunşi 
nu  mai  cad  în  veci. 

Măruntele  culmi  pe  care  reuşim  sâ  urcăm  în  această 
viaţă  nu  sunt  decât  nişte  icoane  miniaturale  ale  transcen¬ 
dentalei  culmi  amintite  şi  nişte  indicaţii  ale  sensului  ascen¬ 
dent  în  care  trebue  căutată  ea. 

Această  desfăşurare  psihologică  ascendent-descendentă 
o  identificăm  în  toate  formele  cultice  publice  creştine  şi 
mai  ales  în  formele  mari  ca:  Vecernie,  Utrenie,  rându- 
iala  sfântului  Maslu,  rânduiaîa  înmormântării  şi,  fireşte,  în 
sfânta  Liturghie.  Chiar  şi  fiecare  părticică  dintr'o  slujbă 
bisericească  urmează  acelaş  drum  de  urcuş  şi  coborâş 
psihologic,  integrându-se  in  desfăşurarea  generală  a  slujbei, 
Pupă  cum  majoritatea  celor  şapte  „laude",  deşi  pot  fi 
considerate  fiecare  ca  un  întreg  independent,  totuşi  nu  sunt 

decât  nişte  etape  din  marele  urcuş  spre  culmea  de  trăire 
mistică  pe  care  o  reprezintă  sfânta  Liturghie. 

Toate  formele  cultice  creştine  au  un  început  relativ 
static,  alcătuit  din  rugăciuni  şi  psalmi,  cari,  faţă  de  mo¬ 
mentele  şi  acţiunile  ulterioare,  au  un  caracter  introductiv, 
pregătitor.  începe  apoi  desfăşurarea  propriu  zisă  a  slujbei, 
alcătuită  din  părţi  dramatice  cari  alternează  cu  părţi  lirice, 
formând  laolaltă  acea  ascensiune  duhovnicească  despre  care 
amintiam. 

Ecteniile,  cu  răspunsurile  lor  şi  cu  unele  cetiri  din  de¬ 
cursul  slujbei,  au  un  caracter  dramatic;  prin  ele  sufletul 
nostru  face  eforturi  de  curăţire  şi  eforturi  de  primire  a 
harului  divin.  Imnele  bisericeşti,  cântările  propriu  zise, 
sunt  părţi  lirice,  deoarece  prin  ele  sufletul  nostru  dă  ex¬ 
presie  diferitelor  stări  de  sfinţenie  de  cari  s'a  învrednicit 
în  decursul  slujbei;  aceste  imne  bisericeşti  marchează  di¬ 
feritele  etape  ale  ascensiunii  duhovniceşti. 

Pe  drumul  acesta  ajungem  apoi  la  momentul  culmi¬ 
nant  al  slujbei,  de  obiceiu  aşezat  la  mijlocul  sau  chiar  mai 
către  sfârşitul  ei.  (De  ex.  în  sf.  Liturghie  momentul  culminant 
se  află  mai  către  sfârşit  —  la  împărtăşire). 

După  acest  punct  culminant  urmează  o  perioadă  odih¬ 
nitoare,  cu  caracter  aproape  numai  liric,  o  fază  de  des¬ 
tindere,  alcătuită  aproape  numai  din  cântări  de  laudă  şi 
de  mulţumire  şi  astfel  slujba  termină  la  o  temperatură 
psihică  poate  inferioară  celeia  din  momentul  culminant,  dar 
mult  superioară  celei  dela  începutul  slujbei. 

Această  temperatură  psihică,  această  stare  sufletească 
continuă  apoi  un  timp  mai  îndelungat  sau  mai  scurt,  după 
cum  cauze  favorabile  (alte  activităţi  duhovniceşti)  vin  să 
o  susţină  şi  să  o  alimenteze  sau  cauze  potrivnice  (griji 
zilnice,  ispite,  etc.)  o  fac  să  diminueze  sau  o  risipesc. 

Trebue  să  recunoaştem  însă  că  evoluţia  psihologică 
din  vremea  unei  slujbe  bisericeşti  nu  este  uniformă  pentru 
toţi  creştinii  participanţi.  Un  creştin  cu  credinţă  tare  şi 
fervent  practicant  al  rugăciunii  şi  al  meditaţiei  religioase, 
se  găseşte  încă  dela  începutul  unei  slujbe  la  un  nivel  du¬ 
hovnicesc  superior  nivelului  duhovnicesc  al  unui  creştin 

care  îşi  aduce  aminte  foarte  rar  de  trebuinţele  religioase 
ale  sufletului  său. 

De  asemenea  diferitele  momente  ale  unei  slujbe  bise¬ 
riceşti  nu  sunt  gradate  deosebit  decât  mai  ales  raportate 
la  natura  şi  condiţiile  vieţii  sufleteşti  omeneşti,  Pentrucă 
noi,  oamenii,  nu  ne  putem  sălta  dintr’odată  la  o  tempera¬ 
tură  duhovnicească  mare,  troparele  şi  psalmii  iniţiali  au  un 
caracter  introductiv,  pregătitor ;  altfel  chiar  şi  psalmii  dela 
începutul  slujbelor,  astăzi  în  era  creştina  au  aproape  aceeaşi 
valoare  liturgică  cu  celelalte  părţi  ale  oricărei  slujbe  bi¬ 
sericeşti. 

Şi  în  ce  priveşte  momentul  culminant  al  slujbei  putem 
spune  că  nu  toţi  participanţii  îl  trăiesc  simultan,  Trebue 
să  remarcăm  mai  întâi  ca  din  punct  de  vedere  logic  o 
slujbă  bisericească  nu  are  decât  un  singur  moment  culminant ; 
psihologic  însă,  acest  moment  nu  este  trăit  simultan  de  către 
toţi.  Apoi,  în  general,  culminaţia  psihologică  — ■  afectivă  — 
are  Ioc  în  urma  momentului  culminant  din  punct  de  vedere 
logic.  Aşa  bunăoară,  punctul  central  şi  culminant  logic  al 
Utreniei  de  Duminecă  este  cetirea  evangheliei,  totuşi  in¬ 
tensitatea  lirică  maximă  se  realizează  abia  la  hvalite,  sau 
chiar  numai  la  Doxologia  cea  mare. 

Este  şi  în  aceasta  o  dovadă  despre  caracterul  natural 
omenesc  şi  sincer  al  structurii  formelor  cultice  creştine, 
căci  în  mod  obişnuit  totdeauna  momentul  noetic  precede 
momentului  afectiv ;  întâi  cunoaştem  un  lucru  şi  numai  pe 
urmă  ne  entuziasmăm  pentru  el. 

Dar  sar  putea  aduce  atâtea  argumente  interne  pentru 
sinceritatea,  naturaleţea  şi  în  acelaş  timp  logica  arhitecturii 
formelor  cultice  creştine,  lată  spre  pildă  cum  se  arhitectu- 
rează  utreniile  şi  vecerniile  din  cele  zece  săptămâni  pre¬ 
cedente  Paştilor,  prin  concursul  progresiv  al  Triodului, 

Triodul  este  cartea  celei  mai  profunde  smerenii  şi  a 
celei  mai  amare  pccăinţi.  Textele  cuprinse  în  această 
carte  sunt  expresia  şi  hrana  celui  mai  desăvârşit  post  su¬ 
fletesc. 

Dar  după  cum  adevăraţii  creştini  nu  pot  începe  tru¬ 
peşte  postul  cel  mare  deodată,  ci  progresiv,  renunţând 

întâi  la  mâncările  cu  carne,  apoi  la  cele  cu  produse  lactate, 
tot  astfel  şi  postul  celei  mai  grele  smerenii  îl  săvârşesc 
progresiv,  gradat. 

Vecernia  Duminecii  Vameşului  şi  Fariseului  este  cro- 
matizată  depresiv  doar  de  câteva  stihiri,  printre  cari  sti- 
hira  cu  Mărire...  dela  stihoavnă:  „îngreuiaţi  fiind  ochii  mei 
de  fărădelegile  mele,  nu  pot  să  privesc  şi  să  văd  înălţimea 
cerului".., 

Intr'o  măsură  ceva  mai  mare  se  întreţese  Triodul  în 
slujba  Utreniei,  Aci,  după  cetirea  sfintei  evanghelii,  auzim 
cântându-se:  „Uşile  pocăinţei  deschide- mi  mie  Dătătorule 
■de  viaţă".,. ;  apoi  „Cărările  mântuirii  îndreptează-mi,  Năs¬ 
cătoare  de  Dumnezeu"...  şi  stihira  „La  mulţimea  faptelor 
mele  celor  rele,  cugetând  eu  ticălosul,  mă  cutremur  de 
înfricoşata  zi  a  Judecăţii",,,  Se  mai  adaugă  apoi  sedelnele 
de  după  peasna  a  treia,  apoi  condacul  şi  icosul  de  după 
peasna  a  şasea,  două  sfetilne  şi  patru  lăudări,  plus  cea  cu 
Mărire, 

Este  interesant  că  în-  toate  slujbele  cari  se  iac  în  săp¬ 
tămâna  ce  urmează,  Triodul  nu  mai  participă  cu  nimic, 
până  în  Dumineca  Fiului  risipitor,  când  contribue  în  aceeaşi 
măsură  ca  în  Dumineca  precedentă,  pentruca  iarăşi  să  nu-1 
mai  utilizăm  până  în  Sâmbăta  lăsatului  de  carne,  din  care 
zi  apoi  (în  săptămâna  brânzii)  Triodul  ia  parte  masivă  la 
slujbele  vecerniei  şi  utreniei,  ca  în  postul  ce  începe,  aceste 
slujbe  să  se  săvârşească  aproape  numai  din  Triod. 

Dar  ca  să  putem  înţelege  şi  aprecia  mai  bine  valoarea 
arhitectonică  şi  psihologică  pedagogică  a  formelor  cultice  pu¬ 
blice  creştine,  ca  şi  sinceritatea  şi  caracterul  lor  omenesc, 
să  ni  le  închipuim  pentru  moment  aşa  cum  nu  sunt.  Să 
r.e  închipuim  spre  pildă  că  prăznuirea  unui  eveniment  din 
viaţa  Mântuitorului  ar  apărea  în  câmpul  cultului  divin 
deodată,  fără  nici  o  pregătire,  fără  nici  o  anunţare,  şi  s'ar 
sfârşi  brusc,  după  o  singură  zi. 

Să  ne  închipuim  bunăoară  că  vecerniile  şi  utreniile 
lunii  Decemvrie  ar  avea  drept  obiect  comemorativ  doar  pe 
sfinţii,  mucenicii,  apostolii  şi  ierarhii  pomeniţi  în  calendar 
şi  deodată.  în  ziua  de  25  Decemvrie,  toate  stihurile,  toate 

condacele  şi  în  general  toate  cântările  bisericeşti  din  această 
zi  ar  vesti  numai  naşterea  Mântuitorului. 

Cât  de  artificială  şi  de  nenaturală  ar  fi  în  sine  o  ase¬ 
menea  orânduire, 

în  realitate,  praznicile  împărăteşti  şi  cele  închinate- 
Maicii  Domnului  îşi  trimit  razele  luminii  lor  în  câmpul 
cultului  divin,  unele  .încă  cu  mai  multe  zile  înainte,  mai 
ales  în  slujbele  Vecerniei  şi  Utreniei;  de  asemenea  lumina 
lor  stărue,  la  unele,  chiar  săptămâni  întregi,  după  săvâr¬ 
şirea  prăznuirii  propriu  zise. 

Cu  unele  explicabile  excepţii  (ca  învierea  Domnului,, 
care  se  prăznueşte  în  fiecare  duminecă),  praznicele  împă¬ 
răteşti  şi  praznicele  Născătoarei  de  Dumnezeu  au  o  înainte- 
serbare  şi  o  încheiere. 

Misticismul  creştin  de  odinioară  nu  putea  prăznui  dintr'o- 
dată  un  eveniment  atât  de  mare  ca  cel  al  Naşterii  Dom¬ 
nului  bunăoară.  Pentru  creştinii  duhovniceşti,  lumina  şi 
bucuria  unui  asemenea  praznic  sunt  prea  intense  ca  să 
poată  fi  primite  pe  nepregătite.  Pe  de  altă  parte  şi  dorul 
cu  care  ei  aşteaptă  sosirea  unui  asemenea  mare  praznic 
este  atât  de  mare,  că  le  e  cu  neputinţă  să  nu  anticipeze 
parţial  acea  prăznuire. 

Pe  autorii  cărţilor  de  ritual  trebue  să  ni-i  închipuim- 
ca  pe  nişte  oameni  cari  neavând  nimic  pe  lumea  şi  din 
lumea  aceasta,  aşteptau  praznicele  bisericeşti  ca  pe  unicele 
lor  prilejuri  de  bucurii  mari. 

Iată  de  ce,  cu  zile  înainte,  se  aud  la  Vecernie  şi  1» 
Utrenie  stihiri,  catavasii,  tropare  şi  alte  cântări  cari  pre¬ 
faţează  praznicul  însuşi.  De  asemenea  aceşti  creştini  (mai 
ales  monahi)  se  complăceau  atât  de  mult  în  climatul  liturgic 
al  acestor  praznice  şi  actualizau  pe  plan  duhovnicesc  — 
mistic  în  aşa  mare  măsură  evenimentele  prăznuite,  că  nu 
se  puteau  despărţi  deodată  de  binefacerile  lor. 

După  cum  şi  astăzi  unii  miri  bogaţi  fac  nuntă  care 
ţine  mai  multe  zile  în  rând,  iar  pe  alocurea  este  datina  ca 
nunta  (ospăţul)  să  se  încheie  în  ultima  zi  cu  o  petrecere 
aproape  tot  atât  de  intensă  şi  de  veselă  ca  cea  din  ziua 
întâi,  tot  aşa  şi  praznicele  bisericeşti,  bogate  în  haruri  ce- 

reşti,  sunt  prelungite  de  către  creştinii  cei  bogaţi  în  cre¬ 
dinţă  şi  simţire  creştinească  mai  multe  zile  de-a  rândul  şi 
încheiate  cu  o  „odovanie",  care  este  aproape  o  repetare  a 
slujbei  praznicului. 

Formele  cultice  din  tot  acest  timp  sunt  arhitecturale 
cu  cântări  specifice  praznicului  respectiv,  iar  la  odovanie 
se  repetă  tot  ce  este  specific  şi  esenţial  din  slujba  praz¬ 
nicului. 

Şi  încă  alte  multe  dovezi  ar  putea  fi  aduse  despre  ca¬ 
racterul  construit,  sincer  şi  natural  omenesc  ai  formelor 
cultice  creştine  publice. 

Prin  fondul  lor  duhovnicesc  şi  prin  construcţia  lor 
formală  logică,  naturală  şi  pedagogică,  rânduielile  bisericeşti 
reprezintă  cel  mai  potrivit  program  de  petrecere  creşti¬ 
nească  a  celor  mai  de  seamă  părţi  dintr’o  zi  ca  şi  a  celor 
mai  însemnate  zile  din  viaţa  unui  creştin  autentic. 

SFATURI  PENTRU  CÂNTĂREŢII 
BISERICEŞTI 

de 


Preot  VJRGIL  PERÎAN 

Cântăreţii  bisericeşti  sunt  cei  mai  apropiaţi  împreună 
lucrători  ai  noştri,  ai  preoţilor.  în  via  Domnului.  Un  bun 
cântăreţ  este  mâna  dreaptă  a  preotului,  pe  care  îl  ajută  nu 
numai  în  biserică  şi  la  slujbe,  dar  şi  în  afara  acestora,  la 
Înflorirea  creştinească  a  unei  parohii.  In  schimb,  un  cân¬ 
tăreţ  care  nu- şi  îndeplineşte  slujba  sa  după  cum  se  cuvine, 
nu  numai  că  îngreunează  pe  preot  în  lucrul  său,  dar  poate 
strica  un  sat  întreg  prin  pilda  lui  rea. 

Iată  de  ce  am  găsit  de  cuviinţă  să  dau  cântăreţilor 
noştri  nişte  reguli  sumare  de  purtare.  Aceste  reguli  nu 
le-am  scos  numai  de  prin  cărţi,  ci  şi  din  practica  vieţii 
mele  de  cântăreţ  şi  apoi  de  preot.  Am  fost  crescut  de 
către  tatăl  meu,  tot  preot,  de  mic  copil,  lângă  strană,  încă 
de  când  eram  la  şcoala  primară,  tatăl  meu  mă  ducea  de 
mână  la  biserică,  nu  numai  Dumineca  dimineaţa,  dar  şi 
aproape  la  toate  Vecerniile  de  Sâmbătă  seara.  Şi  acolo, 
mă  aşeza  în  strană  lângă  cantori.  Melodiile  frumoaselor 
noastre  glasuri,  tropare,  antifoane  şi  irmoase  le  prinseseră 
atât  de  bine,  încât  când  am  intrat  la  teologie,  puteam 
cânta  cu  uşurinţă  ori  ce,  în  vreme  ce  alţi  colegi  de-ai  mei 
îşi  dădeau  multă  silinţă  până  să  poată  deosebi  un  glas  de 
celălalt.  Am  avut  apoi  norocul  să  aud  cântându-se  gla¬ 
surile  corect  şi  frumos  ia  strana  bisericii  din  Crişcior,  de 
fie  iertatul  învăţător  confesional  Ioan  Faur,  care  avea  o 
voce  plăcută  şi  le  învăţase  după  note  (după  el  se  luaseră 
şi  ceilalţi  cântăreţi).  Căci  ua  glas  învăţat  să-l  cânţi  şi  să~l 
aplici  corect,  aşa  îl  vei  cânta  toată  viaţa.  Iar  dacă  l-ai 
prins  greşit,  apoi  tot  greşit  îl  vei  cânta,  —  Şi  am  mai  avut 
fericirea  ca  şi  tatăl  meu,  care  a  slujit  la  altar  vreme  de 
50  de  ani,  să  fie  tot  un  bun  cântăreţ  şi  un  bun  tipicar. 

Astfel  ca  la  Vecerniile  de  Sâmbătă  seara  —  zi  de  lucru  — 
când  cantorul  nu  prea  venea  regulat,  ci  numai  crâsnicul, 
auziam  pe  tata  cântând  Ia  strană.  Dar  il  auziam  în  deosebi 
în  Postul  mare,  la  slujbele  de  peste  săptămână.  Pentru  mine, 
copil,  era  o  adevărată  delectare  să-l  văd  pe  tata  adunând 
cantorii  în  jurul  său  şi  învăţându-i  rânduiala  deosebită  a 
acestor  frumoase  slujbe  din  Postul  sfintelor  Paşti, 

Şi  acum,  să  înşir  sfaturile  de  cari  vorbîam : 

1.  Mai  întâi  trebue  să  recunoaştem  că  se  întâmplă  de 
multe  ori,  atât  nouă  preoţilor,  cât  şi  cântăreţilor,  ca  să 
intrăm  în  sf.  biserică  cu  nepăsare,  aşa  cum  am  intra  în 
ori  ce  casă,  uitând  că  biserica  este  casa  lui  Dumnezeu. 
Dumnezeu,  Cel  ce  are  cerul  de  scaun  şi  pământul  de  rea- 
zim  picioarele  Sale,  Cel  ce  umple  cerul  şi  pământul  de 
mărirea  Lui,  Dumnezeu  cel  necuprins  de  mintea  ome¬ 
nească,  binevoieşte  să-şi  aibe  casă  aici  pe  pământ  şi  a  locui 
în  ea,  adică  în  biserică.  Ea  este  casa  lui  Dumnezeu.  .Şi 
atunci,  cum  vom  intra  noi  cu  nepăsare  în  ea?  Să  nu  fie! 
Ci  mai  vârtos  să  fim  cuprinşi  de  cel  mai  adânc  respect  şi 
umilinţa  atunci  când  trecem  pragul  sfintei  biserici,  dân- 
du-ne  seama  că  nu  suntem  decât  „praf  şi  pulbere11,  aşa 
cum  cântăm  la  priceasnă,  faţă  de  puterea  cea  nemărginită 
a  lui  Dumnezeu. 

Dându-ne  deci  seama  că  intrăm  în  casa  lui  Dumnezeu, 
de  bună  seamă  că  şi  bunul  simţ  lăuntric  ne  învaţă  cum 
sa  ne  purtăm  în  sf.  biserică.  Sigur  că  atunci  nu  vom  mai 
intra  nici  tropotind  şi  nici  grăbiţi,  ci  cu  frică  şi  cu  cutre¬ 
mur,  în  vârful  degetelor,  fără  sgomot.  In  felul  acesta  in¬ 
trând,  te  vei  apropia  de  tetrapod  ca  să  săruţi  icoana.  Aici 
vei  face  în  faţa  icoanei  mai  întâi  două  închinăciuni  mari, 
adică  două  sf,  cruci  făcute  rar  şi  răspicat,  nu  fluturând 
numai  mâna  pe  dinaintea  feţei;  vei  săruta  icoana  şi  apoi 
vei  face  a  treia  închinăciune. 

După  ce  te-ai  închinat  la  icoană,  vei  trece  liniştit  la 
locul  tău  din  strană,  unde,  daca  a  sosit  alt  cântăreţ  înaintea 
ta,  îl  poţi  saluta,  dar  numai  cu  o  uşoară  înclinare  a  ca¬ 
pului  şi  nu  întinzându-i  mâna.  In  biserică  nu  se  întinde 
mâna  nimănui  pentru  salut.  Singurul  salut  care  cred  că  e 
potrivit  în  biserică,  este  o  uşoară  înclinare  din  cap,  fără 

a  zice  nimic,  cu  atât  mai  vârtos  fără  întrebări  de  sănătate 
sau  de  alte  treburi-  Vorbăria  în  biserică  şi  cu  atât  mai 
vârtos  la  strană,  trebuie  să  înceteze.  Ea  conturbă  pe  cei¬ 
lalţi  credincioşi, 

2.  Rânduiala  zilei,  adică  tipicul,  trebuie  să  fie  bine 
cunoscut  de  toţi  cântăreţii  cari  cântă  la  strană.  Cât  de 
neplăcut  e  atunci  când  cântarea  este  luată  de  un  cântăreţ 
din  gura  altui  cântăreţ,  care  a  greşit  rânduiala.  Cântăreţii 
ar  trebui  sa  fie  în  biserică  cu  cel  puţin  un  sfert  de  ceas 
mai  înainte  de  începutul  slujbei,  ca  să  se  uite  peste  acea 
rânduiala  şi  să  nu  greşească, 

3.  Strana  dreaptă  are  totdeauna  întâietate  faţă  de  strana 
stângă.  Deci  cântăreţul  cel  mai  bătrân  din  strana  dreaptă  începe 
cântarea,  iar  a  doua  cântare  o  cântă  cel  din  stânga.  Iar 
când  preotul  începe  să  cânte  în  altar,  după  el  urmează 
tot  strana  dreaptă  şi  numai  după  aceea  strana  stângă, 

4.  Nu  se  cântă  cu  mâinile  în  buzunar,  ci  cu  ele  îm¬ 
preunate  pentru  rugăciune,  căci  cântarea  este  o  rugăciune. 

5.  Când  cânţi,  deşi  stai  cu  faţa  către  ceeaîaltă  strană, 
totuşi  te  îndrepţi  puţin  în  spre  altar,  şi  mai  ales  la  „Mărire".,, 
„Şi  acum".,.,  când  trebuie  să  te  închini,  te  întorci  cu  faţa 
spre  altar  închinându-te. 

6.  Când  credincioşii  îngenunchiază  la  citirea  sf.  Evan¬ 
ghelii,  la  ieşirea  cu  sf,  daruri,  sau  în  alte  momente  mai 
însemnate  ale  sfintelor  slujbe,  atunci  tu,  cântăreţule,  nu  sta 
în  picioare,  cu  coatele  răzimate  de  strană,  ci  îngenunchiază 
tu  cel  dintâi,  dând  pildă  frumoasă  celorlalţi  credincioşi, 
îngenunchiază  cu  amândoi  genunchii  şi  învaţă  şi  pe  alţii 
să  facă  la  fel,  căci  prin  părţile  noastre  greşit  s’a  luat  obi¬ 
ceiul,  dela  catolici,  să  se  îngenuncheze  numai  cu  un  ge¬ 
nunche,  Sf.  Părinţi  spun  că  numai  jidovii  au  îngenunchiat 
cu  un  genunche  înaintea  lui  Hristos  cel  răstignit  de  ei  pe 
cruce,  în  semn  de  batjocură.  Noi  ortodocşii  trebuie  să  ne 
obicinuim  să  îngenunchem  cu  amândoi  genunchii. 

De  asemenea  în  Postul  mare,  când  se  prescriu  mătănii, 
cântăreţii  să  iasă  şi  ei  din  strană  şi  să  facă  ei  cei  dintâi 
mătănii  cu  faţa  spre  altar,  ca  după  ei  să  facă  apoi  şi  cei- 

lalţi  credincioşi.  La  mătănii,  apleacă-ţi  genunchii  şi  fruntea 
până  la  pământ. 

Iar  când  preotul  cădeşte  şi  ajunge  cu  căditul  în  dreptul 
tău,  tu  trebuie  să-ţi  pleci  capul  şi  să  te  închini. 

7.  Şi  acum  vine  partea  cea  mai  însemnată  pentru  un 

cântăreţ :  cântarea - In  această  privinţă,  iată  ce  porunceşte 

canonul  75  al  Sinodului  ai  Vl-lea  ecumenic  din  Trulan: 
„Cei  ce  sunt  ca  să  cânte  în  biserici,  voim  sâ  nu  întrebu¬ 
inţeze  nici  strigăte  neregulate  şi  nici  să  silească  firea  spre 
răcnire  şi  nici  să  zică  ceva  din  cele  ce  nu  sunt  potrivite 
şi  proprii  Bisericii,  ci  să  pronunţe  cu  multă  atenţiune  şi 
umilinţă  cântările  din  psalmi  lui  Dumnezeu,  văzătorul  celor 
ascunse". .. 

Aşa  dar  cântarea  bisericească  trebue  executată  lin, 
cu  umilinţă  şi  nu  cu  sbierete.  Nu  în  strigăt  stă  frumuseţea 
cântării  bisericeşti,  deşi  am  văzut  şi  auzit  cântăreţi  cari 
se  luau  la  întrecere  întreolaltă,  strigând  cât  mai  tare  şi 
crezând  că  astfel  vor  fi  lăudaţi  de  ceilalţi  credincioşi. 
Sbieretul  sau  strigătul  în  biserică  e  totdeauna  împreunat 
şi  cu  puţină  îndrâsneală,  îngâmfare  şi  mândrie.  Ori  „Dum¬ 
nezeu  celor  mândri  le  stă  împotrivă"  (I  Petru,  5,  5). 

Aţi  auzit  cum  canonul  spune  mai  departe:  „nici  să 
se  zică  ceva  din  cele  ce  nu  sunt  potrivite  şi  proprii  Bi¬ 
sericii".  Cântarea  bisericească,  aşa  dar,  trebue  s'o  cântăm 
pe  melodia  ei  bine  stabilită  de  strămoşii  noştri  şi  să  nu  o 
înflorim  cu  adaosuri  lumeşti.  Căci  sunt  unii  cântăreţi  cari 
cred  că  sunt  mai  deosebiţi  decât  alţii  dacă  schimbă  puţin 
melodia,  sau  o  mai  împodobesc  cât  de  cât.  Tu,  cântăreţule, 
cântă  umilit  la  strană,  căci  cântarea  e  rugăciune,  iar  ru¬ 
găciunea  trebue  făcută  cu  lacrimi  de  umilinţă.  Cântarea 
liniştită  şi  dulce  aduce  căldură  sufletului  şi  pace  în  inimi. 

8.  Cântarea  bisericească  trebuie  potrivită  cuvintelor. 
Nu  vorba  s'o  potrivim  după  melodie,  ci  melodia  după  vorbă. 
Când  cântăm,  sa  citim  limpede  cuvântul,  aşa  cum  se  pro¬ 
nunţă  şi  aşa  să  potrivim  melodia.  Cuvintele  cântării,  deci, 
trebuiesc  pronunţate  în  cântare  limpede  şi  îa  înţeles,  nu 
bolborosit,  ca  credincioşii  să  poată  urmări  pe  cântăreţ. 

9.  Nu  te  grăbi,  cântăreţule,  nici  când  citeşti  îcoasele, 
«învierea  lui  Hristos"...  sau  Psalmul  50,  dar  mai  ales  când 

spui  Crezul  sau  Tatăl  nostru,  ci  citeşte  totdeauna  rar  şi 
răspicat,  căci  e  păcat  să  mâncăm  vorbele  şi  să  ne  grăbim. 
Iar  când  e  cazul  de  vreo  grabă  binecuvântată,  mai  bine 
să  se  lase  vreo  cântare  afară  decât  să  se  cânte  toate  bol- 
borosindu-le,  ca  să  nu  zică  Mântuitorul  nostru  şi  de  noi  cum 
a  zis  de  jidovi :  „Poporul  acesta  numai  cu  buzele  mă  cin¬ 
steşte,  iar  cu  inima  este  departe  de  mine"  (Mat.  15,  8). 

10.  In  Postul  mare,  când  tot  creştinul  se  curăţă  de 
păcate  în  Taina  spovedaniei  şi  se  cuminecă,  fii  iarăşi  tu, 
cântăreţule,  pildă  bună  şi  în  această  privinţă, 

11.  In  sfârşit,  un  adevărat  cântăreţ  nu  poate  rămânea 
numai  la  ce  a  prins  şi  a  învăţat  dela  aitul  mai  bătrân,  sau 
în  şcoală  şi  să  se  socotească  pe  sine  desăvârşit.  Omul, 
până  trăieşte,  trebuie  să  înveţe  mereu  câte  ceva.  Aşa  şi 
un  cântăreţi  trebuie  să  se  instruiască  pe  sine  şi  să-şi  în¬ 
tărească  credinţa  în  cele  sfinte  prin  citirea  mai  ales  a  Si- 
naxareîor  din  Minee  şi  a  diferitelor  orânduieli  de-ale  sf. 
Părinţi ,  scrise  cu  litere  mai  mărunte  la  sfârşitul  diferitelor 
zile  mai  însemnate,  în  Minee,  Triod  sau  Penticostar.  Iar 
mângâierea  lui  zilnică  să-  t  fie  citirea  catismeîor  din  Psaltix-e, 
după  crânduiaîa  scrisă  în  această  carte  de  slujbe.  —  N;aş 
admite  apoi  ca  să  avem  cântăreţi  cari  sa  nu  fie  abonaţi 
la  foile  „Lumina  Satelor"  şi  „Oastea  Domnului", 

In  felul  acesta  înţeleg  eu  un  adevărat  cântăreţ. 


F1L0S0FIA  RELIGIOASA  A  LUI 
NICOLAE  BERDIAEFF 1 

de 

Preot  Dr.  ISiDOR  TODORAN 

Profesor  la  Academia  teologică  din  Cluj 

4.  Dumnezeu.  Dumnezeu  este  spirit,  este  vieaţa,  adevărata . 
vieaţă.  Aşa  fiind,  Dumnezeu  nu  poate  ii  substanţă,  întrucât  aceasta 
este  o  categorie  statică  şi  implică  o  imobilitate  absolută.2  Dumnezeu 
însă  este  acţiune  şi  mişcare,  dinamism  concret;  în  treimea  divină,  în 
ereaţiune,  în  mântuire.  Vieaţa  In  treime,  vieaţa  divină  concretă,  crea- 
ţiunea  şi  mântuirea  pot  fi  ele  concepute  fără  nicio  acţiune  ?  Şi  dacă 
nu,  Dumnezeu  nu  se  poate  concepe  ca  substanţă. 

Aceea  care  determină  acţiunea  divină  este  iubirea,  ea  fiind 
expresiunea  cea  mai  fidelă  a  însăşi  fiinţei  sale,  iubirea  cerând  dăruire  de 
sine  altuia,  Dumnezeu  trăieşte  în  treime  în  desăvârşită  iubire  (relaţiile 
interioare  ale  persoanelor  Treimii  dumnezeeşti  sunt  dinamice,  nu  sta¬ 
tice,  constituind  mişcarea  internă  a  divinităţii) ;  iar  în  exterior  cre¬ 
ează  lumea  şi,  după  cădere,  o  mântuieşte,  penlru  ca  toate  să  se  îm¬ 
părtăşească  de  darurile  sale. 

Doctrina  teologică  şi  metafizică  a  absolutei  imobilităţi  a  divini¬ 
tăţii  contrazice  misterul  creştin  al  relaţiei  dintre  om  şi  Dumnezeu, 
mister  inaccesibil  gândirii  abstracte  —  deci  cu  neputinţă  de  cuprins 
în  categorii  fixe  — ,  ci  numai  experienţei  spirituale,  mistice.  Misterul 
creştin  este  cu  deosebire  misterul  Golgotei,  al  suferinţei  şi  morţii 
Mântuitorului.  Suferinţa  şi  moartea  Mântuitorului,  învăţătura  despre 
Dumnezeu  care  sufere,  stau  în  opoziţie  cu  doctrina  despre  imobilitatea 
absolută  a  lui  Dumnezeu.  Aceasta  din  urmă  nu  este  decât  filosofie 
eleată,  de  mult  depăşita.  Vieaţa  în  treime  a  Divinităţii  şi  jertfa  mân¬ 
tuitoare  a  Fiului  însemnează  ca  se  recunoaşte  „un  proces  în  Dum¬ 
nezeu,  o  tragedie  divină".3  Desigur  că  acest  proces  este  de  altă  na¬ 
tură  decât  cele  care  se  petrec  în  timp  şi  nu  exclude  repaosul ;  este 
un  proces  în  eternitatea  divină,  sesizabil  in  experienţa  spirituală,  dar: 
un  proces  totuşi. 

1  Urmare  dîn  RŢ  XXXII,  1942  50î. 

2  Esprit  et  Liberte,  p.  26,  39,  47  , .  . 

3  Esprit  et  Liberte,  p,  209. 


8@ 


REVISTA  TEOLOGICA 


Acţiunea  fiind  trecere  dela  potenţă  la  act,  însemnează  că  în 
Dumnezeu  se  găsesc  deopotrivă  potenţa  şi  actul,  că  El  este  potenţă 
şi  act,  imobilitate  şi  mişcare.  De  fapt,  în  Dumnezeu  contrariile  se 
identifică,  el  este  o  coincidentia  oppositorum,  scrie  Berdfaeff,  după 
Nicolae  de  Cusa,  Ideea  de  Dumnezeu  este  astfel  in  chip  necesar  anti¬ 
nomică  şi,  ca  urmare,  neînţeleasă  de  cugetarea  noastră  raţională. 
„Repaosui  absolut  se  leagă  în  Dumnezeu  de  mişcarea  absolută.  Numai 
în  conştiinţa  noastră  raţională,  in  lumea  noastră  naturală,  repaosui 
exclude  mişcarea,  iar  mişcarea  este  incompatibilă  cu  repaosui.  Per¬ 
fecţiunea  absolută  a  divinităţii  conciliază  în  ea  absolutul  repaos  şi 
absoluta  mişcare'1, 1 

Ca  o  ilustrare  şi  întărire  a  acestei  susţineri  a  coincidenţei  re- 
paosului  şî  mişcării  în  Dumnezeu,  Berdfaeff  citează  cuvintele  Iui 
Simion  Noul  Teolog:  „Vino,  tu,  care  rămâi  nemişcat  şi  care,  cu  toate 
acestea,  în  orice  clipă  te  deplasezi  şi  te  indreptezi  spre  noi".2  Aceste 
cuvinte  nu  se  bazează  pe  nicio  metafizică,  ci  sunt  expresia  directă 
a  experienţei  vieţii  spirituale  originale.  De  aceea  sunt  şi  mai  adânci 
decât  orice  metafizică. 

După  Berdiaeff,  Dumnezeu  conceput  ca  act  pur  nu  este  Dum¬ 
nezeul  revelaţiei,  ci  al  filosofici  aristotelice.  „Dumnezeul  Bibliei,  Dum¬ 
nezeul  revelaţiei,  nu  este  nicidecum  un  act  pur ;  în  el  se  manifestă  o 
vieaţa  afectivă  şi  emoţională,  o  dramă  inerentă  oricărei  vieţi,  o  mi¬ 
şcare  interioară  ..." 3 

In  concepţia  lui  Berdiaeff  asupra  lui  Dumnezeu  şi  creaturii  apare 
mai  reliefată  decât  în  altă  parte  linia  de  desfăşurare  a  filosofiei  lui 
în  direcţie  platoniciană.  Dumnezeu  este  esenţa  lucrurilor  şi  a  cosmo¬ 
sului.  In  El  se  află  plinătatea,  adevărul  şi  desăvârşirea ;  în  El  se  gă¬ 
seşte  adevărata  şl  ultima  unitate  a  lumii.  Tot  ceeace  posedă  adevăr 
şi  perfecţiune,  le  posedă  prin  participare  la  divinitate.  „Dumnezeu 
conţine  în  ei  imaginea  şi  modelul  omului,  umanitatea  în  esenţa  ei 
pură"  *  şi  cosmosul  ideal.  După  conţinutul  ei  ideal,  lumea  este  eternă 
în  Dumnezeu. 

Dumnezeirea  fiinţează  in  treime.  Ea  nici  nu  poate  fi  altfel  decât 
în  treime,  fiindcă  numai  în  aceasta  există  vieaţă  perfectă:  Tatăl  care 
iubeşte  şi  Fiul  cel  iubit  îşi  trăiesc  deplinătatea  vieţii  divine  în  iubirea 

3  Esprit  ei  Liberie,  p,  207. 

2  Esprii  et  Liberte,  p.  209. 

*  De  la  destination  de  VHomme.  Essai  d'ethique  paradoxale,  (tr.  fr,).  Paris 
1935,  p,  43. 

1  Birdiaeîî,  Cinq  Meiitaiions  sur  1‘ Existente  (tr,  fr.).  Paris  1936,  p,  24, 

Duhului.  Ca  manifestare  externă,  Tatăl  aduce  la  fiinţă,  Fiul  mântuieşte, 
•iar  Duhul  îndumnezeeşte  creatura. 

Până  aici,  concepţia  despre  Treime  a  lui  Berdiaeff  se  acordă 
rsau  se  poate  acorda  cu  învăţătura  ortodoxă.  Atunci  însă  când  se 
lasă  prea  mult  influinţat  de  misticii  apuseni  Eckart  şi  Boehme,  Ber¬ 
diaeff  se  îndepărtează  simţitor  de  doctrina  Bisericii. 

Unii  mistici  germani  —  Eckart  — •  fac  deosebire  între  Divini¬ 
tate  (Gottheit)  ca  profunzime  originală  şi  Dumnezeu  (Gott);  alţii  — 
Boehme  —  afirmă  un  abis  (Ungrund)  mai  adânc  chiar  decât  Dumne¬ 
zeu  însuşi.  Berdiaeff  vorbeşte  în  termeni  asemănători,  transformând 
doar  Divinitatea  şi  Abisul  misticilor  germani  în  Neant  divin,  într'un 
abis  original,  din  care,  printr'un  proces  teogonic,  se  desprinde  divi¬ 
nitatea  trinitară.  „Din  Neantul  divin,  din  Gottheit,  din  Ungrund  se 
naşte  Treimea,  se  naşte  Dumnezeu-Creatorul,  iar  actul  său  de  creaţie 
a  lumii  constitue  deja  un  act  secundar...  Dumnezeu  cel  în  treime  se 
naşte  din  abis,  din  Neantul  divin  şi  se  înfruntă  cu  libertatea  acestui 
neant11.1  Neantul  divin  încă  nu  este  Dumnezeu.  Ca  profunzime  ultimă, 
Neantul  stă  dincolo  de  diferenţierea  dintre  Creator  şi  creatură,  din¬ 
colo  de  Dumnezeu  şi  om.  Dumnezeu  devine  Dumnezeu  numai  în  ra¬ 
port  cu  creatura.  Dumnezeu  şi  creatura  apar  simultan.  Aici  se  des- 
vălue  misterul  unui  „proces  teogonic  al  Insondabilităţii  divine11.2 

Aceste  expresii  nu  mai  sunt,  cum  se  pretinde  de  către  Elosofia 
lui  Berdiaeff,  o  interpretare  şi  o  adâncire  a  revelaţiei  creştine,  ci  com¬ 
portă  un  sens  opus  acesteia  şi,  cel  puţin  în  forma  în  care  ne  sunt 
prezentate,  contrazic  ideea  de  Dumnezeu.  Sf.  Scriptură  şi  misticii  or¬ 
todocşi  vorbesc,  e  drept,  de  un  „adânc11,  de  o  „adâncime11  a  lui  Dum¬ 
nezeu,  dar  înţelegând  prin  aceasta  intimitatea  de  nepătruns  a  fiinţei 
divine  —  adâncul  lui  Dumnezeu  este  tot  Dumnezeu,  nu  altceva  —  şi 
nu  o  realitate  sau  ceva  fără  niclo  determinare,  neant,  din  care  divi¬ 
nitatea  treimică  însăşi  s'ar  fi  desprins.  Urmând  pe  Berdiaeff,  ar  tre¬ 
bui  să  spunem  că  Dumnezeul  trinitar  nu  este  existenţă  originară  şl 
■absolută,  ci  una  derivată,  ceeace  desfiinţează  însuşi  conceptul  de  Di¬ 
vinitate.  Căci  ce  Dumnezeu  mai  poate  fi  aceia  care  apare  printr’un 
proces  teogonic,  din  ceva  care  îl  depăşeşte  ?  Şi  nu  e  vorba  aici  de 
un  proces  psihologic  de  naştere  a  ideii  de  Dumnezeu  în  spiritul  creat, 
«1  de  un  proces  ontologic  de  naştere  a  lui  Dumnezeu  în  fiinţa  sa  însăşi. 


•  De  lu  Destination  de  l’Homme,  p.  41 — 42. 
a  Esprit  et  Libertâ,  p.  210, 

Este  de  menţionat  totuşi,  aici,  că  Berdiaeff,  poate  dându-şi  seama 
de  riscul  afirmaţiilor,  nu  uită  să  atragă  atenţia  că  prin  procesul  teo- 
gonic,  despre  care  vorbeşte  Boehme,  nu  se  înţelege  naşterea  unui 
Dumnezeu  care  n'ar  fi  existat  înainte,  ci  un  proces  petrecându-se  în 
eternitate,  adică  „misterul,  vieaţa  esoterică  şi  naşterea  eternă  a  lui 
Dumnezeu  care  purcede  din  Ungrund11.1 

Acest  adaus,  care  ţinteşte  o  precizare  ca  scopul  de  a  înlătura 
neînţelegeri,  nu  reuşeşte  totuşi  să  risipească  nedumerirea-  Mai  întâi 
pentrucă  nu  stă  în  deplină  armonie  cu  ceeace  s'a  susţinut  mai  înainte* 
când  s’a  afirmat,  în  termeni  al  căror  înţeles  apare  destul  de  clar,  că~ 
Dumnezeu  se  naşte  din  neantul  divin,  care  este  altceva  decât  Dum¬ 
nezeu  ;  şi  ca  dovadă  că  este  altceva  decât  Dumnezeu,  stă  afirmaţiunea 
că  acesta  se  înfruntă  cu  libertatea  acestui  neant.  Ar  fi  posibil  ca 
Dumnezeu  să  se  înfrunte  cu  libertatea  neantului,  dacă  acesta,  în  pro¬ 
funzimile  lui,  n'ar  fi  deosebit  de  fiinţa  lui  Dumnezeu?  Dacă  Dumnezeu 
purcede  din  Ungrund,  care  nu  este  una  cu  fiinţa  divină,  e  mai  just 
ca  procesul  teogonic  să  se  înţeleagă  drept  naştere  a  unui  Dumnezeu 
care  n’a  fost  mal  înainte,  cu  tot  protestul  lui  Berdiaeff  în  contra  unei 
asemenea  înţelegeri.  Căci  aceasta  constitue  o  consecinţă  inevitabilă  a 
afirmării  unui  Neant  din  care  ar  purcede  Divinitatea. 

Mai  departe,  daca  Dumnezeu  se  naşte  din  ceva  care  este  deo¬ 
sebit  de  sine,  chiar  dacă  procesul  teogonic  se  petrece  în  eternitate,, 
el  nu  mal  este  singura  existenţă  absolută. 

Astfel  filosofia  lui  Berdiaeff  se  arată  incapabilă  de  a  interpreta 
fără  alterări  misterul  vieţii  divine. 

Dogma  creştină  a  Sf.  Treimi  cuprinde  naşterea  eternă  a  Fiului 
şi  purcederea  eternă  a  Duhului  din  Tatăl,  însă  aici  nu  este  vorba  de 
acelaşi  lucru  şi  în  acelaşi  sens  ca  în  concepţia  lui  Berdiaeff,  aşa  încât 
nu  se  poate  stabili  o  analogie  între  acestea.  In  doctrina  creştină. 
Tatăl  este  ipostas  divin,  ca  şi  Fiul  şi  Duhul,  ceeace  nu  se  poate 
spune  despre  Neantul  divin  al  lui  Berdiaeff. 

In  sfârşit,  acuza  lui  Berdiaeff,  îndreptată  în  contra  metafizicie¬ 
nilor  numiţi  de  el  naturalişti,  anume  că  aceştia  au  operat  —  in 
concepţia  lor  —  o  substantiiicare  şi  o  imobilizare  absolută  a  lui 
Dumnezeu,  nu  este,  chiar  din  punctul  său  de  vedere,  decât  in  parte 
îndreptăţită,  Intru  cât  el  însuşi  recunoaşte  că  antinomicul  constitue 
un  caracter  esenţial  al  ideii  despre  Dumnezeu,  acesta  fiind  o  coinci- 
dentia  oppositorum.  Dacă  despre  Dumnezeu  nu  putem  avea  decât  o 

i  De  la  Destlnatlon  de  l’Homme,  p,  47, 

idee  antinomică,  cum  zice  Berdiaeff,  dacă  deci  antinomia  este  nedes¬ 
părţită  de  orice  reflexiune  asupra  lui  Dumnezeu,  de  ce  nu  putem 
spune  că  Dumnezeu  este  substanţă  absolută  (nu  în  sens  panteist)  şi 
în  aceiaşi  timp  şi  activitate  ?  Substanţa  prin  ea  însăşi  nu  implică 
pasivitate  şi  necesitate.  Şi  tot  aşa,  dacă  Dumnezeu  este  coincidentia 
oppositorum,  de  ce  nu  poate  fi  conceput  ca  act  pur  şi  în  acelaşi 
timp  ca  potenţialitate  pură,  recunoscându-i-se  vieaţă  şi  mişcare  inte¬ 
rioară,  oricât  de  antinomic  ar  fi  acest  concept? 

5.  Cunoaşterea  religioasă.  Cunoaşterea  religioasă  este  înainte 
de  toate  cunoaşterea  lui  Dumnezeu  (a  fiinţei  şl  voii  lui),  centrul 
întregei  existenţe  şi  izvorul  oricărei  vieţi  veritabile.  Dumnezeu  fiind 
spirit  şi  vieaţă,  realitatea  lui  nu  se  descopere  decât  in  trăirea  vieţii 
spirituale,  deci  pe  cale  mistică.  Cunoaşterea  raţională  a  lui  Dumnezeu 
este  exclusă,  din  pricina  neputinţei  ei  de  a  reda  vieaţa  concretă. 

Metafizica  abstractă  şi  naturalistă,  operând  cu  categoria  de  sub¬ 
stanţă,  nu  poate  oferi  o  cunoştinţă  religioasă  adecuată,  căci  pentru 
ea  Dumnezeu  este  o  realitate  obiectivă,  un  obiect,  nu  spirit  viu  şi 
concret.  In  aceeaşi  situaţie  se  găsesc  şi  sistemele  teologice,  deoarece 
toate  obiectivează  pe  Dumnezeu.  Pentru  Berdiaeff  însă,  cunoaşterea 
n'are  caracter  intelectual,  ci  este  însăşi  „vieaţa  spirituală,  activitatea 
spiritului" „•  iar  spiritul  este  o  „devenire  creatoare".*  —  Ultimii  ter¬ 
meni  ne  duc  la  presupunerea  unei  influinţe  bergsoniene. 

Ceeace  a  împiedecat  dreapta  înţelegere  a  cunoaşterii  religioase 
a  fost  greşita  concepţie  despre  spirit,  luat  fie  ca  realitate  obiectivă, 
fie  ca  realitate  subiectivă.  Insă,  cum  s'a  văzut,  obiectivă  sau  subiec¬ 
tivă  este  natura,  nu  spiritul.  Acesta  din  urmă  este  realitate  extra- 
obiectivă. 

Problema  realităţii  şi  obiectivităţii  nu  se  pune  decât  în  lumea 
naturală,  pentrucă  numai  în  aceasta  există  separaţie  şi  opoziţie  Intre 
subiect  şi  obiect.  In  această  lume,  realitatea  apare  ca  un  termen  al 
unui  raport,  al  raportului  subiect-oblect.  Există  o  realitate  obiectivă 
care  corespunde  ideii  noastre  despre  o  astfel  de  realitate?  Aşa  se 
pune  în  deobşte  întrebarea.  Există  un  Dumnezeu  real  care  corespunde 
ideii  noastre  de  Dumnezeu  şi  sentimentului  nostru  de  divin?  —  A 
pune  astfel  problema  însemnează,  după  Berdiaeff,  a  fi  sub  stăpânirea 
unui  realism  naiv,  însemnează  a  concepe  dela  început  pe  Dumnezeu 
ca  pe  un  obiect  exterior  asemănător  celorlalte  obiecte  naturale. 


1  Esprit  et  Liberii,  p.  28. 


84 


REVISTA  TEOLOGICA 


Toate  argumentele  pentru  existenţa  lui  Dumnezeu,  ca  şi  argumentele 
invocate  în  contra  existenţei  lui  Dumnezeu,  sunt,  din  pricina  chipului 
greşit  de  a  pune  problema,  naturaliste  şi  naiv  realiste,  căci  toate  tind 
să  transfere  în  lumea  spirituală  modalitatea  de  realitate  din  lumea 
naturală.  De  aceea  toate  sunt  lipsite  de  orice  valoare, 

întrebarea  dacă  există  sau  nu  o  realitate  corespunzătoare  ideii 
şi  sentiirfentului  de  divin,  este  o  întrebare  psihică,  nu  spirituală. 
Numai  în  sfera  naturală  a  psihicului  se  caută  şi  se  stabilesc  criterii 
de  cunoaştere,  prin  ceeace  obiectul  cunoscut  se  pune  în  relaţie  şi  se 
face  dependent  de  criteriul  de  cunoaştere.  In  sfera  spiritualului  însă 
nu  există  criteriu  de  cunoaştere,  căci  adevărul  spiritului,  manifestarea 
lui,  experienţa  lui,  îşi  este  propriul  criteriu.  Cunoaşterea  pe  bază 
de  criterii  de  cunoaştere  este  o  cunoaştere  inferioară. 

Lumea  spirituală.  Dumnezeu,  există  prin  sine,  nu  prin  raport 
sau  prin  comparaţie.  Ea  este  o  realitate  de  o  altă  calitate  decât 
lumea  naturală  obiectivă  şi  în  ea  nu  se  pune  problema  raportului 
dintre  realităţi  (realitatea  cunoaşterii  şi  realitatea  cunoscută),  O  astfel 
de  problemă  apare  numai  în  experienţa  sufletului,  în  care  se  caută 
dovezi  pentru  existenţa  obiectivă  a  divinului.  Insă,  cum  experienţa 
vieţii  spirituale  este  însăşi  această  vieaţă  spirituală,  adică  spiritul, 
divinul,  în  ea  nu  se  poate  pune  problema  realităţii  ei.  Berdiaeff  se 
exprimă  categoric  în  această  privinţă.  „Realităţile  spirituale  sunt 
revelate  în  vieaţa  spirituală  şi,  prin  urmare,  nu  poate  fi  exprimată 
nicio  îndoială  asupra  raportului  care  există  între  realităţile  şi  reve¬ 
laţiile  vieţii  spirituale.  în  lumea  spirituală,  realităţile  obiective  nu 
corespund  experienţei,  ci  experienţa  spirituală  este  ea  însăşi  o  realitate 
de  ordin  superior.  Vieaţa  spirituală  nu  este  reflexul  unei  realităţi  oa¬ 
recare,  ea  este  însăşi  realitatea.  Este  cu  neputinţă  să  se  întrebe  dacă 
există  o  realitate  care  corespunde  experienţei  marilor  sfinţi,  aceleia  a 
misticilor,  aceleia  a  oamenilor  de  vieaţă  spirituală  superioară,  căci 
o  atare  întrebare  este  una  psihică,  naturalistă,  naiv  realistă  şi  nu 
spirituală.  Experienţa  spirituală  a  sfinţilor,  a  misticilor,  a  oamenilor 
de  o  spiritualitate  superioară  este  realitatea  însăşi,  apariţia  şi  mani¬ 
festarea  Spiritului  şi  a  lui  Dumnezeu  . . .  Nimic  nu  corespunde  vieţii 
mele  spirituale,  ea  există  prin  ea  însăşi.  Vieaţa  mea  spirituală  este 
limitată,  însă  există  o  altă  vieaţă  spirituală  infinită  şi  această  vieaţă 
infinită  nu  este  pentru  ea  o  realitate  exterioară.  Nimic  în  lume  nu 
poate  să-mi  probeze  că  vieaţa  mea  spirituală  nu  există.  Poate  că  lumea 
nu  există,  dar  vieaţa  mea  spirituală,  experienţa  mea  despre  divin 

există,  ea  este  manifestarea  realităţii  divinului,  ea  este  incontesta¬ 
bilă".1 

Spiritul  şi  vieaţa  spirituală  se  manifestă  şi  prin  aceasta  li  se 
constată  existenţa,  dar  ea  nu  poate  fi  probată.  Experienţa  spirituală 
este  faptul  primordial  al  vieţii  umanităţii;  ea  se  arată,  nu  se  demon¬ 
strează.  Dumnezeu  şi  divinul  sunt  date  în  experienţa  vieţii,  în  ma¬ 
nifestarea  lor,  şi  rămân  ca  date  nemijlocite  de  experienţă,  fără  ca 
reflexiunea  să  se  poată  pronunţa  asupra  lor.  Pentru  cel  care  posedă 
vieaţa  spirituală,  chestiunea  realităţii  datelor  din  această  vieaţa  nu 
se  pune,  căci  experienţa  divinului  nu  cere  ca  să  se  demonstreze 
realitatea  acestuia.  Numai  reflexiunea  sufletului  despărţit  de  spirit  se 
întreabă  dacă  nu  cumva  experienţa  misticilor  este  o  iluzie  sau  o  auto¬ 
sugestie.  Această  reflexiune  însemnează  neputinţa  gândirii  care  se 
opune  vieţii.  Abisul  misterios  şi  iraţional  al  vieţii  divine  rămâne 
inaccesibil  conceptului  raţional;  numai  simbolul  duce  pe  calea  spre 
cunoaşterea  şi  înţelepciunea  divina,2 

Această  lăture  a  concepţiei  religioase  a  lui  Berdiaeff  reprezintă 
ea  singură  o  întreagă  filosofic,  închegată  însă  din  piese  de  valoare 
foarte  inegală  j  ea  conţine  şi  adevăruri  şi  impreciziuni  şi  confuzii  şi 
erori,  O  examinare  critică  a  lor  ar  cere  un  spaţiu  mai  întins.  De 
aceea  suntem  constrânşi  să  -  ne  mărginim  la  câteva  foarte  sumare 
observaţii. 

Este  adevărat  că  unui  om  care  nu  cunoaşte  prin  proprie  trăire 
decât  o  experienţă  sufleteascii  inferioară,  nu  i  se  poate  dovedi  posi¬ 
bilitatea  experienţei  spirituale  superioare,  nici  realitatea  şi  valabilitatea 
acesteia.  Sunt  realităţi  de  ordin  spiritual  —  existenţa  acestora  nu  se 
dovedeşte  ca  aceea  a  unei  pietre  sau  a  unui  copac  —  despre  a  căror 
existenţă  nu  te  convingi  decât  prin  experierea  lor  interioară,  prin 
manifestarea  lor  în  propriul  tău  spirit.  Ce  poate  să  înţeleagă,  de  pildă, 
din  iubire  unul  a  cărui  suflet  niciodată  n’a  fost  încălzit  de  acest 
sentiment?  Nimeni  nu  poate  fi  constrâns  din  exterior  să  recunoască 
date  ale  experienţei  spirituale,  aşa  cum  poate  fi  silit  să  recunoască 
obiecte  ale  lumii  materiale.  Existenţa  lui  Dumnezeu  nu  se  poate  ar¬ 
gumenta  în  acelaşi  chip  în  care  se  dovedeşte  un  fapt  de  experienţă 
sensorială. 

Din  recunoaşterea  ca  adevărate  a  tuturor  acestora  însă  nu  de- 
curge  şi  justeţea  concluziilor  lui  Berdiaeff,  întrucât  ele  depăşesc  cu 

1  Esprit  ei  Liberie,  p,  34 — 35, 

2  Esprii  el  Liberte ,  p.  84, 

mult  premisele.  Din  neputinţa  unora  de  a  înţelege  unele  realităţi  de 
natură  spirituală  nu  urmează  excluderea,  pentru  oricine,  a  oricărei 
argumentări  raţionale  referitoare  la  aceste  realităţi.  Iar  din  faptul  că 
există  o  cale  mistică  de  cunoaştere  a  lui  Dumnezeu,  oricât  de  supe¬ 
rioară  ar  fi  aceasta  în  comparaţie  cu  alte  căi,  nu  urmează  imposibili¬ 
tatea  oricărei  cunoaşteri  raţionale  a  fiinţei  divine. 

Este  adevărat  că  dacă  unora  le  este  inaccesibilă  experienţa  spi¬ 
rituală,  ei  nu  sunt  îndreptăţiţi,  prin  aceasta,  s'o  nege  la  alţii  sau  să-i 
tăgăduiască  posibilitatea.  Dar  tot  aceasta  nu  îndreptăţeşte  nici  pe 
oamenii  spirituali  (spirituali  în  înţelesul  dat  de  Berdiaeff)  să  excludă 
orice  criteriu  de  siguranţă  a  cunoaşterii  lor,  declarând-o  oarecum 
infailibilă  prin  ea  însăşi,  iar  pe  sine  ca  singurii  posesori  infailibili  ai 
ei.  A  se  considera  astfel  însemnează,  pe  de  o  parte,  a  reveni  la  orgoliul 
gnostic,  iar  pe  de  alta  a  ocoli  problema  sau  a  o  declara  pur  şi 
simplu  ca  inexistentă.  Dar  o  problemă  nu  se  rezolvă  prin  aceea  că 
se  declară  inexistentă.  Pe  ce  se  bazează  siguranţa  neclintită  a  oame¬ 
nilor  spirituali,  a  misticilor,  în  valoarea  absolută  a  cunoaşterii  lor? 
Pe  propria  lor  trăire  interioară  şi  pe  credinţă  ?  Dar,  atunci,  trăirea 
interioară  şi  credinţa  nu  comportă  niciun  criteriu?  Şi,  mai  mult,  în 
trăirea  interioară  nu  se  pot  strecura  elemente  străine,  diavoleşti, 
tocmai  cu  intenţia  de  a  da  greşite  orientări  şi  false  convingeri?  Ca 
probă  că  astfel  de  elemente  pot  să  intervină,  este  căderea,  păcatul.  Şi 
atunci,  care  este  criteriul  de  deosebire  a  unora  şi  a  altora  ?  Se  revine  în 
felul  acesta,  cu  sau  fără  voie,  la  problema  unui  criteriu  de  cunoaştere. 

Aceasta,  cu  atât  mai  mult  cu  cât  oameni  pur  spirituali,  deci 
posesori  ai  unei  experienţe  spirituale  pure,  în  care  criteriul  de  cu¬ 
noaştere  ar  fi  inexistent  şi  inutil,  nu  există.  Omul  pur  spiritual  al  lui 
Berdiaeff  este  mai  mult  o  ficţiune.  Marii  sfinţi  înşişi  nu  s'au  lăsat 
conduşi  de  viziunile  lor,  fără  niciun  criteriu  şi  fără  nicio  judecată.  In 
starea  noastră  de  aici,  în  starea  pământească  —  şi  de  cunoaşterea 
religioasă  de  aici  e  vorba  —  criteriile  sunt  Indispensabile.  In  starea 
de  dincolo,  când  vom  vedea  „faţă  către  faţă“,  nu  vom  mai  avea  ne¬ 
voie  de  criterii  în  afară  de  vederea  însăşi.  Dar  când  e  vorba  de  filo¬ 
sofic  religioasă,  chiar  şi  Berdiaeff  scrie  pentru  cei  de  aici,  nu  pentru 
cei  de  acolo. 

Pe  lângă  aceasta,  a  admite  criteriu  în  cunoaştere  nu  însemnează 
coborîrea  şi  relativizarea  obiectului  cunoaşterii.  Căci  criteriul  e  un 
instrument  în  vederea  unui  scop;  sesizarea  adevărului,  şi,  ca  instru¬ 
ment,  poate  fi  inferior  scopului  în  vederea  căruia  există.  Nu  scopul 

«depinde  de  el,  ci  el  de  scop.  Astfel,  dacă  cerem  un  criteriu  în  cu¬ 
noaşterea  lui  Dumnezeu,  nu  facem  pe  Dumnezeu  relativ  Ia  acel  cri¬ 
teriu  sau  dependent  de  el,  cum  î  se  pare  lui  Berdiaeff.  Hristos  n'a 
făcut  învierea  sa  dependentă  de  vederea  Iui  Toma  sau  de  pipăirea 
ranelor  de  către  acesta. 

După  Berdiaeff,  nu  poate  exista  nicio  îndoială  asupra  raportului 
dintre  realităţile  şi  revelaţiile  vieţii  spirituale,  Chiar  dacă  este  aşa,  ne 
întrebăm  s  de  unde  se  ştie  cu  siguranţă,  într'un  caz  oarecare  al  vre¬ 
unui  mistic,  că  ne  aflăm  în  faţa  unei  autentice  experienţe  spirituale, 
cum  se  pretinde,  şi  nu  în  faţa  unei  iluzii  sau  poate  a  unei  înşelăciuni  ? 
Răspunsul  implică  un  examen  critic,  din  care  se  înţelege  că  nu  se 
poate  exclude  funcţiunea  raţiunii.  Misticul  şi  vizionarul  pot  fi  con¬ 
vinşi  în  ceeace  îl  priveşte,  neputându-şi  face  loc  în  spiritul  lor  nici 
-cea  mai  slabă  urmă  de  îndoială,  dar  se  poate  spune  că  acest  lucru 
este  suficient  pentru  a  fundamenta  adevărul  viziunii  lor  ?  Şi  nu  pot  să 
existe  viziuni  contradictorii?  Şi  atunci,  cine  şi  cum  decide  asupra 
lor  ?  Dacă  din  principiu  nu  se  primeşte  şi  nici  nu  poate  exista  niciun 
criteriu  în  cunoaşterea  religioasă  imediată,  nu  stă  mereu  în  faţă  pe¬ 
ricolul  de  a  confunda  veritabila  experienţă  spirituală  cu  posibile  cazuri 
patologice  ? 

Berdiaeff  scrie  că  nimic  în  lume  nu  poate  sa  probeze  că  vi- 
■eaţa  sa  spirituală  nu  există;  poate  că  lumea  nu  există,  dar  expe¬ 
rienţa  sa  despre  divin  sigur  că  există.  Acestea  i  se  pot  recunoaşte 
■de  îndată  lui  Berdiaeff  şi  nimeni  nu  se  poate  gândi  serios  să  i  le 
nege.  Insă  el  adaugă:  „ea  (experienţa  divinului)  este  manifestarea 
realităţii  divinului,  ea  este  incontestabilă1*.  Acest  adaus  nu  se  impune 
eu  evidenţă,  căci  tocmai  aceasta  este  problema,  dacă  experienţa  de 
■  divin  este  într ‘adevăr  manifestarea  realităţii  divinului  sau  este  cu 
putinţă  şi  o  îndoială  cu  privire  ia  aceasta.  Şi  cine  poate  să  nege 
posibilitatea  acestei  îndoelî?  Nu  este  ea  tot  atât  de  necontestat  ca  şi 
experienţa  divinului  a  lui  Berdiaeff?  Aşa  fiind,  ne  putem  alătura 
uneia  sau  alteia,  fără  o  cântărire  raţională  a  motivelor  de  a  crede? 
In  această  chestiune,  Berdiaeff  pare  că  priveşte  lucrurile  printr'o  op¬ 
tică  răsturnătoare  :  ia  ca  dela  sine  înţeles  ceeace  trebfie  să  se  probeze 
(datele  experienţei  sale),  punctul  de  ajungere,  ca  şi  cum  ar  fi  un  de 
neclintit  punct  de  plecare. 

Raţiunea  nu  poate  fi  eliminată  cu  totul  din  cunoaşterea  religioasă, 
pentrucă :  1 .  fără  ea  n‘am  fi  avut  nicio  idee  religioasă  precisă,  ci  nu- 
:B,al  o  simţire  nebuloasă  şi  complect  lipsită  de  sens ;  2.  însuşi  Dum- 

nezeu  n'a  putut  să  ne  înzestreze  cu  raţiune  exclusiv  pentru  a  cunoaşte 
lumea  şi  nu  şi  pe  sine.  Când,  iu  această  privinţă,  se  atacă  raţiunea* 
se  confundă  de  fapt  raţiunea  cu  raţionalismul.  Raţiunea  însă  este  dela 
Dumnezeu,  iar  raţionalismul  este  fructul  trufiei  omeneşti.  —  Că  ra¬ 
ţiunea  este  sau  nu  suficientă  în  cunoaşterea  religioasă,  constîtue  o* 
altă  chestiune. 

In  atitudinea  negativă  faţă  de  cunoaşterea  religioasă  raţională,. 
Berdiaeff  se  găseşte  în  bună  tovărăşie  cu  un  curent  de  gândire  pu¬ 
ternic  desvoltat  pe  teren  protestant,  cu  origini  la  Kant,  Schleiermacher, 
Fries  şi  reprezentat  mai  ales  de  iraţionalismul  lui  R.  Otto,  şi  cu 
filosofia  intuiţionistă  bergsoniană. 

Ca  şi  pentru  Berdiaeff,  pentru  Otto  „religia  face  parte  din  acest 
domeniu  (al  misticului)  terra  incognito  pentru  raţiune1',1  Elementul 
raţional  din  religie  s'a  adăugat  în  cursul  evoluţiei  istorice  a  religiilor, 
pozitive.  Cunoaşterea  religioasă  în  fiinţa  ei  nealterată  nu  cuprinde 
nimic  raţional-discursiv,  ci  este  viziune  intuitivă,  divinaţie,'1 

Pentru  Ed.  Le  Roy,  discipolul  şi  urmaşul  la  catedră  al  lui  EL 
Bergson,  Dumnezeu  nu  este  o  fiinţă  de  cunoscut  prin  procedee  raţio¬ 
nale,  ci  este  „o  necesitate  de  vieaţă“  ;  3  nu  obiect  de  analiză  concep" 
tuală,  ci  de  intuiţie  trăită.  Dumnezeu  nu  poate  fi  cunoscut  decât^ 
printr’o  „experienţă  imanentă  cuprinsă  în  chiar  exerciţiul  vieţii". * 
Dumnezeu  e  dat  în  chiar  actul  de  a  gândi,  gândirea  fiind,  la  Le  Roy, 
„vieaţa  spirituală  integrală,  înfăţişată  sub  aspectul  ei  infinit,  adică 
esenţial  dinamic".5  . —  Expresii  nu  prea  îndepărtate  de  ale  Iui  Berdi¬ 
aeff.  Le  Roy  însă,  pe  lângă  coloratura  mistică  a  gândirii  sale,  factor 
comun  cu  Berdiaeff,  este  panteist. 

Toate  aceste  teze,  cuprinzând  şi  pe  aceea  mistică  a  lui  Berdiaeff,, 
care  elimină  total  factorul  raţional  din  cunoaşterea  religioasă,  ope¬ 
rează  arbitrar  şi  nu  ţin  seamă  de  fiinţa  religiei  şi  de  datele  inconte¬ 
stabile  psihologice  şi  istorico-etnografice. 

Excluderea  elementului  raţional  din  cunoaşterea  religioasă  sau, 
altfel  spus,  separarea  totală  a  cunoaşterii  religioase  de  domeniul  ra¬ 
ţionalului  este  un  procedeu  nejustificat  şi  fără  temeiu  în  vieaţa  şi 
istoria  religioasă  a  omenirii.  Iraţionalul  în  religie  este  un  element 

1  Rijdolf  Otio,  Le  Sacre,  L’Element  non-rationnel  dans  l'idee  du  divin,  et  sa, 
re!  a  Urm  avec  le  rationnel,  Tr,  fr.  după  a  18-a  ed.  germ,.  Paris  1929,  p,  96.- 

2  R.  OH  o,  Le  Sacre,  p.  196. 

s  Ldouard  Le  Roy,  Le  Probleme  de  Dteu,  Paris  1930  p,  fii, 

A  £d.  Le  Roy,  Le  Probleme  de  Dieu,  p.  85, 

6  £d-  Lî  Roy.  Le  Probleme  de  Dieu,  p,  96. 

secundar  şi,  cum  se  exprimă  P.  W,  Schmidt,  „numai  la  periferie‘% 
adăugat  elementului  raţional  şi  nu  invers.  „Nu  iraţionalul,  ci  clarul 
şi  luminosul  raţional  a  jucat  rolul  covârşitor  nu  numai  la  origine,  dar 
şi  în  fazele  următoare  de  desvoltare  (ale  religiei)"/  Incomprehensibili- 
tafea  şi  inefabiiitatea  nu  sunt  esenţiale  religiei,  adică  ea  nu-şi  exprimă 
fiinţa  numai  în  aceste  chipuri.  „Fondul  de  iraţionalitate  este,  din  ca¬ 
pul  locului,  cuprins  într'un  cerc  de  raţionalitate,  care  caracterizează 
religia".1  2  Divinul  nu  este  prin  natura  lui  şi  cu  desăvârşire  araţional 
în  sesizarea  lui  joacă  rol  şi'  raţionalul  şi  iraţionalul.  A  exclude  cu 
totul  pe  unul  din  acestea,  însemnează  unilateralitate. 

Cunoaştere  în  genere  şi  deci  şi  cunoaştere  a  lui  Dumnezeu. 
lipsitâ  de  orice  element  raţional,  nu  există.  Sunt  forme  şi  legi  ale 
raţiunii,  prezente  în  orice  cunoaştere ;  iar  misticismul,  care  vrea  să 
treacă  peste  ele,  nesocotindu-le,  este  o  atitudine  contrară  capacităţii 
umane  de  cunoaştere.  „Misticismul,  valabil  ca  atitudine  de  pietate 
personală  şi  exercitare  spirituală,  se  vădeşte  a  fi  o  fundamentală 
eroare  când  vrea  să  se  prezinte  şi  ca  act  de  cunoaştere  a  fiinţei 
divine".3 

Nu  se  găseşte  niciun  indiciu  că  ar  fi  existat  vreodată  şi  este 
sigur  că  nu  există  nicio  religie  compusă  numai  din  elemente  iraţionale. 
Elementul  raţional  este  pretutindeni  prezent  şi  în  formele  cele  mai 
elementare  de  religie,  căci  recunoaşterea  puterii  creatoare  a  divini¬ 
tăţii  este  universală:  iar  această  recunoaştere  „nu  este  nimic  altceva 
decât  aplicarea  cea  mai  cuprinzătoare  a  legii  cauzalităţii,  a  raţiona¬ 
mentului  logic  dela  efect  la  cauză".4  Cele  mai  vechi  concepţii  reli¬ 
gioase  au  la  temelia  lor  un  element  raţional,  întrucât  s'au  format 
aplicând  asupra  lumii  legea  cauzalităţii,  divinitatea  fiind  concepută 
ca  fiinţa  în  primul  rând  creatoare. 

Asupra  structurii  fundamentai  raţionale  a  cunoaşterii  religioase 
în  domeniul  revelaţiei  supranaturale,  aşa  cum  ne  este  înfăţişată 
în  Sf,  Scriptură,  credem  de  prisos  să  ne  mai  oprim.5 

1  P.  W.  Schmidt,  Menschheitswege  zum  Goiierkennen  —  raţionale,  irrationale, 
superrationale.  Eine  reiigionsgeschich  tliche  und  religionspsychologische  Untersuchung. 
Miinchen  1923,  p.  57. 

2  I,  Gh.  Savin,  Fiinţa  şi  Origina  Religie!,  I,  Bucureşti  1937,  p.  56. 

3  I.  Gh.  Savin,  Fiinţa  şi  Origina  Religiei,  I,  p.  151. 

4  P.  W.  Schmidt,  Menschheitswege  zum  Gotierkennen,  p.  23. 

Cf,  P.  W,  Schmidt,  Die  Uroffenbarung  als  Anfang  der  Offenbarungen  Gettes 
(Esser-Mausbach,  Religion,  Christentam,  Kirche,  voi,  I,  Kempten,  1921] ;  Menschheits-- 
utege  zum  Gotierkennen, 

Trebue  să  menţionăm  aici,  pentru  a  preveni  eventuale  nedu¬ 
meriri,  că  prin  cunoaştere  raţională  nu  se  înţelege  câtuşi  de  puţin 
cunoaştere  raţionalistă. 

In  sfârşit,  un  lucru  am  dori  să  fie  bine  înţeles:  observaţiile 
noastre  nu  vreau  să  tăgăduiască  existenţa  factorului  mistic  din  religie, 
a  cărui  prezenţă  este  de  altfel  evidentă,  şi  nu  sunt  îndreptate  nici 
chiar  în  contra  căii  mistice  —  deşi  am  avea  motive  pentru  acest  din 
urmă  lucru  —  ci  numai  în  contra  excluderii  totale  şi  nejustificate 
a  oricărui  element  raţional  din  cunoaşterea  religioasă. 


(Va  urma) 


FOLOSUL  CITIRII  SFINTEI  SCRIPTURI 
DUPĂ  SF.  IOAN  HRISOSTOM' 

de 

Dr.  IUSTIN  MOISESCU 

Profesor  la  Facultatea  de  Teologie  dia  Cernăuţi 

Fără  încetare  sfântul  Ioan  Hrisostom  recomandă  ascul¬ 
tătorilor  săi  cetirea  Sfintei  Scripturi,  arătând  în  acelaşi 
timp  marile  foloase,  pe  care  le  dobândeşte  creştinul  din 
■vieţuirea  în  strânsă  legătură  cu  conţinutul  cărţilor  sfinte. 
Atât  învăţătura  dogmatică  cea  adevărată,  cât  şi  drep¬ 
tele  principii  de  vieţuire  morală  pot  fi  găsite  numai  în  Sfânta 
Scriptură  şi  sfânta  tradiţie.  Adevărurile  divine,  scrise  în 
cărţile  Noului  Testament  sunt  perfecte  şi  rămân  veşnic 
neschimbate.  Acestea  ca  şi  scrierile  Vechiului  Testament, 
nu  urmăresc  altceva,  prin  propovăduirea  adevărurilor  dog¬ 
matice  şi  morale,  decât  mântuirea  tuturor  oamenilor.  Orice 
creştin,  care  se  îngrijeşte  de  sufletul  său,  este  dator  să-şi 
organizeze  întreaga  lui  viaţă  după  învăţăturile  Sfintei  Scrip¬ 
turi.  Astfel  cetirea  ei  este  nu  numai  o  datorie  de  creştin, 
dar  chiar  o  necesitate  naturală  a  sufletului  omenesc.  Acesta, 
ca  şi  corpul,  are  nevoie  zilnic  de  o  hrană  proprie  fiinţei 
lui,  şi  —  cum  zice  sfântul  Ioan  Hrisostom :  „după  cum  foamea 
-este  un  semn  de  bună  stare  corporală,  tot  astfel  şi  dragostea 
de  cuvintele  spirituale  este  un  semn  de  sănătate  sufletească". 
Cetirea  Sfintei  Scripturi  este  de  mare  folos  pentru 
creştin  numai  dacă  acesta  identifică  scopul  cetirii  cărţilor 
sfinte  cu  scopul  pentru  care  ele  au  fost  scrise.  Căci  cetind 
Sfânta  Scriptură  fără  să  ne  desăvârşim  cunoştinţele  religî- 


'  Fragment  din  lucrarea  :  „Sfânta  Scriptură  şi  interpretarea  ei  ta  opera  sfân¬ 
tului  Ioan  Hrisostom“,  Cernăuţi  1942,  p,  111—118.  II  reproducem  pentru  frumuseţea 
Sa  şi  nu  mai  puţin  pentru  folosul  pe  care  nădăjduim  că-1  vor  avea  cititorii  noştri 
din  lectura  lui. 

Notele  sublimare  le-am  lăsat  laoparte,  ele  nefiind  absolut  necesare  pentru 
scopul  cu  care  oferim  acest  fragment.  (N,  R.L 

oase  şi  să  ne  îndreptăm  felul  de  viaţă,  truda  aceasta  este 
nu  numai  inutilă  dar  chiar  vătămătoare.  Acest  adevăr,  pro¬ 
povăduit  de  Mântuitorul  Iisus  Hristos,  este  precizat  în  fru¬ 
moase  cuvinte  de  către  sfântul  apostol  Pavel,  care  scrie: 
„Dacă  tu  te  chemi  Iudeu  şi  te  razimi  pe  lege  şi  te  lauzi 
cu  Dumnezeu,  şi  cunoşti  voia  Lui  şi  ştii  să  încuviinţezi  cele 
bune,  căci  ai  învăţat  din  lege,  tu  care  te  crezi  pe  tine 
călăuză  orbilor  şi  lumină  celor  ce  sunt  în  întunerec,  povă- 
ţuitor  celor  fără  minte,  dascăl  celor  nevârstnici,  ca  unul 
care  ai  în  lege  icoana  cunoştinţei  şi  a  adevărului,  tu,  in 
sfârşit,  care  înveţi  pe  altul  pe  tine  însuţi  nu  te  înveţi !  Tu 
propovădueşti :  să  nu  furi  —  şi  tu  furi !  Tu  rosteşti :  Să  nu 
curveşti  —  şi  tu  curveşti !  Tu  urgiseşti  idolii,  dar  le  jefuieşti 
capiştile !  Tu  care  te  lauzi  cu  legea,  îl  necinsteşti  pe  Dum¬ 
nezeu  prin  călcarea  legii!" 

Se  înşală  toţi  cei  care  socotesc  că  în  afară  de  învă¬ 
ţătura  revelată  există  adevărata  înţelepciune.  Din  felul  lor 
de  a  gândi  şi  de  a  vieţui  ne  dam  seama  îndată  că  aceştia 
seamănă  cu  corăbiile  fără  cârmă,  purtate  de  vânt  şi  valuri 
la  întâmplare.  Cu  totul  alta  este  viaţa  creştinilor  care  poartă 
în  suflete  cuvintele  Sfintei  Scripturi,  Căci  cetirea  Sfintei 
Scripturi,  zice  sfântul  Ioan  Hrisostom:  „face  sufletul  în¬ 
ţelept,  înalţă  cugetul  către  ceruri,  face  pe  om  plăcut,  îl 
determină  să  nu  se  teamă  de  nimic  din  cele  prezente,  şi 
cugetul  nostru  să  trăiască  neîncetat  acolo  sus ;  ne  determină 
să  săvârşim  toate  privind  la  răsplata  Domnului,  şi  să  ne 
îndreptăm  cu  ardoare  spre  faptele  virtuoase".  Prin  cetirea 
Sfintei  Scripturi,  scrie  altundeva  Hrisostom,  limba  înci  ieăsş 
de  a  mai  grai  cuvinte  urâte,  iar  sufletul  prinde  arip  etaze 
înalţă,  fiind  atins  de  razele  soarelui  dreptăţii ;  eliberat  de 
necurăţenia  cugetelor  rele,  sufletul  vieţuieşte  în  mare  linişte 
şi  seninătate.  Căci  cetirea  Sfintei  Scripturi  este  hrana  spi¬ 
rituală  ;  încordează  raţiunea,  face  sufletul  puternic,  tare  şî 
înţelept;  nelăsându-se  cuprins  de  pasiunile  rele,  cu  aripile 
sale  uşoare  se  înalţă  către  ceruri. 

In  acest  fel  sufletul  se  apropie  de  Dumnezeu.  Sfânta 
Scriptură  este  poarta  prin  care  omul  intră  în  sfera  celor 
divine,  ea  îi  arată  cheia  cunoaşterii  lui  Dumnezeu,  căci 
nimic  altceva  nu  este  cetirea  Sfintei  Scripturi  decât  o 

vorbire  cu  Dumnezeu.  Pe  această  cale  omul  dobândeşte  cu¬ 
noştinţa  tainelor  divine,  îşi  aduce  aminte  de  virtutea  celor 
drepţi,  înţelege  cât  de  mare  este  bunătatea  lui  Dumnezeu 
şi  cât  de  multe  sunt  recompensele  pe  care  El  le  dărueşte 
tuturor  celor  care-L  iubesc  pe  El, 

Din  cauza  slăbiciunii  fiinţei  omeneşti  nu  toţi  cei  care 
citesc  Sfânta  Scriptură  înţeleg  adevărurile  cuprinse  în  ea. 
Acesta  poate  fi  un  motiv  care  să  determine  pe  mulţi  să 
renunţe  la  cetirea  cărţilor  sfinte.  Sfântul  Ioan  Hrisostom 
se  ridică  împotriva  unei  hotărâri  atât  de  grăbite.  Este  cu 
neputinţă,  zice  el,  ca  cineva  să  nu  înţeleagă  nimic  din  cele 
cuprinse  în  Sfânta  Scriptură.  Duhul  Sfânt  a  rânduit  pe 
vameşi  şi  pescari,  pe  făcători  de  corturi  şi  pe  păstori,  să 
compună  aceste  cărţi,  pentru  ca  ele  să  fie  uşor  de  înţeles 
şi  de  oamenii  simpli. 

Filosofii  şi  scriitorii  păgâni  urmăriau  prin  operele  lor 
admir aţiunea  din  partea  cetitorilor,  negândindu-se  la  folosul 
lor.  Dimpotrivă  apostolii  şi  profeţii,  inspiraţi  de  Duhul  Sfânt, 
au  propovăduit  în  scris  numai  adevărurile  necesare  oame¬ 
nilor  spre  mântuire.  Ca  adevăraţi  dascăli  ai  lumii  întregi, 
ei  au  scris  în  aşa  fel,  încât  cărţile  lor  să  fie  de  folos  tuturor. 
Orice  creştin,  convins  de  acest  adevăr,  are  datoria  să  ci¬ 
tească  plin  de  încredere  cărţile  sfinte.  Şi  chiar  dacă,  din 
pricina  slăbiciunii  omeneşti,  înţelege  numai  puţine  adevă¬ 
ruri  din  Sfânta  Scriptură,  totuşi  el  nu  trebuie  să  înceteze 
cetirea  lor,  căci  din  însuşi  acest  simplu  contact  cu  cărţile 
sfinte  el  dobândeşte  „multă  sfinţenie.  Căci  după  cum  într’o 
casă,  în  care  se  găseşte  Evanghelia,  nu  îndrăzneşte  să  intre 
diavolul,  cu  atât  mai  mult  nu  se  va  apropia  de  sufletul  în 
care  se  găsesc  cuvintele  Sfintei  Scripturi  un  demon,  şi  nici 
nu-1  va  putea  stăpâni  un  păcat.  Sfinţeşte-ţi  deci  sufletul 
tău,  sfinţeşte-ţi  corpul  tău,  neîncetat  avându-le  pe  acestea 
în  inima  ta  şi  pe  limba  ta.  Căci  dacă  vorbirea  de  lucruri 
ruşinoase  produce  întinăciune  şi  chiamă  demonii,  se  înţe¬ 
lege  că  cetirea  spirituală  sfinţeşte  şi  aduce  harul  Duhului 
Sfânt".  Negrăind  nimic  de  prisos,  vieţuind  în  neîncetat 
contact  cu  cuprinsul  Sfintei  Scripturi,  cugetul  şi  limba 
noastră  se  întăresc,  sunt  ferite  de  păcate,  deoarece  cetirea 
sfântă  este  o  pavăză  mai  tare  ca  diamantul.  Sfântul  Ioan 

Hrisostom  afirmă  chiar  că  în  casa  în  care  se  găsesc  cărţi 
spirituale ,  „orice  acţiune  diabolică  este  neputincioasă,  în 
timp  ce  virtutea  este  cu  uşurinţă  practicată  de  cei  care 
locuiesc  acolo.  Uneori  numai  simpla  vedere  a  cărţilor  sfinte 
ne  opreşte  dela  păcat.  Şi  dacă  în  afară  de  casă  am  săvârşit 
fapte  nepermise,  ne  vom  pocăi  venind  acasă  şi  vom  lua 
hotărârea  să  nu  mai  păcătuim.  De  lucrurile  lumeşti  ne  de¬ 
părtăm  numai  văzând  Evanghelia,  iar  cugetul  se  îndreaptă 
atingând-o.  Şi  dacă  urmează  cetirea  ei  cu  atenţie,  sufletul 
se  simte  ca  pătrunzând  într'un  templu  plin  de  mistere,  se 
curăţă,  se  face  mai  bun,  căci  prin  scrierile  sfinte  el  vor¬ 
beşte  cu  Dumnezeu'*.  Trebue  bine  precizat  că  scrierile  in¬ 
spirate  ale  Vechiului  şi  Noului  Testament  sunt  sfinte,  au 
în  ele  darul  sfinţeniei,  dar  nu  îi  transmit  locului  în  care 
ele  se  găsesc.  In  unele  temple  păgâne  au  fost  puse  acestea, 
fără  însă  ca  ele  să  transmită  acolo  sfinţenia,  Cetitorii  Sfintei 
Scripturi  se  pot  învrednici  să  dobândească  sfinţenia  numai 
prin  contactul  direct  dintre  suflet  şi  conţinutul  ei. 

Deseori  în  omiliile  sale,  sfântul  Ioan  Hrisostom  numeşte 
Sfintele  Scripturi  leacuri  duhovniceşti,  care  tămăduesc  toate 
păcatele  sufletului  omenesc,  De  asemenea  medicamente 
avem  nevoie  atât  pentru  a  vindeca  păcatele  săvârşite,  cât 
şi  pentru  a  împiedica  săvârşirea  celor  viitoare.  Prin  cetirea 
continuă,  toate  îndemnurile  diavoleşti  de  a  păcătui  sunt 
distruse  din  rădăcină,  iar  dorinţa  de  a  trăi  în  virtute  în¬ 
floreşte  în  sufletul  creştinului,  „Cuvintele  sfinte  sunt  o 
comoară  de  tot  felul  de  leacuri.  Astfel  dacă  cineva  are 
nevoe  să  stingă  descurajarea,  să  adoarmă  o  poftă,  să  calce 
în  picioare  dragostea  de  avuţii,  să  nu  simtă  o  durere,  să-şi 
recapete  buna  dispoziţie,  să  exerseze  răbdarea,  mare  sprijin 
va  găsi  în  ele.  Căci  cine  dintre  cei  care  luptă  cu  o  sărăcie 
îndelungată,  sau  cuprins  de  o  boală  grea,  cetind  textul  re¬ 
feritor,  nu  va  dobândi  o  mare  mângâiere  ?"  Sfântul  Ioan 
Hrisostom,  adânc  cunoscător  al  sufletului  omenesc,  găseşte 
în  Sf.  Scriptură  leacuri  pentru  tămăduirea  tuturor  relelor. 
Cuvântările  şi  omiliile  lui  sunt  presărate  cu  tot  felul  de 
îndemnuri,  „Cuvântul,  zice  el,  se  adresează  tuturor,  fiind 
un  leac  comun  la  îndemâna  tuturor  celor  care  au  trebuinţă 
de  el ;  rămâne  ca  fiecare  ascultător  să  ia  ceeace  este  pro- 

priu  suferinţei  lui.  Eu  nu  cunosc  pe  cei  bolnavi,  nu  ştiu 
pe  cei  sănătoşi.  De  aceea  mă  folosesc  de  orice  cuvânt  po¬ 
trivit  spre  a  vindeca  toate  patimile;  acum  condamnând 
îmbuibarea,  apoi  desfătarea,  mă  refer  apoi  la  destrăbălare,, 
în  urmă  aduc  laudă  şi  îndemn  la  milostenie,  apoi  vorbesc 
despre  alte  fapte  bune  ale  fiecăruia".  Urmărind  folosul 
real,  pentru  toţi  credincioşii,  din  cetirea  Sfintei  Scripturi, 
sfântul  Ioan  Hrisostom  arată  în  mod  practic  cum  fiecare 
poate  dobândi  tămăduirea  de  păcate. 

In  Sfânta  Scriptură  se  găsesc  tot  felul  de  învăţaturi 
morale  deoarece  ea  se  adresează  tuturor  oamenilor,  având 
în  vedere  trebuinţele  fiecăruia.  Sfântul  Ioan  Hrisostom 
compară  Sfânta  Scriptură  cu  o  grădină,  în  care  virtuţile 
celor  drepţi  sunt  flori,  care  desfătează  pe  cetitor  cr,  par¬ 
fumul  lor.  Cetirea  ei  este  asemănată  cu  un  lac  neturburat 
de  valuri,  un  zid  puternic,  un  turn  ce  nu  se  mişcă,  mărire 
ce  nu  poate  fi  micşorată,  o  armă  de  neînvins,  veselie  ne¬ 
pieritoare  şi  plăcere  nesfârşită.  „Ea  îndepărtează  descura¬ 
jarea  şi  păstrează  buna  dispoziţie,  pe  sărac  îl  face  mai 
bogat  decât  bogaţii  şi  pe  bogaţi  îi  apără  de  toate  relele, 
pe  păcătos  îl  face  drept  şi  pe  cel  drept  îl  pune  în  adăpost 
sigur,  smulge  cele  rele,  plantează  pe  cele  care  încă  nu  sunt 
bune,  îndepărtează  răutatea,  îndreaptă  spre  virtute ;  nu  numai 
readuce  dar  chiar  înrădăcinează,  şi  face  ca  să  rămână  de¬ 
finitiv,  fiind  un  leac  spiritual,  un  cânt  divin  şi  tainic,  dis¬ 
trugător  de  pasiuni". 

Sfânta  Scriptură  este  asemenea  unei  chitare,  care  în 
mâna  unui  artist  scoate  sunete  care  înalţă  sufletul  şi  îl  des¬ 
fătează,  în  timp  ce  sunetele  produse  la  atingerea  degetelor 
celui  neîndemânatec  întristează  pe  ascultători.  Tot  astfel 
şi  cu  scrierile  sfinte :  mulţi  le  citesc,  dar  nu  toţi  obţin  un 
folos,  nu  toţi  iau  un  fruct;  iar  cauza  este  că  nu  se  adân¬ 
cesc  asupra  celor  scrise,  nu  ştiu  să  folosească  din  ele.  In 
acest  fel,  atât  necunoaşterea  Sfintei  Scripturi  cât  şi  înţele¬ 
gerea  ei  greşită  produc  mai  mult  râu  decât  bine.  „ Necu¬ 
noaşterea  Scripturilor  este  mare  rău;  căci  acelea  din  care 
trebue  să  folosim  ne  sunt  vătămătoare.  Astfel  de  multe  ori 
Şi  unele  medicamente  lecuitoare  prin  firea  lor,  distrug  şi 
duc  la  pierzare  pe  cei  care  se  folosesc  de  ele,  fără  să  ştie 

să  le  întrebuinţeze  bine;  sunt  şi  arme  care  pot  să  ne  apere  ; 
dacă  însă  cineva  nu  ştie  să  le  mânuiască  este  distrus  de 
ele".  Cuvintele  sfinte  sunt  arme  spirituale,  care  nu  sunt 
însă  de  nici  un  folos  dacă  nu  ştim  să  le  întrebuinţăm.  Evi¬ 
dent  nu  din  cauza  slăbiciunii  armelor,  ci  din  pricina  lipsei 
de  pricepere  a  oamenilor.  Dacă  nu  cetim  cărţile  sfinte  aşa 
cam  se  cuvine,  cu  toată  înălţimea  adevărurilor  pe  care  le 
cuprind,  în  loc  să  ne  îndreptăm,  cădem  mai  mult.  Multe 
erezii  şi  păcate  îşi  au  origina  atât  în  necunoaşterea  cu¬ 
prinsului  Sfintei  Scripturi,  cât,  mai  ales,  în  greşita  ei  in¬ 
terpretare.  Din  această  cauză  sfântul  loan  Hrisostom  îndeamnă 
pe  preoţi  să  călăuzească  pe  cetitori,  explicându-le  Sfânta 
Scriptură,  iar  acestora  le  recomandă  să  citească  sfintele 
cărţi  cu  mare  atenţie.  In  acest  fel  este  înlăturat  pericolul 
de  a  cădea  în  greşeli,  rămânând  Sfânta  Scriptură,  aşa  cum 
a  fost  dată,  o  carte  de  învăţătură  veşnică. 

Viaţa  creştinului  trebue  să  fie  o  trăire  după  principiile 
propovăduite  în  sfintele  cărţi,  căci  numai  astfel  acestea 
corespund  scopului  lor,  „Pentru  aceasta  interpretăm  Scrip¬ 
turile,  zice  Hrisostom,  nu  numai  ca  să  le  învăţaţi,  dar  ca 
să  îndreptaţi  şi  moravurile  voastre.  Dacă  nu  are  loc  aceasta, 
în  zadar  le  cetim,  în  zadar  le  explicăm1'. 

Şi  cărţile  istorice  au  fost  scrise  în  scop  didactic.  Sfinţii 
autori  istorisesc  atât  faptele  bune  săvârşite  de  cei  drepţi, 
cât  şi  faptele  rele  ale  celor  păcătoşi ;  cetind  pe  cele  dintâi, 
creştinii  sunt  datori  să  facă  şi  ei  asemenea,  auzind  de  ce¬ 
lelalte  să  le  evite  pentru  a  nu  avea  de  suferit  aceleaşi  pe¬ 
depse.  In  Sfânta  Scriptură  sunt  nenumărate  pilde  de  vie¬ 
ţuire  în  virtute:  „unul  a  strălucit  prin  sărăcie,  altul  prin 
avuţii,  adică  Ilie  prin  sărăcie,  Avraam  prin  bogăţii;  calea 
pe  care  o  crezi  mai  uşoară  şi  mai  potrivită  urmeaz-o. 
Iarăşi,  unul  prin  căsătorie,  altul  prin  feciorie;  prin  căsă¬ 
torie  Avraam,  Ilie  prin  feciorie;  mergi  pe  calea  pe  care 
vrei,  căci  fiecare  din  ele  duce  la  cer.  Unul  prin  post :  loan, 
altul  fără  posturi:  Iov.  Acesta  avea  şi  grija  copiilor,  a 
fiicelor  şi  a  casei,  având  şl  multă  avuţie  ;  celălalt  nu  avea 
nimic  înafară  de  veşmântul  de  păr  de  cămilă.  ...David  a 
strălucit  în  împărăţie ;  purpura  şi  diadema  nu  i-au  vătămat ; 
altuia  i-a  fost  încredinţată  ocrotirea  unui  întreg  popor 

vorbesc  de  Moise,  ceea  ce  este  şi  mai  greu.  Aici  puterea 
era  mai  mare,  din  care  pricină  şi  greutate  mai  multă.  Ai 
văzut  pe  cei  care  s’au  distins  prin  bogăţie,  ai  văzut  pe  cei 
in  sărăcie,  ai  văzut  pe  cei  în  căsătorie,  ai  văzut  şi  pe  cei 
în  feciorie;  priveşte,  dimpotrivă,  pe  cei  care  au  pierit  din 
cauza  căsătoriei  şi  a  fecioriei,  a  bogăţiei  şi  sărăciei.  Prin 
căsătorie  mulţi  oameni  au  pierit,  cum  a  fost  Samson;  dar 
nu  din  cauza  căsătoriei,  ci  din  pricina  voinţei  lui;  prin 
feciorie,  cele  cinci  fecioare;  prin  bogăţie,  bogatul  care 
privea  de  sus  pe  Lazăr;  prin  sărăcie,  nenumăraţi  sunt  cei 
care  şi  astăzi  pier“...  Multe  alte  se  găsesc  în  Sfânta  Scrip¬ 
tură;  conţinutul  lor  nu  poate  avea  nici  când  sfârşit.  Luăm 
din  ele  numai  ceea  ce  ne  este  de  folos  de  fiecare  dată  şi 
atât  cât  puterile  noastre  omeneşti  ne  îngăduesc.  „Mare 
este  bogăţia  acestei  comori  şi  belşugul  de  ape  al  acestei 
fântâni  duhovniceşti,  zice  sfântul  Ioan  Hrisostom.  Să  nu  te 
miri  de  truda  noastră  în  acest  domeniu  ;  şi  înaintaşii  noştri, 
iarăşi  vor  încerca  să  facă  acelaşi  lucru,  dar  nici  ei  nu  vor 
putea  să  o  golească;  se  măresc  isvoarele  şi  dau  apă  din 
belşug.  Astfel  este  natura  isvoarelor  duhovniceşti :  cu  cât 
cineva  voeşte  să  scoată  din  belşug  apă,  cu  atât  mai  mult 
isvorăşte  şi  aduce  harul  spiritual".  Privind  Sfânta  Scrip¬ 
tură  cu  aceşti  ochi,  înţelegem  deplin  motivele  pentru  care 
sfântul  loan  Hrisostom  a  putut  spune  cândva :  „un  paradis 
al  bucuriei  este  cetirea  sfintelor  Scripturi:  şi  paradisul 
bucuriei  este  mai  bun  decât  celălalt  paradis". 

INIŢIATIVA  TRANSILVANĂ  IN  TIPĂRIREA 
BIBLIEI  ROMÂNEŞTI 

5 

de 

GRIGORIE  T.  MARCU 

In  conferinţa  dsale  despre  Mitropolitul  Teodosie  Veş- 
temeanul,  care  apare  simţitor  amplificată  în  acest  fascicol 
al  revistei  noastre  (p,  9-27),  eminentul  nostru  academician 
şi  istoric  Păr,  Prof.  univ.  Dr.  Ioan  Lupaş,  a  subliniat,  prin¬ 
tre  alte,  că  la  urzirea  mai  tuturor  ediţiilor  româneşti  ale 
Sfintei  Scripturi  „se  poate  constata  prezenţa  iniţiativei  şi  ce 
tenacităţii  transilvane “  (p.  27). 

Păr.  Prof.  I.  Lupaş  a  valorificat  astfel,  pentru  întâia 
oară,  un  adevăr  istoric  neluat  în  seamă  atâta  vreme. 

Noul  Testament  a  fost  tipărit  în  întregime,  pentru 
prima  dată  în  limba  românească,  de  către  Mitropolitul  Si~ 
mion  Ştefan  al  Bălgăradului  (1648). 

Patru  decenii  mai  târziu  (1688),  a  apărut  în  româ¬ 
neşte,  la  Bucureşti  întreagă  Sfânta  Scriptură  (Biblia  lui 
Şerban  Cantacuzino),  „de  soarta  căreia  nu  a  lipsit  a  se  în¬ 
griji  marele  ierarh  originar  din  preajma  Sibiului",  Mitro¬ 
politul  Teodosie  Veştemeanul. 

In  1795,  sub  episcopul  Ioan  Bob,  s'a  tipărit  la  Blaj 
traducerea  românească  a  Bibliei,  săvârşită  de  Samuil  Micu 
Clain. 

Mitropolitul  Basarabiei  Gavriil  Bănulescu,  originar  din 
Bistriţa  Transilvaniei,  a  adus  o  contribuţiune  însemnată  la 
tipărirea  Bibliei  dela  Petersburg  (1819). 

Biblia  dela  Buzău  (1854 — 1856)  este  legată  de  numele 
episcopului  Filoteiu,  transilvănean  din  părţile  Braşovului. 

Urmează  la  rând  Biblia  sibiană  (1856 — 1858)  a  Mitro¬ 
politului  Andreiu  Şaguna. 

Ediţia  sinodală  din  1936,  ca  şi  Biblia  Fundaţiilor  Cul¬ 
turale  Regale  (1938),  au  apărut  în  vremea  arhipăstoriei 

Patriarhului  Miron  Cristea  „  Topliţanul “  (f  1939),  iar  P. 
SI.  Episcop  Nicolae  Colan  al  Vadului,  Feleacului  şi  Clu¬ 
jului  a  publicat,  la  Floriile  anului  1942,  pentru  trebuinţele 
Românilor  din  Ardealul  de  Nord,  cea  mai  proaspătă  ver¬ 
siune  a  Legii  celei  noul:  „Noul  Testament  dela  Cluj". 

Iniţiativa  transilvăneană  a  fost  prezentă  aşa  dar  la 
urzirea  mai  tuturor  ediţiilor  de  seamă  ale  Bibliei  româ¬ 
neşti.  Singură  ediţia  sinodală  din  1914  mai  lipsea  dintre 
acestea,  pentru  ca  ciclul  să  fie  complect.  Ori,  nouă  ni  se 
pare  că  nici  de  data  aceea  n'a  lipsit  îndemnul  transilvă¬ 
nean.  In  ori  ce  caz,  un  lucru  e  absolut  sigur:  cu  doi  ani 
înainte  de  apariţia  Bibliei  sinodale  din  1914,  s'a  cerut  in¬ 
sistent,  de  dincoace  de  munţi,  publicarea  neîntârziată  a  „ unei 
noui  ediţii  a  Sf.  Scripturi,  cu  un  text  românesc  revăzut  în 
conformitate  cu  starea  de  astăzi  a  limbii  româneşti  şi  po¬ 
trivit  pentru  a  fi  răspândit  în  păturile  largi  ale  poporului 
nostru 

îndemnul  —  căci  a  fost  ceva  mai  mult  decât  o  do¬ 
rinţă  —  a  pornit  dela  Profesorul  Dr.  Nicolae  Bălan  dela 
Seminarul  „Andreian"  din  Sibiu.  Suntem  în  posesiunea 
primei  redacţiuni  a  adresei  autografe  pe  care  actualul  Mi¬ 
tropolit  al  Ardealului,  I.  P.  Sf,  Sa  Dr.  Nicolae  Bălan,  a 
trimis-o,  cu  data  de  5/18  Maiu  1912,  Mitropolitului  Pri¬ 
mat  de  pe  acea  vreme  Conon  Aramescu,  în  calitatea  sa  de 
preşedinte  al  Sfântului  Sinod  al  Bisericii  ortodoxe  din  Re¬ 
gatul  României.  Iată  cuprinsul  ei: 

înalt  Prea  sfinţite  Părinte , 

Deşi  nu  aparţin  sf.  Biserici  autocefale  orto¬ 
doxe  române  din  Regatul  României,  totuş,  ca  fiu 
al  Sf.  Biserici  ortodoxe  române  din  Transilvania 
şi  Ungaria ,  îndrăsnesc  să  mă  adresez  cu  toată  re¬ 
verenţa  către  I.  P.  Sf.  Voastră,  într’o  chestiune,  pe 
care  o  consider  ca  fiind  de  cea  mai  mare  însem¬ 
nătate  pentru  Biserica  şi  poporul  românesc  de 
pretutindeni  şi  a  cărei  rezolvire  mulţumitoare  atârnă 
de  concursul  I.  P.  Sf.  Voastre. 

E  chestiunea  publicării  unei  noue  ediţii  a  Sf. 

Scripturi,  cu  un  text  românesc  revăzut  în  con - 
formitate  cu  starea  de  astăzi  a  limbei  româneşti 
şi  potrivit  pentru  a  fi  răspândit  în  păturile  largi 
ale  poporului  nostru. 

In  mijlocul  frământărilor  vieţii  de  astăzi,  în 
mijlocul  atâtor  curente  ostile  religiunii,  cari  pătrund 
în  masele  mari  ale  poporului  şi  cearcă  să  pună 
stăpânire  pe  sufletele  fiilor  bisericei,  nu  cred  că 
este  o  mai  sfântă  datorinţă  pentru  biserica  noastră 
ortodoxă  română  de  pretutindeni,  decât  aceea,  ca 
să  răspândească  cuvântul  lui  Dumnezeu,  spre  mân¬ 
tuirea  tuturor.  Timpul  nostru  e  un  timp  de  ispită, 
de  aceea  răspunderea  bisericii  pentru  mântuirea 
sufletelor  încredinţate  grijei  sale  de  Domnul,  este 
mai  mare  ca  altădată.  Dar  chiar  dacă  ispitele  vremii 
de  astăzi  pentru  a  înstrăina  pe  oameni  dela  cre¬ 
dinţa  mântuitoare  nar  fi  atât  de  primejdioase,  pe 
cum  sunt,  totuş,  considerând  greul  vieţii  de  astăzi 
şi  necesitatea  augmentării  forţelor  morale  pentru 
a-l  suporta,  biserica  e  datoare  să  deschidă  toate  iz¬ 
voarele  de  putere  sufletească  şi  a  face  ca  ea  să  se 
reverse  cu  îmbelşugare  asupra  fiilor  săi.  Cu  multă 
durere  sufletească  trebue  să  constatăm  însă  că  unul 
dintre  acele  izvoare  de  putere  sufletească,  şi  încă 
cel  mai  de  căpetenie :  cuvântul  lui  Dumnezeu  depus 
în  Sf.  Scriptură,  stă  închis,  ca  o  carte  pecetluită 
pentru  majoritatea  imensă  a  bisericii  noastre. 

înalt  P.  Sf.  V.,  în  cuvântarea  rostită  cu  oca- 
ziunea  chemării  I.  P.  Sf.  V.  la  scaunul  de  mitrop.- 
primat  aţi  spus  că  în  trecut  „ biserica  singură  a  fost 
adevăratul  paladin  şi  depozitarul  păstrător  al  cre¬ 
dinţei,  a  limbii  curate  şi  a  moravurilor  alese  ale 
neamului  românesc .“  Dacă  a  avut  biserica  ortodoxă 
română  această  mare  însemnătate,  aceasta  se  dato- 
reşte,  desigur,  şi  faptului  că,  întru  cât  vitregitatea 
timpurilor  i-au  permis,  s’a  îngrijit  să  dea  cuvântul 
lui  Dumnezeu  în  limba  românească.  Publicarea  ve¬ 
chilor  noastre  traduceri  ale  Sf.  Scripturi  în  româ¬ 
neşte,  acea  a  Test. -Nou  la  Bălgărad  în  anul  1648 

şi  acea  a  Bibliei  întregi  la  Bucureşti  în  a.  1688, 
au  fost  evenimente  epocale  în  istoria  literaturii  şi  a  bi- 
sericei  româneşti.  Pe  urma  lor  s’a  înălţat  conştiinţa 
morală  şi  naţională  a  fiilor  bisericei  şi  neamului  nostru. 
Aceleaşi  urmări  binefăcătoare  le-au  avut  şi  ediţiile 
postume  ale  Sf.  Scripturi. 

Dar  acele  ediţii  astăzi  sunt  învechite  şi  unele 
din  ele  nici  nu  se  mai  găsesc.  Din  timpul  când 
au  apărut  ele,  limba  românească  a  făcut  progrese 
mari,  încât  multe  cuvinte  şi  întorsături  de  fraze 
din  acele  ediţii  astăzi  sunt  neînţelese  pentru  mulţi¬ 
mea  mare  al  cetitorilor.  De  aceea,  dacă  voim  ca 
şi  astăzi  şi  în  viitor  să-şi  susţină  biserica  rolul 
important  de  care  cu  dreptate  spuneaţi  I.  P.  Sf.  V. 
că  l’a  avut  în  trecutul  poporului  românesc,  atunci 
trebue  să  se  îngrijească  şi  astăzi  de  unul  din  cele 
mai  însemnate  mijloace  prin  cari  şi-a  îndeplinit  în 
trecut  acel  rol,  adecă  de  publicarea  cuvântului  lui 
Dumnezeu,  a  Sf.  Scripturi,  în  dulcea  noastră  limbă 
românească. 

Poporul  românesc  însetează  după  cuvântul  lui 
Dumnezeu.  Decând  s’a  sporit  numărul  celor  ce  ştiu 
scrie  şi  ceti,  se  simte  trebuinţa  de  a  li  se  da  o 
lectură  folositoare.  Ce  lectură  mai  folositoare  li  s’ar 
putea  da,  decât  Sf.  Scriptură  într’o  bună  limbă  ro¬ 
mânească  şi  într’o  ediţie  potrivită  cu  gradul  de  în¬ 
ţelegere  al  poporului?  Dacă  nu  face  biserica  acest 
lucru,  vin  sectele  şi  împart  Biblia  în  ediţii  pe  cari 
noi  nu  le  încuviinţăm,  iar  urmarea  e,  că  multe 
suflete  încep  să  se  înstrăineze  de  biserica  ortodoxă. 

Meditând  şi  eu  asupra  acestor  chestiuni  im¬ 
portante,  am  ajuns  la  convingerea  că  astăzi  publi¬ 
carea  Sf.  Scripturi  e  împreunată  cu  mai  puţine 
greutăţi  decât  în  vremile  de  mai  înainte.  Căci  de¬ 
oparte,  fiind  limba  noastră  mai  desvoltată,  ideile 
şi  cerinţele  Sf.  Scripturi  pot  fi  tălmăcite  cu  mai 
multă  înlesnire  decât  cum  s’a  putut  face  aceasta  în 
trecut;  de  altă  parte,  astăzi  avem  mai  mulţi  oa- 

meni  cu  carte  teologică  şi  buni  cunoscători  ai 
lîmbei  româneşti  şi  a  celorlalte  limbi ,  pe  cari  trebue 
să  le  cunoască  traducătorii  Sf.  Scripturi.  Dacă  to¬ 
tuşi  până  acum  nu  s’a  făcut  această  operă  atât  de 
necesară,  cauza  zace  —  după  modesta  mea  părere 
—  în  faptul  că  oamenii  chemaţi  a  o  face  nau  fost 
îndemnaţi  şi  organizaţi  la  muncă. 

Meditând  eu  şi  asupra  modalităţilor  acestei  or¬ 
ganizări,  am  ajuns  să  formulez  câteva  propuneri, 
pe  cari  le-am  înfăţişat  publicităţii  în  broşura:  „Un 
congres  biblic  românesc din  care  îmi  iau  libertatea 
să  Vă  trimit  şi  I.  P.  St.  V.  10  exemplare,  în  ală¬ 
turare  la  această  scrisoare.  In  această  broşură, 
după  ce  am  tratat  câteva  din  chestiunile  cari  mi 
s’au  părut  mai  importante  în  legătură  cu  publicarea 
unei  unei  noue  ediţii  a  Sf.  Scripturi,  fac  propunerea 
ca,  în  scopul  publicării  Bibliei,  să  se  înfiinţeze  o 
societate  biblică,  din  comitetul  dirigent  al  căreia  să 
facă  parte  un  număr  oarecare  dintre  acei  băr¬ 
baţi  ai  bisericei  româneşti,  preoţi  şi  mireni,  cari 
sunt  pregătiţi  ca  să  colaboreze  la  o  asemenea  operă. 
Iar  pentru  ca  să  se  pună  la  cale  înfiinţarea  unei 
astfel  de  societăţi,  propun  să  se  convoace  un  con¬ 
gres  biblic  la  Bucureşti.  Acest  congres  ar  putea  avea 
şi  o  parte  sărbătorească,  prin  care  ar  contribui  la 
răspândirea  cunoştinţelor  referitoare  la  Sf.  Scrip¬ 
tură  şi  la  edificarea  morală  a  celor  ce  ar  lua  parte 
la  el. 

încredinţez  I.  P.  Sf.  V.  aceste  propuneri  ale 
mele,  dela  a  căror  realizare  cred  că  se  pot  aştepta , 
mai  ales  în  aceste  timpuri  grele  pentru  biserică, 
urmări  morale  cât  se  poate  de  bune  şi  folositoare. 
Las  la  buna  apreciere  a  I.  P.  Sf.  V,  să  aduceţi 
aceste  propuneri  înaintea  Sf.  Sinod,  al  cărui  pre¬ 
şedinte  sunteţi  I.  P.  Sf.  V.,  ori  să  urmaţi  altă  cale 
pentru  a  le  realiza. 

Dorind  ca  I.  P.  Sf.  V.  să  păstoriţi  Sf.  bis. 
autocef.  ort.  rom.  în  fruntea  căreia  staţi,  mulţi  ani 

spre  binele  şi  mântuirea  credincioşilor  ei  şi  a  nea¬ 
mului  românesc,  am  rămas 

Al  I.  P.  Sf.  V. 

devotat 

Dr.  NICOLAE  BĂLAN 

Prof.  de  Teologie  la  Sem.  „ Andreian “ 

Notă :  Această  scrisoare  ea  trimit  I.  P.  S.  Sale  mitropolii-prlmat 
al  României,  Conon  Aramescu,  In  5/1S  Mai  1912. 


Suntem  mulţumitori  Păr.  Prof.  I.  Lupaş  că  ne-a  dat 
prilejul  să  facem  această  modestă  complectare  la  conferinţa 
P.  C.  Sale.  Ea  întăreşte  vizibil  simpatica  şi  justa  consta¬ 
tare  pe  care  a  făcut-o  referitor  la  decisiva  participare  a 
iniţiativei  transilvane  în  lupta  de  înzestrare  a  obştei  drept- 
credincioase  româneşti  cu  cuvântul  dumnezeesc  al  Sfintei 
Scripturi,  potrivit  pe  limba  ei.  Documentul  în  chestiune  ar 
fi  zăcut  altfel,  cine  ştie  câtă  vreme,  în  raftul  unei  biblio¬ 
teci  care  ne  este  dragă  multora,  tocmai  pentru  că  însu¬ 
mează  atâtea  comori  încă  nescormonite  de  ochiul  ager  al 
cercetătorului  de  specialitate. 

Cât  priveşte  faptul  în  sine,  el  nu  este  a  se  considera 
ca  o  manifestaţie  izolată,  cu  caracter  pasager.  Profesorul 
Dr.  Nicolae  Bălan,  ca  şi  Mitropolitul  de  mai  târziu,  a  do¬ 
vedit  preocupări  intense  şi  statornice  pe  acest  tărâm.  Fie 
amintite,  în  treacăt,  doar  studiul  de  amplă  rezonanţă  „ Un 
congres  biblic  românesc “,  apărut  în  paginile  acestei  reviste 1 2 
{şi'n  extras),  intervenţia  sa  decisivă  „In  chestia  Micei  Bibliiu  2 
şi  memorabilul  Congres  biblic  al  Asociaţiei  clerului  „A.  Şa- 
£una1',  care  a  avut  loc  în  30  Martie  1921,  la  abia  un  an 
după  orânduirea  sa  în  scaunul  mitropolitan. 3 


1  Vezi  RT  VI,  1912  p.  41-50,  73—83.  138  -H5. 

2  Vezi  RT  VII,  1913  p.  497—503.  570-578. 

*  Cf.  Diacon  Dr.  Grlgorfe  T.  Marca:  Mitropolitul  Nicolae  al  Ardealului  (Bio¬ 
bibliografie),  Inî  Omagia  înalt  Prea  Sfinţiei  Sale  Dr.  Nicolae  Bălan.  Mitropolitul 
Ardealului,  ta  douăzeci  de  ani  de  mrkipSstorire;  Sibiu  1940,  p,  79  «i  ta:  RT  XXX, 
p.  229. 


ATITUDINI 

REGIMUL  SECTELOR  DIN  ROMÂNIA 
VIL  SOLUŢIONAREA  LUI  ROMÂNEASCĂ;  SECTELE  AU  FOST  DESFIINŢATE * 

Regimul  sectelor  din  România,  pe  care  de  cinci  ani  încoace  l-am 
discutat  cu  deamănuntul  şi  l-am  criticat  energic  în  această  rubrică,  a 
fost  în  sfârşit  soluţionat  aşa  cum  porunciau  de  mult  interesele  superi¬ 
oare  ale  Neamului  nostru  şi  ale  Bisericii  străbune. 

In  Î938,  comentând  decizia  ministerială  dată  în  11  Iunie  ale 
acelui  an,  scriam  aici:  „ Paralel  cu  acţiunea  antisectară  a  preoţimii 
noastre . . .  noi  nu  vom  înceta  să  cerem  capul  celor  trei  secte  cari  au: 
mai  rămas  —  adică  suprimarea  lor  ‘  (UT  XXVIIT,  1938  p.  451). 

Un  an  mai  târziu  notam  cu  mâhnire,  pe  marginea  deciziei  mini¬ 
steriale  din  12  Iulie  1939,  care  adoptase  vechea  şi  nefasta  atitudine 
concesionara  faţă  de  secte,  cele  ce  urmează :  Consecinţele  ei  „vor  fi 
grave  de  tot.  Regimul  actual  al  sectelor  din  România,  după  oarecare 
trecere  de  vreme,  va  deveni  regim  tradiţional,  iar  cele  trei  secte  recu¬ 
noscute  astăzi,  se  vor  transforma  subit  în  „culte  istorice ",  cu  acces  la 
visteria  statului  şi  cu  pretenţii  de  recunoaştere  a  meritelor  lor  . . .  „pentru 
Ţară  şi  neam“. . .  Abia  atunci  va  fi  priceput  în  toată  cruzimea  lui  un 
adevăr  pe  care  noi  ne  facem  că  nu-l  vedem :  actuala  politică  religioasă 
a  Statului  român  a  fost  catastrofală “  (RT  XXIX,  1939  p.  460). 

Dar  umilinţele  acestea  au  trecut  ca  un  vis  urât  —  şi  nădăjduim 
că  nu  se  vor  mai  repeta.  Guvernul  Mareşalului  Antonescu  ne-a  hărăzit 
satisfacţia  de-a  trăi  şi  acest  moment  însemnat  de  restaurare  a  sufletului 
românesc  în  plenitudinea  drepturilor  sale  fireşti :  cele  trei  secte  cari  în 
virtutea  deciziilor  ministeriale  de  odinioară  se  bucurau  de  protecţia  le¬ 
gilor  Statului  român  —  şi  anume  baptismul,  adventismul  de  ziua  a 
şaptea  şi  creştinii  după  Evanghelie  —  au  fost  desfiinţate. 

Faptul  s’a  consumat  în  ultimele  zile  ale  anului  trecut.  La  28  De¬ 
cemvrie  1942,  dl  Prof.  Ion  Petrovici,  Ministrul  Culturii  naţionale  şi  al 
Cultelor,  prezenta  Conducătorului  Statului  un  amplu  şi  luminos  raport 
în  această  chestiune,  odată  cu  proiectul  legii  de  desfiinţare  a  sectelor 
din  România.  In  aceeaşi  zi.  Domnul  Mareşal  Antonescu  învestia  cu 
semnătura  sa  propunerea  ministrului  de  resort.  „Monitorul  Oficial “ 

( partea  I,  nr.  305  din  30  Dec.  1942,  p.  11231  urm.)  a  publicat  apoi 
înţeleptul  act  legislativ.  Aşa  s’a  urzit  Legea  nr,  927,  care  soluţionează 
categoric  şi  definitiv ,  în  4  articole  lapidare,  o  supărătoare  stare  de  fapt. 

1  Pentru  articolele  premergătoare  vezi  RT  XXVII,  1937  p.  154  —  155,  237—238, 
289-292,  438—444  ;  XXVIII,  1928  p.  367-368,  450—451  XXIX,  1939  p.  *57— 4t0, 

Potrivit  prevederilor  ei,  ,, Asociaţiile  religioase  ( sectele )  existenter. 
de  drept  sau  de  fapt,  sunt  şi  rămân  desfiinţate"  (art.  II).  „Bunurile 
imobile  înscrise  în  cartea  funduară  sau  în  registrele  de  transcripţiunv 
ale  tribunalelor  din  Ţară,  pe  numele  uneia  din  asociaţiile  religioase 
(sectele)  desfiinţate,  precum  şi  fondurile  împreună  cu  arhiva  acestor 
asociaţii,  trec  de  drept  în  patrimoniul  Statului"  (art.  III,  aliniatul  1). 
In  viitor.  Ministerul  Culturii  naţionale  şi  al  Cultelor  poate  emite  auto¬ 
rizaţii  de  funcţionare  asociaţiilor  religioase,  în  condiţiunile  ce  se  vor 
fixa  prin  Jurnalul  Consiliului  de  Miniştri.  Dar  „autorizaţia  de  funcţio¬ 
nare  este  revocabilă.  Retragerea  autorizaţiei  nu  trebue  motivată,  aceasta 
considerându-se  act  de  guvernământ"  (cf.  art.  I,  al.  2 — 4).  Prevăzător, 
Ministrul  de  resort  a  simplificat,  din  consideraţiuni  superioare  de  Stat, 
procedeul  legal  al  revocării  autorizaţiilor  eliberate.  „Retragerile  autori¬ 
zaţiilor  —  spune  raportul  ministerial  care  însoţeşte  istorica  Lege  nr. 
927  —  au  fost  caracterizate  ca  acte  de  guvernământ  spre  a  nu  fi  su¬ 
puse  cenzurii  Contenciosului  administrativ,  procedură  care  ar  îngreuna 
libertatea  de  acţiune  pe  care  Statul  este  dator  s’o  aibe  în  timpurile  de 
faţă,"  A  fost  necesară  în  acest  scop  modificarea  art.  24  din  Legea 
pentru  regimul  general  al  Cultelor  din  28  Aprilie  1928  (cu  modificarea 
din  3  August  1929),  modificare  operată  în  art.  I  al  Legii  nr.  927. 

Pe  de  altă  parte  au  fost  abrogate  şi  dispoziţiile  art.  53  din  Legea 
Cultelor.  Măsura  aceasta  este  o  consecinţă  firească  a  prevederilor  art. 
II  şi  III  din  Legea  nr.  927.  Intr‘ adevăr,  art.  53  al  Legii  Cultelor  con¬ 
firma  drepturile  acordate  comunităţii  baptiste  pe  temeiul  legii  maghiare 
din  1895.  Ori  „libertatea  acordată  baptismului  în  Transilvania  —  pre¬ 
cizează  raportul  ministerial  —  a  coincis  cu  obiectivele  guvernelor  un¬ 
gare  care  aveau  tot  interesul  să  provoace  sciziuni  şi  dezertări  în  rân¬ 
durile  ortodocşilor  care  alcătuiau  piatra  de  rezistenţă  naţională  împotriva 
acţiunii  de  maghiarizare  a  elementului  autohton  românesc". 

Ce  alte  consideraţiuni,  în  afară  de  cea  expusă  aci,  au  determinat 
conducerea  de  stat  să  făurească  Legea  nr.  927? 

Raportul  ministerial  însoţitor  —  în  al  cărui  text  echilibrat  şi  lu¬ 
minos  simţim  duduind  înalta  conştiinţă  românească  a  dlui  Prof.  I. 
Petrovici,  dar  şi  energia  priceputului  Secretar  general  al  Cultelor  şi 
Artelor  dl  Prof.  Aurel  Popa  —  le  afirmă  fără  reticenţe.  „Asociaţiile 
şi  sectele  religioase  existente  în  România  trebue  să  dispară,  ele  fiind 
focare  de  răsmeriţă,  paravane  de  desolidarizare  naţională  şi  pe  deasupra 
complet  eterogene  faţă  cu  noua  structură  a  Statului  român  naţional  şi 
totalitar .“  Importate  de  aiurea,  copios  finanţate  de  bancherii  anglo-ame- 
ricani,  susţinute  făţiş  de  presa  infeodată  acestora  şi  în  genere  sigure 
de  eficacitatea  concursului  care  li  se  dădea  de  peste  hotare,  sectele  au 
lucrat  constant  împotriva  intereselor  româneşti.  Adepţii  pe  cari  şi  i-au 
recrutat  dintre  Români,  au  devenit  în  scurtă  vreme  tot  atâtea  crengi 
uscate  pentru  comunitatea  naţională.  In  Ardeal,  ei  slujiau  'anumite 
interese  revizioniste  de  pe  urma  cărora  pătimim  atâtea.  In  Basarabia, 
făceau  cauză  comună  cu  agenţii  bolşevismului,  lucrând  în  taină  la  sur  -- 

.parea  stăpânirii  româneşti.  După  invadarea  acestui  nefericit  pământ 
străbun  de  către  trupele  roşii,  baptiştii  basarabeni  s’au  bucurat  de  un  re¬ 
gim  de  favoare  din  partea  Moscovei.  Predicatorii  lor  au  primit  însărcinări 
importante  dela  sovietici,  iar  casele  de  rugăciuni  baptiste  au  făcut  şi 
serviciul  de  cluburi  bolşevice  —  fapte  deplin  adeverite  de  paznicii  or - 
dinei  noastre  publice.  Sectele  sunt  din  principiu  împotriva  serviciului 
militar  şi  epica  noastră  luptă  antibolşevică  departe  de-a  fi  populară  în 
rândurile  lor,  le  repugnă.  Pe  scurt,  aceste  grupări  religioase  eretice, 
„sub  masca  adoptării  unei  discipline  proprii  bisericeşti,  încearcă  să  sub¬ 
mineze  coheziunea  şi  unitatea  morală  şi  naţională  a  Statului,  ce  nu 
poate  fi  despărţit  de  Biserica  strămoşească,  lucru  adeverit  cu  prisosinţă 
şi  cu  prilejul  actualului  răsboiu,  sfânt  şi  desrobitor “  —  precizează  ra¬ 
portul  ministerial. 

Nici  un  guvern  n’a  mai  vorbit  un  limbaj  atât  de  răspicat  în  astă 
ţară,  nici  un  om  politic  na  mai  manifestat  o  atât  de  pură  conştiinţă 
românească.  Cu  înregistrarea  acestui  act  de  dreptate  naţională,  noi  am 
putea  pune  capăt  luptei  viguroase  pe  care  am  dus-o  în  scopul  lichidării 
umilitorului  regim  al  sectelor  din  România  întregită,  căci  guvernul  Ma¬ 
reşalului  Antonescu  ne-a  hărăzit  cu  vârf  şi  îndesat  bucuria  împlinirii 
unui  deziderat  bine  întemeiat. 

No  facem !  Mai  avem  o  dorinţă,  pe  care  i-o  adresăm  energicului 
Secretar  general  al  Cultelor  şi  Artelor,  dl  Prof.  Aurel  Popa :  să  bine- 
voiască  a  obţine  aprobarea  forurilor  competente  pentru  publicarea  sumei 
exacte  la  care  se  cifrează  averile  în  curs  de  evaluare  de  cari  se  ser¬ 
veau  sectele  în  opera  lor  de  destrămare  a  unităţii  noastre  sufleteşti  şi 
sa  dea  în  vileag  documentele  caracteristice  descoperite  în  arhivele  ridi¬ 
cate  dela  sediile  lor  —  aşa  cum  s'a  făcut  nu  de  mult  cu  lăsământul 
defunctelor  loji  masone. 

Si  un  îndemn  către  slujitorii  altarelor  ortodoxe :  E  rândul  nostru, 
fraţilor  preoţi,  să  perfectăm  acest  act  de  guvernământ.  Manevrele  sectare 
au  fost  făcute  inoperante,  dar  adversarul  încă  nu-i  răpus.  Mai  treji  ca 
ori  când,  noi  rămânem  cu  faţa  la  inamic  f  Mai  râvnitori  ca  niciodată, 
pornim  la  muncă  înoită  şi  înteţită.  Etapa  finală  a  luptei  antisectare, 
abia  acum  începe.  Toţi  ochii  sunt  aţintiţi  asupra  noastră. 

Aşa-i  că  ne-am  înţeles,  fraţilor  preoţi? 

Dr.  GRIGORIE  T.  MARCU 

POZIŢIA  EDUCAŢIEI  RELIGIOASE  IN  ŞCOALA  SECUNDARĂ 
DUPĂ  ULTIMELE  „ INSTRUCŢIUNI " 

Ministerul  Culturii  Naţionale  a  trimis  de  curând  profesorilor  se¬ 
cundari  „  Instrucţiuni “  pentru  educaţia  elevilor,  să  completeze  programa 
analitică  şi  să  precizeze  scopul  acestei  şcoli,  pentru  o  renaştere  morală 
şi  naţională  a  tineretului  şi  a  neamului. 

Cetindu-le,  o  clipă  te  bucuri  când  vezi  că  se  urmăreşte  să  se 
deschidă  în  şcoală  un  drum  mai  ban,  care  să  corespundă  nevoilor 

naţiunii.  Până  azi  ne-am  inpotmolit  prea  mult  in  teorii  scientiste,  obo¬ 
sitoare,  uitând  că  şcoala  trebue  să  fie  purtătoarea  simţirii  şi  a  idealu¬ 
rilor  noastre  sfinte.  Imităm,  încă,  învăţământul  francez.  Acestuia,  acum 
patra  decenii,  G.  Le  Bon  în  „Psychologie  de  l'Education" ,  îi  făcea  o  judi¬ 
cioasă  şi  aspră  critică.  Din  el  deducea  dezastrul  Franţei,  fiindcă  navea 
în  centrul  preocupărilor  sale  problemele  vitale  ale  comunităţii  naţionale , 
cum  avea  cel  german,  ci  se  pierdea  în  intelectualism  steril  şi  în  uma¬ 
nism  neînţeles. 

„Instrucţiunile1  de  faţă  urmăresc  o  ieşire  la  liman,  o  depăşire- 
Ele  accentuiază  că  şcoala  trebue  să  slujească  supremelor  aspiraţii  ale 
neamului  şi  „ intereselor  Statului "  (p.  4),  desbrăcându-se  de  utopicul 
ideal  cosmopolit,  de  individualismul  primitiv  şi  de  criticismul  sceptic, 
atât  de  dăunător  unei  sănătoase  educaţii. 

In  locul  „ bazarului "  de  cunoştinţe  nearmonizate,  ea  trebue  să 
rămână  vatră  de  naţionalism  sacru,  pur  şi  creator,  menită  să  ne  dea 
pe  Românul  de  multă  nădejde,  la  înălţimea  evenimentelor  şi  a  vremu¬ 
rilor  mari  care  ne  aşteaptă. 

Sfârşind  lectura  lor,  rămâi  cu  un  sentiment  de  amărăciune,  pentrucă 
îţi  dai  seama  că  scopul  şi  idealul  lor  educativ  na-i  formulat  complet 
şi  in  mod  desăvârşit,  cum  ar  fi  putut  să  se  facă.  Şi  aceasta  din  ca¬ 
uză  că  „ Instrucţiunile “  nu  spun  nimic  despre  valoarea  şi  necesitatea 
idealului  creştin,  atât  de  organic  legat  de  fiinţa  noastră  naţională.  In 
plus,  activităţii  religioase,  ca  fundament  al  formării  caracterului  moral, 
nu  i  se  dă  decât  un  rol  neînsemnat.  Se  crede,  poate,  că  Religia  nu-i 
absolut  necesară  în  ansamblul  problemelor  de  educaţie  ?  Dacă  da. 
atunci  este  o  mare  eroare,  care  împiedecă  realizarea  scopului  urmării 
de  legiuitor.  Pentrucă  viaţa  creştină  nu  poate  fi  dispreţuită. 

Atmosfera  creştină  constitue  bolta  istoriei  şi  axa  vieţii  noastre 
bimilenare.  In  freamătul  harului  ei  divin  ne-am  plămădit  şi  am  trăit 
ea  neam,  iar  Biserica  străbună,  ca  o  mamă  bună,  ne-a  ridicat  din  ne¬ 
cazuri  cu  idealul  său  isbăvitor,  care  ne-a  devenit  în  veac  „pâinea  vieţii .“ 

Fenomenul  acesta  de  simbioză  organică  dintre  Hristos  şi  etnosut 
nostru  nu  trebue  subestimat,  cum  fac  „ Instrucţiunile u,  care  din  acest 
punct  de  vedere  nu  aduc  nimic  nou  faţa  de  programa  analitică  veche 
şi  nici  un  spor  de  viziune  creştină. 

Nu  exagerăm.  In  cele  34  pagini  nu  se  afirmă  nici  unde,  limpede 
şi  categoric,  că  idealul  creştin  —  alături  de  cel  naţional  —  trebue  să 
străjuiască  inima  şcolii  secundare.  Abia  de  două  ori  şi  cu  totul  tan¬ 
genţial  —  la  p.  22—23  şi  32  —  e  amintit  şi  catehetul,  printre  profe¬ 
sorii  de  dexterităţi. 

Pe  semne  ne  lăsăm  furaţi  de  amăgitoarea  înţelepciune  a  lumii  şi 
fie  îngrijorează  impasul  clipei.  Nu  trebue !  Neamul  acesta  a  străbătut 
dealungul  mileniilor  zile  mai  grele  decât  cele  de  acum  şi  le-a  supra¬ 
vieţuit  eroic  prin  credinţa  creştină. 

Chiar  aici  în  Ardeal  aceasta  i-a  adus  îndelungată  crucificare, 

dar  mai  pe  urmă,  prin  forţa  sa  morală  invincibilă,  a  cucerit  sfânta 
libertate  şi  înviere . 

Recunoaştem  că  „ Instrucţiunile "  amintesc  vag  ceva  şi  despre  cre¬ 
dinţa  străbună,  ca  o  valoare  naţională  pe  care  trebue  s’o  cultivăm. 
Insă  care  credinţă,  fiindcă  sunt  două?  Sau  poate  nici  una  din  ele, 
căci  ar  putea  fi  vorba  de  una  politică.  îndoială!  Iar  când  se  arată 
mijloacele  educative  şi  organizarea  activităţii  şcolare  (p.  II  şi  III),  din 
nou  nu  se  spune  nimic  de  cea  religioasă  şi  nici  nu  se  precizează  în 
cari  şedinţe  este  chemat  să  lucreze  şi  catehetul. 

Cu  aşa  măsuri,  şcoala  nu-şi  atinge  îndoitul  său  ideal  moral-na- 
{ tonal,  ca  să  dea :  a)  avânt  unui  nou  naţionalism  activ  şi  plenar,  b)  isvo- 
rît  dintr’o  sănătoasă  „concepţie  despre  viaţă,  în  care  năzuinţele  idealiste 
să  se  îmbine  cu  sentimentul  datoriilor  civice  şi  naţionale “  (p.  5),  iar  c) 
tinerii  să  deprindă  cultul  adevărului,  râvna  de  lucru  bun,  împlinirea  da¬ 
toriei,  simţul  răspunderii,  al  onoarei,  al  cinstei,  al  fidelităţii  şi  al  soli¬ 
darităţii  eroice  în  muncă  până  la  sublimul  jertfei  (p.  5). 

Dar  cine  mai  mult  decât  Domnul  Hristos  a  întrupat  acest  ideal ? 
Nimeni!  De  aceea  numai  în  cultul  Lui  se  desăvârşesc  aceste  virtuţi 
morale,  adumbrite  de  harul  credinţei  vii  că  Dumnezeu  este  atotprezent 
şi  atoateştiutor,  iar  în  ziua  înfricoşată  a  judecăţii  Sale  va  răsplăti  dreptr 
pe  fiecare,  după  osteneala  sa. 

Şi  atunci,  ca  să  fructificăm  strădaniile  dascălilor  noştri  şi  să 
apropiem  pe  copiii  neamului  de  acest  ideal  suprem,  socotim  că  e  mai 
necesară  o  reîncreştinare  a  şcolii  chiar  şi  prin  legi  clar  exprimate,  ca 
toţi  să  ştie  că  servesc  lui  Dumnezeu  şi  prin  El,  naţiunii  lor.  Să  ştie 
toţi  că  religia  creştină  este  fundamentul  valorilor  morale,  factorul  esen¬ 
ţial  al  istoriei  care  înalţă  neamurile  spre  lumină. 

Profesorii,  toţi ,  nu  numai  cel  de  Religie,  să  se  nizuiască  mai 
întâi  ca  elevii  lor  să  fie  mai  presus  de  orice  creştini  adevăraţi  şi  ei 
vor  deveni  mai  morali,  mai  buni,  mai  harnici,  mai  ordonaţi  şi  discipli¬ 
naţi,  mai  de  caracter  şi  concomitent  vor  fi  mari  naţionalişti,  gata  de 
jertfă  pentru  binele  neamului  şi  al  patriei  lor,  pe  care  le  vor  adora  cu 
căldura  cu  care  îmbrăţişează  Crucea  Domnului. 

Să  facem  ca  Hristos  să  intre  şi  să  stăpânească  în  şcoală.  Pentrucă 
unde  va  lumina  El,  se  sălăşlueşte  cultul  Adevărului,  al  Binelui  şi  al 
Frumosului  absolut,  cu  toată  înţelepciunea  cerească.  In  faţa  Lui  slăbesc 
armele  întunerecului  şi  dispar  greutăţile  vieţii. 

Unde  intră  Hristos,  vine  libertatea  morală  pentru  împlinirea  bine¬ 
lui  din  dragoste  către  Dumnezeu,  aproapele  şi  sine  însuşi.  Acolo  vine 
pacea  adevărată  şi  statornică,  şi  dispare  mulţimea  de  legi  care  întu¬ 
necă  mintea  şi  slăbesc  voinţa,  căci  legea  toată  e  înscrisă  în  conştiinţa 
creştină  luminată,  care  împlineşte  desăvârşit  orice  datorie  pe  care  ne- o 
impune  viaţa  şi  clipa.  Acolo  intră  simţul  demnităţii,  al  onoarei,  al 
muncii  cinstite  şi  al  răspunderii  întregi  pentru  bunul  public  în  faţa  lai 
Dumnezeu,  a  conştiinţei  personale  şi  a  naţiunii.  Acolo  încetează  egois¬ 
mul  şi  materialismul,  utilitarismul  şi  pofta  nebună  de  acaparare  pe  căi 

imorale.  $i  treptat  se  cimentează  o  solidaritate  naţională  pe  una  mo¬ 
rală,  zidită  pe  legi  divine. 

Hristos  va  înfrăţi  generaţiile  şi  clasele  sociale  în  marea  familie 
românească. 

Remarcăm  că  in  şcoală  nu  trebue  subordonată  problema  educaţiei 
creştine  altora  mai  mărunte,  căci  nu-i  o  problemă  didactică  ci  una  de 
arhitectură  spirituală  a  naţiunii,  de  care  depinde  viaţa  sau  moartea  ei.  Nu, 
penirucă  o  generaţie,  două,  sau  mai  multe,  crescute  în  indiferenţă  faţă 
de  valorile  superioare  creştine,  ajungând  în  fruntea  naţiunii  îi  aduc 
atâta  amar  şi  rău,  împiedecând-o  în  desvoltarea  sa  firească  secole 
întregi  şi  chiar  abătând-o  dela  linia  destinului  său. 

Dacă  idealul  şcolii  variază  dela  o  generaţie  la  alta,  se  schimbă 
profilul  lor  moral  şi  întreg  felul  lor  de-a  înţelege  sensul  existenţei  în 
viaţa  neamului.  Se  schimbă  astfel  chiar  idealul  lor  şi  se  rupe  legă¬ 
tura  organică  ce  le  uneşte.  Ele  nu  se  pot  înţelege,  ziua  de  mâine 
devine  nesigură  pentru  aceste  generaţii,  căci  n’au  nici  o  coheziune  sufle¬ 
tească  într'olaltă,  n'au  nici  un  fond  comun,  pentrucă  la  vremea  şcola¬ 
rităţii  lor  nan  fost  îndrumate  către  criterii  juste  pentru  aprecierea 
valorilor  mari  şi  absolute. 

De  aici  vrem  să  se  reţină  această  lege :  că  şcoala  trebue  să 
consacre  unor  „probleme-valori"  un  cult  permanent,  pentrucă  sunt  co¬ 
lumne  de  foc  care  ne  călăuzesc  peste  milenii.  Neglijate  azi,  nu  ne  putem 
gândi  să  le  reluăm  „mai  târziu“ ,  cu  alte  generaţii.  Nu!  Odată  rupt, 
firul  educaţiei  sănătoase  se  înoadă  greu,  dupăce  se  produc  sdruncinări 
naţionale  adânci,  cu  urmări  catastrofale.  Cultul  acestor  „probleme- 
valori"  —  în  fruntea  cărora  stă  cea  creştină  —  se  cuvine  trecut  din 
tată  în  fiu,  căci  formează  veşnicia  spiritualităţii  şi  solidarităţii  naţionale . 
Esenţa  lui  constitue  unitatea  morală  a  rasei,  fondul  comun  prin  care 
ne  legăm  viabil  de  trecui  şi  de  viitor. 

Relevând  caracterul  integral  naţionalist  al  şcolii  secundare,  „ In¬ 
strucţiunile “  noui  să  nu  uite  că  problema,  de  căpetenie  a  neamului  nostru 
este  sănătatea  lui  morală,  rezolvată  exclusiv  prin  educaţie  creştină  dată 
fiecărei  generaţii  tinere.  Aceasta  zideşte  viaţa  pe  temelii  sănătoase, 
făureşte  caracterul  moral  şi  dă  avânt  către  ideal  tuturor  celor  cuminţi 
şi  aleşi. 

Să  nu  se  uite,  apoi,  că  această  şcoala  este  deplin  în  slujba  na¬ 
ţiunii  numai  ca  instituţie  creştină,  iar  într’o  adevărată  şcoală  româ¬ 
nească  nu  putem  face  educaţie  naţională  după  tipicul  altor  popoare, 
■ea  având  aici  un  caracter  specific.  Acesta  trebue  să  se  întrepătrundă 
mereu  de  cea  religioasă,  căci  ambele  au  o  istorie  comună.  Despărţite, 
ambele  sufăr,  dar,  mai  puţin,  educaţia  naţională  nu-şi  poate  ajunge 
scopul,  iar  munca  noastră  rămâne  zadarnică,  sau  cu  roade  puţine  şi 
trecătoare. 

Să  se  aşeze,  deci,  educaţia  religioasă  la  locul  de  frunte  care  îi 
revine,  iar  intre  ea  deoparte  şi  intre  educaţia  morală  şi  naţională 

de  altă  parte,  să  înceapă  o  colaborare  armonică,  sistematică  şi  neîn¬ 
treruptă.  Numai  aşa  se  va  creia  spiritul  cel  nou  în  şcoala  românească’ 
(p.  1),  cu  rezultate  optime  pentru  folosul  neamului,  al  patriei  şi  al  sta¬ 
tului  nostru.  Aşa  vom  începe  opera  grea  de  remediere  a  crizei  morale- 
m  care  ne  sbatem,  iar  prin  tineret  vom  pregăti  neamului  un  viitor  mai 
sigur.  Căci  îi  vom  dărui  aluatul  cel  bun  de  însănătoşire  duhovnicească, 
pregătit  prin  aceea  că  vom  arăta  zilnic  acestui  tineret  zările  altei  vieţi, 
mai  înaltă  şi  mai  bună,  plină  de  rânduialâ  şi  de  sens,  zidită  pe  idealul 
creştin,  creator  de  valori  veşnice. 

Şi  suntem  convinşi  că  dacă  am  fi  aşezat  la  baza  educaţiei  naţi¬ 
onale  idealul  creştin  cu  40 — 50  ani  înainte,  desigur,  azi  n'am  fi  aici. 

Este  un  act  de  înţelepciune  mare  ca,  azi  mai  ales,  când  luptăm 
şi  biruim  sub  semnul  sf.  Cruci,  că  o  cinstim  şi  prin  viata  noastră.  Şi  e- 
locul  s’o  spunem  că  este  o  datorie  superioară  de  Stat  ca  să  creştem 
copiii  eroilor  legendari  în  credinţa  creştină  a  părinţilor,  in  cultul  pentru 
Hristos,  căci  numai  prin  El  arătăm  lumii  toată  vrednicia  noastră  şi  ră¬ 
mânem  strajă  a  culturii  care  ridică  umanitatea  către  lumină,  pace  şt 
fericire  —  către  Dumnezeu. 

Preot  Prof.  SIMION  RADU 

AM  DESCOPERIT  UN  MECENAT:  DR.  IO  AN  P.  PAPP 

Ca  oameni  şi  ca  creştini,  toţi  cei  ce  ostenim  in  paginile  curate- 
ale  acestei  torţe  de  lumină  ortodoxă,  am  refuzat  totdeauna  să  mani¬ 
festăm  atitudini  pesimiste.  Răul,  ori  cât  de  hidoase  ar  fi  fost  înfâţişerile 
tui,  l-am  semnalat  cu  cumpăt,  l-am  înfruntat  cu  energie  şi  i-am  opus  cu 
conştiinţa  curată,  cu  creştinească  mândrie  şi  cu  elan  tineresc,  frumuseţile 
luminii  neapuse  a  Evangheliei,  în  a  căror  biruinţă  credem  cu  toată  tă¬ 
ria  sufletelor  noastre  arzânde.  Nu  ne-a  plăcut  nici  când  să  înegrim 
petele  şi  aşa  destul  de  întunecate  ale  unora  sau  altora  din  aspectele 
vieţii  noastre  de  obşte.  Pe  cât  de  reali  în  înregistrarea  şi  aprecierea 
faptelor  cari  se  petrec  sub  ochii  noştri,  pe  atât  de  încrezători  în  posi¬ 
bilitatea  îmbunătăţirii  calităţii  lor  morale  ■ —  aşa  am  fost  noi  şi  aşa 
ne-am  comportat  în  toată  bună  vremea.  Ţipătului  sinistru  de  cucuvae, 
i-am  preferat  totdeauna  liniştea  sămănătorului  care  îngroapă  grăunţele 
sub  brazdă  cu  nădejdea  că  la  seceriş  va  culege  rod  bogat. 

Şi  ca  să  nu  mai  lungim  vorba,  vom  reaminti  cititorilor  acestei 
reviste  că  n'am  părăsit  linia  robustei  noastre  încrederi  în  spiritul  de 
jertfelnicie  al  intelectualilor  noştri  înstăriţi  nici  atunci  când  asvârleam 
întrebarea  cu  două  tăişuri :  „Unde  ne  sunt  mecenafii?"  f vezi  RT 
XXVII,  Î937,  p.  369 — 370).  Falanga  acestor  dătători  de  bună  voie, 
pe  cari  sf.  apostol  Pavel  ne  încredinţează  că  Dumnezeu  îi  iubeşte  foarte 
(cf.  II  Cor.  9,  7),  umple  istoria  îmbărbătătoarelor  tristeţi  ale  Ardealului  an¬ 
tebelic:  instituirea  de  fundaţiuni  cu  caracter  de  obştească  folosinţă, 
devenise  la  noi  obiceiu.  Că  el  a  înflorit  cu  osebire  sub  streaşină  Bisericii 
străbune,  se  ştie  —  şi  credem  că  e  de  prisos  sâ  mai  arătăm  de  ee  ? 

Ar  trebui  să  articulăm  anumite  adevăruri  neplăcute  la  auz  pentru  acea 
parte  a  intelectualităţii  noastre  —  o  avem,  vai  şi  pe  aceasta !  —  care  ab¬ 
sentează  dela  sfatul  de  taină  pe  care  umbrele  măreţe  ale  trecutului  nu 
încetează  să-l  şoptească  mlădiţelor  lor  actuale.  E  adevărat  că  ne-a  pus 
pe  gânduri  golul  ce  se  căsca  înainte-ne  atunci  când  am  scris  acel  ar¬ 
ticol  ;  numai  dreptcredinciosul  Preot  Iordan  Curcubătă  şi  soţia  sa,  maica 
preoteasă  Aurelia,  şi-au  mai  adus  aminte,  pe  aceea  vreme,  de  o  datină 
ţinută  altă  dată  în  mare  cinste  pe  meleagurile  noastre.  Exprimam  însă 
nădejdea  că  viitorul  va  ridica  şi  alţi  urmaşi  vrednicilor  de  pomenire 
mecenaţi  Emanoil  Gojdu,  Emanoil  Ungureanu,  Alexandru  Lebu,  Dr. 
Ioan  Mihu,  şi  alţii,  ale  căror  nume  istoria  Ardealului  le-a  rânduit  cu 
cinste  în  paginile  ei  fără  de  moarte.  Şi  astăzi,  vedem  că  n'avem. 
nici  un  motiv  să  ne  căim  . , . 

însoţind  astă  toamnă  pe  un  înalt  ierarh  al  Bisericii  noastre , 
astăzi  în  pribegie,  în  vizitele  pe  cari  le-a  făcut  fruntaşilor  vieţii  româ¬ 
neşti  sibiene,  am  avut  fericitul  prilej  sâ-l  cunoaştem  în  de-aproape  pe 
un  venerabil  şi  foarte  distins  magistrat  superior  din  Ardealul  de  nord, 
vremelnic  sălăşluit  —  după  refugiu  —  în  cetatea  de  scaun  a  Mitropo¬ 
liei  Ardealului.  Până  atunci ,  ştiam  puţine  lucruri  despre  dânsul :  cum¬ 
păna  dreptăţii  o  ţine  ferm  şi  cu  corectitudine  exemplară  în  mâinile 
sale  curate;  cercetează  regulat  sf.  biserică:  la  zde  mari,  însoţii  de  con¬ 
silierii  săi,  poate  fi  văzut  în  Catedrală,  iar  în  celelalte  sărbători  şi 
Dumineci  îşi  fortifică  sufletul,  cu  nebiruitele  puteri  ale  rugăciunii  de  obşte, 
într’o  strană  ferită  a  „Bisericii  din  groapă" ;  dela  manifestaţiile  româ¬ 
neşti  ale  urbei  noastre  este  nelipsit. 

L’am  mai  văzut,  de-atunci  încoace,  o  singură  dată,  în  acelaşi  mo¬ 
dest  cabinet  de  lucru  dela  Palatul  Justiţiei.  însoţit  de- un  student  al 
nostru,  i-am  prezentat  —  cu  ceremonialul  îndătinai  —  invitaţia  la 
şedinţa  festivă  de  comemorare  a  Mitropolitului  Şaguna.  După  aproape 
un  ceas  de  vorbă  răscolitoare  a  trecutului,  în  apele  pure  ale  căruia 
acest  om  treaz  şi  distins  se  refugiază  cu  o  pasiune  înălţătoare,  am  ple¬ 
cat  mai  departe.  Ne-a  oferit  la  despărţire,  discret  şi  demn,  o  broşură „ 
In  aceeaşi  zi  am  citit-o  rând  de  rând.  Şi  —  de  ce  ham  spune-o?  — 
copleşiţi  de  emoţie,  am  înodat  firul  gândurilor  de  un  trecut  pe  care  îl 
admirăm  şi-l  vrem  actualizat  cu  atâta  ardoare.  Prim-P reşedinţele  Curţii 
de  Apel  din  Cluj — Sibiu,  dl  Dr.  Ioan  P,  Papp  —  căci  despre  dânsul 
este  vorba  —  ne-a  hărăzit  această  rară  şi  superioară  satisfacţie. 

Beiuşan  de  viţă  preoţească,  şi-a  pierdut  rând  pe  rând  unicul  băiat 
Dudu,  din  botez  Pavel  Ioan  Papp  (f  25  Sept.  1918  ca  elev  de  liceu) 
şi  apoi  soţia  Veturia  n.  Bontescu  (f  1936).  Respectând  generoasa  do¬ 
rinţă  a  acestei  femei  distinse  şi  îndemnul  inimii  sale,  dl  Dr.  Ioan  P.  Papp 
în  înţelegere  cu  fiica  dsale  Doina  Papp  —  a  constituit  din  averea 
ilustrei  sale  familii,  care  se  cifrează  la  o  valoare  respectabilă,  „Funda- 
ţiunea  culturală  de  binefaceri  şi  ajutor  Pavel  Ioan  Pappu,  cu  sediul 
în  Beiuş.  Actele  de  finalizare  sunt  aşternute  în  broşura  amintită  (apă¬ 
rută  în  1942,  la  Tipografia  „Cartea  Românească  din  Cluj " — Sibiu).. 

De  sprijinul  ei  beneficiază  copii  săraci  şi  silitori,  şcolari  şi  studenţi, 
orfani,  bolnavi,  săraci,  bătrâni  şi  neputincioşi  „ români  de  neam  şi  de 
lege  ortodoxă,  născuţi  în  Beiuş,  în  jurul  Beiuşului,  în  Bradul  Zăran - 
dului  şi  în  jurul  Bradului,  după  detaliile  şi  condiţiile  arâiate  mai  pe 
larg  în  statutele  fundaţiunii"  (p.  3).  Participarea  Bisericii  noastre  la  chi- 
vernisirea  fundaţiunii  numite  —  notăm  cu  simpatie  acest  amănunt  — 
este  hotărâtoare.  Restul  detaliilor  ne  interesează  mai  puţin. 

Esenţialul  este  că  am  descoperit  un  mecenat,  adică  un  suflet  care 
a  meditat  îndelung  şi  cu  folos  asupra  cuvântului  Domnului:  „Eşti  mai 
fericit  când  dai,  decât  când  iai "  (F.  Ap.  20,  35). 

Cine-i  va  urma? 

Dr.  GRtGORlE  T.  MARCU 

■± 

. SPOVEDANIA  RECTORULUI  UNIVERSITĂŢII  DACIEI 

SUPERIOARE 

—  marginal  la  un  ciclu  de  conferinţe  religioase  — 

Pribeagă  noastră  Alma  Mater  Napocensis  a  programat  pentru 
ultimele  săptămâni  ale  sf.  post  al  Naşterii  Domnului  un  ciclu  de  patru 
conferinţe  religioase,  accesibile  studenţimii  şi  obştei  sibiene  de  toate 
stările. 

Decanul  în  funcţiune  al  Facultăţii  de  Litere  şi  Filosof  ie,  dl  Prof. 
Dr.  D.  D.  Roşea  l-a  inaugurat  Duminecă  22  Nov.  1942,  vorbindu-ne 
cu  supleţea  pe  care  i-o  cunoaştem  de  mult,  despre  „Sentimentul  religios 
şi  gândirea  filosofică". 

I-a  urmat  Păr.  Prof.  Dr.  I.  Lupaş,  Prorectorul  Universităţii,  care 
—  cu  ştiuta-i  vervă  şi  competenţă  —  a  şters  praful  ce  acoperea  figura 
excepţională  a  uitatului  Mitropolit  ardelean  al  Ungro-Vlahiei,  vrednicul 
de  pomenire  Ierarh  Teodosie  Veştemeanul  ( Duminecă  29  Noemvrie 
1942).  Conferinţa  eruditului  istoric  ardelean  şi  academician  român  apă¬ 
rând  în  întregime  —  simţitor  amplificată  —  în  acest  fascicol  al  revistei 
noastre,  ne  socotim  dispensaţi  de  plăcuta  obligaţiune  de-a  o  mai  co¬ 
menta  precum  merită. 

O  săptămână  mai  târziu,  am  ascultat  pe  dl  Prof.  Dr.  luliu  Ha- 
ţieganu,  Rectorul  Universităţii,  care  ne-a  vorbit  Duminecă  6  Dec.  1942 
(Praznicul  sf.  Ierarh  Nico'ae),  despre  „Puterile  culturii  creştine" . 

Reputatul  elenist  dl  Prof.  Dr.  Şt.  Bezdechi,  a  încheiat  ciclul  de 
conferinţe  religioase  ( Duminecă  13  Dec.  1942),  cu  subiectul  desprins 
din  opera  marelui  mistic  răsăritean  sf.  Maxim  Mărturisitorul:  „Scara 
iubirii". 

Succesul  cu  care  s’a  soldat  această  experienţă  a  fost  desăvârşit. 
Asistenţa  care  umpluse  de  fiecare  dată,  până  la  refuz,  sala  de  con¬ 
ferinţe,  a  înglobat  pe  lângă  număr oşi  studenţi  dela  Academia  teologică 
„Andreiană"  şi  dela  Facultăţile  de  ştiinţă  laică,  elita  societăţii  româ¬ 
neşti  sibiene,  în  frunte  cu  I.  P.  Sf.  Mitropolit  Nicolae  al  Ardealului. 

Două  lucruri  trebue  reţinuie  în  deosebi  dm  această  deplin  isbutită 
experienţă:  1.  iniţiativa  ciclului  de  conferinţe  religioase  şi  2.  cutremu- 
rătoarea  spovedanie  a  Rectorului  Universităţii  Daciei  Superioare.  Să  le 
luăm  pe  rând  —  şi  fără  a  face  risipă  de  cuvinte. 

1.  Meritul  celei  dintâi  revine  în  întregime  dlui  Rector  Dr.  Iuliu 
Haţieganu  şi  Păr.  Prof.  Aurel  Nanu,  duhovnicul  studenţilor  universitari. 
Ea  este  una  din  consecinţele  practice  ale  vrerii,  de  atâtea  ori  manife¬ 
stată  de  către  dl  Rector  Haţieganu,  de-a  apropia  cât  mai  mult  Uni¬ 
versitatea  ardeleană  de  Biserică  şi  de-ai  hărăzi  studenţimii  o  temeinică 
educaţie  religioasă.  Dezideratul  acesta,  înscris  la  loc  de  frunte  în  pro¬ 
gramul  de  acţiune  ce  şi  l-a  făurit  când  i  s’a  încredinţat  conducerea 
acestei  înalte  instituţii,  a  fost  onorat  după  cuviinţă. 

2.  Cât  priveşte  conferinţa  dela  sf.  Nicolae,  aceasta  —  fără  să 
•consiitue  o  mutate,  dl  Rector  Haţieganu  nefiind  la  prima  manifestare 
de  adeziune  necondiţionată  la  idealurile  netrecătoare  şi  de  neîntrecut 
ale  Bisericii  lui  Hristos  în  lume  —  a  constituit  o  adevărată  revelaţie. 
Dl  Dr.  Iuliu  Haţieganu  —  o  ştim  cu  toţii  —  este  nu  numai  un  pro¬ 
fesor  de  indiscutabil  prestigiu,  ci  şi  un  medic  practician  de  reputaţie 
europeană.  Cu  atât  mai  mult  câştigă  deci  în  valoare  uluitoarea  mărtu¬ 
risire  a  acestui  savant  pentru  care  ştiinţa  medicală  nu  mai  are  nici  un 
secret  —  făcută  la’ncepatul  conferinţei  în  chestiune  —  când  a  spus  că 
pe  măsură  ce  a  avansat  in  descifrarea  organismului  omenesc,  a  simţit 
;fortificându-i-se  credinţa  in  Dumnezeu.  Ce  întremător  tonic  pentru  con¬ 
vingerile  religioase  morale  ale  studenţimii  care-l  asculta!  Tineretul  nostru 
. universitar  asista  astfel  la  confirmarea  masivă  a  adevărului  aşternut  în 
cunoscuta  zicală :  „Puţină  ştiinţă  îndepărtează  de  Dumnezeu;  multă 
ştiinţă,  apropie 

De  altcum,  dl  Rector  Haţieganu  a  repetat  şi  cu  prilejul  amintit 
<că  tinerele  generaţii  au  astăzi  urgentă  trebuinţă  de-o  educaţie  temeinică, 
ale  cărei  determinante  nu  pot  fi  decât  credinţa  In  Dumnezeul  străbu¬ 
nilor  noştri  şi  încrederea  totală  în  vigoarea  de  nebiruit  a  Neamului 
românesc.  Iar  exegeza  făcută  devizei  înscrise  pe  nouile  flamuri  tricolore 
ale  Universităţii  noastre  —  credinţă,  ştiinţă,  vigoare  —  poate  intra  cu 
cinste,  ca  o  pagină  de  clasică  frumuseţe  şi  de  amplă  rezonanţă  româ¬ 
nească,  într’o  antologie  a  infuziilor  de  optimism  robust  pompat  de 
câţiva  dintre  fruntaşii  vieţii  noastre  publice  în  sufletul  întristat  al  celor 
ce  străbatem  această  cumplită  răscruce  de  vremi. 

Mai  trebue  să  repetăm  şi  noi  mărturisirea  făcută  de  personalităţi 
cu  rosturi  superioare  in  viaţa  plenară  a  Neamului  nostru:  Universitatea 
Daciei  Superioare  este  cât  se  poate  de  bine  îndrumată  de  actualul  ei 
fnamtestătâtor? 

Dr.  GRIGORIE  T.  MARCO 

m 

PĂSTORUL  CEL  BUN 

O  DECLARAŢIE  A  I.  P.  SF.  MITROPOLIT  NICOLAE  AL  ARDEALULUI 

Afluenţa  publicului  la  liturghiile  arhiereşti  din  Catedrală  şi  la  recep¬ 
ţiile  oficiale  ce  se  desfăşoară  la  Reşedinţa  mitropolitană  din  Sibiu  m 
anumite  zile  însemnate  ale  anului  bisericesc,  este  tot  mai  vizibilă  pe 
măsură  ce  vremea  trece,  iar  seriozitatea  generaţiei  actuale,  asupra  că¬ 
reia  apasă  răspunderi  din  ce  în  ce  mai  grele,  sporeşte.  La  Anul  nou,, 
la  Paşti,  la  Rusalii,  la  sf.  Nicolae,  la  Crăciun,  lumea  aleargă  într’un 
număr  impresionant  să-l  audă  vorbind  pe  I.  P.  Sf.  Mitropolit  Nicolae 
al  Ardealului,  iar  mărturisirile  pe  cari  le  face  înaltul  Ierarh  sunt  co¬ 
mentate  ca  interes  şi  cu  înfiorată  bucurie  în  presă  şi  pe  cale  particulară.. 

Vorbeşte  aşa  de  frumos  Chiriarhul  nostru!  Graiul  Său,  cu  mo¬ 
dulări  metalice,  de-o  rară  distincţie,  fraza  sa  rotundă  şi  plină  de  sens, 
limpezimea  gândului  Său  drept  şi  dogoritoarea  căldură  pe  care  o  emană 
această  elocvenţă  fremătătoare,  au  făcut  demult  din  I.  P.  Sf.  Sa  unul 
din  cei  mai  gustaţi  vorbitori  pe  cari  îi  avem  astăzi.  Ne-am  obicinuit  să 
vedem  într’ânsul  pe  cel  mai  autorizat  şi  mai  înzestrat  interpret  al  nă¬ 
zuinţelor  obştei  româneşti  de  dincoace  de  munţi  şi  un  îndrumător  de 
optim  prestigiu  al  vieţii  plenare  a  neamului  românesc.  Cuvântul  Său 
e  ascultat  de  fiecare  dată  —  şi  la  propriu  şi  la  figurat.  e  un  mare 
noroc  că  în  vârtejul  unor  vremuri  atât  de  învălmăşite  avem  pe  cine 
asculta,  totdeauna  însufleţiţi  de  încrederea  desăvârşită  că  zările  pe  cari 
ni  le  indică  îndemnurile  Sale  irezistibile  se  scaldă'n  mare  de  lumină,, 
iar  căile  ce  duc  într’acolo  drepte  sunt. 

Organele  noastre  de  presă,  chiar  şi  acelea  cari  până  acum  n’au 
manifestat  nici  o  aderenţă  la  idealurile  Bisericii  străbune,  au  zăbovit 
insistent  asupra  Pastoralei  de  Crăciun  a  I.  P.  Sf.  Sale,  desprinzând 
din  rândurile  ei  robuste  principii  de  orientare  în  vâltoarea  împrejură¬ 
rilor  actuale,  valabile  pentru  întreaga  suflare  românească.  Iar  cuvânta¬ 
rea  de  răspuns  la  urările  ce  i-au  fost  prezentate  de  capii  autorităţilor 
şi  instituţiilor  urbei  noastre,  cu  pilejul  recepţiei  tradiţionale  de  Anul  nove 
1943,  a  avut  un  răsunet  cel  puţin  tot  atât  de  larg  şi  îmbărbătâtor.  în¬ 
crederea  desăvârşită  în  acel  minunat  echilibru  sufletesc  al  poporului 
român,  care  ne-a  uşurat  biruirea  atâtor  strâmtorări,  şi  mai  presus  de 
toate  conservarea  neamului  nostru,  —  iată  linia  de  conduită  a  cărei 
urmare  I.  P.  Sf.  Sa  ne- a  recomandat-o  tuturor,  conducători  şi  conduşi, 
neuitând  să  dea  această  bărbătească  justificare  înaltului  îndemn :  „pen¬ 
tru  a  putea  pune  in  cumpănă,  în  clipa  decisivă,  toate  puterile  şi  virtu¬ 
ţile  noastre “. 

Nouă  ni  se  pare  însă  că  in  comentariile  făcute  cuvântării  de 
Anul  nou  a  I.  P.  Sf.  Sale  nu  s’a  insistat,  atât  cât  ar  fi  trebuit,  asu¬ 
pra  unei  îndoite  asigurări  pe  care  a  dat-o  înaltul  Ierarh.  Facem  acea¬ 
stă  remarcă  animaţi  de  dorinţa  curată  de-a  valorifica  o  declaraţie 
care  ni  se  pare  esenţială  pentru  vremile  ce  le  străbatem.  Atâta  tot! 

O  zicală  de  circulaţie  curentă,  spune  că  prietenul  adevărat  Ia 

nevoe  se  cunoaşte Istoria  Ardealului  antebelic  —  şi  de  doi  ani  încoace 
a  unei  jumătăţi  din  el  —  e  mărturia  cea  mai  elocventă  a  sprijinului  ne¬ 
precupeţit  pe  care  Biserica  ortodoxă,  veacuri  dearândul  ea  singură,  l-a 
dat  elementului  de  sânge  şi  limbă  românească,  pentru  ca  să-şi  conserve 
nealterată  fiinţa  sa  etnică  şi  să-şi  poată  făuri  o  istorie  demnă  de  vir¬ 
tuţile  sale  fireşti. 

Aşa  va  fi  şi  acum  —  şi  totdeauna! 

„Să  fiţi  convinşi  că  această  Biserică  se  strădueşte  şi  azi  să  se 
identifice,  prin  slujitorii  ei,  cu  suferinţele  şi  cu  aspiraţiunile  neamului, 
în  aceasta  vedem  noi  slujitorii  altarelor  —  a  spus  I.  P.  Sf.  Sa  —  ro¬ 
stul  Bisericii  în  aceste  timpuri.  \om  ruga  pe  Dumnezeu  cu  tot  mai 
multă  căldură  ca  să-şi  coboare  darul  şi  binecuvântarea  Sa  peste  ţară 
şi  neam.  Vom  turna  în  cererile  noastre  toată  văpaia  credinţii,  ca  prin 
credinţa  în  Dumnezeu  să  ţinem  trează  credinţa  în  dreptatea  cauzei  ro¬ 
mâneşti  şi  voinţa  poporului  de  a  aduce  orice  jertfă  pentru  satisfacerea  ef‘. 

E  un  legământ  care  obligă  întreg  cinul  preoţesc. 

Neînţelegănd  să  se  limiteze  la  generalităţi,  I.  P.  Sf.  Sa  a  mers 
ceva  mai  departe:  şi-a  mărturisit  vrerea  nestrămutată  de-a  rămânea 
pururea  alăturea  de  popor,  la  bine  şi  la  rău,  de-a  împărtăşi  fără  şo¬ 
văire  soarta  ce-i  va  fi  hărăzită  acestuia.  Cităm: 

„Nu  putem  şti  ce  ne  va  aduce  anal  cel  nou.  Fără  îndoială  el  va 
reclama  şi  dela  noi,  ca  dela  toată  lumea,  mari  încordări  şi  poate  să 
ne  supună  la  grele  încercări.  In  ce  mă  priveşte  sunt  gata  să  intra, 
cu  poporul  credincios  al  meu,  dacă  aşa  va  fi  predestinat  din 
partea  lui  Dumnezeu,  şi  în  noaptea  cea  mai  amară  a  suferinţii”. 

Nouă  ni  se  pare  că  această  asigurare  reprezintă  partea  cea  mai 
semnificativă  şi  mai  cutremurătoare  din  cuvântarea  de  Anul  nou  1943. 
Orice  comentat  este  inutil. 

Există  mărturisiri  cu  caracter  public  cari  ies  din  comun,  fără  a 
fi  senzaţionale.  Avem  aici  una.  Ea  na  poate  constitui  o  senzaţie  decât 
pentru  cei  ce  nau  pătruns  înţelesul  concepţiei  I.  P.  Sf.  Sale  despre  ca¬ 
racterul  de  căpetenie  al  Bisericii  noastre  —  Biserică  a  poporului 
prin  tradiţie  şi  prin  definiţie. 

„Bucuriile  poporului  meu  sânt  bucuriile  mele,  şi  durerile  lui  sânt 
durerile  mele "  —  a  spus  oarecând,  din  acelaşi  loc,  restauratorul  Mi¬ 
tropoliei  Ardealului,  Andreiu  Şaguna.  Apărătorul  şi  plinitoral  lăsămân- 
tului  său  e  şi  mai  categoric. 

întors  acasă  dela  recepţia  de  Anal  nou  1943,  am  citii  rând  de 
rând  pericopa  ioaneică  despre  Păstorul  cel  bun,  care-şi  pune  sufletul 
pentru  oile  Sale  (Ioan  10,  1  urm.). 

...  Şi  am  înţeles  mai  bine  ca  oricând  de  ce-l  urmează  turma. 

Dt.  grjgorie  t.  marcu 

f  Nicodim,  Patriarhul  României :  VIAŢA  ŞI  OPERILE  SF.  APO¬ 
STOL  PAVEL,  Traducere  după  F.  V.  Farrar  („Ogorul  Domnului"  voi. 
XXI).  Editura  şi  tiparul  sf.  Monastiri  Neamţu  1941,  p.  XVIU-j-638, 
Preţul  Lei  250.  — 

Sf.  Apostol  Pavel  este  —  am  spus  ceva  mai  mult  decât  „a  fost"  ■ — 
cea  mai  complexă  personalitate  a  creştinismului  primar.  Registrul 
posibilităţilor  sale  sufleteşti,  vădite  în  inepuisabila-i  gândire  teologică 
şi'n  osârdia-i  misionară  fără  egal,  e  imens:  el  îl  ridică  la  altitudinea 
neajunsă  a  celui  mai  pur  geniu  împlinit  care  a  servit  vreo  dată  sco¬ 
purile  împărăţiei  lui  Dumnezeu  în  lume.  Sublim  şi  uman,  duios  şi 
energic,  tandru  şi  neîndurător  totodată,  aşa  ni-1  disvălue  Ia  tot  pasul 
cele  14  epistole  ale  sale  şi  fragmentele  de  nepreţuită  valoare  istorică 
şi  psihologică  pe  cari  le -a  aşternut  în  cartea  Faptelor  Apostolilor 
stllatul  medic  antiohian  sf.  Luca.  A  fost,  fără  ’ndoială,  cel  mai  dotat 
şi  mai  zelos  „nebun"  pentru  Hristos  din  câţi  cunoaşte  sbuciumafa 
istorie  a  Bisericii  lui  Hristos  în  lume.  Nimeni  nu  l-a  egalat  în  aler¬ 
găturile  sale  îsvoditoare  de  lume  nouă,  Nici  un  alt  sfânt  scriitor  nu  a 
hărăzit  generaţiilor  succesorale  —  ne  aflăm  şi  noi  printre  ele  —  o 
atât  de  îmbelşugată  şi  de  compactă  zestre  scripturistică.  Să  fie  oare  o 
pură  întâmplare  faptul  că  cel  mai  inteligent  şi  mai  exigent  istoric  al 
începuturilor  creştinismului,  sf.  Luca,  i  s'a  ataşat  din  primul  moment 
tocmai  lui  ?  Harul  de  Sus,  mai  vizibii  decât  la  ori  care  altă  perso¬ 
nalitate  de  prestigiu  a  vremurilor  neotestamentare,  s'a  altoit  aici  pe 
un  fond  uman  din  calea-afară  de  bine  dotat  şi  de  temeinic  prelucrat. 
Sf.  Apostol  Pavel  a  fost  virtuosul  tuturor  situaţiilor  imaginabile  cari 
pot  interveni  în  viaţa  unui  ins  rezonabil  sau  a  unei  obştii  organizate. 
El  însuşi  mărturiseşte  undeva  că  s’a  iăcut  tuturor  toate,  ca  măcar  pe 
unii  să-i  dobândească  pentru  Hristos  (cf,  I  Cor,  9,  22).  Sarcină  neasemuit 
de  grea.  La  els  sarcină  onorată  până  la  capăt,  pe  măsura  asprelor  ei 
porunci.  A  isbutît  fiindcă  a  fost  apostol  al  lui  Hristos  Iisus. 

Dar  şi  pentru  că  a  rămas  om  deplin  şi  după  cutremurătoarea 
experienţă  de  pe  drumul  Damascului,  care  l-a  trecut  prin  rigorile 
naşterii  celei  de  a  doua.  Sf.  Ioan  Hrisostom,  care-i  nu  numai  cel  mai 
autorizat  interpret  al  scripturilor  Apostolului  neamurilor,  ci  şi  cel  mai 
fin  analist  al  geniului  paulin,  a  stilizat  acest  adevăr  într'o  propozi- 
ţiune  de-o  scurtime  şi  de-o  savoare  elină :  „Deşi-f  Pavel,  a  fost  însă 
şi  el  om"  (el  xaî  ■naâXos  r,v  ’fivOpwnoc  tjv). 

Amănuntul  acesta  nu  trebue  pierdut  din  vedere  de  cercetătorii 
cari  se  apleacă  asupra  acestei  personalităţi  excepţionale  cu  sârguinfâ 
şi  cu  Iubire  de  adevăr.  Dar  nici  nu  trebue  exagerat. 

Se  ştie  că  despre  viaţa  şi  opera  sf.  Apostol  Pavel  s  au  scris 
vrute  şi  nevrute,  in  lucrări  uimitoare  ca  număr  şi  dimensiuni.  Dar  se 
njai  ştie  şi  aceea  că  istoria  eterodoxiilor  cari  au  supus  Ia  grele  în¬ 
cercări  rezistenţa  ctitoriei  văzute  a  Mântuitorului  —  Biserica  drept- 
credindoasă  —  este  tot  atâta  cât  o  facere  a  Apostolului  neamurilor 
de  toate,  pentru  toţi,  de  către  toţi  ereziarhii.  Cunoaşteţi  aşchii  desfă¬ 
cute  în  mod  abuziv  din  trupul  Bisericii  celei  una  care  să  nu  reven¬ 
dice  paternitate  paulină?  Şi  n'am  dat  uitării  nici  acele  ilariante  în¬ 
cercări  de  a  face  dfn  sf.  Apostol  Pavel  un  concurent  al  Mântuito¬ 
rului,  proclamându-l  lără  ştirea  şi  mai  ales  fără  vrerea  lui  adevăratul 
şi  unicul  întemeietor  al  creştinismului.  încercăm  să  ne  imaginăm  ră¬ 
fuiala  care  va  trebui  să  aibă  loc  cândva,  pe  celălalt  tărâm,  între  cel 
de-al  patrusprezecelea  apostol  şi  detractorii  sau  admiratorii  fără  mă¬ 
sură  ai  operei  sale  5  ea  trebue  să  fie  teribilă.  Căci  geniul  paulin,  ori 
cât  de  complex  ar  fi  el,  rămâne  totuşi  atât  de  clar  încât  sa  nu  In- 
gădue  a  fi  răstălmăcit  de  nici  un  oaspe  bine  intenţionat  al  comorilor 
sale  inepuisablle. 

Am  ridicat  cu  acestea  o  problemă  de-o  gravitate  deosebită,  $f 
i-am  dat  răspunsul  pe  care  nu*l  vom  renega  nici  când :  Ca  să  tăl¬ 
măceşti  corect  viaţa  şf  opera  sf.  Apostol  Pavel,  trebue  să  fii  ceva  mai 
mult  decât  un  cititor  împătimit  şi  un  cunoscător  desăvârşit  al  scrip¬ 
turilor  sale.  Aşa  ceva,  horribile  dictu,  poate  fi  orice  sectar  pe  care-1 
găseşti  pururea  cu  Noul  Testament  la  grindă  sau  după  şerpar,  E  ne¬ 
cesară  o  aderenţă  organică  fa  idealurile  pauline  —  educaţia  religioasă 
sau  studiile  de  specialitate  o  pot  ascuţi,  dar  n'o  pot  crea  —  o  inte¬ 
ligenţă  suplă,  o  inimă  arzâDdă,  un  temperament  flexibil,  o  cultură 
clasică-creştlnă  desăvârşită  şi  mai  presus  de  toate  conştiinţa  unei 
subordonări  sincere  şi  unei  totale  devoţiuni  lui  Hristos-Dumnezeu, 
unicul  făuritor  al  acestei  minuni  de  curaj  creştinesc,  de  totală  limpe¬ 
zime  a  gândului  şi  de  cuceritoare  înfăptuire  creştinească  pe  care  o 
numim  cu  emoţie  şi  admiraţie  „Pavel  Apostolul  lui  Iisos  Hristos”. 

Există  nenumărate  biografii  pauline,  în  toate  limbile  şi  pentru 
toate  stările.  Câte  din  ele  au  avut  succesul  scontat  de  autorii  lor  ? 
Numai  cele  cari  au  corespuns  acestor  implacabile  exigenţe. 

Traducerea  I.  P.  Sf.  Patriarh  Nîcodfm,  ierarhul-cărturar  care 
este  totdeodată  şi  înafntestătătorul  Bisericii  ortodoxe  a  României,  ne 
obligă  să  rostim  un  cuvânt  drept  asupra  operei  reputatului  canonic 
de  Westminster  şi  capelan  al  Reginei  Angliei,  doctorul  în  Teologie  F.  V. 
Farrar,  Cartea  o  ţinem  de  vreme'ndelungată  pe  masa  noastră  de  lu¬ 
cru  şi  în  evidenţa  noutăţilor  ştiinţifice  ale  acestei  reviste,  cu  toate  că 
am  cltit-o  cu  atenţiune  de  mult  Semn  lămurit  că  am  ezitat  să  vorbim 
despre  ea  —  ar  putea  spune  cineva. 

Da  şj  nul  De  sigur  că  dimensiunile  ei  impunătoare,  ca  şi  mări- 
nimoasa  trudă  care  a  fost  aşternută  în  paginile  sale  luminoase  şi  dense, 
ue-au  obligat  să  chibzuim  îndelung  înainte  de-a  ne  putea  hotărî  să 

dăm  în  vileag  judecata  noastră  asupra  acestei  lucrări  de  merit,  O  fa- 
cem  acum,  fără  îndoieli  şi  fără  reticenţe, 

Farrar,  teolog  anglican  prin  pregătire  şi  profesiune,  este  un  ta¬ 
lent  remarcabil  şi  un  sincer  admirator  al  ctitorilor  de  lume  nouă 
cari  au  fost  Fiul  lui  Dumnezeu  întrupat  şi  Apostolul  neamurilor.  Viaţa 
şi  învăţătura  Mântuitorului  le-a  aşternut,  senin  şi  corect,  într'o  lu¬ 
crare  care  vădeşte  Ia  tot  pasul  contactul  direct  cu  scena  pe  care  s’au 
ivit  şi  manifestat  ele. 

Cât  priveşte  cartea  de  faţă,  autorul  însuşi  mărturiseşte  că  a  fost 
mai  puţin  norocos :  n’a  avut  putinţa  să  calce  drumurile  bătătorite  de 
Apostolul  mântuirii  neamurilor. 

Şi  totuşi  experienţa  sa  a  reuşit.  Mai  puţin  vie  decât  cartea  si¬ 
milară  a  lui  Deissmann  (ed.  II  în  1925),  care  a  cercetat  totul,  cu  dea- 
mănuntui,  la  faţa  locului,  lucrarea  lui  Farrar  se  impune  prin  bogăţia 
amănuntelor  şi  seriositatea  documentării,  obţinută  ori  de  câte  ori  s'a 
simţit  trebuinţă  prin  confruntarea  rezultatelor  la  cari  a  ajuns  el  cu 
opiniile  unor  rabinişti  consacraţi,  de  rasă  semită,  copios  consultaţi  în 
faza  ei  pregătitoare  (vezi  p.  XVIII).  Spirit  ordonat,  respectuos  faţă 
de  datele  istorice  verificate  cu  un  ager  spirit  critic,  Farrar  este  tot¬ 
deodată  şi  un  virtuos  al  genului  naratîv-pitoresc.  Scrie  osebit  de 
plastic  şi  colorat  —  însuşire  pe  care  i-o  recunoaşte  pe  bună  drep¬ 
tate  teologul  rus  Prof.  A.  Lopuhin,  după  a  cărui  traducere  se  orien¬ 
tează  şi  I.  P,  Sf,  Patriarh  Nicodim.  Lucrarea  sa  se  distinge  prin  te¬ 
meinicia  argumentării,  fluiditatea  stilului  şi  coloratura  vioae  a  ex¬ 
punerii.  Un  erudit  care  scrie  frumos,  un  anglican  care  se  sileşte  sa 
cugete  paulin  —  şi  nu  în  zadar  —  un  paullnist  incorigibil,  — ■  iată 
ce  rezultă  din  lectura  lucrării  Iui  Farrar. 

Respectabila  trudă  a  I.  P.  Sf.  Patriarh  Nicodim  nu  a  fost  de 
prisos,  Suntem  atât  de  săraci  în  biografii  pauline.  Iar  cât  priveşte 
lucrările  de  concepţie,  cari  îmbină  viaţa  cu  opera  scrisă,  ca  cea  de 
faţă,  cu  atât  mai  vârtos. 

Literatura  teologică  românească  a  făcut,  prin  această  traducere, 
o  achiziţie  prea  preţioasă  ca  să  ne  fi  putut  îngădui  s'o  dorim 
îmbrăcată  în  alt  limbaj  decât  cel  categoric  mânăstiresc-nemţean  cu 
care  ne-a  obicinuit  osârduitorul  cărturar  conducător  al  Bisericii  orto¬ 
doxe  române. 

Dr.  GRIG0R1E  T.  MARCU 

Preot  Dr.  Ilarion  V,  Felea,  Profesor  la  Academia  teologică  din 
Arad;  DUHUL  ADEVĂRULUI,  Arad,  Tipografia  Diecezană  1942,  p, 
XVI-j-528  ;  Preţul  Lei  300,  — 

Distinsul  nostru  colaborator  Păr.  Prof.  Dr,  I.  V.  F.  ţine  de  spiţa  no¬ 
bilă  a  acelor  talente  rari  cari  nu  mai  au  nevoe  să  fie  prezentate  în 
mod  special  cititorilor,  tocmai  pentru  că  fiecare  nouă  lucrare  ieşită 
din  înţelepciunea  şi  zelul  lor  inepuisabil  îţi  spune  mai  mult  şi  mai 
sigur  despre  făuritorul  el  decât  cele  mai  elocvente  cuvinte. 

Cartea  de  faţă,  proaspăt  scăpată  din  teascurile  tiparniţei  epar¬ 
hiale  dela  Arad,  este  o  colecţie  de  predici.  Dar  cu  atâta  n’am  spus  tot 
ce  trebue  despre  ea.  Credem  că  în  literatura  noastră  omiletică  e  unică 
■şi  avem  bune  temeiuri  să  afirmăm  că  apariţia  ei  reprezintă  o  răscruce 
in  produsele  genului.  Autorul  încearcă  o  experienţă  îndrăsneaţă :  re¬ 
abilitează  predica  de  conţinut  doctrinar.  Intr'aceasta  zace  noutatea 
lucrării.  Iar  valoarea  ei  excepţională  o  asigură  deopotrivă  temeinica 
şi  înalta  cultură  a  profesorului  de  Teologie,  ca  şi  considerabila  expe¬ 
rienţă  pastorală  a  preotului.  Amvonul  îi  este  tot  atât  de  familiar  ca 
şi  catedra  de  Dogmatică  şi  Apologetică  dela  Academia  arădană.  Şi-a 
început  doar  apos  folia  ca  preot  la  ţară  şi  preot  a  rămas  şi  după 
salăştuirea  sa  la  Arad. 

In  predoslovia  cărţii,  Păr.  I.  V.  F.  îşi  exprimă  convingerea  că 
„dacă  fiii  Bisericii  noastre  ar  fi  mai  bine  iniţiaţi  în  tainele  creştinis¬ 
mului,  mai  bine  educaţi  în  şcoală  prin  catehizaţie  şi  în  biserică  prin 
predică  bine  documentată,  ar  avea  convingeri  religioase  mai  tari  şi 
nu  ar  cădea  aşa  uşor  în  ispita  prozelitismului  sectar".  P.  C.  Sa  este 
■de  părerea  —  tare  ca  o  convingere  de  nestrămutat  —  că  predica 
zilelor  noastre,  ca  să-şi  ajungă  scopul,  trebue  să  popularizeze  mate¬ 
ria  studiilor  teologice,  să  aibă  un  conţinut  doctrinar.  Studiile  creştine 
nu  mal  pot  rămânea  zăvorâte  între  zidurile  şcolilor  şi  între  table  de 
cărţi,  fără  ca  sporul  împărăţiei  lui  Dumnezeu  să  nu  sufere.  „Trăim 
într'un  veac  al  ideologiilor,  în  care  suntem  chemaţi  să  ne  încadrăm 
şi  cu  predica.  Suntem  ca  pe  vremea  mitropolitului  Petru  Movilă, 
sau  dacă  vrem  să  mergem  mai  departe,  ca  pe  vremea  sinoadelor 
ecumenice:  se  verifică  din  nou  temeiurile  doctrinare  pe  care  se  află 
Biserica.  Se  încrucişează  toate  curentele  de  gândire,  se  atacă  toate 
filosofiiie,  se  combat  toate  religiile,  se  cutremură  toate  aşezămintele 
-de  veacuri  ale  omenirii,  se  propagă  toate  eresurile,  dela  cele  popu¬ 
lare  şi  mistice,  până  la  cele  raţionaliste  şi  oculte.  Toate  apelează  Ia 
luminile  raţiunii  şi  agită  sentimentele  oamenilor,  pentru  a-şi  pretinde 
întâietatea  şi  infailibilitatea. 

Intr’o  astfel  de  atmosferă,  la  o  aşa  mare  răscruce  istorică,  nu 
«nai  încape  discuţie,  predica  nu  poate  avea  decât  un  conţinut  doctri¬ 
nar,  adică  un  conţinut  în  care  să  se  arate  şi  să  se  desbată  din  punct 
de  vedere  biblic,  patristic  şi  raţional,  principiile  dogmatice,  morale, 
liturgice,  apologetice,  istorice  şi  canonice  ale  creştinismului. 

Foarte  greşit  sa  crezut  că  Dogmatica,  Morala,  Exegeza,  Apolo¬ 
getica,  Liturgica,  Mistica,  Dreptul  canonic,  Istoria  bisericească  şi  ce¬ 
lelalte  studii  creştine,  se  învaţă  numai  pentru  examene  şi  diplome. 
Cu  astfel  de  păreri  s’au  golit  bisericile  de  credincioşi.  O  predică  în 
■care  nu  se  reflectă  sistematic  conţinutul  acestor  discipline  teologice, 
este  o  predică  de  vorbe  goale,  o  predică  rostită  în  vânt  şi  fără  efectul 
<dorit.  O  predică  bună  este  aceea  care  răspunde  la  trebuinţele,  între¬ 
bările,  chinurile  şi  durerile  sufleteşti  ale  credincioşilor  de  o  parte, 
iar  de  alta,  care  propagă  principiile  religiei  creştine,  dela  care  sufle- 

tele  se  lasă  învăluite,  amăgite  şl  rătăcite,  numai  atunci,  când  se  ctav- 
tină  temeliile  lor"  (p,  VI- VII), 

Colecţia  de  predici  pe  care  Păr.  I.  V,  F,  ne-o  prezintă  în  car¬ 
tea  „Duhul  Adevărului'*,  este  întruparea  acestor  convingeri. 

Autorul  a  săvârşit  o  muncă  uriaşe.  Cu  toate  că  predicile  de* 
conţinut  doctrinar  sunt  cele  mai  grele,  P.  C.  Sa  ne  oferă  aici  câte 
un  model  al  genului  pentru  toate  Duminecile  şi  praznicile  de  peste 
an,  inclusiv  sărbătorile  naţionale  (ca  Ziua  Eroilor  şi  10  Maiu),  De 
Crăciun,  Săptămâna  sf.  Patimi,  sf.  Paşti  şi  Rusalii,  cartea  îmbie  câte  o 
predică  pentru  fiecare  zi  a  praznicului.  Subiectele  tratate  aparţin 
următoarelor  discipline  teologice: 

Dogmatica  (Izvoarele  dogmelor,  Teologia,  Creaţiunea  şi  căderea. 
Mântuirea  şi  Eshatologia),  Morala  creştină  (Principii  generale,  i Vir¬ 
tuţile  religioase,  Virtuţile  morale,  Probleme  morale,  sociale,  religi¬ 
oase),  Liturgica  ortodoxă  şi  Apologetica  şi  viaţa  duhovnicească.  Un. 
conspect  al  lor  (p,  IX  urm.),  uşurează  aflarea  rapidă  a  subiectului  dorit. 

Cu  mici  schimbări  şi  adaptări,  multe  dintre  predicile  înmănun- 
chiate  aci  pot  fi  rostite  la  cununii  şi  înmormântări.  Cititorul  află  înr 
d turnările  trebuincioase  în  acest  scop  la  p.  X  urm. 

O  notă  simpatică  şi  originală  a  celor  88  predici  —  căci  atâtea 
cuprinde  cartea  de  faţă  —  este  întinderea  lor:  ele  se  limitează,  în 
medie,  la  5 — 6  pagini  de  tipar.  Dar  densitatea  cuprinsului  lor,  între¬ 
tăiat  1a  tot  pasul  de  paranteze  cu  indicaţii  de  texte  biblice,  le  face 
cât  se  poate  de  elastice.  Ori  care  propovăduitor  zelos  şi  priceput  le 
poate  acomoda  după  dorinţă  şi  după  trebuinţă. 

Predicile  Păr.  I.  V.  F.  nu  sunt  bucăţi  scrise  numai  pe  hârtie, 
ci  adevăruri  propovăduite  de  pe  amvonul  Catedralei  din  Arad  şi  încalţe 
biserici.  Interesul  cu  care  au  fost  ascultate,  î-a  servit  de  îndemn  au¬ 
torului  ca  să  le  dea  la  tipar. 

Rezumând  în  fiecare  dîn  ele  „conţinutul  clasic  al  învăţăturilor 
creştine,  din  convingerea  că  tot  ce  este  clasic  rămâne,  şi  tot  ce  ada¬ 
ugă  oamenii  şi  vremea  se  duce",  autorul  a  urmărit  şi  a  isbutit  pe 
deplin  să  arate  „care  este  esenţa  creştinismului,  duhul  adevărului, 
creştinismul  din  punct  de  vedere  al  doctrinei  sale  dogmatice,  morale 
liturgice  şl  mistice,  sfânta  ortodoxie  dela  care  nu  ne  putem  abate  nici 
vii,  nici  morţi"  (p.  XI). 

Lucrarea  Păr.  I.  V.  F.  ne-a  entuziasmat  şi  ne-a  întărit  în  cre¬ 
dinţa  că  ea  va  deschide  zări  noui  propovăduirii  învăţăturilor  ^noas¬ 
tre  ortodoxe.  Ca  să  isbutească,  ea  trebue  să  circule.  Şi  nu  înţelegem 
cum  ar  putea  să  lipsească  din  vreo  bibliotecă  parohială  sau  preo¬ 
ţească.  Pe  câţi  dintre  slujitorii  sfintelor  noastre  altare  nu  i-am  auzit 
plângându-se  • —  şi  pe  bună  dreptate!  • — •  că  duc  lipsa  unei  cărţi  de 
genul  acesta.  Acum  o  au !  S'o  fructifice  spre  mărirea  lui  Dumnezeu 
în  lume. 

Şi  încă  ceva !  Credem  că  toate  conferinţele  noastre  protopa- 
peşti  şi  cercurile  preoţeşti  ar  trebui  să  se  ocupe  de  ea.  In  acest  scop. 

citirea  şi  discutarea  cu  luare  aminte  a  mlezosului  ei  „Prolog”  (p.  V-- 
XUI),  se  impune.  Căci  el  serveşte  idealul  predicii  ca  —  şi  despre  — - 
Hristos,  pe  care  I.  P.  Sf.  Mitropolit  Nicolae  al  Ardealului  se  strftdu- 
eşte  de  decenii  s'o  împământenească  la  noi, 

Dr.  GRIGOR1E  T.  MARCU 

Dr.  Milan  P.  Şesan,  Profesor  la  Facultatea  de  Teologie  din  Cernăuţi : 
ORIGINEA  ŞI  TIMPUL  PRIMELOR  TRADUCERI  ROMANEŞTI  ALE 
SF.  SCRIPTURI.  (Extras  din  revista  „Candela”).  Cernăuţi.  Tip.  Glasul 
Bucovinei  1939,  p.  156,  Lei  80. — 

Păr.  Prof.  Dr.  M.  P.  Şesan,  titularul  catedrei  de  Istorie  biseri¬ 
cească  universală  dela  Facultatea  de  Teologie  din  Cernăuţi,  s’a  impus, 
atenţiunii  oamenilor  de  ştiinţă,  la  o  vârstă  la  care  alţii  abia  încep  să 
lucreze,  ca  unul  dintre  cei  mai  erudiţi  şi  mai  productivi  cărturari 
ai  noştri.  Lista  lucrărilor  P.  C.  Sale  este  impresionantă,  iar  valoarea 
conţinutului  tor  a  fost  subliniată  după  cuviinţă  de  cercetători  numă- 
roşi  şi  competenţi. 

In  cartea  de  faţă,  rod  al  pilduitoarelor  sale  strădanii  ştiinţifice 
desfăşurate  la  Cernăuţi  înainte  de  ocuparea  lui  vremelnică  de  către 
trupele  roşii.  Păr,  Prof,  M.  P.  Ş,  răstoarnă  cu  cura)  şi  cu  argumente 
irezistibile  prejudecăţile  privitoare  la  introducerea  limbii  române  în. 
Biserica  noastră.  Simion  Bărnuţiu,  1,  Sblera,  Nicolae  lorga,  I.  Bărbu- 
lescu,  O,  Densuşianu  şi  tot  alaiul  de  nume  mai  mărunte  cari  le-au 
împărtăşit  opiniile,  sunt  supuşi,  cu  teoriile  lor  cu  tot,  unei  analize 
minuţioase,  al  cărei  rezultat  este  egal  cu  o  repudiere  elegantă  —  şi 
nu  mai  puţin  categorică. 

Primele  încercări  de  a  traduce  în  limba  română  unele  texte  de  cuprins 
religios,  potrivit  cercetărilor  P.  C.  Sale,  trebue  să  fi  fost  făcute  încă 
din  veacul  XIV.  Un  călugăr  sau  un  laic  va  fl  intreprins  atunci  lucraD 
rea  anevoioasă,  creatoare  de  epocă  nouă, a  întocmirii  unui  alfabet  româ- 
de  coloratură  cirilică,  Slavonismul,  omnipotent  în  biserică  pe  acea 
vreme,  ca  şi  tradiţionalismul  tenace  al  poporului  nostru,  n'au  încu¬ 
rajat  câtuşi  de  puţin  răspândirea  acestor  traduceri  fragmentare  ro¬ 
mâneşti,  Dar  odată  cu  epoca  înfloritoare  care  coincide  cu  domnia 
lui  Alexandru  cel  Bun  (1400—1433),  lucrurile  se  schimbă  cu  totul. 
Mândri  de  independenţa  lor  politică  şi  economică,  Românii  moldoveni 
—  istoria  e  mărturie  —  se  strâduesc  să-şi  agonisească  şi  neatârnarea 
bisericească  şi  culturală. 

încercarea  reuşeşte.  Prestigiul  indiscutabil  al  Domnitorului  şi 
vaza  pe  care  şi-o  câştigase  ţara  în  afară,  încurajau  silinţele  de  zidire 
nouă  înlăuntru. 

Cercetările  Păr.  Prof.  M.  P.  Ş,  ajung  la  concluzia  că  în  această 
zodie  fericită,  la  sf,  mănăstire  Moldoviţa,  între  anii  1402  şi  1418, 
s’ar  fi  tradus  în  româneşte  întreagă  Sf.  Scriptură.  Fragmente  di» 
această  traducere  ni  s'au  păstrat  în  Codicele  Voroneţian  şi  în  Psalti¬ 
rea  Scheiană. 

Nu  e  locul  să  trauscriem  aici  argumentele  invocate  în  acest 
scop  şi  utilizate  de  autor  cu  un  ager  spirit  critic.  Pentru  cunoaşterea 
lor.  lectura  atentă  a  cărţii  este  absolut  necesară. 

Noi  ne  mulţumim  să  subliniem  că  cercetările  Păr.  Prof,  M.  P,  Ş. 
împing  originea  primelor  traduceri  româneşti  ale  Sfintei  Scripturi 
până  în  primul  pătrar  al  veacului  XV. 

Cartea  în  chestiune  a  Păr.  Prof.  M.  P.  Ş.  este  tot  atâta  cât 
o  revizuire  deplin  isbutită  a  uneia  din  cele  mai  complicate  probleme 
de  istorie  a  culturii  româneşti. 


:> 


Dr.  GRIGORIE  T.  MARCU 


Dr.  Iustin  Moisescu,  Profesor  la  Facultatea  de  Teologie  din 
Cernăuţi ;  SEANŢA  SCRIPTURA  ŞI  INTERPRETAREA  EI  IN  OPERA 
SFANŢULUI  IOAN  HRISOSTOM  (Extras  din  revista  „Candela").  Cer¬ 
năuţi,  Tip,  Glasul  Bucovinei  1942,  p.  126. 

Nu  ajunge  să  fii  un  om  de  talent  pentru  ca  să  scrii  o  carie 
ştiinţifică  vie.  Mai  trebue  ceva :  să  stăpâneşti  desăvârşit  subiectul 
.căruia  i  te  dedici. 

Prietenul  şi  colegul  nostru  de  Noul  Testament  dela  Facultatea 
de  Teologie  din  Cernăuţi,  este  şi  una  şi  alta.  Cartea  pe  care  ne-a 
trimis-o  ca  dar  de  Crăciun,  o  dovedeşte  cu  prisosinţă.  Lectura  ei  te 
odihneşte  şi  de  înalţă.  Ii  întorci  ultima  filă  hotărât  să  mai  revii,  ca 
la  o  comoară  pe  care  o  preţuieşti  fiindcă  musteşte  de  avuţii.  Simţi 
că  ai  multe  de  cules  dintr  ansa,  şi  gândul  acesta  te  îndatorează  să-i 
acorzi  un  respect  care  nici  când  n'o  să-ţi  poată  părea  exagerat,  cu 
atât  mai  puţin  gratuit.  A  vorbi  despre  o  asemenea  carte,  este  o 
plăcere.  A  o  îmbia  şi  altora,  este  o  datorie.  Nici  o  insistenţă  nu  este 
de  prisos  în  asemenea  cazuri,  atât  de  rare  —  de  ce  n’am  spune-o  ? 
—  în  nevoinţele  celor  devoraţi  de  pătimaşa  grije  de-a  citi  înaintea 
altora  noutăţile  ce  cad  în  sfera  preocupărilor  lor,  nu  numai  pentru 
a  se  instrui  pe  ei  înşişi,  ci  şi  —  mai  ales  —  pentru  a  putea  sfătui, 
cu  conştiinţa  împăcată,  şi  pe  alţii,  ce  să  citească  şi  ce  să  evite  a 
citi,  Oaspele  atent  al  acestor  rânduri  a  înţeles,  suntem  siguri,  că  am 
spus  cu  acestea  ceva  maf  mult  decât  pot  arăta  vorbele  noastre. 

Dr.  I.  M.  este  la  prima  sa  lucrare  de  specialitate.  O  mono¬ 
grafie  despre  Evagrie  Ponticul,  tipărită  în  greceşte,  înainte  cu  câţiva 
ani  (vezi  RT  XXVIII,  1938  p.  127),  a  fost  notată  de  reputatul  pa- 
trolog  D.  Balanos,  profesor  la  Facultatea  de  Teologie  din  Atena,  cu 
supremul  calificativ ;  „ar ista”  (eminent)  şi  i-a  hărăzit  sărbătoreşte 
doctoratul  în  sfânta  ştiinţă.  Iar  când  Facultatea  de  Teologie  orto¬ 
doxă  din  Varşovia  i-a  solicitat  răposatului  Patriarh  Mfron  Cristea  un 
tânăr  teolog,  bine  pregătit,  care  să  ocupe  catedra  de  Noul  Testament, 
alegerea  acestuia  s'a  oprit  asupra  strădalnicului  său  bursier  dela  Se- 
minarul  teologic  din  Câmpulung  (Muscel)  şi  dela  Facultăţile  de  Teo¬ 
logie  din  Atena  şi  Strasbourg,  Dr.  I.  M, 

Misiunea  ce  i-a  fost  încredinţată  lui  Dr.  1.  M.  la  Varşovia,  deşi 
•de  scurtă  durată,  a  hărăzit  ştiinţei  teologice  româneşti  a  Noului  Te¬ 
stament  una  din  cele  mai  promiţătoare  energii,  înapoiat  în  patrie 
■după  ocuparea  Poloniei  de  către  trupele  germane  şi  bolşevice,  Dr. 
î.  M.  a  fost  utilizat,  în  calitatea  dobândită  peste  hotare,  la  Facultatea 
de  Teologie  din  Cernăuţi.  Devotându-se  din  tot  sufletul  disciplinei 
teologice  a  Noului  Testament,  la  catedra  pe  care  a  onorat-o  aproape 
patru  decenii  învăţatul  de  renume  mondial  Păr.  Prof.  Dr,  Vasile 
Gheorghiu,  tânărul  profesor  Dr,  I.  M.  ne  oferă  în  cartea  de  faţă  © 
lucrare  de  maturitate  ştiinţifică. 

Simpla  ei  răsfoire  te  încredinţează  că  stai  în  faţa  unei  cărţi 
alimentată  din  sursele  nemijlocite  ale  subiectului  pe  care-1  desbate. 
„Subsolul"  ei  te  îndrumă  aproape  constant  la  originalul  operei  hri- 
sostomice,  aşa  cum  figurează  el  în  migăloasa  şi  epocala  lucrare  a 
abatelui  J.  P.  Migne,  Literatura  intermediară  este  disparentă.  Prot 
Dr.  I,  M.  este  un  elenist  consumat.  Stăpâneşte  la  perfecţie  greaca 
clasică  şl  modernă.  Când  osteneam  împreună  la  Atena,  am  avut 
bucuria  să  aud  din  gura  unui  fost  profesor  de-al  nostru,  dela  Fa¬ 
cultatea  de  Teologie,  cel  mai  surprinzător  elogiu  i  colegul  I.  M,  îi 
tntrecuse  în  greaca  clasică  pe  cei  mai  buni  studenţi  greci  ai  acestei 
înalte  instituţii  de  ştiinţă  teologică  ortodoxă. 

Aveam,  prin  urmare,  cele  mai  bune  temeiuri  să  întâmpinăm  cu 
■deplină  încredere  cartea  sa  de  debut  în  disciplina  câreîa-i  ser¬ 
veşte,  de  câţiva  ani,  la  o  catedră  universitară  deţinută  până  bine  de 
curând  şi  încărcată  de  un  prestigiu  arareori  întâlnit  de  către  Păr. 
Prof.  Dr.  Vasile  Gheorghiu.  Lectura  ei,  cum  spuneam,  n’a  desminţit 
câtuşi  de  puţin  creditul  neprecupeţit  pe  care  i  l-am  acordat  cu  an¬ 
ticipaţie. 

E  de  prisos  să  mai  zăbovim  asupra  norocoasei  alegeri  pe  care 
a  făcut-o  Prof.  Dr.  I.  M,  când  s'a  oprit  asupra  acestui  subiect.  Si 
Ioan  Gură  de  Aur  a  fost  şi  a  rămas  cel  mai  zelos  şi  mai  autorizat 
interpret  al  Sfintei  Scripturi  pe  care  îl  cunoaşte  istoria  Bisericii  cre¬ 
ştine.  E  vremea  ea  opinia  după  care  cea  mai  fremătătoare  elocvenţi 
creştină  a  ilustrat-o  el,  să  sufere  o  uşoară  rectificare ;  contactul  per¬ 
manent  cu  Sf.  Scriptură,  zăbava  asiduă  asupra  dumnezeeştilor  învă¬ 
ţături  revelate  oamenilor,  a  ilustrului  arhiepiscop  -  patriarh  coa- 
stantinopolitan  —  şi  mai  ales  a  fostului  preot  antiohian  care  făcuse 
din  amvon  un  for  de  judecată  ce  nu  cruţa  nici  fărădelegile  comise 
de  unii  sau  alţii  dintre  puternicii  zilei,  fie  aceştia  chiar  membrii 
casei  imperiale  —  a  hărăzit  Biserici  creştine  pe  cel  mal  cuceritor  fi 
®al  neînduplecat  propovăduitor  al  adevărurilor  ei  netrecătoare.  Alti¬ 
tudinea  la  care  s’a  ridicat  exegetul,  nu  este  întru  nimic  inferioară 
aceleia  pe  care  a  atins -o  „gura  de  aur“  care  insufleţia  oarecând 
amvoanele  antiohiene  şi  constintinopolitane.  Dimpotrivă!  Astăzi  este 
cu  neputinţă  de  conceput  bunăoară  un  comentar  modern  la  epistolele 
f>auline  care  ar  ocoli  sau  ar  refuza  luminile  hrisostomice.  E  acesta. 

un  adevăr  pe  care  exegeţii  se  Iasă  cu  tot  mai  vizibilă  uşurinţă  con¬ 
vinşi  să-I  ia  în  considerare,  când  purced  la  treabă. 

Dacă  sf,  loan  Hrisostom  n'ar  fi  fost  sfântul  cunoscător  al  Bi¬ 
bliei  şi  neegalatul  ei  tâlcuitor  în  duh  şi  adevăr,  faţă  de  care  Biserica 
noastră  manifesta  preferinţe  speciale  încă  din  epoca  sinoadelor  ecu¬ 
menice,  el  era  cu  certitudine  un  talent  literar  de  posibilităţi  nebănuite, 
un  retor  neîntrecut  şi  un  filosof  de  vocaţie.  Dumnezeu  a  voit  însă 
altfel;  şi  l-a  pus  deoparte,  ca  pe  Saul  din  Tars,  pentru  sporul  împă¬ 
răţiei  Sale  în  lume. 

Din  ceasul  acela,  „Sfânta  Scriptură  devine  pentru  el  cartea  pe 
care  numai  moartea  a  putut  să  i-o  smulgă  din  mână  "(p.  119), 

Exegeza  sa?  O  ilustrează  fără  greş  omiliile,  „acest  gen  retoric 
ridicat  de  el  la  cel  mai  înalt  grad  de  perfecţiune"  (p.  121).  Ele  cu¬ 
prind  în  mod  regulat  o  primă  parte  explicativă  a  unui  verset  sau 
fragment  scripturistic,  care  include  nu  numai  formularea  dreptei  în¬ 
văţături  ce  se  desprinde  dintr’ânsul,  ci  şi  combaterea  metodică  şi 
energică  a  ereziilor  cari  îi  revendică  In  mod  abuziv  paternitatea. 
Aplicarea  morală  la  viaţa  creştinului  urmează  fără  excepţie  in  partea 
a  doua:  presantele  sale  apeluri  la  adoptarea  unei  conduite  demne  de 
numele  de  creştin,  îţi  rememorează  arhitectura  scripturilor  sf.  Apostol 
Pa  vel,  acest  „mare  dascăl"  al  sf.  Părinte  loan  Hrisostom.  Doxologia 
Boală,  tot  aşa. 

Minte  ageră  cum  puţine  cunoaştem,  sf.  loan  Hrisostom  se  adre¬ 
sează  totuşi,  de  preferinţă,  inimii  ascultătorilor :  câştigând-o,  ai  sporit 
ceata  mărturisitorilor  intru  cuvânt  şi  faptă  ai  dumnezeescului  Fiu 
întrupat. 

Ermineutica  lui?  Ajutorul  harului  dumnezeesc,  asistenţa  episco¬ 
pului  (sau  a  preotului)  şi  metoda  credinţei  în  însuşirea  adevărurilor 
revelate  —  iată  coloanele  ei  de  susţinere. 

Ar  mai  fi  multe  de  spus  în  legătură  cu  această  densă  lucrare 
de  orientare  detailată  în  tainele  operei  hrisostomice :  citirea  regulată 
a  Sf.  Scripturi  de  către  toţi  şi  toate,  învăţămintele  pe  cari  le  pot 
culege  dintr’ânsa  predicatorii  zilelor  noastre,  amănuntele  îmbelşugate 
cari  se  îmbie  cunoaşterii  teologilor.  Noi  ne  mărginim  însă  la  rându¬ 
rile  aşternute  aci.  Regretul  de-a  nu  fi  putut  spune  decât  atât  despre 
opulenta  lucrare  a  Prof.  Dr.  I.  M.  nu-1  temperează  decât  convingerea 
că  cititorii  noştri  vor  sârgui  să  şi-o  achiziţioneze  şi  s’o  studieze  cu 
atenţiune  —  şi  fără  preget. 

Dr.  GRIGOR1E  T.  MARCU 

& 

Diacon  Dr.  N.  I.  Nicolaescu ;  INTRODUCERE  IN  EPISTOLA 
CĂTRE  FILIPENI.  Captivitatea  sfântului  Apostol  Pavel  în  Efes  („Bi¬ 
blioteca  Teologică").  Bucureşti,  Tip.  Cărţilor  bisericeşti  1942,  p.  142, 
Lei  160 _ 

Acum  e  anul,  prezentam  aici  (vezi  RT  XXXII,  1942  p.  112)  în¬ 
tâiul  studiu  de  specialitate  al  Păr,  Diacon  N.  I,  N-,  asistent  la  Făcui- 

tatea  de  Teologie  din  Bucureşti,  pe  lâugă  catedra  de  Noul  Testament. 
Temeinicia  argumentării,  bogăţia  Informaţiei  şi  claritatea  expunerii, 
insuşiri  pe  cari  le-a  vădit  din  plin  studiul  său  de  debut,  îndreptăţesc 
—  spuneam  atunci  —  cele  mai  bune  nădejdi  pentru  activitatea  sa  ulteri¬ 
oară  pe  acest  tărâm  ştiinţific  teologic,  la  noi  atât  de  părăsit  şi  de  modest 
dotat  cu  lucrări  de  merit. 

Prevederile  noastre  s'au  împlinit  potrivit  aşteptărilor,  căci  între 
timp  C.  Sa  şi-a  luat  doctoratul  în  Teologie  cu  lucrarea  de  care  ne 
ocupăm  aici,  şi  a  publicat  în  revista  „Biserica  ..Ortodoxă  Română" 
(LX,  1942  p,  177 — 208)  un  studiu  temeinic  şi  ager  despre  Cronologia 
Paulină,  asupra  căruia  va  trebui  să  zăbovim  cândva.  Avem  motive 
să  nădăjduim  că  şi  comentarul  Epistolei  către  Filipeni  va  vedea  in 
curând  lumina  tiparului. 

Extensiunea  pe  care  a  luat-o  studiul  de  faţă,  este  respectabilă. 
Autorul  a  nizuit  să  întocmească  o  lucrare  cât  mai  complectă  în  ce 
priveşte  informaţia  ştiinţifică.  Operele  de  specialitate  pe  cari  le  pune 
la  contribuţie,  înglobează  aproape  tot  ce  s'a  scris  în  acest  domeniu. 

Dar  ceea  ce  a  sporit  in  mod  hotărâtor  volumul  lucrării,  este 
problema  datării  epistolei  către  Filipeni,  Aceasta,  singură,  acopere 
mai  bine  de  jumătate  din  întinderea  cărţii  (p.  58 — 130),  Cuno¬ 
scătorii  ştiu  că  nu  toţi  cercetătorii  sunt  de  acord  în  chestiunea 
datării,  romane  a  acestei  episiole.  Unii,  mai  puţin  număroşi,  socotesc 
că  ea  a  fost  scrisă  din  Cezareea  Palestinei ;  alţii,  din  Corint ;  tar  alţii, 
din  Efes, 

Păr,  N.  I.  N.  se  asociază  celor  din  urmă  şi  dacă  argumentele 
tradiţionale  şi  neotestamentare  pe  cari  le  invoacă  în  sprijinul  tezei 
sale  ar  fi  la  înălţimea  lăudabilelor  eforturi  pe  cari  le  face  autorul  în 
scopul  acceptării  lor  de  către  cititori,  suntem  siguri  că  ne-ar  fi  con¬ 
vins  desăvârşit,  încă  dela  prima  lectură,  Aşa  Insă,  ne  rezervăm  plă¬ 
cerea  de-a  mai  medita  asupra  problemei,  urmând  să  formulăm  punctul 
nostru  de  vedere  cu  alt  prilej.  Până  atunci,  ne  socotim  obligaţi  să 
anticipăm  că  nu  numai  tăcerea  autorului  Faptelor  Apostolilor  asupra 
captivităţii  pauline  la  Efes  ne  pricinueşte  nedumeriri  cu  privire  la  da¬ 
tarea  efeseană  a  Ep.  c.  Fii,  (Febr.  56). 

Lucrarea  Păr.  N,  1.  N,  rămâne  un  model  de  tratare  sârguincioasă, 
complectă  şj  inteligentă,  a  problemelor  isagogice  neotestamentare.  O 
citeşti  cu  plăcere  şi  cu  folos.  Mai  mult  decât  atât )  revizuirea  punctu¬ 
lui  de  vedere  tradiţional,  privitor  la  datarea  Ep.  c.  Fii.,  pe  care  o 
încearcă  ea  —  şi  mai  ales  impunătorul  aparat  demonstrativ  pe  care-1 
pune  la  contribuţie  în  acest  scop  —  fac  din  ea  una  din  cele  mai  an¬ 
trenante  lucrări  de  specialitate.  Dr.  GRIGORJE  T.  MARCU 

Prof.  Dr.  D.  I.  Bela:  MAICA  DOMNULUI  IN  LUMINA  IM- 
NELOR  LITURGICE,  Caransebeş  1942,  p.  88. 

Lucrarea  aceasta  se  împarte  în  trei  părţi.  Partea  1  se  ocnpă 
imnele  liturgice  ca  izvor  dogmatic  (p,  5 — 13);  partea  U  se  ocupi 

în  şapte  capitole  despre  Maica  Domnului,  aşa  după  cum  o  prezintă, 
conţinutul  imnelor  liturgice  (p,  13 — 84)  şi  partea  III:  încheiere  (p. 
85—87). 

In  partea  I,  despre  Imnele  liturgice  ca  izvor  dogmatic,  autorul 
arată  că  între  cultul  divin  şi  dogmele  Bisericii  ortodoxe  este  o  legă¬ 
tură  strânsă.  Rânduirea  de  a  se  compune  cântări  dogmatice  în  Bise¬ 
rică  este  veche,  dar  regula  aceasta  înfloreşte  mai  ales  după  ivirea 
ereziilor  şi  după  fixarea  credinţei  dogmatice  în  sinoadele  ecumenice. 
Cântările  au  fost  compuse  îndeosebi  de  conducătorii  Bisericii  şi  in¬ 
troduse  în  cult  cu  aprobarea  lor.  In  imnele  dogmatice  se  reflectează 
învăţătura  ortodoxă  a  Bisericii  ecumenice.  De  aceea  ele  sunt  izvor 
ele  învăţătură  dogmatică  şi  au  un  vădit  rol  pedagogic-educativ. 

Despre  Maica  Domnului  aflăm  în  cultul  divin  o  mulţime  de 
lume  care  privesc  naşterea,  copilăria,  sfinţenia,  fecioria  şi  venerarea  ei. 

Partea  II  tratează  despre  Naşterea  şi  copilăria  Maicii  Domnului 
(cap.  1).  Cântările  bisericeşti  arată  că  Ioachim  şi  Ana,  părinţii  ei, 
erau  sterpi,  dar  prin  rugăciuni  stăruitoare  Dumnezeu  le  dă  har,  ca 
şi  Sarei,  soţia  lui  Avraam,  Anei  —  mama  lui  Samuil  şi  ElisaveteC 
mama  sf.  Ioan  Botezătorul,  • —  şi  astfel  Ana  zămisleşte  pe  Sf.  Fe¬ 
cioară  Maria,  care  zi  se  sărbătoreşte  la  9  Decemvrie.  La  vârsta  de 
3  ani  Sf.  Fecioară  e  dusă  la  templu,  însoţită  de  fecioare,  unde  a 
primii- o  preotul  Zaharia,  tatăl  sf.  Ioan  Botezătorul.  Aci  stă  ea  în  ru¬ 
găciune  şi  comuniune  cu  îngerii  şi  cu  Dumnezeu  până  la  vârsta  de 
15  ani. 

Cap.  2  se  ocupă  de  Concepţia  activă  (zămislirea)  sfintei  Fecioare 
Maria.  După  12  ani  de  trăire  în  templu,  la  plinirea  vremii,  vine  ar¬ 
hanghelul  Gavriil  şi-i  aduce  vestea  întrupării  Domnului.  In  momentul 
zămislirii,  ea  a  fost  curăţită  de  păcatul  strămoşesc.  Cântările  spun  că 
Sf.  Duh  i-a  curăţit  trupul,  i-a  sfinţit  sufletul  şi  astfel  devine  Maica 
Domnului.  (Dacă  ea  s'ar  fi  născut  fără  păcatul  strămoşesc,  după  cum 
învaţă  romano- catolicii,  curăţirea  n’ar  fi  avut  nici  un  rost).  De  cură¬ 
ţirea  aceasta,  deşi  nu  avea  păcate  personale,  şi  ea  a  avut  lipsă  ca 
fiică  a  lui  Adam  şi  Eva,  în  care  toţi  oamenii  au  păcătuit  (Romani 
5,  12),  Altfel  nu  avea  de  ce  să  mai  numească  şi  ea  pe  Iisus  —  „Mân¬ 
tuitorul  meu"  (Luca  1,  47), 

Cap.  3  tratează  despre  Lipsa  păcatelor  personale  în  Preacurata 
Fecioară,  Maica  Domnului  a  fost  curată  de  orice  păcat  personal.  In 
acest  înţeles  cântările  o  numesc  «sfântă",  „fără  prihană",  „crin",  „po¬ 
rumbiţă  curată",  etc.  Ea  e  sfâniă  nu  prin  natură,  cum  e  Dumnezeu,, 
ci  prin  har,  prin  participare  la  sfinţenia  dumnezeiască.  Turturelele 
ee  le-a  adus  jertfă  de  curăţire,  nu  le-a  adus  pentru  păcate,  ci  ca  să 
împlinească  legea. 

Cap.  4  dovedeşte  că  Sf.  Fecioară  e  Născătoare  de  Dumnezeu - 
Când  Iosif  vede  că  se  apropie  vremea  naşterii,  vrea  să  o  lase  pe 
ascuns,  dar  încredinţat  prin  înger  că  ce  s'a  zămislit  în  ea  este  dl» 
Duhul  Sfânt,  o  ocroteşte  şi  mai  departe.  Naşterea  minunată  se  în- 

tâmplă  în  Vifleem.  Irod  caută  Pruncul  sâ-1  omoare,  dar  e  scăpat  prin 
înger,  cu  fuga  în  Egipt.  Cel  născut  din  Fecioară  e  om  şi  Dumnezeu, 
om  desăvârşit  şi  Dumnezeu  adevărat,  adecă  „Dumnezeu  Cuvântul  în¬ 
trupat",  cum  îl  numeşte  cântarea.  De  aceea  Sf.  Fecioară  Maria  e 
Născătoare  de  Dumnezeu. 

Cap.  5  arată  că  Sf.  Maria  e  pururea  Fecioară.  Şi  după  ce  de¬ 
vine  mamă,  rămâne  Fecioară;  în  şi  după  zămislire,  în  şi  după  naş¬ 
tere.  Naşte  şi  pântecele  ei  nu  se  strică,  —  în  asemănare  cu  rugul 
care  ardea  şi  nu  se  mistuia,  cu  cei  trei  tineri  nevătămaţi  în  foc  şi 
cu  peceţîle  neatinse  ale  mormântului  Mântuitorului.  Aşa  ne  vorbesc 
despre  Maica  Domnului  toate  cântările  liturgice. 

Cap.  6  vorbeşte  despre  Adormirea  Maicii  Domnului.  Dela  în¬ 
mormântarea  Domnului,  imnele  liturgice  nu  ne  mai  spun  nimic  despre 
Maica  Domnului,  până  la  adormirea  el.  Se  spune  doar  că  sf.  Apostol  Ioan 
a  grijit-o  „ca  lumina  ochiului".  Imnele  despre  îngroparea  şi  înălţarea 
le  cer  a  trupului  Maicii  Domnului,  pentru  noi  nu  au  un  caracter 
dogmatic  deoarece  sunt  inspirate  din  cărţi  apocrife  şi  sunt  înfloriri 
izvorîte  din  pietatea  creştinilor.  Totuşi  în  fond  ele  se  pot  pune  de 
acord  cu  dogmele  Bisericii  noastre.  Sf.  Fecioară  Maria  a  murit 
moarte  reală,  dar  trupul  ei  n'a  suferit  stricăciune,  căci  trupurile  sfin¬ 
ţilor  nu  putrezesc,  ci  harul  lui  Dumnezeu  lucrează  prin  ele  şi  după 
moarte  (în  moaştele  lor).  Apoi  trupul  ei  a  putut  să  fie  înălţat  la  cer 
ca  trup  duhovnicesc,  transfigurat,  preamărit,  cum  a  fost  trupul  Dom¬ 
nului  după  înviere. 

Asupra  acestei  dogme  Biserica  încă  nu  s’a  pronunţat,  aşa 
încât  ea  poate  fi  primită  ca  teologumen. 

Cap.  7  tratează  despre  Venerarea  Maicii  Domnului.  Sf.  Fecioară 
Maria  are,  între  toţi  sfinţii,  cele  mai  multe  sărbători  şi  cele  mai  fru¬ 
moase  şi  numeroase  imnuri,  din  cari  se  răsfrânge  limpede  venerarea 
ei,  mai  presus  decât  toţi  sfinţii  şi  mai  cinstită  decât  heruvimii  şi 
•nai  mărită  decât  serafimii.  In  ele,  ea  este  obiect  al  rugăciunii.  In 
unele,  credincioşii  o  imploră  ca  pe  Dumnezeu,  dar  e  clar  că  daru¬ 
rile  el  vin  dela  Dumnezeu,  adecă  dela  Fiul  ei  şi  Mântuitorul  nostru. 
Ea  mijloceşte  pentru  noi  ca  o  Maică  prea  bună.  Fiind  mai  presus 
decât  toţi  sfinţii  şi  îngerii,  ea  este  în  capul  lor.  Cultul  ei  se  nu¬ 
meşte  supravenerare,  venerare  excepţională,  hiperdulie.  Ei  i  se  roagă 
nu  numai  oamenii,  ci  şi  sfinţii.  In  cinstea  ei  sau  făcut  acele  fru¬ 
moase  canoane,  Paraclisul  şi  alte  imne  de  invocare  şi  glorificare,  ea 
fiind  Născătoare  de  Dumnezeu  şi  părtaşe  la  mântuirea  noastră  (cum 
sfinţii  nu  sunt). 

In  partea  III  avem  încheierea,  adecă  un  scurt  şi  cuprinzător  re¬ 
maniat  al  cărţii. 

Din  tot  cuprinsul  lucrării,  constatăm  că  imnele  bisericeşti  ne 
spt>n  şi  cântă  tot  ce  ştim  despre  Maica  Domnului,  fie  din  Sf.  Scrip- 
fitfă,  fie  din  Sf.  Tradiţie. 

Lucrarea  este  foarte  bună  şi  foarte  frumoasă.  E  scrisă  într’un. 

stil  limpede,  într'o  expunere  uşoară,  bine  documentată  şi  convingă¬ 
toare.  De  aceea  citirea  ei  este  tot  atât  de  plăcută,  pe  cât  de  folo¬ 
sitoare. 

Preot  Dr.  ILARION  V.  FELEA 

'î 

Teodor  M.  Popesca  •  VITALITATEA  BISERICII  ORTODOXE. 
Bucureşti  1942. 

Studiul  dlui  Teodor  M.  Popescu:  „Vitalitatea  Bisericii  ortodoxe", 
este  titlul  unei  conferinţe  publice  pe  care  luminatul  profesor  a  rostit-o 
in  ziua  de  19  Martie  1942,  la  Bucureşti. 

In  partea  I-a  a  studiului,  autorul  face  o  prezentare  a  denigră¬ 
rilor  pătimaşe  şi  nedrepte  pe  cari  bisericile  din  Occident  (romano- 
catolică  şi  protestantă)  le  îndreaptă  împotriva  Bisericii  ortodoxe. 
Joseph  de  Maistre,  scriitor  francez  şi  diplomat,  fiu  al  bisericii  ro- 
mano-catolice,  învinueşte  Biserica  ortodoxă  de  ignoranţă,  obscurantism, 
ritualism,  formalism,  incultura  clerului,  anarbie,  denaturarea  adevă¬ 
rului  dogmatic  şl  a  sfintelor  taine,  şi  de  decadenţă.  Din  lagărul  protes¬ 
tantismului  s'a  ridicat  ca  detractor  al  puterii  de  viaţă  a  Bisericii  or¬ 
todoxe,  celebrul  scriitor  Adolf  von  Harnack  (1851 — 1930).  Acesta,  în 
cartea  întitulată  „Das  Wesen  des  Cbristentums",  socoteşte  că  misiunea 
Bisericii  ortodoxe  s'a  încheiat  deodată  cu  promovarea  religiosităţii 
în  perioada  bizantină  şi  cu  opera  de  conciliere  a  religiei  cu  naţiona¬ 
lismul.  Potrivit  vederilor  şi  susţinerilor  lui  A,  Harnack,  Ortodoxia 
este  sinonimă  cu  ceremonialul  ritual;  fiind  într'o  epocă  de  stagnare, 
de  anemie  şi  de  descompunere,  urmează  ca  după  prognosticurile  lui 
A.  Harnack,  Biserica  ortodoxă  să  sucombe  fără  întârziere. 

Grozavă  rătăcire!  Discuţii  şi  afirmaţii  pornite  din  plăcerea  sa¬ 
dică  de  a  descoperi  păcatele  noastre  omeneşti,  din  plăcerea  pe  care 
o  au  taberele  adverse  de  a-şi  face  merite  din  păcatele  noastre,  precum 
.şi  din  dorinţa  de  a  vedea  Biserica  ortodoxă  pradă  strâmtorărilor, 
pentru  a  putea  fi  cuprinsă  de  alţii.  Am  putea  să  adăugăm  că  această 
critică  accerbă  ce  se  face  Bisericii  ortodoxe  are  —  in  subsidiar  —  şi 
un  şiretlic:  adversarii  crezând  că  prezentând  păcatele  noastre  ome¬ 
neşti  în  culori  şi  proporţii  înspăimântătoare  pot  să-şi  ascundă  propriile 
lor  păcate,  păcate  ce  depăşesc  mult  în  gravitate  pe  ale  celor  pe  cari 
îi  critică. 

Slujind  cu  sinceritate  adevărului,  noi  nu  tăgăduim  absenţa  unor 
virtuţi  în  viaţa  obştei  noastre  creştineşti,  nici  nu  afirmăm  până  la 
obstinenţă  că  în  afară  de  Biserica  noastră  nu  este  nimic  bun  şi  cre¬ 
ştin.  Trebuie  să  atenuăm  şi  să  rectificăm  însă  —  în  baza  testimoniilor 
istorice  —  gravele  acuze  şi  insulte  ce  se  aduc  Bisericii  ortodoxe. 

Popoarele  ortodoxe  au  stat  de  straje  Ia  graniţa  creştinismului, 
la  poarta  de  Răsărit  a  Europei,  apărând-o  împotriva  Asiei  cotropi¬ 
toare.  Atunci  când  Turcii  trebuiau  combătuţi  şi  convertiţi,  dela  Roma 
li  se  cerea  creştinilor  ortodocşi  să  renunţe  la  credinţa  lor,  pentru  a 
primii  ajutor.  Dacă  Biserica  ortodoxă  a  rezistat  jugului  greu  mafao- 

snedan  sau  regimului  satanic  al  bolşevismului,  e  un  indiciu  de  puter¬ 
nica  -ei  vitalitate.  Ea  n'a  pierdut  prin  schismă  puterea  ei  de  viată; 
aceasta  iese  la  iveală  şi  din  încercările  pe  cari  le-au  făcut  iezuiţii  şi 
protestanţii  de  a  o  desfiinţa,  fără  a  ajunge,  însă,  la  rezultatele  scon¬ 
tate.  Cât  priveşte  indiferentismul  religios  profesat  de  clasa  cultă  a 
popoarelor  ortodoxe,  acesta  a  fost  adus  din  Occident  odată  cu  cele¬ 
lalte  împrumuturi  spirituale.  Tradiţionalismul  nostru  ortodox,  luat  în 
derâdere  şi  numit  peiorativ  „fixism"  sau  „împietrire",  este  blazonul 
de  nobleţe  al  instituţiei  noastre  sfinte.  N'am  adus  inovaţii  şi  n’am 
multiplicat  dogmele,  ci  am  păstrat  principiile  de  viaţă  ale  creştini¬ 
smului  ecumenic.  Aceste  directive  ne-au  înlesnit  să  progresăm  în  a- 
dâncirea  adevărului  creştin  şi  ne-au  ferit  de  aventuri.  „Tradiţia  nu 
-opreşte  Biserica  de  a  merge  şi  de  a  înainta ;  o  fereşte  de  a  se  abate. 
Progresul  unei  Biserici  nu  se  apreciază  numai  cu  „cât“,  ci  şi  cu  „cum" 
înaintează.  Mersul  şi  vitalitatea  ei  nu  se  măsoară  cu  ritmul  vieţii  şi 
culturii  umane,  pe  curente  noui,  pe  tehnică,  pe  maşină  sau  pe  viteză, 
ci  se  măsoară  pe  puterea  ei  de  a  se  menţine  şi  de  a  sta  drept,  în 
mijlocul  a  ceeace  variază  şi  se  mişcă;  se  măsoară  pe  puterea  ei  de 
a  fi  totdeauna:  Biserică  —  instituţie  divină  stabilă,  nu  instituţie  ome¬ 
nească,  schimbătoare  după  timp  şi  după  oameni". 

I  se  tăgădueşte  Bisericii  ortodoxe  răsăritene  dreptul  la  viaţă, 
fiindcă  n'ar  produce  nici  o  valoare  religioasă  şi  i-ar  lipsi  podoaba  spe¬ 
cific  creştină :  sfinţenia.  Azi  nu  mai  dă  sfinţi  —  zic  iezuiţii.  Sfinţenia 
nu  constitue,  însă,  pentru  noi  un  articol  de  reclamă  confesională ;  „ea 
■este  un  bar  primit  dela  Dumnezeu  şi  închinat  Lui  cu  desăvârşită 
smerenie  creştină".  Biserica  ortodoxă  are  în  fresca  ei  pe  bărbaţii  de 
elită  ai  epocii  de  înflorire :  sf.  Părinţi,  revendicaţi,  azi,  pe  nedrept, 
de  exclusivismul  papal  E  adevărat  că  Biserica  ortodoxă  a  consacrat 
mai  puţini  sfinţi,  dar  nu  are  mai  puţini.  Canonizarea,  la  noi,  şe  face 
după  alte  criterii  decât  la  catolici,  unde  consacrarea  e  condiţionată 
de  proselitismul  militant  efectuat  pentru  capul  văzut  al  Bisericii  şi 
proslăvirea  veleităţilor  lui  imperialiste.  Ba  mai  mult :  în  biserica  ro- 
mano-catolică  s'au  făcut  beatificări  din  interes  sau  oportunism,  pentru 
a  da  unui  popor  romano-catolic  o  satisfacţie  de  ordin  naţional.  Este 
■cazul  cu  Jeanne  d'Arc,  canonizată  în  anul  1909,  deşi  la  1431  fusese  arsă 
pe  rug  la  Rouen,  „în  numele  lui  Dumnezeu",  ca  „eretică  şi  idololatră". 

Istoria,  cu  evenimentele  şi  învăţăturile  ei,  ne  sfatueşte  să  stăm 
neclintiţi  pe  piatra  credinţei  noastre.  Cu  această  credinţă  am  străbă¬ 
tut  trecutul  înviforat,  ocrotind,  din  punct  de  vedere  religios,  popoare 
de  rase  şi  culturi  deosebite  şi  păstrându-le  naţionalitatea.  Ea  este 
izvorul  nostru  de  viaţă  şi  chezăşia  izbăvirii  noastre,  fiindcă  după 
cum  se  exprimă  autorul:  „puterea  ei  (a  Bisericii)  nu  vine  din  întin¬ 
dere,  din  număr  şi  din  strălucire ;  vine  din  temeliile,  din  izvoarele, 
din  străduinţa  ei  în  tradiţie :  din  consecvenţa  ei  cu  sine  însăşi". 

Lucrarea  dlui  profesor  universitar  Teodor  M.  Popescu  are  o 
valoare  deosebită,  atât  prin  consistenţa  şi  documentarea  ei  ştiinţifică, 

cât  şl  prin  apologia  justă  ce-o  face  Bisericii  ortodoxe.  Scrutând  cu. 
obiectivitate  ştiinţifică,  străină  de  orice  subiectivism  confesional,  as¬ 
pectul  practic  al  creştinismului  în  cursul  veacurilor,  autorul  conchide 
că  multe  dintre  Bisericile  creştine  şi-au  irosit  energia  în  slujba  efe¬ 
merului,  subordonând  adevărul  creştin  ambiţiilor  deşarte  şi  păgubi¬ 
toare.  Puritatea  adevărului  creştin  s'a  păstrat  pe  prestolul  Bisericii 
ortodoxe.  Acestui  adevăr  să-i  slujim,  fiindcă  în  el  rezida  puterea  noas¬ 
tră  de  viaţă.  Studiul  dlui  prof.  T.  M.  Popescu  ne  întăreşte  şi  mai 
mult  în  această  convingere. 

Preot  Prof.  IO  AN  BUNEA 

Diaconul  Dr.  Gheorghe  I.  Moisescu:  CATOLICISMUL  IN  MOL¬ 
DOVA  PÂNĂ  LA  SFÂRŞITUL  VEACULUI  XIV.  Bucureşti,  Tip.. 
Cărţilor  bisericeşti  1942,  p.  XXIV-j-150,  Lei  200,  — 

Autor  al  mai  multor  lucrări  de  istorie  bisericească  a  Românilor 
şi  secretar  de  redacţie  al  revistei  „Biserica  Ortodoxă  Română",  Păr.. 
Dr.  Gh.  I.  Moisescu  prezintă  în  această  lucrare  —  care  i-a  servit  ca 
teză  de  doctorat  - —  o  parte  din  rodul  muncii  sale  pe  timpul  stu¬ 
diilor  făcute  în  Polonia  şî  Grecia,  Felul  îngrijit  în  care  sunt  discu¬ 
tate  problemele,  chiar  şi  cele  de  amănunt,  controversate  în  legătură 
cu  propaganda  în  Moldova  a  dominicanilor  şi  franciscanilor,  fie  prin 
intermediu  ungar,  fie  polon,  ca  şi  întreagă  ţesătura  strict  ştiinţifică  a 
lucrării  şi  —  să  adăogăm  —  condiţiile  externe :  limba  şi  execuţia 
tiparului,  sporesc  valoarea  acestei  cărţi,  menite  a  închide  problema, 
socotită  încă  până  de  curând  deschisă,  a  începuturilor  catolice  în 
Moldova, 

Deşi  nu  prea  abundente,  totuşi  isvoarele  şi  cercetările  în  ma¬ 
terie  sunt  numeroase.  Ajungând  la  colecţii  şi  mai  ales  la  ultimele  re¬ 
zultate  ale  istoriografiei  polone  privitoare  la  Istoria  timpului,  autorul 
reuşeşte  să  claseze  materialul  şi  să  expună  în  chip  curgător  • —  deşi. 
notele  subliniare  întrec  aproape  peste  tot  jumătatea  paginei  —  fap¬ 
tele  în  legătură  cu  propaganda  politică,  isvor  al  celei  religioase,  atât 
din  partea  ungurilor  cât  şi  a  polonilor,  propagandă  care  cu  toate  că 
a  aflat  statul  moldovean  într’o  epocă  de  formaţie  şi  de  frământări, 
n’a  avut  nici  un  succes  mai  însemnat.  Păr.  Moisescu  a  pus  la  punct 
câteva  păreri  greşite  privitoare  la  începuturile  episcopiei  Milcoviei 
(1228—1241,  1241—1300  şi  1332— 1357  ţ  p.  17],  ca  şi  cele  în  legătură 
cu  episcopia  de  Şiret  (1370 — 1372,  1387 — -1394;  p,  67 — 126),  In  le¬ 
gătură  cu  ele,  pune  din  nou  în  discuţie,  după  ultimele  cercetări,  pro¬ 
blema  misionarismului  cavalerilor  teutoni  şi  dominicani  asupra  Cu¬ 
manilor  şi  Valahilor,  ca  şi,  mai  târziu,  a  franciscanilor  şi  dominica¬ 
nilor  peregrini  în  părţile  nordice  ale  Moldovei  (Cazul  Laţcu,  martiri* 
franciscani  în  Moldova,  biserică  şi  mănăstire  catolică  în  Şiret,  etc). 

Trebuind  să  stăvilească  năvălirile  cumane,  ungurii  aduc  în  1211, 
în  Ţara  Bârsei,  pe  cavalerii  teutoni,  ca  să  le  apere  graniţele.  Sigur  că. 
ei  aveau  mai  mult  rol  de  apărare,  nu  de  convertire  (p.  11  nota  1). 

Nemulţumiţi  cu  pretenţiile  lor  de  autonomie,  regele  Andrei  II  i-a 
alungat  în  1227,  iar  pentrucă  o  parte  din  principii  cumani  au  cerut 
botezul  (p.  14,  nota  1)  a  fost  înfiinţată  în  21  III.  1228  episcopia  cu¬ 
manilor  sau  a  Milcovei,  ai  cărei  titulari  sigur  că  aveau  să  încerce 
pe  lângă  cerbicia  cumană,  şi  convertirea  infidelilor,  sub  care  au¬ 
torul  crede  că  trebue  să  înţelegem  pe  Români  (p,  16  notă).  Reşedinţa 
episcopiei  era  la  Crăciuna,  fostă  Kreuzburg  a  teutonilor  (p.  22 — 23 
notă).  Titularii  acestei  episcopii  n'au  însă  nici  un  succes  între  credin¬ 
cioşii  din  jur.  Scrisoarea  papii  Grigorie  IX  din  25  X,  1234  către 
prinţul  Bela  IV,  arată  tocmai  contrarul.  încă  şi  mai  puţin  succes  arată 
episcopii  din  cea  de  a  doua  epocă  a  Milcovei,  de  după  năvălirea 
Tătarilor,  când  ravagiile  fuseseră  aşa  de  mari,  iar  zelul  ioaniţilor  şi 
dominicanilor  atât  de  neînsemnat,  încât  mulţimea  episcopilor  „in  par- 
tibus"  întâlniţi  încă  până  spre  1300,  iar  după  aceea  încă  vreo 
câţiva  ani,  nu  mai  lasă  nici  o  urmă. 

Asemănător  motivului  care  ne-a  dat  episcopia  Milcoviei  cu  mi¬ 
sionarii  ei  este  şi  cel  în  legătură  cu  episcopia  de  Şiret,  înfiinţată  in 
1370  de  Laţcu  Vodă  în  Şiret.  Ludovic  cel  Mare  căutase,  natural,  să 
pedepsească  îndrăsneala  „infidelului  notoriu"  Bogdan  Voevod  (p.  40- 
44),  de  a  fi  fugit  în  Moldova,  însă  luptele  sale  eroice  i-au  asigurat 
independenţa.  Dar  din  clipa  în  care  Cazimir  cel  Mare  cucerise  Rusia 
Roşie  (1340)  şi  se  apropiase  astfel  de  Moldova,  insă  murise,  iar  dea- 
cum  tronul  Poloniei  trecuse  în  mâna  lui  Ludovic  al  Ungariei  —  pe¬ 
ricolul  catolic  asupra  Moldovei  era  mai  mare.  Spre  a  dejuca  acest 
plan,  Laţcu  Vodă  cere  papii,  în  1370,  să-l  primească  în  religia  cato¬ 
lică.  Faptul  că  soţia  şi  fiica  lui  rămân  ortodoxe,  că  poporul  întreg 
nu  aprobă  gestul,  dovedesc  că  mobile  pur  politice  I-au  îndemnat  să 
facă  acest  pas  (p.  67 — 78),  In  orice  caz,  atât  pe  vremea  lui,  cât  şi 
după  el,  până  la  26  VII.  1401,  când  se  recunoscu  canonicitatea  Mi¬ 
tropolitului  ortodox  Iosif  Muşat,  cu  toate  că  Moldova  gravita  spre 
Polonia,  care-şi  căuta  drum  comercial  spre  Marea  Neagră  şi  cu  toate 
că  o  mulţime  de  călugări  catolici  mişună  prin  Şiret  în  timp  ce  Biserica 
ortodoxă  era  în  schismă  cu  Patriarhul  de  Constantinopol  (1391 — 1401) 
— •  cu  toate  acestea  „catolicismul  n’a  isbutit  să  clădească  nimic  trai¬ 
nic  pentru  obştea  neamului  nostru  românesc,  născut  şi  rămas  dea- 
lungul  veacurilor  statornic  în  credinţa  şi  evlavia  lui  ortodoxă"  (p,  126). 

Aducând  în  partea  a  doua  a  lucrării  unele  date  nu  prea  cunos¬ 
cute  la  noi  asupra  relaţiilor  comerciale  şi  bisericeşti  polono-române 
din  vremea  aceea,  mai  ales  în  legătură  cu  Haliciul,  şi  parcurgând  şi 
lista  alfabetică  dela  sfârşit  a  isvoarelor  şi  lucrărilor  consultate  (p. 
99,  127 — 144),  nu  putem  decât  să  felicităm  pe  autor  pentru  preţioasa 
lucrare  pe  care  ne-a  dat-o. 

Preot  Dr.  TEODOR  BODOGAE 

Preot  Florea  Mureşanu:  BISERCIA  DIN  DEAL  sau  vechea  bi¬ 
serică  ort,  rom  din  Cluj  şi  slujitorii  ei.  Cluj,  Tipografia  Naţională 
1942,  p.  202. 

încă  o  carte  dela  Cluj !  P.  Sf.  Episcop  Nicolae  Colan  îşi  mobi¬ 
lizează  oamenii  zi  de  zi  şi  ceas  de  ceas  şi  îi  aşează  la  treabă. 

Acum  mai  proaspăt,  a  îndrumat  strădaniile  pline  de  hărnicie 
ale  Părintelui  FI.  Mureşanu,  slujitorul  catedralei  din  Cluj,  ca  să  isco¬ 
dească  trecutul  şi  să  scrie  o  monografie  a  bisericii  vechi  „din  deal", 
a  Clujului.  O  carte  de  o  execuţie  excelentă,  cu  26  ilustraţii,  aşa  cum 
o  ştie  alcătui  gustul  clujan. 

Dar  s'o  deschidem.  Cuprinde  4  capitole :  I.  Biserica ;  II.  Slujitorii 
ei;  III.  Epitropia;  IV.  Relaţiile  cu  Braşovul. 

I.  Bisericuţa  a  fost  făurită  de  o  mână  de  negustori  în  frunte  cu  ma¬ 
cedonenii  Cosma  Buczi,  Ion  Zoltan  şi  cu  negustorul  român  din  Braşov 
Popa  Juga  Sigismund,  încetăţeniţi  la  Cluj  cu  mare  greutate,  începând 
cu  anul  1691.  An  de  an  li  s'a  înmulţit  numărul  şi  la  început  mergeau 
la  biserica  din  Someşeni,  până  în  toamna  anului  1796,  când  au  ter¬ 
minat  edificarea  bisericii  cu  hramul  „Sf.  Treime",  pe  un  teren  în  afara 
zidurilor  oraşului,  căci  aşa  le  concesionase  stăpânirea. 

Stilul  celei  mai  vechi  biserici  româneşti  din  Cluj  este  un  baroc. 
Aşa  cum  se  vede  azi,  ea  se  găseşte  după  trei  restauraţii,  cari  însă 
nu  i-au  adus  schimbări  fundamentale.  Este  împodobită  cu  icoane  pre¬ 
ţioase  şi  înzestrată  cu  cărţi  rituale  de  valoare,  în  mare  parte  aduse 
de  peste  munţi. 

II.  Ca  preoţi  ai  acestei  biserici  înşiră  pe  : 

Ilie  Fulea  (1764 — 1828),  mai  întâi  preot  în  Braşov,  şi  apoi  la 
Cluj.  In  vremea  sa  s’a  făcut  instalarea  Episcopului  Vasile  Moga. 

Grigorie  Gal  (1805—1851)  din  Rogojel. 

Vasile  Roşesca  (1826 — 1888)  din  Dumbrava,  şi  fiul  său 

Tulia  Roşesca  (1852 — 1924),  om  destoinic  şi  cult.  A  strâns  material 
pentru  un  Lexicon  Bisericesc  în  16.331  fişe.  Manuscrisul  n'a  putut 
vedea  lumina  tiparului  şi  se  găseşte  în  biblioteca  Academiei  teologice 
ortodoxe  din  Cluj.  Preotul  Tuliu  Roşescu,  a  avut,  la  bătrâneţe,  doi 
capelani ;  Dr.  Nicodim  Cristea  şi  Preotul  Vasile  Spătaru. 

Nicolae  Vasiu  (1925 — 30  VIII.  1940),  azi  consilier  vicarial  în 
Alba-Iulia. 

Ioan  Costea  (30  VIII,  1940  —  azi)  conduce  acum  ca  admini¬ 
strator  protopopesc  tractul  Clujului. 

III.  începutul  şirului  de  epitropi  îl  face  D,  Trandafir  la  1842, 
urmat  până  azi  de  vreo  8  „curatori",  cari  şi-au  dat  silinţa  să  chi¬ 
vernisească  în  mod  cinstit  avutul  bisericii. 

IV.  Relaţiile  cu  Braşovul  îşi  au  obârşia  in  ajutorul  bănesc  şi 
moral  pe  care-1  dau  Braşovenii  la  zidirea  bisericii  din  Cluj.  Obolul 
îl  dau  mai  cu  seamă  negustorii  braşoveni  organizaţi  în  compania 
grecească  de  pe  lângă  Biserica  „Sfintei  Treimi"  din  Braşov.  Nici 
„cei  din  Patrie"  n'au  lipsit  cu  ajutorul  lor  la  clădirea  şi  împodobirea 
acestui  sfânt  lăcaş. 

După  aceste  4  capitole,  urmează  53  pagini  de  acte  şi  documente, 
pe  cari  se  reazimă  expunerea. 

încă  la  citirea  primelor  pagini  ale  cărţii  se  poate  observa  cu 
câtă  grije  a  lucrat  autorul.  Nu-i  scapă  nimic  din  condei :  arhive, 
icoane,  matricole  şcolare,  ş,  a.  A  pus  mână  sigură  pe  toate.  Le-a 
văzut  şi  le-a  pipăit.  Chiar  şi  materialul  informativ  scos  din  cărţile 
arătate  la  bibliografie,  îl  verifică  pe  teren.  Acest  lucru  face  ca  mo¬ 
nografia  Păr.  F.  M.  să  fie  de  cea  mai  netăgăduită  valoare  şi  una 
dintre  cele  mai  autentice  contribuţii  Ia  istoria  Bisericii  noastre. 

Preot  NICODIM  BELEA 

Prof.  Dr.  L.  G.  Munteanul  VIAŢA  SFÂNTULUI  APOSTOL 
PAVEL  (Colecţia  „Cărţile  Vieţii"  nr.  12).  Cluj,  Editura  Episcopiei  or¬ 
todoxe  române  1942,  p,  24b. 

Valoroasa  colecţie  „Cărţile  Vieţii"  dela  Cluj,  de  sub  îngrijirea 
Ierarhului  luptător  al  Ortodoxiei  româneşti  P.  Sf.  Nicolae  Colan,  spo¬ 
reşte  văzând  cu  ochii.  Cărţile  sunt  într'adevăr  ale  „vieţii"  :  vii  îndrep¬ 
tare  şi  călăuzitoare  ale  vieţii  celor  ce-şi  duc  greul  zilelor  sub  stă¬ 
pânire  străină. 

Problema  pusă  în  ultimele  lucrări  din  mult  grăitoarea  colecţie, 
este  aceea  a  înnoirii  omului.  „Omul  cel  nou",  traducerea  Părintelui 
Nicolae,  „Viaţa  Mântuitorului  nostru  Iisus  Hristos  a  Părintelui  Prof. 
Dr.  L.  G,  Munteanu,  „La  răscrucea  vieţii"  de  Dr.  E  Nicoară,  toate 
scormonesc  adânc  tainicele  cute  ale  sufletului  omenesc,  indreptându-i 
luarea  aminte  spre  o  viaţă  nouă,  spre  o  înnoire  totală  a  sa  In  Hristos. 

A  douăsprezecea  carte  din  colecţia  noastră  este  lucrarea  de  faţă 
a  binecunoscutului  şi  apreciatului  profesor  Dr,  L.  G.  M.,  rectorul  A- 
cademiei  teologice  din  Cluj.  Omul  de  ştiinţă,  care  nu  de  mult  a  îm¬ 
bogăţit  literatura  noastră  exegetică  cu  preţioasa  lucrare :  „Epistola 
sf.  Apostol  Pavel  către  Galateni",  tălmăceşte  acum  în  grai  popular 
viaţa  Apostolului  neamurilor. 

Problema  înnoiri  omului  este  pusă  în  cartea  de  faţă  in  legătură 
cu  cele  două  vieţi  ale  marelui  Apostol.  In  cuvântul  către  cititori,  care 
premerge  lucrării  acesteia,  autorul  arată  frumos  şi  lămurit  ţinta  sa ; 
„Omul  zilelor  noastre  trebue  chemat  la  o  viaţă  nouă,  viaţa  cu  Hristos 
şi  prin  Hristos.  Şi  nu  s'ar  putea  aduce  un  exemplu  mai  puternic, 
mai  convingător,  din  trecutul  creştinismului,  de  felul  cum  trebue  să 
înţelegem  şi  să  urmăm  Mântuitorului,  de  felul  cum  trebue  să  ne  în- 
creştinăm  sufletul,  decât  exemplul  sfântului  Apostol  Pavel". 

Despre  sf,  Pavel  s’a  scris  mult.  Este  cel  mai  studiat  şt  mai  ine- 
puisabil  hristofor.  Literatura  teologică  îl  consideră  pe  marele  apostol 
sub  toate  unghiurile,  dar  puţini  îl  dinamizează  şi-l  topesc  pentru 
a  putea  fi  accesibil  tuturor  minţilor  şi  a  putea  fi  sorbit  astfel  de  su¬ 
flete  spre  înnoirea  lor. 

Cartea  de  faţă  este  scrisă  în  aşa  fel,  încât  se  iasă  înţeleasă  cu 
uşurinţă  de  toţi  cei  ce  o  citesc. 

Iu  partea  întâia  a  cărţii,  din  povestirea  tinereţii  şi  a  faptelor  pri¬ 
gonitorului  Saul,  autorul  ne  pregăteşte  pentru  cutremurătoarea  minune 
a  revelaţiei  de  pe  drumul  Damascului, 

In  partea  a  doua  este  înfăţişată  întreaga  viaţă  de  sbueium  şi  muncă 
neobosită  a  Apostolului  „nebun11  pentru  Hristos.  Descriind  călătoriile 
sale  misionare,  învăţăturile  şi  minunile  săvârşite  în  acest  timp,  autorul 
studiază  sumar  şi  cele  14  epistole  ale  Apostolului,  în  ordinea  scrierii  lor, 
împletindu-le  armonic  cu  viaţa  şi  activitatea  sa,  Intr'un  stil  uşor  şi 
curgător,  fiecare  epistolă  îşi  are  un  scurt  cuprins,  în  care  se  stărue, 
cu  citate  şi  trimiteri,  asupra  problemelor  şi  învăţăturilor  mai  însemnate. 

Lucrarea  se  încheie  cu  moartea  martirică  a  sf.  Apostol  Pavel  şi 
cu  un  îndemn  cuceritor  către  creştinii  de  astăzi,  de  a-i  urma  desă¬ 
vârşita  şi  pilduitoarea  sa  viaţă. 

Rodul  strădainicei  munci  a  neobositului  profesor  Dr.  L,  G.  Mun- 
teanu  va  fi  spre  folos  şi  înnoire  sufletească  tuturor  celor  ce  zăbovesc 
cu  luare  aminte  pe  paginile  acestei  cărţi,  al  căror  înţeles  este  acce¬ 
sibil  şi  celor  mari  şi  celor  mici. 


S. 


MINODORA  BELEA 


Preot  /.  Irimia:  CONFLICTUL  RELIGIOS  DINTRE  ROMA  ŞI 
CONSTANT1NOPOL  IN  TIMPUL  PATRIARHULUI  FOTIE  (Extras 
din  revista  „Luminătorul”),  Chişinău  1942,  p.  40. 

Patriarhul  Fotie  al  Constantinopolului  este  cea  mai  Ilustră  vic¬ 
timă  a  atacurilor  pătimaşe  lansate  metodic  şi  stăruitor  de  istorio¬ 
grafia  romano-catolică  împotriva  personalităţilor  de  elită  ale  Bi¬ 
sericii  răsăritene,  cari  s'au  împotrivit  grandioaselor  proiecte  de  su¬ 
premaţie  universală  ale  papalităţii.  Lovit  cu  o  feroce  îndârjire,  pieziş 
sau  făţiş,  până  era  în  viaţă,  zelul  cu  care  au  fost  mobilizate  şi  asmu- 
ţate  asupra  lui  vreme  de  peste  un  mileniu  toate  condeele  disponibile  ale 
ştiinţei  papistaşe,  reprezintă  cea  mai  elocventă  dovadă  că  acest  in¬ 
teligent  şi  cult  patriarh  luptător  nu  încetase  să  rămână  primejdios, 
pentru  anumite  ambiţii  lipsite  de  măsură,  nici  dincolo  de  mormânt. 

Dar  această  înverşunată  şi  îndelungată  campanie  de  defăimare 
n‘a  isbutit  să-l  doboare  pe  Patriarhul  Fotie  de  pe  scaunul  de  cinste 
pe  care  i  1-a  hărăzit  Ortodoxia  răsăriteană.  Adevărul  istoric  a  rupt 
chiar  în  zilele  noastre  zăvorul  care-l  ţinea  de  veacuri  în  robia  ne- 
ştiinţei  şi  a  relei  credinţe,  însăşi  istoriografia  romano-catolică  îşi  dă 
copios  contribuţia  la  spulberarea  falsurilor  istorice,  comise  de  atâţia 
dintre  servitorii  ei  de  altă  dată  —  şi  nu  prin  nume  lipsite  de  presti¬ 
giu  şi  de  răsunet. 

Revizuirea  procesului  fotian,  la  care  colaborează  învăţaţi  de  talia 
lui  E.  Amâna,  H.  Gregoire  şi  mai  cu  osebire  profesorul  de  Teologie 
rom.  cat.  Dr,  Fr,  Dvornik,  este  în  curs.  Păr.  Prof.  Dr.  Milan  P.  Şesan 
dela  Facultatea  de  Teologie  din  Cernăuţi,  a  pus  în  curent  cercurile 
noastre  teologice  cu  evoluţia  acestui  act  de  dreptate  încă  din  1936, 

prin  lucrarea :  „Schismă  între  Patriarhii  Fotie  şi  Ignatie  ?  “  (vezi  RT 
XXIX,  1939  p.  128—130). 

Aceluiaşi  scop  îi  serveşte  şi  studiul  de  fată  al  Păr.  I.  I.  Greu¬ 
tăţile  cu  cari  a  avut  de  luptat  Patriarhia  de  Constantinopol  în  vea¬ 
cul  IX,  analiza  inovaţiilor  doctrinare  şi  disciplinare  comise  de  Roma 
papală,  pe  cari  Biserica  răsăriteană  le-a  refuzat  categoric  şi  le-a  în¬ 
fierat  fără  menajamente,  ca  şi  istoria  sumară  a  sinoadelor  apusene  şi 
.răsăritene  cari  au  discutat  conflictul  dintre  Roma  şi  Constantinopol, 
îi  înlesneşte  stilizarea  următoarelor  concluziuni  i 

Patriarhul  Ignatie  a  demisionat  din  scaun,  iar  alegerea  lui  Fotie, 
a  fost  legitimă,  fapt  pe  care  îl  confirmă  şi  epistola  papii  Ioan  VIII 
către  episcopii  şi  patriarhii  orientali  (din  August  879).  Papalitatea 
n'avea  drept  să  se  amestece  în  conflictul  dintre  Patriarhii  Ignatie  şi 
Fotie,  cu  atât  mai  vârtos  cu  cât  nu  Ignatie  a  apelat  la  serviciile  ei, 
ci  un  grup  de  partizani  de-ai  săi.  Graba  cu  care  a  comis  totuşi  acest 
abuz,  cu  urmări  atât  de  costisitoare  pentru  soarta  ulterioară  a  Bise¬ 
ricii  celei  oarecând  una,  dovedeşte  că  pretenţiunea  primatului  era  un 
fapt  premeditat,  Roma  vânând  doar  momentul  prielnic  pentru  a-şi 
pune  planurile  în  aplicare. 

Este  marele  merit  al  Patriarhului  Fotie  de-a  fi  zădărnicit,  pe 
bază  de  dogme  şi  canoane,  pasiunea  inovatoare  şi  pretenţiile  fără 
măsură  de  supremaţie  universală,  pe  cari  ie  nutrea  papalitatea.  „Vina" 
aceasta  nu  i  se  putea  ierta.  Omul  şi  instituţia  pe  care  o  călăuzea  cu 
nedesminţită  demnitate  şi  cu  tot  atâta  curaj,  au  văzut  prăvălindu-se 
asupra  lor,  vreme  de  veacuri,  cele  mai  înspăimântătoare  calomnii. 

„Semnele  unei  interpretări  sincere  a  faptelor  Patriarhului  Fotie 
—  spune  Păr.  I.  I.  —  încep  să  apară  chiar  în  cercul  catolic".  Am 
spus  că  e  la  mijloc  ceva  mai  mult  decât  atât.  Şi  biruinţa  adevărului 
istoric,  ale  cărei  semne  le-am  văzut  ivindu-se  şi  în  tabăra  atât  de 
ostilă  lui,  nu  o  putem  considera  drept  simplă  concesie  care  i  s'ar  face 
acestui  uriaş  hulit  fără  cruţare  şi  fără  control.  Istoriografia  papală 
este  obligată  să  facă  mea  culpa,  dacă  nu  vrea  să  atragă  asupră-şi 
discreditul  vremilor  ce  va  să  vină.  Pe  un  ierarh  de  talia  lui  Fotie, 
dacă  împrejurările  ar  fi  făcut  să  se  afle  în  cealaltă  strană,  Roma  l’ar 
fi  canonizat  de  mult,  ca  apărător  al  credinţei,  Biserica  răsăriteană, 
ceva  mai  modestă,  se  mulţumeşte  să-l  considere  ceea  ce  însuşi  s'ar 
fi  socotit  pe  sine  a  fi :  o  barieră  de  netrecut,  aşezată  în  calea  hăme¬ 
sitelor  dorinţi  de  stăpânire  lumească  pe  cari  papalitatea  le-a  nutrit 
totdeauna.  Dr.  GRIGORIE  T.  MARCU 

Dr.  Heinrich  Scholz :  EROS  UND  CARITAS.  Die  platonische 
Liebe  und  die  Liebe  im  Sinne  des  Christentums.  Halle  1929. 

O  carte  care  excelează  prin  precizlune  şl  claritate.  Ai  impresia 
ca  autorul  a  spus  tot  ceeace  trebuia  spus,  într'o  disciplină  a  gândirii 
reconfortantă,  într'o  sistematică  luminoasă,  într’o  conturare  de  no¬ 
ţiuni  clasică.  O  carte  a  definiţiilor.  Material  documentar  s'ar  mai 

putea  adăuga  suficient,  dar  liniile  esenţiale  sunt  deplin  lămurite,  Na¬ 
tural,  cu  minime  rectificări. 

Platonismul  şi  Creştinismul  sunt  cele  două  mari  metafizici  ale 
iubirii;  Eros  —  iubirea  platonică,  şi  Caritas  —  iubirea  creştină. 

Trei  sunt  caracteristicele  Erosului  platonic:  1,  El  presupune  — 
ca  o  condiţie  esenţială —  existenţa  Frumuseţii  ca  Idee  veşnică.  Cosmo¬ 
sul  e  frumos  pentrucă  participă  la  Frumuseţea  veşnică.  2,  El  constă, 
în  „a  îi  atras"  de  Ideia  frumuseţii.  „Când  un  om  priveşte  Ideia  Fru¬ 
museţii...  el  e  cuprins  de  puterea  ei  de  atracţie  în  aşa  fel  încât  toată* 
existenţa  lui  de  aici  înainte  se  concentrează  în  neîntrerupta  năzuinţă 
după  acea  idee“  (p.  11).  3.  Realizarea  lui  este  faptă  bărbătească  :, 
femeia  este  exclusă  din  tărâmurile  acestei  iubiri.  Acesta  e  Erosul 
platonic :  „A  fi  mişcat...  de  puterea  de  atracţie  a  frumosului  care 
înalţă".,  (p.  14)  Aristotel  face  din  această  iubire  o  putere  cosmică. 
In  concepţia  lui,  ordinea  universală  este  consecinţa  ierarhizării  exis¬ 
tenţiale  şi  a  năzuinţii  unei  existenţe  spre  un  plan  superior  de  exis¬ 
tenţă.  Temeiul  final  este  în  Dumnezeu,  Motorul  nemişcat  al  cosmosului. 
Dumnezeu  mişcă  lumile  prin  puterea  de  atracţie,  Erosul.  El  e  activ 
în  năzuinţa  de  asemănare  cu  Dumnezeu. 

Erosul  e  atracţie,  dar  mai  ales  năzuinţă. 

Care  sunt  caracteristicele  Caritas-ului  ?  1.  El  nu  se  bazează  pe' 
ideia  frumosului,  ci  temelia  lui  este  o  iubire  care  poate  fi  atribuită 
numai  lui  Dumnezeu ;  iubirea  lui  Dumnezeu,  prin  care  Acesta  dăru¬ 
ieşte  omenirii  nu  numai  existenţe,  ci  —  ceeace  este  mai  minunat  — 
înomenirea  Fiului  Său.  Şl  în  El  ne-a  dăruit  totul.  Metafizica  plato- 
niciană  nu  cunoaşte  Iubirea  al  cărei  subiect  e  Dumnezeu,  ci  numai 
iubirea  al  cărei  obiect  e  Divinitatea,  De  aceea  Divinitatea  aristote¬ 
lică  mişcă,  însă  e  nemişcată.  Ea  nu  poate  iubi.  Ea  există.  Şi  exis¬ 
tenţa  ei  e  o  atracţie,  nu  şi  o  coborâre.  Aici  e  deosebirea  esenţiala 
dintre  Caritas  şi  Eros.  2.  Caritas  constă  în  imitarea  Iubirii  al  cărer 
prototip  există  în  Dumnezeu  (p.  63),  in  permanenta  năzuinţă  de  a  o 
imita.  Ea  isvorăşte  din  Iubirea  lui  Dumnezeu:  e  a  fi  atras  de  această 
iubire,  a  nizui  după  asemănarea  cu  Dumnezeu.  Pe  când  iubirea  pla¬ 
tonică  e  un  ecou  al  Gândirii  divine,  iubirea  creştină  e  răspunsul 
omenirii  Ia  iubirea  lui  Dumnezeu  fp.65).  De  sigur  aici  e  un  oarecare  para¬ 
lelism,  care  însă  nu  merge  prea  departe,  „Nu  există  în  Creştinism  nici 
o  iubire  către  Dumnezeu,  care  n'are  ca  premisă  iubirea  lui  Dumne¬ 
zeu",  . .  (p.  67).  Aici  este  şi  izvorul  iubirii  de  oameni.  Caritas  este 
iubirea  care  coboară  din  cer :  „capacitatea  coborârii  existenţiale  până 
la  treapta  cea  mai  de  jos,  până  la  moartea  pe  cruce"  (p.  73).  Re¬ 
voltător  pentru  orice  cetăţean  grec  care  nu  era  sclav ;  revoltător 
pentru  orice  platonician.  Eros  e  năzuinţa  spre  existenţe  mai  înalte, 
caritas  e  dispoziţia  de-a  cobori,  spre  existenţe  inferioare.  „Iubirea 
platonică  urcă  de  jos  în  sus : . . ,  Caritas  urcă  de  sus  în  jos,  se 
pleacă"...  (p.  77),  De  aceea  ea  se  revarsă  peste  copii,  săraci,  bolnavi,, 
păcătoşi.  E  iubirea  mântuitoare. 

3.  In  fine,  Carilas  nu  e  m  monopol  bărbătesc  ;  aparţine  deo¬ 
potrivă  şi  femeii. 

Iubirea  creştină  e  uitare  de  sine :  ea  presupune  recunoaşterea, 
că  totul  îţi  este  dăruit.  Iubirea  platonică,  dimpotrivă. 

Diacon  NiCOLAE  MLADIN 


Emst  Lohmeyer :  KULTUS  UND  EVANGELIUM.  GBttingen  1942, 

p.  128. 

Prelucrată  dintr’o  serie  de  conferinţe  academice,  cartea  aceasta- 
—  tipărită  în  vremuri  grele  —  nu  tinde  să  rezolve  problematica  în 
toată  extensiunea  ei;  sunt  atâtea  şi  atâtea  sensuri  legate  de  raportul 
dintre  „Cult  şi  Evanghelie",  Autorul  se  mărgineşte  a  schiţa  raportul 
concret  dintre  cultul  iudaic  şi  Evanghelie,  dintre  templul  Legii  vechi 
şi  Hristos,  piatra  de  temelie  a  noului  Templu.  Se  oglindesc  astfel 
toate  atitudinile  lui  Iisus  faţă  de  diferitele  prescripţiuni  cultice  iudaice.. 
In  general  e  valabilă  norma :  Iisus  Hristos  este  desăvârşirea  şi  —  de 
aceea  —  desfiinţarea  cultului  iudaic.  De  aici  un  permanent  antagonism 
e  Cult  şi  Evanghelie,  intre  Iisus  şi  reprezentanţii  cultului  iudaic';, 
„cultul  iudaic  şi  preoţimea  iudaică  s’au  sfârşit  odată  cu  moartea  şl 
învierea  lui  Iisus"  (p.  125). 

Spre  a  dovedi  aceasta,  nu  era  nevoie  —  cum  procedează  au¬ 
torul  —  să  se  exagereze  antagonismul  dintre  Cult  şi  Evanghelie  până- 
acolo  încât  Iisus  să  fie  privit  într’o  perspectivă  pur  eshatologică,  di¬ 
zolvată  pentru  orice  formă  cultică.  Eshatologismul  —  o  modă  teolo¬ 
gică  protestantă  de  dată  recentă  —  este  şi  defectul  acestui  studiu, 
altfel  clar  şi  documentat.  Neîndoelnic,  perspectiva  eshatologică  stă  ca 
o  boltă  a  nădejdilor  peste  toată  viaţa  creştină:  ea  insă  nu  însemnează 
desfiinţarea  cultului  şi  înlocuirea  lui  cu  imperativele  morale.  Dimpo¬ 
trivă  :  cultul  —  cultul  creştin  —  este  zare  mereu  deschisă  spre  pli¬ 
nirea  finală.  Mântuitorul  a  desfiinţat  cultul  —  jertfa  —  iudaic,  insă 
a  înfiinţat  un  cult  nou ;  cultul  creştin,  crescut  în  misterul  divin  al  Ci¬ 
nei  de  Taină.  Un  cult  care  nu  neagă  nici  jertfa,  nici  preoţia,  nici; 
templul. 

Unele  expresii  indică  o  astfel  de  deslegare  şi  în  „Kultus  und 
Evangelium",  totuşi  direcţia  generală  e  eshatologia.  Exagerarea  e 
unilateralitate  şi  unilateralitatea  dăunează  obiectivităţii  ştiinţifice. 

Evanghelia  nu  exclude  Cultul,  căci  dacă  Evanghelia  e  vestea 
mântuirii,  Cultul  este  instrumentul  mântuirii.  De  aceea  rădăcinile  vieţii 
creştine  se  hrănesc  atât  din  luminile  Evangheliei,  cât  şi  din  sevele  de 
har  ale  Cultului. 

Diacon  NICOLAE  MLADIN 


Diego  Hanns  Goetz :  DER  BEGNADETE  MENSCH.  Wien,  Her- 
der  1941,  p.  106. 

Un  mănunchiu  de  predici,  ca  un  buchet  de  flori,  scrise  de  un, 
preot  al  credinţii:  un  ioaneic.  O  antropologie  schiţată  pentru  omul 

modern ;  oglindiri  fugare  de  adevăruri  veşnice.  Omul  ca  imagine  a 
Sfintei  Treimi,  Omul  în  faţa  Misterului  divin,  Omul  creator,  Omul 
suferind,  Omul  care  se  roagă.  Omul  eshatologic,  sunt  tot  atâtea  aspecte 
care,  unificate,  dau  imaginea  unui  umanism  creştin,  deosebit  de  toate 
celelalte  concepte  umaniste.  Un  umanism  temeinicit  pe  harurile  sfin- 
ţitoare  ale  Duhului  Sfânt,  De  aceea  puterile  Iui  sunt  în  creaţie,  în 
suferinţă,  în  rugăciune,  în  vrerea  de  asemănare  cu  Hristos,  In  iubire. 
„In  rugăciune  încetează  animalul  şi  începe  omul"  (p,  63).  Mai  mult : 
„filosoful  zice:  Cogiio,  ergo  sum  —  cuget,  deci  sunt.  Creştinul 
însă  zice :  adoro,  ergo  sum  —  mă  rog,  deci  exist  I  “  (p,  75),  Sunt 
formulări  pe  cât  de  lapidare,  pe  atât  de  cuprinzătoare,  de  pline  de  miez. 
Şi  nu  acestea  sunt  singurele.  Ideia  centrală  este  înălţarea  omului  mo¬ 
dern  până  în  taina  de  iubire  a  vieţii  trinitare :  omul  este  imagine  a 
Sfintei  Treimi ;  viaţa  lui  trebue  să  fie  asemenea  acestei  imagini.  „A 
gândi  creştineşte,  a  vorbi  creştineşte,  a  acţiona  creştineşte , . .  Nu  în 
compromis,  ci  în  adevărata  fizionomie  umană,  care  există  în  toată 
fapta,  ca  şi  în  toată  fiinţa  în  Hristos,  prin  Hristos  şi  asemenea  lui 
Hristos,  Umanismul  creştin,  seriositatea  vieţii  în  Hristos  —  este  sal¬ 
varea  creştinătăţii  şi  a  omenirii  în  genere.  Aceasta  este  misiunea 
noastră  . , .,  care  este  iubire  . . (p.  106),  Schiţe  fugare  şi  totuşi  dense 
de  gând.  Cuvintele  unui  credincios,  aprinse  peste  veac.  Am  dori  poate 
mai  mult  decât  atât;  dar  e  destul  şi  atât  spre  a  aprinde  în  inimi  do¬ 
rul  după  statura  morală  a  sfinţeniei  creştine.  Diego  lianns  Goetz  frânge 
lumini  de  mister  din  viaţa  Sfintei  Treimi,  ca  să  deschidă  zarea  ade¬ 
văratului  destin  al  omului.  Diacon  NiCOLAE  MLAD1N 

f±- 

Else  Hocks:  PIUS  Ii  UND  DER  HALBMOND  (Papa  Pius  II  şi 
Setniiuna).  Freiburg  I.  Br.,  Herder  1941,  p.  230. 

Cea  mai  cunoscută  casă  de  editură  catolică  germană,  Herder 
&  Co.  —  care  e  şi  una  din  cele  mai  mari  din  Europa  • —  publică,  pe 
lângă  colecţii  de  texte  şi  manuale  din  toate  discplinele  teologice,  multe 
lucrări  de  orice  natură :  ştiinţifice,  de  artă,  de  filosofie,  enciclopedie 
(cunoscutul  dicţionar  „Der  grosse  Herder"),  etc.  O  categorie  deosebit 
de  interesantă  este  şi  cea  a  publicaţiilor  literare  scrise  in  duh  reli¬ 
gios,  sigur  de  multe  ori  confesional-catoiic,  Biografiile  romanţate,  po¬ 
vestirile  religioase,  ca  şi  ori  ce  literatură  de  zidire  şi  de  instruire 
creştină,  ies  cu  zecile  pe  an  din  teascurile  acestei  mari  instituţii,  chiar 
şi  în  vremile  grele  de  azi. 

Lucrarea  de  faţă,  scrisă  cu  mult  talent  şi  cu  putere  de  popula¬ 
rizare,  fără  insă  a  neglija  nici  rezultatele  cercetărilor  de  specialitate, 
continuă  seria  inaugurată  acum  câţiva  ani  prin  „Cristina  Alexandra, 
regina  Suediei"  (1936)  şi  „Ultimul  papă  german  Adrian  VI"  (1939).  In 
lucrarea  pe  care  o  prezentăm,  e  vorba  de  cunoscutul  umanist  Aeneas 
Silvius  Piccolomini,  cunoscut  ca  papa  sub  numele  de  Pius  II  (1458 — 64), 
şi  de  strădaniile  Iui  de  a  ridica  o  cruciadă  contra  lui  Mahomed  Cuceri¬ 
torul,  care  intrase  în  29  V,  1453  în  strălucita  cetate  a  Bizanţului, 

Se  ştie  că  viaţa  lui  Pius  II  se  încadrează  nu  numai  Ia  răspântia 
dintre  Evul  mediu  şi  zările  Renaşterii,  ci  ea  iace  parte  din  a  doua 
perioadă  critică  a  istoriei  papalităţii,  perioadă  care,  pe  urma  capti¬ 
vităţii  babilonice  papale  (1305 — 1378)  şi  a  schismei  celei  mari  a  pa¬ 
pilor  (1378 — 1417),  încă  nu  putea  înregistra  o  refacere  a  prestigiului 
pâpal  atât  de  ştirbit  pân'aiunci.  Simţea  toată  lumea  că  dogmatismul 
papal  în  luptă  cu  imperiul  nu  se  poate  reface  —  trecutul  era  mărturie 
—  decât  prin  sinoade  reformatoare.  Ori,  tânărul  poet  şi  polihistor 
umanist  Aeneas  Silvius  Piccolomini,  prin  libertatea  vieţii  şi  cugetării  lui, 
ca  şi  prin  dorinţa  fierbinte  a  mai  tuturor  contimporanilor,  nu  putea 
face  parte  decât  din  ceata  celor  care  cereau  la  sinodul  din  Basel 
(1431 — -38)  remedierea  păcatelor  din  sânul  Bisericii  catolice. 

Ajunsese  secretar  al  cardinalului  Capranica,  apoi  al  lui  Nicodim 
Skaliger  şi  Vartolomei  Visconii,  stând  alături  de  cardinalul  Cezarini  şi 
viitorul  papă  Felix  V  —  al  cărui  secretar  ajunge  în  1440  şi  în  care 
calitate  scrie  cunoscuta  sa  lucrare  „Tractatus  de  concilio“  —  fiind  cu 
un  cuvânt  trup  şi  suflet  pentru  partida  sinodală,  care  cerea  vindecarea 
relelor  din  Biserica  romană  prin  sinoade.  Enea  Silviu  era  însă  şi  un 
visător,  un  poet  şi  încă  unul  de  talent,  poate  cel  mai  de  talent  din 
vremea  sa.  Eleganţa  stilului,  adâncimea  cugetării  şi  mai  ales  felul 
nou,  modern  şi  uneori  chiar  monden  —  (viaţa  sa  na  fost  lipsită  de 
cotituri  romantice;  p,  24  şi  urm.)  —  au  impresionat  pe  mulţi  şi  în  deo¬ 
sebi  pe  tânărul  împărat  german  Friedric  III,  al  cărui  om  de  curte  şt 
mijlocitor  în  căsătorie  ajunsese.  Poate  Iui  şi  prietenului  său  Nicolaus  Cu- 
sanus  se  datoreşte  şi  faptul  că  a  trecut  mai  târziu  de  partea  papii 
Eugeniu  IV,  părăsind  partida  sinodală  dela  Basel,  Eugeniu  îl  răsplăteşte 
cu  episcopia  de  Triest,  iar  apoi  cu  cea  de  Siena.  Calea  spre  scaunul 
papal  ii  este  deschisă.  Va  sta  pe  el  6  ani  (9  August  1458 — 15  Au¬ 
gust  1464). 

Epoca  lui  Enea  Silviu  a  fost  sguduită  de  vestea  căderii  Con- 
stantinopolei.  Eroul  nostru  devine  predicator  al  ideii  de  cruciadă  în 
dietele  din  Regensburg  şi  Frankfurt  (1454),  dar  mai  ales  în  cea  din 
Mantua  (1459 — 1460).  Prin  neobosit  zel  diplomatic  şi  literar  („Despre 
căderea  C-polei",  despre  „Asia",  minunat  tratat  geografic,  „Germania" 
descriere  etnografică,  etc.),  Papa  Pius  II  reuşeşte  să  obţină  din  partea 
principilor  hotărârea  de  a  se  porni  o  cruciadă.  Dacă  ar  fi  avut,  pe 
lângă  entusiasmul  său  platonic,  şi  o  mai  reală  cunoaştere  a  faptelor, 
spre  a  putea  împăca  pe  Corvin  cu  Germanii  şi  pe  regii  de  Anjou  cu 
cei  de  Aragon  pe  chestia  Neapolului  —  dar  mai  ales  dacă  ar  fi 
putut  păstra  credincios  ideii  de  cruciadă  pe  principele  Filip  al  Bur- 
gundiei  —  ar  fi  reuşit  poate  să  ajute  operiî  lui  Ioan  Huniade  şi  Skan- 
derbeg.  Aşa,  a  trebuit  să  se  mulţumească  doar  cu  o  flotă,  pe  care  ei 
singur  a  putut-o  ridica,  dar  pe  care  nu  s‘a  putut  îmbarca  să  plece 
■contra  Turcilor,  căci  boala  l-a  răpus  tocmai  când  îşi  vedea,  în  An- 
•cona,  strânsă  flota  pentru  plecare. 

Preot  Dr.  TEODOR  BODOGAE 

Johannes  Mewaldt ,  HELLEN1SCHE  WELTANSCHAUUNG.  Wie» 
1941. 

E  o  succintă  caracterizare  a  diferitelor  concepţii  de  viaţă  pe 
cari  Elada  le-a  dăruit  culturii  umane.  O  perspectivă  clară  şi  cuprin¬ 
zătoare.  Hesiod  şi  Homer  deschid  zările ;  în  aurora  lor  purpurie  se 
proectează  mare,  dramatic,  eroul,  E  perspectivă  eroică,  a  cărei  putere 
e  în  apropierea,  prietenia  dintre  oameni  şi  zei.  Eroii  nu  dobândesc 
nimic  fără  ajutorul  permanent  al  zeilor.  Zeii  nemuritori  participă  la 
dramele  pământului.  Tragedia  ţâşneşte  atunci  când  voinţa  eroilor  stă 
împotriva  voinţii  zeilor !  e  o  tragedie  fără  mântuire. 

Dar  pe  ţărmurile  ta  furtună  ale  Ioniei,  gândirea  umană  făuri 
perspectiva  cosmologică:  filosofia.  Eroicul  e  perspectiva  omului  de 
faptă ;  crosmologicul  e  prespectiva  gânditorului  care  caută  adevărul. 
Universul  devine  cosmos :  o  unitate  stăpânită  de  legi  necesare,  din 
care  omul  e  de  abia  o  parte.  Aşa  a  apărut  ştiinţa.  Zeii  dispar,  dar 
dincolo  de  cognoscibil,  dincolo  de  univers,  e  divinitatea  tainică  şi  ne¬ 
pieritoare,  de  care  atârnă  toate, 

Cosmocentrismului  filosofic  trebuia  să  i  se  opună  antropocen¬ 
trismul  sofistic,  cinic  şi  epicureic.  Omul  e  măsura  tuturor  lucrurilor. 
El  e  liber:  poate  stăpâni  lumea  prin  elocinţă,  bogăţie,  glorie  (sofişti], 
prin  renunţare  deplină  (etnici),  sau  prin  echilibru  (epicurei).  Zeii?  — - 
Dacă  există,  n'am  nici  un  amestec  în  viaţa  omenească. 

In  fine,  peste  toate  aceste  perspective  se  arcueşte  ca  o  boltă 
perspectiva  religioasă,  a  „căutătorilor  de  Dumnezeu",  intrupată  genial 
în  Platon.  De  sigur,  perspectiva  religioasă  e  o  permanenţă  —  dintru 
începuturi  —  a  spiritului  elen:  Platon  i-a  dat  monumentalitate  de 
sistem.  Spiritul  —  scântee  din  Dumnezeire  —  are  un  singur  dor  :  să 
se  reîntoarcă  la  şanurile  veşniciei,  să  fie  mai  aproape  de  Divinitate. 
„In  timp  ce  omul  eroic  stă  încurcat  în  faţa  enigmelor  vieţii  şi  le  re¬ 
zolvă  numai  plin  hotărârea  faptei;  în  timp  ce  omul  cosmologic  face 
abstracţie  de  întrebarea  chinuitoare  asupra  cauzei  prime  a  fiinţiî  şi 
devenirii  şi  se  mulţumeşte  să  formuleze  legile  materiei;  ta  timp  ce 
omul  antropocentric  e  satisfăcut  dacă  şi-a  asigurat  cumva  fericirea 
pământească,  toată  fiinţa  omului  religios  tinde  să  nu  închidă  sufletului 
calea  reîntoarcerii  în  lumea  Fiinţii  divine"  (p.  18 — 19).  Acestea  sunt 
cele  patru  perspective  de  viaţă  pe  cari  le-a  creat  Elada  în  numai 
500  de  ani :  ele  sunt  perspectivele  culturii  europene.  Dar  în  ce  con¬ 
stă  unitatea  lor  ?  —  întâi :  o  unitate  formală,  armonia,  simetria.  Toate 
sunt  sisteme  deplin  închegate.  Perspectiva  organică :  lumea  este  un 
mare  organism.  In  ai  doilea  rând,  polaritatea  antitetică  :  Veşnicle-vre- 
melnicie,  mărginit  -  nemărginit,  viaţa  -  moarte.  In  sfârşit :  în  lupta 
pentru  divinitate.  Aceasta  o  exprimă  şi  filosofia  şi  arta:  e  caracteri¬ 
stică  tuturor  perspectivelor  antice,  „ Perspectiva  elenică  . . .  fără  rapor¬ 
tare  la  Divinitate  e  imposibilă.  De  aici  rezultă  şi  faptul  că  pentru 
Elini,  ateul  —  cel  fără  Dumnezeu  —  era  privit  nu  ca  tăgăduitor  al 
iui  Dumnezeu,  ci  ca  părăsit  de  Dumnezeu  şi  prin  urmare  ca  un  vred¬ 
nic  de  milă,  ca  un  nebun"  (p.  27 — 28). 

Aceasta  e  concepţia  ce  stă  la  temelia  Europei.  Nebunia  comunistă 
e  o  dovadă  cât  adevăr  este  sub  zările  ei :  Europa  fără  Dumnezeu 
este  un  nebun  care-şi  aprinde  propria  locuinţă. 

Diacon  NICOLAE  MLADIN 

Wilhelm  Engelmann :  UNSER  WERK.  Ein  A.  B.  C.  der  Inneren 
Mission.  Eckart  Verlag,  Berlin-Steglitz  1939,  p,  296. 

O  carte  de  informaţie  asupra  „Misiunii  interne"  a  Bisericii  pro¬ 
testante.  împărţită  în  diferite  articole,  aranjate  în  ordine  alfabetică, 
scrisă  —  în  colaborare  —  de  mai  mult  de  80  de  specialişti,  clar,  cu 
căldură,  fără  digresiuni  inutile,  cartea  oferă  o  perspectivă  exactă, 
istorică  şi  actuală,  asupra  câmpului  de  lucru  al  iubirii  creştine  din 
sânul  poporului  german.  Instructivă,  deschizătoare  de  orizonturi  — 
în  simpla  prezentare  a  faptelor  —  şi  îmbietoare  spre  iniţiativele  iubirii 
faptice,  ea  merită  să  fie  citită  nu  numai  în  cercurile  protestante,  dar 
şi  la  noi.  Citită  şi  meditată. 

E  o  părere  cu  care  ne-am  obişnuit  de  mult,  că  Biserica  Apu¬ 
sului  e  o  Biserică  a  practicităţii ;  şi  mai  ales  protestantismul  e  socotit 
ca  terenul  firesc  al  acţiunii  practice  creştine :  prin  aceasta  s'ar  ca¬ 
racteriza  el  între  celelalte  confesiuni  creştine.  Să  trecem  cu  vederea 
că  o  altfel  de  părere  nedreptăţeşte  nu  numai  catolicismul,  dar  şi  or¬ 
todoxia  (va  veni  odată  vremea  în  care  va  ieşi  la  iveală  şi  opera  ca- 
ritativă  a  Bisericii  ortodoxe  în  trecutul  popoarelor).  Ea  însă  nu  e  la 
curent  nici  cu  faptele.  Cel  puţin  nu  aşa  a  fost  dintru  început:  starea 
actuală  este  urmarea  unei  activităţi  care  are  o  durată  nu  de  patru 
secole  —  cât  Reforma  —  ci  de  abia  un  secol. 

„Misiunea  internă"  înglobează  în  organizarea  ei  —  pusă  sub 
scutul  unui  comitet  central  al  Bisericii  evanghelice  germane  —  atât 
opera  de  răspândire  a  Cuvântului  biblic  (edituri,  cărţi,  ziare,  etc.),  cât 
•şi  —  aceasta  e  latura  predominantă  • —  toate  instituţiile  puse  în  slujba 
celor  lipsiţi,  celor  bolnavi,  celor  orfani,  celor  fără  ajutor,  celor  ră¬ 
tăciţi  pe  cărările  vieţii,  etc.  In  1938,  „Misiunea  internă"  —  după  90 
ani  de  existenţă  —  avea  7000  de  aşezăminte,  cu  393,000  paturi  şi 
locuri,  unele  pentru  sănătatea  poporului  (spitale  pentru  diferite  boale 
sufleteşti  şi  trupeşti,  case  de  recreare,  cămine  pentru  mame  şi  copii), 
altele  pentru  educaţie  (şcoli  pentru  copii,  grădiniţe,  şcoli  pentru  surdo¬ 
muţi,  şcoli  pentru  specializare  în  lucrarea  caritativă,  etc.),  şi  altele 
economice,  gospodăreşti  (misiunea  gărilor,  locuri  pentru  muncitorii 
călători,  case  pentru  bătrâni,  pentru  cei  fără  adăpost,  etc.) ;  70.000  co¬ 
laboratori,  între  cari  47.000  diaconise  şi  4400  diaconi,  ca  şi  preoţi, 
medici,  învăţătoare,  etc.  activau  în  cadrele  acestor  aşezăminte.  Toată 
această  operă  —  care  nu  e  decât  continuarea  tradiţiei  primare  cre¬ 
ştine  şi  transpunerea  în  mare  a  aşezămintelor  sf.  Vasile  cel  Mare 
din  Cezarea  —  n’a  răsărit  dintr'o  dată ;  ea  e  rezultatul  unei  evoluţii 
de  mai  bine  de  un  veac.  Ea  n'a  apărut  odată  cu  protestantismul,  ci 
«  o  creaţie  a  veacului  trecut . . .  Cum  ?  De  sigur  rădăcina  ei  adâncă  este 

duhul  evanghelic,  duhul  iubirii  creştine  care  se  vrea  lucrătoare  în 
sânul  societăţii  umane.  Toate  aşezămintele  acestea  au  începuturi  mo¬ 
deste  :  răsar  din  Iniţiativa  şi  sacrificiul  câte  unui  preot,  mai  activ  In 
ogorul  Domnului,  cu  inima  mai  simţitoare  faţă  de  suferinţele  sociale. 
Ele  sunt  minuni  de  faptă  ale  iubirii  şi  ale  credinţei.  Din  puţin  s’a 
tăcut  mult,  din  mic  a  crescut  mare.  „Cu  o  sută  de  ani  înainte  era 
de  abia  o  sămânţă  ;  astăzi  (misiunea  internă)  este  un  copac  ce  adum¬ 
breşte  lumea  întreagă,  biserică  în  Biserică"  (p.  10).  Toţi  aceştia  — 
Hermann  Francke,  Joh.  Falk,  Chr,  Zeller,  Th.  Fliedner,  Am.  Sieveking, 
Job.  Hin,  Wichern,  Lohe,  Fr.  von  Bodelschwingh,  Ad,  Stocker,  ş,  a.  — 
sunt  personalităţi  pentru  cari  creştinismul  este  faptă. 

Totuşi  pământul  din  care  au  răsărit  toate  aceste  aşezăminte  este 
starea  de  lipsă  şi  mizerie  a  veacului  trecut,  în  Germania,  veacul  care 
moştenea  ruinele  răsboaielor  napoleoniene,  veacul  necontenitelor  fră¬ 
mântări  revoluţionare.  Ele  au  fost  o  necesitate  a  vremii :  erau  un  ră¬ 
spuns  necesar  din  partea  Bisericii  la  nevoile  vremii.  Este  ceeace  ex¬ 
prima  în  1848  Joh.  Wichern  —  iniţiatorul  „Misiunii  interne"  —  la 
conferinţa  bisericilor  protestante  în  Wittenberg;  „Cotitura  istorică  în 
care  ne  găsim,  trebue  să  fie  şî  o  cotitură  hotărâtoare  în  istoria  Bi¬ 
sericii  evanghelice  germane,  întrucât  aceasta  trebuie  să  ia  o  nouă  po¬ 
ziţie  faţă  de  popor"  (p.  272).  Caracteristic  e  că  odată  întemeiat  de  un 
preot,  într'o  parohie,  un  aşezământ  de  alinare  a  anumitor  nevoi  sociale, 
fapta  lui  se  răspândeşte  ca  o  flacără  peste  oraşe  şi  sate  şi  câştigă  în 
scurtă  vreme  proporţii  impresionante.  E  aici  dovada  cât  de  core¬ 
spunzătoare  vremii  erau  aceste  iniţiative. 

De  aceea  nu  e  suficient  sa  admiri  şi  să  imitezi  ceeace  s  a  realizat 
In  protestantism.  Tendinţa  spre  faptă  a  creştinismului  e  neîndoelnic 
existentă  pretutindeni:  fapta  însă  nu  trebue  să  fie  o  imitaţie,  cî  o 
creaţie  ieşită  din  nevoile  vremii  şi  ale  poporului. 

„Unser  Werk"  —  în  prezentarea  simplă  a  faptelor  —  e  o  apologie 
a  creştinismului.  Ea  mărturiseşte  despre  puterea  iubirii  creştine. 

Diacon  NICOLAE  .MLADIN 

.*) 

JAKOB  BOHMES  SCHRIFTEN,  ausgewăhit,  iibertragen  und  ein- 
geleitet  von  Friedrich  Schulze- Maizier.  Leipzig,  Insei  Verlag  1938,  p.  412. 

O  culegere  din  opera  misticului  protestant  lacob  Bbhme  pentru 
vremea  de  azi,  pentru  un  cerc  de  cititori  mai  larg.  Sunt  fragmente 
din  toate  scrierile  lui,  precedate  de  o  prefaţă  documentată,  necesară 
pentru  înţelegerea  întregului.  Descoperit  în  vremea  romantismului  (el 
a  trăit  la  începutul  veac.  al  17-lea),  lacob  Bohme  este  autorul  unui  cerc 
restrâns  de  cititori.  Totuşi,  în  ultimul  timp,  a  suscitat  atenţia  cerce¬ 
tătorilor  şi  statura  lui  filosofico-religioasă,  mai  ales  prin  trăsăturile 
ei  existenţiale,  a  fost  pusă  în  lumina  timpului.  De  sigur  o  operă  destul 
de  grea :  Bbhme  —  pantofarul  din  Gorlitz  —  nu  este  un  autor  uşor 
de  citit  şi  de  înţeles.  Glasul  lui  musteşte  însă  în  sevele  vii  ale  unei 
trăiri  adânci,  dramatice,  care  —  dincolo  de  orice  formulări  teoretice 
—  mărturiseşte  întotdeauna  dela  inimă  la  inimă. 


REVISTA  TEOLOGICA 


143 


Problema  esenţială  a  gânditorului  simplu  din  Gorlitz  —  care  nu 
şi-a  dobândit  înţelepciunea  din  cărţi,  ci  din  Cuvântul  Scripturii  şi  din 
harul  Duhului  Sfânt  (cum  însuşi  mărturiseşte)  —  este  problema  răului  : 
e  unul  dintre  cele  mai  frământate  suflete  în  privinţa  aceasta,  „Dacă 
toţi  copacii  ar  fi  scriitori  şi  toate  ramurile  tocuri  de  scris  şi  toţi 
munţii  hârtie  de  scris  şi  toate  apele  cerneală,  tot  n’ar  putea  descrie 
jalea  şi  mizeria  pe  care  Lucifer  cu  îngerii  lui  au  adus-o  în  locul  lor" 
(p.  99).  Cine  citeşte  numai  acest  fragment,  îşi  dă  seama  de  ce  pro¬ 
porţii  cosmice  este  învăluită  forţa  răului  în  perspectiva  lui  Bohme.  Crea¬ 
tura  este  pretutindeni  străbătută  de  antagonismul  dintre  Bine  şi  Rău,  de 
cele  mai  multe  ori  răul  având  biruinţa,  E  într'un  fel  extinderea  con¬ 
cepţiei  antropologice  protestante  asupra  cosmosului,  până  aproape  de 
inima  Dumnezeirii  i  unii  comentatori  susţin  chiar  că  Bohme  ar  vedea 
origina  Răului  în  Divinitate,  ca  necesitate  a  Vieţii. 

Totuşi  B5hme  nu  e  un  pesimist:  dacă  Răul  ia  proporţii  gigan¬ 
tice,  asta  este  numai  ca  omul  —  prin  libertatea  voinţii  Iui  iluminată 
de  har  • —  să  lupte  ca  „în  mijlocul  morţii  să  se  nască  viaţa"  —  ca 
prin  durerile  răstignirii  să  cucerească  bucuria  învierii.  „Nu  este  un 
lucru  aşa  de  uşor  să  fii  creştin,  ci  este  lucrul  cel  mai  greu.  Voinţa 
trebuie  să  fie  un  cavaler  (luptător)...  (E)  un  răsboi  aspru, .,  pe  care 
nu-1  poate  duce  din  propria  ei  putere..,";  numai  prin  moartea  îm¬ 
preună  cu  Hristos  se  ajunge  la  viaţa  cea  în  Hristos  (p.  229).  E  glasul 
propriei  lui  experienţe :  Răul  nare  nici  o  putere,  el  este  înfrânt  ori- 
de  câte  ori  voinţa  omului  urmează  chemarea  lui  Hristos.  Iadul  şi  Ra¬ 
iul  sunt  înlăuntrul  nostru :  sufletul  credincios  e  tronul  luminii  divine. 
Această  evidenţă  lăuntrică,  experiată  existenţial,  face  din  Bohme  un 
decis  adversar  al  concepţiei  protestante  despre  îndreptare  şi  sfinţire : 
că  dreptatea  lui  Hristos  „ni  se  va  socoti  în  plus  in  chip  exterior  şi 
ni  se  va  dărui  ca  un  har"  —  „nu,  nu,  nu  e  adevărat  cine  are  pe 
Hristos  în  el  şi  în  temeiul  lăuntric  al  său  este  El,  acela  e  un  creştin... 
Celce  mărturiseşte  cu  gura,  fără  temeiul  lăuntric  în  Hristos,  este  ade¬ 
văratul  Antihrist"  (p,  323).  Nimeni  nu  e  condamnat  sau  mântuit  în 
chip  arbitrar  (ca  în  calvinism),  nici  mântuirea  nu  este  o  simplă  atri¬ 
buire  exterioară  a  meritelor  lui  Hristos  fără  nici  o  schimbare  lăun¬ 
trică,  ci  ea  stă  în  mâna  voinţii  umane  şi  în  trăirea  intimă  în  Hristos: 
o  schimbare  fundamentală  care  se  întâmplă  în  virtutea  iubirii  unitive. 
„Trebue  să  vă  naşteţi  din  nou ...  să  deveniţi  un  om  nou,  care  să 
trăiască  în  dreptate  şi  sfinţenie,  în  Dumnezeu"  (p.  398).  Se  înţelege 
de  ce  pantofarul  din  Gorlitz,  care  a  auzit  vocea  lui  Dumnezeu  gră- 
indu-i,  a  fost  persecutat  de  autorităţile  protestante  şi  aproape  socotit 
eretic.  Intre  Mistică  şi  Protestantism  nu  există  nici  o  împăcare :  mi¬ 
stica  este  întotdeauna  frângerea  cadrului  dogmatic  protestant.  De  a- 
ceea  Protestantismul  n'are  nici  o  înţelegere  faţă  de  misticism :  îi  pare 
o  apariţie  bolnăvicioasă,  faţă  de  care  trebuesc  luate  toate  măsurile  de 
prevedere,  ca  să  nu-i  invadeze  ogorul.  Bohme  e  o  apariţie  singulară 
şi  incomodă. 

Sunt  acestea  numai  câteva  probleme  din  stufoasa  problematică 


344 


REVISTA  TEOLOGICA 


bohmeiană :  ele  mărturisesc  despre  actualitatea  operelor  lui.  Atât 
pentru  conceptul  vieţii  creştine  ea  o  luptă,  cât  şi  pentru  teologia 
protestantă,  ale  cărei  cărări  încep  să  oscileze  în  acest  sens.  Intre 
iubire  şi  credinţă  (în  sens  protestant),  iubirea  este  mai  mare:  ea  va 
■avea  biruinţa.  De  aceea  fapta  lui  Fr.  Schulze-Maizier  merită  toată 
fiauda;  e  un  admirator  faptic  al  „filosofului  teutonic",  cum  a  fost  nu¬ 
mit  pe  drept  cuvânt  Bohme, 

Diacon  NICOLAE  MLADIN 

Dr.  Franz  Lieblang ;  GRUNDFRAGEN  DER  MYSTISCHEN 
THEOLOGIE  NACH  GREGORS  DES  GROSSEN  M0RAL1A  UND 
EZECH1ELHOMELIEN.  Freiburg  im  Br.,  Herder  &  Co,  1934,  p.  184. 

Este  o  contribuţie  monografică  remarcabilă,  pentrucă  prin 
glasul  papei  Grigorie  cel  Mare  rezolvă  o  problemă  esenţială  a 
misticei  creştine :  problema  raportului  dintre  trăirea  mistică  şi 
trăirea  creştină  obicinuită.  Este  mistica  o  harismâ  specială,  o  excep¬ 
ţională  favoare  rezervată  numai  marilor  personalităţi  mistice,  sau 
este  inerentă  stării  hariee  normale?  —  Răspunsurile  sunt  variate, 
Unii  văd  în  marii  mistici  o  apariţie  inimitabilă,  asemenea  geniului, 
ceva  excepţional.  Grigorie  cel  Mare  —  şi  autorul  nostru  —  nu  e  de 
aceeaş  părere ;  „Nu  există  nici  o  deosebire  esenţială  între  harul 
mistic  şi  cel  obişnuit.  Viaţa  mistică  şi  contemplaţia  (vederea),  stau  pe 
linia  dreaptă  a  harului,  care  începe  cu  botezul  şi  se  varsă  în  viaţa 
cea  veşnică...  Mistica  reprezintă  în  viaţa  creştină  calea  culmilor, 
-calea  desăvârşirii,  dela  care  nimeni  nu  este  exclus  pentrucă  fiecare 
(creştin)  posedă  in  rădice  harul  mistic"  (p.  176).  Fiecare  —  indife¬ 
rent  de  starea  lui  socială  —  este  chemat  spre  viaţa  mistică  :  ea  e 
chemarea  însăşi  a  vieţii  creştine,  ca  ultim  scop  al  harului  mântuitor 
în  viaţa  aceasta. 

De  aici  urmează  şi  celelalte  consecinţe  ;  mistica  e  reîntoarcerea 
ia  viziunea  paradisiacă,  adamică  (de  dinainte  de  păcat).  Cu  o  deo¬ 
sebire:  slăbiciunea  pe  care  azi  o  purtăm  ca  un  ghimpe  înfiinţa  noastră. 

Dumnezeu  dărueşte  în  trăirea  mistică  harul  sHnţitor,  darurile 
sf.  Duh  şi  virtuţile  supranaturale.  El  călăuzeşte  sufletul  pe  treptele 
mistice  până  la  culmea  viziunii  unitive.  Care  e  partea  sufletului?  — 
Năzuinţă,  dor,  iubire,  asceză,  osteneală. 

Totuşi  contemplaţia  este  numai  o  pregustare  a  fericirii  veş¬ 
nice.  De  aceea  năzuinţa  permanentă  a  celui  ce  a  gustat  din  cupa  ei 
de  lumină  este  trecerea  dincolo  de  barierele  vremelniciei,  în  împă¬ 
răţia  veşniciei.  Aceasta  nu  însemnează  că  misticul  e  un  simplu  vi¬ 
sător,  atârnat  numai  de  zările  unei  alte  lumi.  Ei  nu  dispreţueşte 
viaţa  activă.  Viaţa  activă  este  —  în  primul  rând  —  premergătoarea, 
pregătitoarea  contemplaţiei.  In  al  doilea  rând,  ea  e  urmarea,  conse¬ 
cinţa  contemplaţiei.  E  revărsare  a  luminilor  contemplative  în  lume. 

Idealul  este  aşadar  în  unirea  armonică  dintre  contemplaţie  şi 
'^acţiune. 

Dacă  mistica  este  o  realitate  generală,  de  ce  numai  puţini  sunt 
•ceice  se  învrednicesc  de  harul  contemplaţiei  ?  —  Nu  pentrucă  nu 
le-ar  fi  deschisă  calea,  ci  pentrucă  „puţini  sunt  ceice  se  purifică  în 
aşa  fel  de  patimile  terestre,  încât  să  fie  pregătiţi  pentru  primirea  sf. 
Duh"  (p.  173). 

Aceasta  e  schema  generală ;  cartea  —  plină  de  citate,  dar  me¬ 
todic  sistematizată  —  aprinde  în  inimi  dorul  după  unirea  cea  tai¬ 
nică  cu  lisus  Hristos.  Şi  ce  veste  mai  fericitoare  decât  aceasta  că 
unirea  cu  Hristos  este  deschisă  tuturor  !  ?  Este  vestea  care  în  Orto¬ 
doxie  n’are  nevoie  să  fie  susţinută  cu  argumente,  ca  în  Apus :  ea  e 
o  realitate  vie,  Diacon  NICOLAE  MLADIN 

9 

Dr.  Şerban  Lungu:  EDUCAŢIA  NAŢIUNII.  I.  Fundamentele. 
Sibiu,  1940,  p.  142. 

Marele  nostru  deschizător  de  drumuri  noui  în  domeniul  încă 
neumblat  al  educaţiei  naţiunii,  Onisifor  Ghibu,  şi-a  găsit  un  vrednic  şi 
capabil  urmaş  în  tânărul  asistent  universitar  Dr.  Şerban  Lungu.  Inte¬ 
lectual  de  rasă,  înzestrat  cu  o  putere  de  muncă  creatoare,  susţinută 
cu  modestie  şi  cu  pasiune,  virtuţi  cari  alcătuesc  podoabele  adevăra¬ 
tului  om  de  ştiinţă,  dl  Ş.  Lungu  s'a  devotat  problemei  de  o  actuali¬ 
tate  arzătoare  a  educaţiei  naţiunii,  care  pe  lângă  importanţa  ei  teore¬ 
tică,  prezintă  şi  o  importanţă  naţională. 

In  prefaţa  cărţii,  dl  Prof.  O.  Ghibu  ne  desvălue  îndrăzneţul  şi 
măreţul  plan  de  muncă  al  harnicului  său  colaborator,  care  obsedat 
de  nenumăratele  aspecte  ale  educaţiei  naţiunii,  a  abordat  pe  nesim¬ 
ţite  un  întreg  complex  uriaş  şi  unitar  de  probleme.  Acestea,  depăşind 
cadrul  unor  simple  speculaţiuni  filosofice  şi  ştiinţifice  „obiective",  se 
transformă  în  însăş  problema  fiinţei  vieţii  şi  destinului  neamului  no¬ 
stru  românesc. 

Studiul  dlui  Ş.  Lungu,  în  astfel  de  condiţiuni,  a  luat  propor¬ 
ţiile  unei  vaste  lucrări,  care  tinde  să  examineze  cât  mai  complect 
întreg  subiectul  acesta,  ridicându-se  la  elaborarea  unui  sistem  propriu 
de  gândire  şi  de  activitate.  Educaţia  naţiunii,  privită  ca  ştiinţă,  a 
luat  în  chipul  acesta,  la  dl  Ş.  Lungu,  proporţiile  a  nu  mai  puţin  decât 
cinci  volume,  definitiv  schiţate  şi  cu  materialul  strâns  în  mare  parte. 

Pentru  o  mai  uşoară  orientare,  dăm  aici  schematica  planului  de 
ansamblu,  care  ne  indică  în  oarecare  măsură  şi  sensul  in  care  înţe¬ 
lege  autorul  să  urmărească  problematica  generală  a  educaţiei  naţi¬ 
unii,  dela  popor  Ia  naţiune;  Voi.  I,  Fundamentele.  Spre  o  ştiinţă  et¬ 
nică  a  educaţiei.  Viziune.  Intre  ştiinţă  şi  viaţă.  Poporul :  comunitate 
de  educaţie,  comunitate  socială,  naţională.  Totalitate  românească. 
Educaţia  naţiinii,  Creşterea  şi  educaţia  poporului.  Eucaţia  şi  cultura 
poporului.  Viziunea  organică,  totalitară. 

Voi.  II.  Poporul  în  creştere.  Etnogeneza  structurală.  Structura 
în  spaţiu,  în  timp  şi  rasială.  Poporul  ca  realitate  dată.  Creşterea  po¬ 
porului. 

Voi-  III.  Poporul  ca  manifestare.  Etnodinamica.  Acţiune :  spiri¬ 
tuală,  politică,  social-comunitară,  economică,  militară,  sportivă. 

Voi.  IV.  Poporul  ca  atitudine,  Etnonomica.  Atitudine,  Civilizaţief 
cultură,  misiune,  ideal,  destin,  românism.  Poporul  ca  realitate  şi  ideal. 
Naţiunea  (spre  o  nouă  antropologie  etnică).  Creşterea  şi  educarea 
poporului. 

Voi.  V.  Pedagogia  românească.  Etnopedagogie,  Instrucţie.  Apli¬ 
caţii. 

Fiecare  volum  îşi  găseşte  în  precedentele  fundamentarea  sa  şi 
toate  laolaltă  formează  un  tot  organic. 

Lucrarea  de  faţa  constiiue  primul  volum  din  problematica  ge¬ 
nerală  a  educaţiei  naţiunii. 

Autorul  îmbrăţişează  subiectul  cu  o  seriositate  impunătoare, 
traiându-1  din  puncte  de  vedere  originale  care  se  vor  impune  ştiinţei 
româneşti  şt  vor  înrâuri  în  mod  binefăcător  întreaga  evoluţie  viitoare 
a  neamului  nostru. 

Deoarece  în  cunoaşterea  şi  în  educaţia  neamului  nostru  preoţimea 
a  avut  şi  va  avea  totdeauna  partea  leului,  lucrarea  de  faţă  serveşte 
ca  un  far  luminos  acestei  clase  de  educatori  din  toată  vremea  a  na¬ 
ţiunii.  Nimeni  n'a  putut  pătrunde  aşa  de  adânc  în  tainele  fiinţei  noa¬ 
stre  etnice  ca  preotul  român,  sub  epitrafilul  căruia  se  destăinue  toată 
gândirea  şi  simţirea  româneasca,  cu  specificul  său  cel  mai  original, 
curăţat  de  sgura  simulărilor  în  care  îşi  învălue  Românul  ^tainiţele  iui 
sufleteşti  în  faţa  savantului  iscoditor  care  coboară  la  el  rar  din  lumea 
străină  lui,  dela  oraş. 

Cu  toată  căldura  recomand  cartea  de  faţă  preoţimii  noastre,  care 
va  descoperi  în  paginile  ei  o  consacrare  ştiinţifică  a  operei  gigantice 
desfăşurate  de  preoiul  român,  neîntrecutul  educator  de  totdeauna  al 
naţiunii  sale.  Dar  în  acelaş  timp  ţin  să  amintesc  şi  faptul  că  educaţia 
naţiunii  române,  fără  colaborarea  preotului  ,este  cu  neputinţă  şi  că 
cei  ce  muncesc  în  acest  ogor,  ajuns  în  vremurile  noastre  un  centru 
de  interes  suprem,  vor  găsi,  în  colaborarea  Bisericii  noastre,  pietre 
scumpe  pentru  realizarea  măreţului  plan  care  este  desăvârşirea  na¬ 
ţiunii.  Preot  Dr.  NICOLAE  TER CHILA 

Onisifor  Ghibu,  profesor  la  Universitatea  din  Cluj-Sibiu :  I,  FR. 
HERBART,  ce  ne  spune  el,  la  aniversarea  de  o  sută  de  ani  dela 
moarte.  Sibiu,  1942,  p.  28,  Preţul  Lei  60, — 

Protagonistul  educaţiei  naţiunii  şi  neînfricatul  luptător  pentru 
drepturile  neamului  românesc,  în  broşura  pe  care  o  prezentăm,  pu¬ 
blică  lecţia  sa  de  deschidere  a  cursului  de  Pedagogie,  ţinută  în  ziua 
de  3  Noemvrie  1941,  la  Universitatea  din  Cluj,  refugiată  temporal  la 
Sibiu, 

Publicaţia  de  faţă  este  de  o  importanţă  covârşitoare  pentru 
îdeea  înaltă  în  slujba  căreia  se  pune  autorul  ei,  şi  anume  Neamul, 

care  trăeşte  azi  momente  mari  şi  pe  care  vrea  să-l  servească  cu 
toată  experienţa  unei  vieţi  devotată  exclusiv  educaţiei  naţiunii.  Pen¬ 
tru  catedra  de  Pedagogie  —  zice  dl  O.  Ghibu  —  situaţia  în  care  se 
găseşte  astăzi  poporul  român  deschide  noui  perspective  şi  noui  pro¬ 
bleme,  cărora  trebue  să  le  facă  faţă  educaţia. 

Poate  că  niciodată  nu  i  s'au  impus  catedrei  de  Pedagogie  sar¬ 
cini  atât  de  multe  şi  de  mari,  ca  tocmai  în  momentele  de  faţă,  când 
ne  găsim  într’o  fericita  ascensiune  politică  şi  militară,  care  însă  la 
rândul  ei  trebue  coroborată  cu  o  ascensiune  spirituală  cât  mai  pu¬ 
ternică  şi  mai  sănătoasă. 

In  această  evoluţie  a  poporului  nostru,  şcoalei,  respectiv  educa¬ 
ţiei,  i  se  atribue  cu  drept  cuvânt  rolul  decisiv.  Pornind  dela  acest 
adevăr  fundamental,  educatorul  neamului  formulează  imperativul  ca¬ 
tegoric  al  vremii  noastre :  acela  de  a  cerceta  mai  înainte  de  toate,  cu 
cea  mai  mare  atenţiune,  ideologia  şcoalei  româneşti  de  până  acum  şi 
de  a  fixa  apoi  ideologia  ei  viitoare  în  chipul  cel  mai  temeinic. 

De  aceea  —  zice  O.  Ghibu  —  comemorarea  marelui  pedagog  l.  Her- 
bart  noi  n’o  facem  numai  în  chip  de  omagiu,  ci  pentru  un  motiv  care 
stă  în  strânsă  legătură  cu  p‘oblema  cea  mare  amintită  mai  adineaori, 
a  evoluţiei  educaţiei  noastre  naţionale.  Căci  Herbart  a  avut  o  foarte 
mare  influinţă  asupra  şcoalei  româneşti  din  aproape  toate  provinciile, 
în  ultimele  trei  sferturi  de  veac,  astfel  că  comemorarea  lui  ne  duce, 
vrând-nevrând,  la  necesitatea  cercetării  critice  a  însăşi  acestei  iufluinţe. 

In  expunerea  sa  concisă,  autorul  reuşeşte  să  fixeze  admirabil 
liniile  mari  ale  personalităţii  uriaşului  pedagog  de  acum  o  sută  de 
ani,  prezentându-ni-1  aşa  cum  n'a  făcut  nimeni  altul  până  azi  —  ca 
pe  un  gânditor  preocupat  adânc  de  destinul  omenirii  şi  de  mijlocul 
de  înălţare  a  acesteia.  Face  apoi  o  critică  aspră  herbartienilor  cari 
mai  mult  l’au  compromis  pe  Herbart,  decât  l-au  făcut  folositor  uma¬ 
nităţii  şi  ajunge  la  concluzia  că  abia  acum,  la  o  sută  de  ani  dela 
moartea  lui,  a  sosit  momentul  ca  H,  să  intre  în  pedagogia  românească 
cu  ceeace  este  în  adevăr  mare  în  gândirea  şi  viaţa  sa  şi  anume 
cu  concepţia  sa  înaltă  despre  misiunea  şi  activitatea  dascălului,  ca 
educator  şi  creator  de  valori  spirituale,  aşa  cum  le-a  realizat  el,  înce¬ 
pând  cu  anii  săi  de  preceptor  modest,  serios  şi  conştiincios  până  la 
moarte. 

0.  Ghibu  are  meritul  deosebit  de  a  ne  fi  descoperit  în  momen¬ 
tul  oportun  adevărul  că  întreaga  problemă  a  educaţiei  se  reduce  la 
Herbart ;  în  realitate,  la  ce  este  educatorul  însuşi,  la  ceeace  face  el 
însuşi  din  sine,  printr'o  educaţie  temeinică  de  fiecare  clipă  şi  rapor¬ 
tând  acest  punct  de  vedere  esenţial  al  lui  Herbart  la  nevoile  şi  la 
vremurile  noastre  de  astăzi,  ne  îndeamnă  să-i  înţelegem  cu  o  tragică 
şi  în  acelaşi  timp  sublimă  seriozitate  gândul,  în  sensul  că  România 
de  mâine  va  ti  ceeace  este  dascălul  ei  de  astăzi. 

Preot  Dr.  NICOLAE  TERCHILA 

& 

Timoiei  Popovici :  CÂNTĂRILE  LITURGIEI  PENTRU  2  VOCI 
EGALE.  Sibiu  1942,  p.  24. 

AsiăzL  când  până  şi  cele  mai  modeste  parohii  se  străduesc  să-şi 
înjghebeze  un  cor  bisericesc,  compunerea  şi  tipărirea  cântărilor  sf. 
Liturgii,  menite  să  fie  cântate  de  corurile  şcolare,  este  cât  se  poate 
de  bine  venită. 

De  sigur  că  răspunderea  învestmântării  textelor  sf.  Liturgii  în 
haină  muzicală  nouă  este  covârşitoare.  Păr.  prof.  T.  P.  şi-a  putut 
lua  însă  această  mare  răspundere,  pentrucă  P.  C.  Sa  este  un  compo¬ 
zitor  încercat  şi  încă  de  foarte  mult  timp  intrat  în  manualele  de  isto¬ 
rie  a  muzicii  româneşti.  De  asemenea  P.  C.  Sa  şi-a  împodobit  sufletul 
cu  o  frumoasă  cultură  bisericească  naţională,  din  care  şi  astăzi  bu¬ 
curos  împărtăşeşte  celor  mai  tineri. 

Păr.  prof.  T.  P,  a  mai  tipărit  până  acum  şi  cântările  Liturgiei  pen¬ 
tru  cor  mixt,  ca  şi  cele  pentru  3  voci  egale.  O  dovadă  despre  valoarea 
acestor  lucrări  mai  vechi  o  constitue  faptul  că  amândouă  au  fost  re¬ 
tipărite,  iar  cântările  Liturgiei  pentru  3  voci  egale  au  ajuns,  acum 
de  curând,  la  a  şasea  ediţie. 

După  cartea  de  cântări  a  Oastei  Domnului,  întocmită  cu  cola¬ 
borarea  regretatului  profesor  Diacon  Petru  Gherman  şi  a  subsem¬ 
natului,  „Cântările  Liturgiei  pentru  2  voci  egale"  vin  să  ne  întărească 
în  convingerea  că  Pâr.  prof.  T,  P.,  deşi  trecut  de  72  ani,  se  află  încă 
în  plină  putere  de  creaţie  muzicală. 

De  o  simplitate  adecvată  genului  lor,  cântările  din  noua  lucrare 
sunt  în  acelaşi  timp  foarte  melodice  şi  deosebit  de  expresive.  Pot  fi 
învăţate  şi  intonate  cu  uşurinţă  chiar  şi  de  vocea  a  doua.  Accentele 
ritmice  coincid  în  mod  regulat,  deci  conştient,  cu  accentele  tonice  ale 
cuvintelor ;  nu  există  silabe  neaccentuate  în  vorbire,  cari  să  fi  deve¬ 
nit  accentuate  prin  muzică,  şi  nici  invers.  Prin  ritmul  lor  liniştit  şi 
datorită  unor  infiuinţe  —  voite —  din  partea  muzicii  noastre  bisericeşti  de 
strană,  aceste  cântări  liturgice  au  un  pronunţat  caracter  bisericesc 
ardelenesc.  Deosebit  de  frumoase  sunt  primele  răspunsuri  ale  ecte- 
niei,  învăluite  parcă  în  atmosferă  de  colindă.  Armoniile,  aproape  nu¬ 
mai  consonante,  contribuesc  şi  mai  mult  Ia  crearea  acelui  mediu  de 
seninătate  şi  pace  sufletească,  necesar  în  biserică. 

Prea  cucernicii  preoţi  (unii  chiar  din  Sibiu)  cari  au  avut  prilejui 
să  le  asculte,  ştiu  că  orice  cuvânt  bun  spus  despre  nouile  cântări  li¬ 
turgice  ale  Păr,  T.  P.  este  pe  deplin  îndreptăţit. 

Prin  noua-î  lucrare  muzicală,  P.  C.  Sa  şi-a  consolidat  şi  mai 
mult  locul  de  cinste  pe  care-1  ocupă,  de  mult,  în  istoria  muzicii 
bisericeşti  naţionale.  Preot  GHEORGHE  ŞOIMA 

* 

Preot  Dr.  loati  Zugrav,  Profesor  la  Facultatea  de  Teologie  din 
Cernăuţi :  GÂNDURI  ŞI  PROPUNERI  PENTRU  REORGANIZAREA 
MONAHISMULUI.  Chişinău  1942,  p.  8. 

Problema  reorganizării  vieţii  monahale  în  Biserica  ortodoxă 
română,  a  fost  în  ultimii  ani  tot  mai  des  discutată  în  revistele  şi  foile 
noastre  bisericeşti  şi  în  broşuri  şi  studii  preţioase.  Sfântul  Sinod  al 
Bisericii  noastre,  sesizat  probabil  pe  deoparte  de  starea  actuală  a 
monahismului  ortodox  român,  iar  pe  dejaltă  parte  de  discuţiile  care 
au  avut  loc  în  presa  bisericească,  a  instituit  o  comisiune  specială, 
pentru  a  studia  şi  a  face  propuneri  concrete  în  legătură  cu  reorga¬ 
nizarea  mănăstirilor  şi  monahismului  nostru. 

Păr,  Prof.  Dr.  Ioan  Zugrav  dă  în  broşura  de  faţă  o  serie  întreagă 
de  sugestii  sănătoase  in  această  chestiune.  O  semnalăm  aici  pentru 
ca  preoţimea  noastră  —  şi  în  special  cei  ce  sunt  însărcinaţi  cu  stu¬ 
dierea  problemei  —  luând  cunoştinţă  de  apariţia  ei,  să  o  folosească 
spre  binele  instituţiei  monahale  şi  al  întregei  noastre  Biserici, 

Dr.  SP.  C. 

Dr.  Simeon  Reli,  Profesor  la  Facultatea  de  Teologie  din  Cernă¬ 
uţi:  GÂNDURI  ŞI  SUGESTII  PENTRU  O  REGENERARE  A  VIEŢII 
NOASTRE  MĂNĂSTIREŞTI  (Extras  din  revista  „Candela"  pe  anii 
1939 — 1941).  Cernăuţi,  Tip.  Glasul  Bucovinei  1942,  p,  38. 

Problema  regenerării  monahismului  şi  a  reorganizării  vieţii  noa¬ 
stre  mănăstireşti  este  desbătută  actualmente  cu  o  îmbucurătoare  in¬ 
sistenţă.  Numai  Facultatea  de  Teologie  din  Cernăuţi,  prin  rostul  Păr. 
Profesori  Dr.  S.  Reli  şi  Dr.  I.  Zugrav,  ne-a  oferit  anul  trecut,  pe 
acest  tărâm,  două  contribuţiuni  remarcabile. 

Păr.  Prof.  S.  R,,  a  cărui  revenire  la  cctedra  pe  care  a  onorat-o 
cu  o  râvnă  exemplară  ne  umple  inimile  de  bucurie  —  în  treacăt  fie 
spus;  nici  când  n’am  putut  înţelege  de  ce  a  trebuit  să  se  despartă 
vremelnic  de  ea  şi  cine  a  avut  interesul  să  urzească  o  atât  de  regre¬ 
tabilă  faptă  —  discută  problema  ca  istoric  bisericesc  şi  ca  preot  or¬ 
todox  român. 

Omul  de  ştiinţă  se  aliază  întru  totul  —  fundamentând-o  din 
punct  de  vedere  istoric  —  opiniei  dlui  Prof.  S.  Mehedinţi  („Creşti¬ 
nismul  românesc",  1941),  care  consideră  „o  greşală"  stăruinţa  celor 
ce  leagă  mereu  soarta  mănăstirilor  noastre  de  nişte  călugări  străini 
şi  îndeosebi  de  stareţul  malo-rus  de  origine  Paisie  Velicicovsckî. 
Viaţa  călugărească  la  Români,  în  forma  ei  cea  mai  veche  de  pustnicie 
sau  schimnicie,  este  tot  atât  de  veche  ca  şi  Neamul  românesc.  Dacă 
ea  a  avut  nevoie  de  infuziile  înviorătoare  ale  unui  Paisie,  de  vină 
sunt  numai  împrejurările  neprielnice  prin  cari  a  trecut  viaţa  plenară 
românească,  sguduită  de  cutremurele  atâtor  calamităţi. 

Propunerile  amănunţite  pe  cari  le  face  Păr.  Prof.  S.  R,  în  partea 
ultimă  a  acestui  studiu,  în  vederea  îmbunătăţirii  vieţii  noastre  mănă¬ 
stireşti,  Ie  împărtăşim  întru  totul.  Esenţialul  care  comanda  întregul 
acestei  reforme  —  şi  care  singur  poate  să-i  asigure  o  reuşită  deplină 
—  rămâne  totuşi  acea  altă  creştere  a  altui  tip  de  monah,  concepută 
de  I.  P.  Sf.  Mitropolit  Nicolae  al  Ardealului  în  studiul  „Monahismul 

ortodox"  (Bibi.  „Popasuri  Duhovniceşti"  nr.  8,  Sibiu  1936,  p.  24 — 25). 
Transcriem  de-acolo : 

„Cu  gândul  şi  cu  silinţele  îndreptate  spre  această  operă  (scil. : 
de  înnoire  a  forţelor  morale  ale  naţiunii ),  care  covârşeşte  în  importanţă 
pe  toate  celelalte,  rugăm  Cerul  să  ne  trimită  o  nouă  revărsare  de 
duh  profetic  şi  să  scoale  din  mijlocul  poporului  nostru  apostolii  cari 
să  vestească  măririle  lui  Dumnezeu,  frumuseţile  şi  tăriile  vieţii  celei 
trăite  cu  El.  Cu  sufletele  lor  aprinse  prin  lumina  cea  de  sus,  puri¬ 
ficate  prin  rugăciune  şi  jertfă,  să  cheme  cu  glas  de  arhanghel  toată 
suflarea  româneacă  la  pocăinţă  şi  îndreptare,  la  întoarcerea  către 
altarul  strămoşesc,  ia  ascultare  şi  supunere  către  voia  celui  atotpu¬ 
ternic.  Prin  râvna  lor  după  cuceriri  noua  în  împărăţia  fără  hotare  a 
sufletului  şi  prin  entuziasmul  ofensivei  lor  duhovniceşti  să  îmbiseri- 
cească  pornirile  individualiste  şi  sectare,  să  capteze  setea  religioasă 
a  obştei  credincioase  în  alvia  bisericii,  iar  pe  slujitorii  acesteia  să-i 
scoată  din  încetineala  unui  conservatism  somnolent  şi  din  oportunismul 
pactizărilor  cu  lumea.  Crainici  ai  idealurilor  pure  ale  ortodoxiei,  să 
extragă  din  ele  criteriul  pentru  critica  formelor  culturii  contem¬ 
porane  şi  prin  toate  să  reprezinte  nota  eroismului  în  cugetarea 
trăirea  religioasă.  Ca  o  nouă  şi  înălţată  conştiinţă  de  sine  şi  de  mi¬ 
siunea  în  lume  a  sfintei  noastre  biserici,  concep  eu  sămănatura  de 
primăvară  a  monahismului  laminat,  ce  va  să  vie". 

Credem  că  nu  numai  barbariile  bolşevice,  comise  şi  asupra  bibli¬ 
otecii  Facultăţii  de  Teologie  din  Cernăuţi,  l-au  împiedecat  pe  distinsul 
nostru  fost  profesor  —  a  cărui  pasiune  pentru  informaţia  exactă  şi 
complectă  o  cunoaştem  —  să  utilizeze  şi  acest  studiu  în  lucrarea  P, 
C.  Sale,  ci  şi  faptul  că  „Monahismul  ortodox"  este  epuizat  de  vreme 
îndelungată. 

Un  motiv  mai  mult  pentru  neîntârziata  tipărire  a  celei  de-a 
doua  ediţii.  Şi  „Revista  Teologică"  îşi  ia  angajamentul  să-i  grăbească 
apariţia.  ^  Dr.  GR1GORÎE  T.  MARCU 

-  Prof,  Dr.  Grigore  Popa  ■.  PREZENŢA  DIVINĂ  IN  FILOSOFIA 
CONTEMPORANĂ.  Sibiu,  Editura  ziarului  „Ţara"  1942,  p.  15,  Lei  30. 

Autorul  porneşte  dela  caracteristica  filosofiei  veacului  nostru, 
care  este  o renaştere  metafizică.  Printr'o  foarte  succintă  punere  în 
paralelă  a  sec.  XIX  şi  XX,  ne  arată  superioritatea  celui  din  urmă, 
în  toate  domeniile  de  activitate  spirituală. 

Odată  cu  renaşterea  metafizică,  gândirea  filosofică  se  îndreaptă 
spre  ontologie,  iar  existenţa  umana  devine  problema  centrală  a  preo¬ 
cupărilor  spirituale. 

Existenţa  ca  dată  concretă  a  preocupat  pe  cei  mai  vechi  gân¬ 
ditori.  Astfel  Socrate,  „a  aşezat  omul  în  carne  şi  oase  în  centrul  cerce¬ 
tării  filosofiei".  Creştinismul,  prin  coborârea  transcendentului  în  ima¬ 
nenţă,  reprezentat  majestos  prin  fericitul  Augustin,  Pascal,  Kierkegaard 

şi  alţii,  umple  golul  concepţiei  socratice.  Dar  „existenţa  ca  dată  con¬ 
cretă,  nu  este  decât  uvertura  la  ceeace  noi  numim  prezenţa  divină 
în  filosoiia  contemporană11  (p.  13). 

Esenţialitatea  omului  constă  în  realizarea  rosturilor  sale  crea¬ 
toare.  El  devine  colaboratorul  lui  Dumnezeu.  „In  această  colaborare 
îşi  desvăluesc  petalele  de  lumină  valenţele  divine  ale  omului"  (p.  14). 
Omul  îl  caută  pe  Dumnezeu,  descoperindu-şi  astfel  sensul  şi  valoarea 
în  lume.  Căutarea  este  însoţită  de  nelinişti  trupeşti  şi  sufleteşti,  de¬ 
oarece  ea  este  „drumul  salvării'1. 

„Neliniştile,  aspiraţiile,  depăşirile,  dorurile  şi  transfigurările 
acestei  participări,  nu  sunt  decât  valenţele  divine  ale  omului.  Inten¬ 
sitatea  sentimentului  lor,  trăit  până  la  incandescenţă,  ne  dă  măsura 
prezenţei  divine  în  filosofia  contemporană"  (p.  25). 

Claritatea  expunerii  şi  splendorile  stilului  —  însuşiri  proprii 
scrisului  fremătător  a  dluf  Prof.  Dr.  G.  P.  - —  ca  şi  frumuseţea  tipa¬ 
rului,  fac  din  această  broşură  o  adevărată  desfătare  pentru  minte  şi 
pentru  inimă.  Prof.  SEPTIMIA  P.  GHERMAN 

9 


Al.  Gregorian:  ŢARA  DEMIURGULUI.  Bucureşti,  „Cugetarea" 
1942,  p.  204,  Lei  160 _ 

Un  gând  cinstit,  dăltuit  în  cremenea  unui  limbaj  suplu  şi  scli¬ 
pitor,  de  tulburătoare  rezonanţă  —  iată  ce  reprezintă  pentru  noi  cea 
mai  proaspătă  carte  a  dlui  Al.  Gregorian. 

Directorul  revistei  —  şi  apoi  al  ziarului  —  „Sfarmă  Piatră",  este 
unul  dintre  foarte  puţin  număroşii  noştri  purtători  de  condeiu  din 
trupa  neteoîogilor,  asupra  scrisului  cărora  ae-am  aplecat  totdeauna 
cu  emoţie  şi  respect.  Credem  că  în  jurnalistica  românească,  după  di 
Nichifor  Crainic,  dl  A,  G.  deţine  un  loc  de  onoare  pe  care  nu  i-1 
poate  disputa  nimeni  altul  şi  când  aşternem  pe  hârtie  această  afirmaţie, 
nu  ne  gândim  atâta  Ia  splendorile  şi  fluiditatea  stilului  dsale,  de-o 
răpitoare  sonoritate  şi  de-o  savuroasă  originalitate,  cât  mai  ales  la 
credinţa  care-1  însufleţeşte  pe  acest  uimitor  de  bine  dotat  publicist. 
Această  credinţă  urmează  severa  linie  de  totală  devoţiune  idealului 
naţional  şi  creştin  care  a  însufleţit  generaţia  eroică  dela  1922. 

In  Mareşalul  Antonescu,  dl  A.  G.  descopere  pe  împlinitorul 
acestui  ideal.  Lui  şi  operei  sale  reparatoare  îi  închină  această  carte. 

Astăzi,  când  scrisul  zilnic  se  menţine  încă  la  o  altitudine  prea 
joasă  ca  să-şi  mai  merite  acest  nume,  ziaristul  A.  G.  săvârşeşte  prin 
cartea  de  faţă  o  operă  de  educaţie  naţională  care  zideşte  şi  înalţă. 

Din  belşugul  de  probleme  desbătute  aci,  reţinem  mai  ales  pagi¬ 
nile  dense  şi  limpezi  despre  „Misiunea  Bisericii  româneşti  în  Răsărit" 
(p.  121 — 123),  ca  unele  cari  cad  deadreptul  în  sfera  preocupărilor 

AL  DOILEA  AN  DE  APOSTOLAT  ORTODOX  ROMÂNESC 
DINCOLO  DE  FELEAC,  Spornica  apostolie  pe  care  o  îndeplineşte  cu 
râvnă,  pricepere  şi  tact  desăvârşit  ocârmuitorul  Bisericii  Românilor 
ortodocşi  din  Ardealul  de  Nord,  P.  Sf.  Episcop  Nicolae  Colan,  este 
urmărită  cu  un  viu  interes  şi  cu  legitimă  mândrie,  dincolo  şi  dincoace 
de  cernitul  hotar.  Acum  e  anul,  am  aşternut  aici  momentele  ei  de  că¬ 
petenie  (vezi  RT  XXXII,  1942  p,  128—131)  şi  ne-am  luat  în  conştiinţă 
obligaţia  de-a  o  rezuma,  la  acelaşi  soroc,  şi  în  viitor,  atâta  vreme 
cât  „hatul"  despărţitor  de  fraţi  va  sta  acolo  unde  a  fost  împlântat' 
fără  voia  noastră. 

Avem  înainte  şi  de  astă  dată  cele  mai  bune  surse  documentare : 
cronica  bisericească  apărută  în  „Calendarul  Creştinului  de  Lege  ră¬ 
săriteană"  pe  anul  1943  (p.  97 — 100),  care  acopere  intervalul  de  timp 
dela  1  Oct.  1941  şi  până  la  1  Oct.  1942,  precum  şi  informaţiunile  pe 
cari  ne-am  îngrijit  să  le  obţinem  la  vreme,  din  loc  autorizat.  Laolaltă, 
ele  oferă  situaţia  exactă  a  celui  de-al  H-lea  an  de  apostolat  ortodox 
românesc  dincolo  de  Feleac. 

Luând  aminte  la  stările  create  de  râsboiul  în  curs,  silinţele  P.  Sf, 
Episcop  Nicolae  Colan  şi  ale  eroicilor  Săi  împreună  lucrători  dela 
centru  şi  din  toate  parohiile  Eparhiei,  s'au  îndreptat  mai  cu  osebire 
către  propovăduirea  insistentă  şi  cuceritoare  a  cuvântului  de  mân¬ 
gâiere  şi  de  încurajare  al  Evangheliei. 

„In  parohii,  viaţa  religioasă  şi  pastorală  s'a  restrâns  mai  ales. 
între  pereţii  sf.  biserici,  la  actele  de  cult  public,  la  satisfacerea  ce¬ 
rinţelor  religioase  ale  enoriaşilor  şi  la  catehizarea  elevilor". 

La  Cluj,  Reuniunea  femeilor  ort,  rom.,  reconstituită  în  7  Dec. 
1941  sub  preşedinţia  dnei  văd.  Maria  S.  Barîţiu,  a  lucrat  cu  spor  pe 
tărâmul  asistenţei  sociale  şi  al  înzestrării  şi  împodobirii  bisericilor 
din  oraş. 

Corul  Catedralei,  dirijat  de  P.  C,  Prot.  Stavr.  Laurenţiu  Curea,, 
consilier  eparhial,  a  organizat  două  concerte  (în  21  Dec.  1941  cu 
program  de  colinde,  iar  în  23  Maiu  1942  cu  program  religios).  Acestea 
pe  lângă  faptul  că  a  dat  răspunsurile  liturgice  în  toate  Duminecile  şl 
sărbătorile.  O  frumoasă  activitate  au  Ia  activul  lor  şi  corurile  biseri¬ 
ceşti  din  Oradea  şi  Bistriţa. 

Un  ciclu  de  conferinţe  religioase  a  fost  organizat  în  Catedrala, 
din  Cluj,  în  Duminecile  sf.  şi  marelui  post,  la  care  şi-au  dat  con¬ 
cursul,  pe  lângă  P.  Sf.  Episcop  Nicolae  Colan,  consilierii  eparhiali- 

Dr.  Vasile  Sava  şi  Ion  Goron,  rectorul  Academiei  teologice  Dr.  L. 
G.  Munteanu  şi  profesorii  de  Teologie  Dr.  L  Paşca  şi  Emil  Nicolescu. 

Catehizaţia  a  luat  un  avânt  îmbucurător.  P.  Sf.  Episcop  Ni- 
colae  Colan  a  ţinut  să  prezideze  personal  toate  examenele  de  religie 
ale  elevilor  noştri  din  şcolile  clujene.  Iar  pentru  ocrotirea  şi  educarea 
lor  în  spiritul  Bisericii  noastre,  la  12  Sept.  1942  şi-a  deschis  porţile* 
—  pe  lângă  Internatul  de  băieţi  —  nou  înfiinţatul  Internat  ortodox 
român  de  fete. 

Pe  tărâm  literar,  Eparhia  Clujului  a  vădit  o  productivitate  vred¬ 
nică  de  avântul  ce  i  l-a  imprimat  P.  Sf.  Episcop  Nicolae  Colan,  atât 
cantitativ  cât  şi  calitativ.  La  1  Martie  1942  a  reapărut  incomparabila 
revistă  „Viaţa  Ilustrată",  iar  în  25  ale  aceleiaşi  luni,  epocala  lucrare 
a  Noului  Testament  dela  Cluj ,  în  traducerea  P.  Sf.  Episcop  Nicolae 
Colan. 

Colecţia  „Cărţile  Vieţii"  a  fost  sporită  cu  următoarele  volume : 
„La  răscrucea  vieţii"  (nr.  11),  de  Dr.  Eugen  Nicoară;  „Viaţa  sf.  Apo¬ 
stol  Pavel"  (nr.  12),  de  Dr.  L.  G.  Munteanu  şi  „împărăţia  lui  Dum¬ 
nezeu"  (nr.  13),  de  Prot,  Stavr.  Ion  Goron  (f). 

Proaspăta  bibliotecă  populară  „Veniţi  de  luaţi  lumină",  a  trimi5 
la  propovăduire  următoarele  broşuri :  „Din  vieţile  sfinţilor  Antonie 
cel  Mare,  Macarie  Egipteanul  şi  Efrem  Şirul"  (nr,  1),  de  Preot  FL 
Mureşanu;  „Moartea  părintelui  Grigorie"  (nr.  2)  de  Dr.  E.  Nicoară;, 
„Din  vieţile  sfinţilor  Vasile  cel  Mare,  Grigorie  de  Nazianz  şi  Ioan 
Gură  de  Aur"  (nr.  3),  de  Preot  Emil  Nicolescu  ;  „Dreptatea".  Trei 
legende  creştine  (nr.  4),  de  Augusta  Rubenescu ;  „Tatăl  nostru  în  pilde 
din  viaţa  săteanului  român"  (nr,  5),  de  V,  Gr.  Borgovan;  „Praznicele 
Legii  noastre  ortodoxe"  (nr.  6 — 7),  de  Preot  Teodor  Ciceu. 

Harnicul  preot  Florea  Mureşanu  a  publicat  o  conştiincioasă  mo¬ 
nografie  despre  vechiul  lăcaş  de  închinăciune  din  Cluj  „Biserica  din 
Deal",  iar  manualele  de  religie  pentru  şcoala  primară,  iscusit  întoc¬ 
mite  de  P,  C.  Sa,  au  apărut  în  a  Il-a  ediţie. 

Calendarul  eparhial  pe  1942,  despre  care  am  scris  la  timpul 
său,  a  fost  tipărit  şi  desfăcut  în  zece  mii  exemplare. 

P.  Sf.  Episcop  Nicolae  Colan  a  hirotesit  întru  protoiereu  pe  Păr, . 
Vaier  Matei,  ales  protopop  al  tractului  Unguraş;  a  hirotonit  întru 
preoţi  6  absolvenţi  ai  Academiei  teologice,  iar  întru  diaconi  4 ;  a 
târnosit  bisericile  noui  (ori  reparate  temeinic)  din  Bărăi,  Bonţida, 
Cărbunariu,  Făureşti,  Caciucul-Vechiu  şi  Valea-Mare  (aceasta  prin  de¬ 
legatul  P.  Sf,  Sale,  Păr.  Prot.  I.  Maloş). 

Trei  preoţi  au  adormit  întru  Domnul. 

Vizitaţii  canonice  a  făcut  în  parohiile  de  mai  sus  şi  în :  Ciucea, 
Târgu-Mureş,  Văleni,  Baia-Mare,  Berinţa,  Copalnic,  Lueriu,  Deda, 
Stânceni,  Topliţa,  Galaţii  Bistriţei,  Rohia,  Ardusat,  Satu-Mare,  Oradea, 
Mădăraş,  Negreni,  Bistriţa,  Simioneşti,  Caila,  Iad,  Josenii  Bârgăului, 
Mijlocenii  Bârgăului,  Susenii  Bârgăului  şi  Prundul  Bârgăului. 

Intre  15  Sept.  şi  10  Oct.  1942,  P.  Sf.  Episcop  Nicolae  Colan  a 
făcut  o  călătorie  în  România  liberă.  Cu  acel  prilej,  P.  Sf.  Sa  a  vi¬ 
zitat  în  două  rânduri  Vicariatul  ort.  rom.  al  Albei-Iuiia.  In  Bucureşti, 
a  participat  la  o  şedinţă  a  Academiei  Române,  care  l-a  ales  membru 
activ  al  ei  încă  din  26  Maiu  1942.  La  Sibiu,  P.  Sf.  Sa  a  fost  primit 
de  I.  P.  Sf,  nostru  Mitropolit  Nicolae,  al  cărui  oaspe  iubit  şi  pre¬ 
ţuit  a  fost  pe  toată  durata  concediului  petrecut  în  ţara  noastră. 

Distincţii  au  fost  acordate  următorilor  s  Păr.  Dr.  I.  Paşca,  pro¬ 
fesor  la  Academia  teologică,  a  fost  hirotesit  întru  protoiereu,  iar  ad¬ 
ministratorii  protopopeşti  loan  Costea,  Carol  Bărdăşan,  Petru  Pop  şi 
Teodor  Rusu,  au  primit  binecuvântarea  de  a  purta  brâu  roşu. 


Al  doilea  an  de  apostolie  ortodoxă  românească  a  P.  Sf.  Episcop 
Nicolae  Colan  în  Ardealul  de  Nord,  întrece  orice  cuvânt  de  laudă. 
Naia  oropsiţilor  noştri  fraţi  de  dincolo  de  Feleac  este  diriguită  de 
cel  mai  osârduitor  şi  mai  destoinic  cârmaciu  pe  care  şi-l  putea  dori, 

Dr.  GRIGORIE  T.  MARCU 

*  COMEMORAREA  MITROPOLITULUI  ŞAGUNA  DE  CĂTRE  SO¬ 
CIETATEA  DE  LECTURĂ  A  STUDENŢILOR  ACADEMIEI  TEOLO¬ 
GICE  „ANDREIANE",  care  s’a  desfăşurat,  potrivit  tradiţiei,  în  ca¬ 
drele  unei  şedinţe  festive,  Luni  30  Noemvrie  1942  (sf.  Andreiu),  a  în¬ 
trunit  în  aula  şcoalei  un  public  distins  şi  număros,  în  frunte  cu  toţi 
capii  autorităţilor  şi  instituţiilor  sibiene,  şî  anume :  I.  P,  Sf.  xMltropo- 
lit  Nicolae  al  Ardealului,  P.  Sf.  Episcop  Vasile  al  Maramurăşului,  dl 
General  Comandant  de  Armată  Nicolae  Macici,  cu  şeful  dsale  de  Stat 
Major  dl  General  FiHp  Agricola,  dl  Colonel  Vasile  C,  Mihăilescu, 
prefectul  judeţului,  dl  Prof.  Dr.  Iuliu  Haţieganu,  rectorul  Universităţii 
Daciei  Superioare,  Păr.  Prof.  Dr.  I.  Lupaş,  prorectorul  Universităţii,  dl 
Dr.  Ioan  P.  Papp,  prîm-preşedintele  Curţii  de  Apel,  ş.  a. 

Serbarea  a  început  cu  imnul  „La  mormântul  Marelui  Andreiu" 
de  D.  Cunţan,  după  care  Păr,  Prof.  Dr.  Grigorie  T.  Marcu,  pre¬ 
şedintele  de  onoare  al  Societăţii  de  lectură,  a  evocat,  într’un  scurt 
cuvânt  de  deschidere,  chipul  şagunîan  al  preotului. 

Programul  festivităţii  a  mai  cuprins  o  conferinţă  despre  „Actu¬ 
alitatea  Ortodoxiei",  a  stud,  teol.  din  anul  IV  Liviu  David,  preşedinte 
activ  al  Societăţii  de  lectură,  declamările  studenţilor  Virgil  Bota,  an 
IV  („Rugăciune"  de  Oct.  Goga),  Iuliu  Pănicanu,  an  III  („Ardealul"  de 
Mircea  Dem.  Rădulescu)  şi  Iancu  Popa,  an  II  („Plânsei  de  Moţ"  de 
Gh.  Ciobanul  şi  un  repertoriu  muzical  („Blândul  Păstor"  de  Petru 
Gherman  şi  „Balada  lancului",  în  trei  părţi,  de  Victor  VasilescuJ,  te¬ 
meinic  studiat  şi  admirabil  executat  de  Corul  studenţilor  teologi,  diri¬ 
jat  de  Păr.  Prof.  Gh.  Şoima.  A  dat  concursul  un  grup  de  elevi  ai 
Şcoalei  normale  „A,  Şaguna", 

Aplauzele  frenetice  cu  cari  au  fost  răsplătite  toate  punctele  din 
program,  au  vădit  din  plin  reuşita  deplină  a  serbării.  I,  P.  Sf.  Mitro¬ 
polit  Nicolae,  în  cuvântarea  pe  care  a  rostit-o  cu  acel  prilej,  a  adus 
cel  mai  râvnit  elogiu  ostenitorilor,  când  a  caracterizat  această  Însufle¬ 
ţită  manifestaţie  drept  „vecernia"  praznicului  naţional  de  1  Decemvrie. 

Comemorarea  Mitropolitului  Şaguna,  în  condiţiunile  superioare 
în  care  o  săvârşesc  studenţii  noştri  teologi,  este  de  fiecare  dată  o 
înaltă  lecţie  de  educaţie  ortodoxă  şi  românească. 

SABIN  SIBIANU 


t  PROTOPOPUL  STAVROFOR  ION  GORON,  consilier  referent 
la  Episcopia  Clujului,  a  adormit  întru  Domnul  în  9  Ian  a.  c,  O  scurtă 
şi  grea  suferinţă  l-a  răpus  la  vârsta  de  abia  50  de  ani,  lipsind  Bise¬ 
rica  Românilor  ortodocşi  din  Ardealul  de  Nord  de  unul  dintre  cei 
mai  destoinici  şl  mai  devotaţi  fruntaşi  ai  ei. 

Consilierul  episcopesc  Ion  Goron  a  fost  un  publicist  încercat  şi 
un  preot  cu  o  fumoasă  cultură  teologică  şi  literară,  pe  care  şi-a  ago¬ 
nisit-o  printr'un  efort  personal  exemplar,  cu  atât  mai  demn  de  subli¬ 
niat  cu  cât  a  fost  început  ceva  mai  târziu  decât  se  obicinueşte.  Cele 
trei  volumaşe  de  meditaţii  religioase  publicate  în  colecţia  „Cărţile 
Vieţii  („Tâlcuiri",  „Meditaţii  ia  Evangheliile  din  Duminecile  şi  sărbă¬ 
torile  de  peste  an“  şi  „împărăţia  lui  Dumnezeu"),  se  disting  prin 
temeinicia  expunerii,  fluiditatea  stilului  şi  înălţimea  gândului.  Un 
curs  de  Apologetică  —  din  care  a  publicat  câteva  fragmente,  cu  aco¬ 
modările  de  rigoare,  în  revista  „Viaţa  Ilustrată"  —  îşi  aşteaptă  apa¬ 
riţia. 

In  vremea  din  urmă,  P.  Sf.  Episcop  Nicolae  Colan  i-a  încre¬ 
dinţat  redacţia  revistei  „Viaţa  Ilustrată".  Din  Septemvrie  1940,  înde¬ 
plinea  şi  funcţiunea  de  profesor  suplinitor  la  Academia  teologică  din 
Cluj. 

Om  al  datoriei,  a  rămas  până  la  sfârşitul  vieţii  alăturea  de  Epis¬ 
copul  său,  căruia  i-a  fost  de  mare  ajutor  pe  atâtea  tărâmuri  ale  ane¬ 
voioasei  Sale  apostolii. 

Pentru  odihna  sufletului  său  se  roagă  —  alăturea  de  cei  trei  copii 
pe  cari  i-a  părăsit  prea  de  vreme  —  toată  suflarea  ortodoxă  româ¬ 
nească  din  Ardeal. 

Dr.  GRIGORIE  T.  MARCU 


(2H2) 


NOTE  Şl  INFORMAŢII 


„MERGEM  neînfricaţi  spre 
dinţa  noastră  spirituală !“  —  iată 
mesajul  de  părintească  iubire  şi 
de  reconfortantă  încredere  în  mi¬ 
siunea  noastră,  pe  care  înalt 
Prea  Sfinţitul  Mitropolit  Nicolae 
al  Ardealului  îl  trimite,  de  anul 
nou  1943,  tuturor  ostenitorilor  şi 
cititorilor  acestei  ctitorii  de  că¬ 
petenie  a  strălucitei  Sale  tinereţi, 
închinată  în  întregime  Bisericii 
ortodoxe  şi  Neamului  românesc. 

II  întâmpinăm  cu  emoţie  şi  re¬ 
cunoştinţă.  II  vom  urma  fără  şo¬ 
văire,  cu  sporită  râvnă  şi  cu  în¬ 
sufleţire  netulburată  de  nici  o 
împotrivire. 

Şi  fiindcă  înalt  Prea  Sfinţitul 
Mitropolit  Nicolae  a  binevoit  să 
aştearnă  această  îmbărbătătoare 
certitudine  pe  prima  pagină  de 
corecturi  a  acestui  fascicol,  care 
inaugurează  colecţia  anului  al 
XXXIII-lea  al  revistei  noastre, 
ne  îngăduim  a  mărturisi,  din 
dragostea  nefăţărită  ce  o  nutrim 
faţă  de  adevăr,  că  ceea  ce  sun¬ 
tem  noi,  că  flăcările  cari  ard 
vâlvâtae  în  scrisul  nostru,  că  ne¬ 
înduplecatele  convingeri  pe  cari 
le  mărturisim  neînfricaţi,  că  vi¬ 
ziunea  de-o  severitate  creştinească 
şi  de-o  omenie  curat  românească 
ce-o  vădim  în  atâtea  împrejurări, 
sunt  roadele  şcoalei  pe  care  ne-a 
făcut-o  înaltul  Ierarh.  Noi  avem 
un  singur  merit:  acela  de-ai  fi 
solicitat,  ori  de  câte  ori  era  cazul 
—  şi  asta  s’a  întâmplat  des  — 
sfatul  luminat. 


Creaţie  a  Profesorului  de  Teo¬ 
logie  Dr.  Nicolae  Bălan,  „Revista 
Teologică ",  în  înfăţişarea  de  azi, 
vrea  să  fie  oglinda  fidelă  a  con¬ 
vingerilor  cari  îl  însufleţesc  pe 
I.  P.  Sf.  Mitropolit  Nicolae  al 
Ardealului  şi  —  în  aceeaşi  mă¬ 
sură  —  pe  teologii  crescuţi  în 
şcoala  Sa.  Consimţim  întru  totul 
cu  vederile  înalt  Prea  Sfinţiei 
Sale  din  convingere  pură,  onestă, 
fiindcă  am  văzut  totdeauna  în  ele 
nu  numai  o  trainică  scară  ce 
s ue  cugehil  la  Cer,  ci  şi  cărările 
drepte  ce  ne  călăuzesc  spre  inima 
Neamului  românesc,  ale  cărei 
bătăi  nu  ne  lasă  indiferenţi. 

La  revistă,  înalt  Prea  Sfinţia 
Sa  ne-a  fost  patron,  ocrotitor  şi 
îndrumător  activ  în  toată  bună- 
vremea.  Iniţiativelor  noastre  le-a 
hărăzit  totdeauna  o  încredere  de¬ 
săvârşită.  Elanurile  noastre  l-au 
umplut  statornic  de-o  netăinuită 
bucurie.  Şi  mai  presus  de  'toate, 
ne-a  înlesnit  favoarea  de-a  putea 
să  ne  controlăm  paşii  în  lumina 
vederilor  Sale  limpezi  şi  robuste. 
De  câte  ori  na  lăsat  totul  lao - 
parte  pentru  a  răspunde  respec¬ 
tuoaselor  solicitări  ale  redacto¬ 
rului  responsabil  de  a-şi  rosti 
cuvântul  asupra  uneia  sau  alteia 
din  atitudinile  creştineşti  pe  cari 
revista  noastră  le  lua  faţă  de 
manifestările  —  de  calitate  felu¬ 
rită  —  ale  spiritului  veacului  nostru , 

Am  avut,  în  spirijinul  ce  ni  l-a 
acordat  cu  mărinimie  înalt  Prea 
Sfinţia  Sa,  cea  mai  sigură  pâr- 

ghie  a  luptei  ce  o  ducem  pentru 
reaşezarea  în  Hristos  a  vieţii  ple¬ 
nare  a  Neamului  românesc. 

Ii  suntem  profund  recunoscă¬ 
tori.  Şi  n’avem  altă  dorinţă  mai 
fierbinte  decât  aceea  de-al  şti 
pururea  prezent,  cu  fapta  şi  cu 
spiritul,  la  cârma  „viei"  acesteia. 
Mitropolia  Ardealului.  R.  T. 

(i ) 

FOR-ul  a  purces  la  strângerea 
rândurilor  şi  în  activitatea  sa  se 
simte  un  reviriment  îmbucurător. 
Actualul  preşedinte  al  comitetului 
central  de  conducere,  dl  Proi, 
univ.  Dr,  Ioan  Mateiu,  prorecto¬ 
rul  Academiei  comerciale  din 
Cluj-Braşov,  depune  în  acest  scop 
silinţe  vrednice  de  eminentele 
servicii  pe  cari  le- a  adus  o  viaţă 
întreagă,  cu  o  rară  însufleţire 
şi  cu  nedesminţită  pricepere,  cau¬ 
zei  ortodoxe.  In  devotatele  dsale 
străduinţe,  îl  secondează  cu  cre¬ 
dinţă  şi  avânt  tineresc  noul  se¬ 
cretar  general  al  FOR-ului,  di 
Prof.  Dr.  Grigore  Popa,  cunos¬ 
cutul  poet  şi  gânditor  ardelean, 
precum  şi  alţi  intelectuali  din 
vechea  şi  zeloasa  gardă. 

O  primă  mărturie  îmbucură¬ 
toare  a  reluării  activităţii  FOR- 
ului  este  sporirea  „Bibliotecii 
Asociaţiei  Mirenilor  Frăţia  Orto¬ 
doxă  Română  (F.O.R.)“  cu  câteva 
broşuri  noui,  apărute  una  după 
alta  în  cursul  anului  1942.  Dela 
Cluj,  biblioteca  numită  a  plecat  cu 
o  zestre  de  20  broşuri,  încheiată 
de  medalioanele  înmănunchiate  în 
„Eroi  şi  mucenici  ai  dreptei  cre¬ 
dinţe"  de  P.  Sf,  Episcop  Nicolae 
Colan.  Au  urmat,  în  pribegia 
dela  Braşov ;  „Un  ctitor  al  Româ¬ 
nismului  dela  miazănoapte :  Epi¬ 
scopul  Nicolae  Ivan  (1855-1936)“ 


de  Prof.  univ.  Dr,  I.  Mateiu ; 
„Biserica  Românească**,  de  Dr. 
D.  Stăniloae;  „In  duhul  Orto¬ 
doxiei  naţionale**,  de  Dr.  Gri¬ 
gore  Popa  şi  „Doctorul  ope¬ 
rează,  Dumnezeu  vindecă",  de 
Dr.  Eugen  Nicoară.  Alte  broşuri 
sunt  sub  tipar. 

$ 

REVISTA  „Viaţa  Ilustrată", 
ctitoria  P.  Sf.  Episcop  Nicolae 
Colan  al  Vadului,  Feleacului  şi 
Clujului,  a  intrat  în  al  X-Iea  an 
de  apariţie. 

Când  îl  va  săvârşi  cu  bine, 
îi  vom  recapitula  strădaniile  de¬ 
votate,  aşa  precum  merită. 

&  . 

DIN  iniţiativa  Consiliului  de 
Patronaj  al  operelor  sociale  şi 
prin  osârdia  Doamnei  Sanda  l. 
Mateiu,  a  luat  fiinţă  la  Braşov-Stu- 
pini,  în  localul  deţinut  până  de 
curând  de  către  secta  adven¬ 
tistă,  o  Şcoală  centrală  de  mi¬ 
sionare,  a  cărei  menire  zace  în 
a  pregăti  din  elemente  de  elită, 
recrutate  din  lumea  satelor  noa¬ 
stre,  tot  atâtea  sfătuitoare  pri¬ 
cepute  ale  mamelor,  în  chestiuni 
gospodăreşti,  igienice  şi  de  pue¬ 
ricultura. 

Ceeace  ne  bucură  din  tot  su¬ 
fletul,  este  educaţia  categoric  re¬ 
ligioasă  care  li  se  va  face  acolo 
elevelor.  Şi  despre  aceasta  vom 
mai  vorbi. 

& 

PENTRU  îndeplinirea  trebuin¬ 
ţelor  lor  duhovniceşti.  Românii 
ortodocşi  de  peste  hotare  au  la 
dispoziţie  preoţi  şi  capele  în  prin¬ 
cipalele  capitale  apusene.  Cele 
mai  vechi  se  află  la  Baden-Baden 
şî  la  Paris.  Aceasta  din  urmă, 

situată  în  rue  Jean  de  Beauvais, 
a  fost  achiziţionată  de  statul 
român  în  1882  (Amănunte  în  mo¬ 
nografia  P.  Sf,  Arhiereu  Venia- 
min  Pocitan  Ploeşteanu ;  Biserica 
ortodoxă  română  din  Paris ;  Bu¬ 
cureşti,  Tip.  Cărţiior  bisericeşti 
1941,  p.  160). 

Guvernul  român,  în  înţelegere 
cu  Sf.  Sinod,  a  procedat  nu  de 
mult  la  înfiinţarea  de  parohii 
ortodoxe  române  în  capitalele 
Germaniei  şi  Italiei.  La  Berlin, 
lucrurile  au  mers  neted. 

Organizarea  şi  înzestrarea  pa¬ 
rohiei  ortodoxe  din  Berlin  s'a 
făcut  cu  mare  uşurinţă,  autori¬ 
tăţile  germane  dând  dovadă  de-o 
mărinimoasă  înţelegere  faţă  de 
această  iniţiativa. 

Cancelarul  german  Adolf  Hi- 
tler,  apreciind  bunele  legături 
existente  între  Germania  şi  Ro¬ 
mânia,  a  dăruit  parohiei  noastre 
din  Berlin  superbul  monument 
isteric  „Biserica  Ierusalimului** 
(Jerusalemer  Kirche),  situat  în 
centrul  capitalei  Reichului,  pen¬ 
tru  a-i  servi  ca  lăcaş  de  închi¬ 
năciune. 

Potrivit  dispoziţiilor  date  de 
dl  Mareşal  Ion  Antonescu,  Con¬ 
ducătorul  Statului,  o  comlsiune 
prezidată  de  dl  Prof.  Aurel  Popa, 
secretarul  general  al  Cultelor  şi 
Artelor,  organizează  în  preajma 
acestei  biserici  un  muzeu  per¬ 
manent  de  artă  bisericească  ro¬ 
mânească. 

Gestul  Cancelarului  german  şi 
hotărârea  Mareşalului-Ccnducâ- 
tor  au  fost  întâmpinate  cu  o  le¬ 
gitimă  bucurie  de  obştea  Româ¬ 
nilor  ortodocşi  din  Berlin  şi  de 
acasă. 


FINLANDA  a  sărbătorit  la  14 
Oct.  1942  împlinirea  a  treisute 
de  ani  de  când  Biblia  a  fost 
tradusă  pentru  întâia  dată  în 
limba  acestui  brav  şi  tenace  po¬ 
por  luptător  pentru  cruce  şi  ci¬ 
vilizaţie. 

Evenimentul  a  luat  —  în  plin 
răsboiu  —  proporţii  impresio¬ 
nante.  însuşi  preşedintele  Statu¬ 
lui  finlandez,  dl  Ryti,  a  onorat 
cu  prezenţa  sa  această  festivi¬ 
tate.  Mareşalul  Mannerheim,  re¬ 
ţinut  pe  front,  a  fost  reprezen¬ 
tat  de  episcopul  Armatei. 

Cu  acel  prilej,  episcopul  Man- 
nermaa  a  rostit  o  predică  des¬ 
pre  valoarea  şi  puterea  cuvân¬ 
tului  dumnezeesc,  iar  cuvântarea 
festivă  a  fost  citită  de  Arhiepis¬ 
copul  Dr.  Erkîd  Kaila. 

Au  participat  şi  delegaţi  din 
străinătate,  GR.  T,  M. 

& 


PROBLEME  LITURGICE.  în¬ 
trebare:  Care  este  rânduiala  in¬ 
trării  celei  mici  şi  celei  mari,  la 
săvârşirea  sf.  Liturghii  în  sobor, 
fără  diacon? 


Răspuns :  Să  luăm,  de  pildă, 
şapte  preoţi,  cari  se  vor  aşeza 
în  jurul  sf.  mese  precum  ur¬ 
mează  : 

Preotul  nr.  1  este 
prolstosul.  EI  stă 
cu  faţa  înaintea  sf. 
mese,  având  la 
dreapta  pe  preotul 
nr,  2,  care-i  urmează  după  ve¬ 
chimea  hirotonirii  sau  în  rang, 
iar  la  stânga  pe  preotul  nr.  5, 
care-i  urmează  preotului  nr.  2 
fie  după  hirotonire,  fie  în  rang, 
ş.  a.  m.  d. 

Pentru  o  mai  uşoară  înţelegere 
a  chestiunii,  vom  nota  locul  aşe- 

zării  în  naos  a  preotului  care 
duce  s£.  Evanghelie,  până  ce  o 
ţine  în  mâini,  cu  cifră  ţJfSSă; 
iar  după  ce  a  predat-o  proisto- 
sului,  cu  1j 2  gras. 

După  terminarea  rugăciunii  ce 
se  rosteşte  în  timpul  cântării  an- 
iifonului  III,  se  trage  perdeaua, 
iar  când  se  cânta ;  „Mărire"  etc,, 
toţi  preoţii  se  închină  de  trei  ori 
înaintea  sf.  mese.  Apoi  preotul 
cel  mai  tânăr  hirotonit,  nr.  7,  ia 
sf.  Evanghelie  de  pe  sf,  masă  cu 
amândouă  mâinile,  ţinând-o  ri¬ 
dicată  în  sus,  cu  deschizătura 
spre  stânga,  şi  începe  cu  paşi 
lini  înconjorul  sf.  mese  spre 
dreapta,  închinându-se  în  toate 
laturile  ei,  precum  şi  la  darurile 
dela  proscomidiar,  urmându-i 
ceilalţi  preoţi  în  această  ordine : 
preoţii  6,  5,  4,  3,  2,  şî  în  fine 
proistosul  1,  înconjurând  cu  to¬ 
ţii,  în  procesiune,  sf.  masă  şi  în¬ 
chinându-se  la  fel.  Ies  apoi  pe 
uşa  de  miazănoapte  a  altarului, 
ducându-li-se  înainte  una  sau 
două  lumânări  aprinse,  simboli¬ 
zând  lumina  învăţăturii  Evanghe¬ 
liei,  pe  Inaintemergetorul  Dom¬ 
nului  şi  Botezătorul  loan  şi  pe 
alţi  profeţi  dinainte  de  Hristos, 
cari  vesteau  venirea  Lui.  Venind 
1a  locul  cel  îndătinat,  adică  în 
mijlocul  naosului,  se  opresc  îna¬ 
intea  uşii  împărăteşti,  aşezân- 
du-se  în  chipul  următor :  dacă 
sunt  şapte  preoţi:  7,  5,  3,  1,  2, 
4,  6,  7;  de  sunt  şase  preoţi :  5, 
3,  1,  2,  4,  6;  de  sunt  cinci  pre¬ 
oţi:  5,  3,  1,  2,  4,  5;  de  sunt 
patru  preoţi:  3,  1,  2,  4;  de  sunt 
irei  preoţi:  2,  1,  3:  şi,  în  fine, 
de  sunt  numai  doi  preoţi:  1,  2. 
Apoi  proistosul  zice  încet;  „Dom¬ 
nului  să  ne  rugăm",  la  care  toţi, 


cu  capetele  aplecate,  rostesc  în 
taină  rugăciunea  intrării:  „Stă¬ 
pâne  Doamne,  Dumnezeul  nostru" 
ş.  a.  m,  d„  iar  cel  cu  sf.  Evan¬ 
ghelie,  în  timpul  acestei  rugă¬ 
ciuni,  sloboade  sf.  Evanghelie 
pe  umărul  stâng  iar  după  ter¬ 
minarea  ei,  iarăşi  o  ridică  în  sus 
şi  se  apropie  de  proistos,  pre- 
dându-i  sf.  Evanghelie  în  aşa  fel  ca 
deschizătura  ei  să  fie  spre  stânga 
proistosului.  Proistosul,  luând  sf. 
Evanghelie,  o  sărută  pe  dos, 
cum  a  primit-o,  închipuindu-se 
prin  aceasta  dragostea  către  în¬ 
văţaturile  din  această  carte,  iar 
preotul  cel  ce  ţinea  sf.  Evan¬ 
ghelie  se  retrage  la  locul  indicat. 
Apoi  proistosul  păşeşte  până  la 
uşa  împărătească,  ţinând  sf.  Evan¬ 
ghelie  ridicată  în  sus,  iar  după  ter¬ 
minarea  troparului,  zice  în  taină : 
„Binecuvântată  este  intrarea"  ş, 
a.  m.  d,  şi  după  ce  au  sfârşit 
cântăreţii  cele  ce  se  cuvin,  pro- 
istosuî  înalţă  puţin  mâinile  şi 
arată  sf.  Evanghelie,  zicând  cu 
voce  tare :  „Cu  înţelepciune, 
drepţi!",  făcând  cu  sf.  Evanghe¬ 
lie  semnul  sf.  cruci.  Intră  apoi 
în  sf.  altar,  punând  sf.  Evanghe¬ 
lie  pe  sf,  masă.  Iar  ceilalţi  preoţi, 
închinându-se  şi  plecându-se  pu¬ 
ţin  unii  spre  corul  din  dreapta 
iar  alţii  spre  corul  din  stânga, 
păşesc  după  proistos  câte  doi, 
sau  câte  unul,  după  cum  este  de 
largă  uşa  împărătească,  aşezân- 
du-se  fiecare  la  locul  lui  în  jurul 
sf,  mese,  excepţie  făcându-se  când 
slujesc  numai  doi  preoţi :  atunci 
preotul  al  doilea  se  aşează  la 
stânga  proistosului. 

Rânduiala  intrării  celei  mari 
sau  a  ducerii  darurilor  pe  sf.  masă,  , 
este  următoarea : 

După  ecfenisuh  „Ca  sub  stă¬ 
pânirea  Ta“  ş.  a.  m.  d,,  se  în¬ 
cepe  cântarea  imnului  heruvimic, 
iar  preofii  zic  în  taină  rugăciu¬ 
nea:  „Nimenea  din  cei  legaţi"  ş. 
.a.  m.  d. 

După  terminarea  acestei  rugă- 
-cluni,  preoţii  se  aşază  toţi  în- 
tr'un  şir  înaintea  sf.  mese  şi 
„rostesc  în  taină  —  cu  mâinile  ri¬ 
dicate  în  sus,  dar  numai  până  în 
dreptul  capului  —  imnul  heruvi¬ 
mic,  de  3  ori.  Prin  aceasta  Ii  se 
.aduce  aminte  că  ierarhia  bise¬ 
ricească  este  tipul  ierarhiei  ce¬ 
reşti.  După  fiecare  rostire,  se  în¬ 
chină  odată  în  semn  de  evlavie 
şi  spre  a  deştepta  în  sine  senti- 
.anente  corespunzătoare  actului 
ce  are  să  urmeze. 

După  rostirea  imnului  heru- 
vimic,  fiecare  preot  se  aşează  Ia 
focul  lui,  apoi  se  trage  perdeaua 
iar  preotul  cel  mai  tânăr  hiro¬ 
tonit,  luând  cădelniţa,  punând 
în  ea  tămâie  şi  bînecuvântând-o, 
începe  a  tămâia,  zicând  în  taină 
Ps.  50  şi  alte  tropare  de  umi¬ 
linţă,  sf.  masă  împrejur,  darurile 
-dela  proscomidir  şi  pe  toţi  preo¬ 
ţii.  Ieşind  apoi  prin  uşa  împă¬ 
rătească,  tămâiază  iconostasul  şi 
tot  poporul.  Terminându-se  tă¬ 
mâierea,  cu  toţii  se  închină  spre 
popor,  păşind  spre  proscomi- 
diar,  unde  proistosul  tămâiază 
darurile  de  trei  ori  şi  la  fiecare 
tămâiere  se  închină  cu  proisto- 
sul  toţi  preoţii,  zicând  întru  sine: 


„Dumnezeule,  curăţeşte-mă  pe 
mine  păcătosul".  Apoi  proisto¬ 
sul  luând  aerul  de  pe  daruri,  îl 
pune  pe  umărul  său  stâng,  iar 
discul  îl  pune  deasupra  potiru¬ 
lui;  ia  potirul  în  mâna  dreaptă, 
iar  cu  mâna  stângă  susţine  discul 
de  pe  potir,  şi  dânsul  începe 
procesiunea  dela  proscomidiar, 
urmându-i  ceilalţi  preoţi,  ducând 
unii  cruci,  alţii  vase  sfinţite,  pre¬ 
cum  şi  sf.  moaşte  de  ale  sfinţi¬ 
lor,  iar  cel  mai  tânăr  hirotonit 
duce  sf.  copie.  Ieşirea  se  face 
pe  uşa  de  miazănoapte,  ducân- 
du-li  -se  înainte  una  sau  două  lu¬ 
minări  aprinse,  precum  şi  că¬ 
delniţa.  Apoi  după  terminarea 
primei  părţi  a  imnului  heruvi¬ 
mic,  proistosul,  din  uşa  de  mia¬ 
zănoapte,  zice  cu  glas  tare  cea 
dintâi  pomenire :  „Pre  tot  nea¬ 
mul  cel  creştinesc"  ş.  a.  m.  d., 
urmându-i  ceilalţi  preoţi  cu  câte 
o  pomenire  şi  aşezându-se  în 
mijlocul  naosului,  cu  faţa  spre 
popor,  în  ordinea  următoare :  6, 
4,  2,  î,  3,  5,  7.  Apoi  proistosul 
încheie  pomenirile  astfel :  „Şi  pe 
voi  pe  toţi"  ş.  a.  m.  d.  Făcând 
semnul  sf.  cruci  cu  sf.  daruri 
asupra  poporului  credincios  şi 
întorcându-se,  intra  în  altar,  ur¬ 
mându-i  ceilalţi  preoţi,  câte  unul 
sau  câte  doi,  după  cum  este  de 
largă  uşa  împărătească,  aşezân¬ 
du-se  fiecare  la  locul  avut  în  ju¬ 
rul  sf.  mese. 

Dr,  IOS1F  HRADJL 

